
Am ezitat foarte mult să abordez această 
problemă a sexualităţii umane din punctul de vedere 
al Bisericii Ortodoxe. In mod normal, acesta este un 
subiect personal, o problemă de îndrumare duhov- 
nicească la spovedanie, ceva ce de obicei nu se 
discută. Dar condiţiile societăţii în care trăim sunt 
oricum numai normale nu. Nu numai că problemele 
sexuale sunt discutate deschis în locuri cât se poate 
de inadecvate, dar în societatea modernă domneşte 
pervertirea naturii sexualităţii umane. Prin urmare, 
preoţii, chiar şi cei din cinul monahal, nu pot rămâne 
muţi în faţa acestei probleme. . . 

Arhiepiscopul Hrisostom de Etna 



In loc de introducere: 

„ Va veni ceasul, şi acum este... 



Bună! 

Eu sunt una dintre acelea cu care nimănui nu-i face 
plăcere să vorbească: o desfrânată. Sunt studentă în 
ultimul an, din marea bunătate a lui Dumnezeu, care se 
varsă şi peste cei buni şi peste cei răi. 

In urmă cu 2 luni am cunoscut un băiat bun. . . El şi-a 
păstrat fecioria, dar eu nu. Eu am căzut în păcatul 
desfrânării de la 16 ani, cu unul din foştii mei prieteni cu 
care am stat 6 ani (acum am 24 de ani). Intre timp am dat 
peste un duhovnic bun, care a aruncat sămânţa şi pe 
pământul uscat al sufletului meu, sperând că aceasta va 
rodi spre slava lui Dumnezeu şi până la urmă am renunţat 
la acel prieten (dar nu şi la desfrânare, se pare, cel puţin 
nu la cea din mintea mea). Neavând prieten, îmi era mai 
uşor să mă feresc de desfrânare (cu fapta), dar de îndată 
ce îmi făceam un prieten bun, lupta mea se prăbuşea. 
Dumnezeu m-a întors prin necazuri, dar eu nu am fost 
hotărâtă să rămân lângă El şi m-am întors la vărsătura 
mea (nu vă condamn dacă vă scârbiţi de mine, căci şi mie 
îmi este silă de mine). Astfel am concluzionat că băieţii 
sunt ocazia şi nu cauza desfrânării mele, şi, din moment ce 
cauza este în mine (patima desfrânării), poate ar fi mai 
bine să îmi păstrez prietenul şi să încep să lupt cu patima. 
Această decizie a mea a rămas doar la stadiul de proiect, 
căci de fiecare dată când mă aflu în prezenţa lui mă port 
ca o curvă (iertaţi-mă, dar cuvântul desfrânată e prea 
blând), şi în perioadele de pauză tocmai eu îi fac apologia 



vieţii curate în Hristos. In ultima perioadă am încercat să 
înţeleg ortodoxia, dar din păcate m-am limitat doar la 
schimbarea exterioară (port fuste lungi etc), iar în mine e 
o mocirlă de nedescris. Mă gândesc că am smintit pe unii 
băieţi mai evlavioşi care cunosc trecutul meu murdar şi 
văd această schimbare nesinceră. 

Am fost [folosesc trecutul pentru că nădăjduiesc că 
fiecare clipă poate fi pentru mine acel „acum" („va veni 
ceasul, şi acum este ") al schimbării] o curvă din pasiune 
şi mi-am cultivat cu multă atenţie această latură a 
sexualităţii căreia m-am dăruit. Ca unul care v-aţi ridicat, 
vă rog să mă ajutaţi. 

Când l-am întâlnit pe prietenul meu am zis: „gata, 
mi-am găsit soţ". E curat, nu a mai avut alte prietene sau 
aventuri, deci e potrivit pentru viaţa în Hristos pe care 
vreau să o duc. Dar, din câte am observat, el e curat 
pentru că nu a avut ocazia să cadă, iar eu sunt ocazia pe 
care şi-o doreşte, în timp ce el este „ ocazia " pe care eu nu 
mi-o doresc. 

Din câte am înţeles, ortodoxia arată calea omului 
spre fericirea veşnică. Ştiu că scopul vieţii e mântuirea, 
dar nu pot să mă ridic. Mi se pare imposibil ca eu să nu 
mai fiu o curvă, deşi la Dumnezeu şi imposibilul este 
posibil. E dureros că am înţeles câte ceva, dar nu am 
voinţa să lupt. 

Nu merit să îmi găsesc un soţ îndrăgostit de Hristos 
mai mult decât de mine, dar simt că numai unui asemenea 
soţ m-aş putea supune. Totuşi după curvie urmează 
văduvie (- adică orice păcat îşi are pedeapsa lui -), cum să 
sper că voi fi o soţie creştină a unui soţ credincios? Da, şi 
eu sunt printre cele care cred că nu merită o viaţă fericită. 

Tragedia este că sunt în ultimul an şi am mult de 
învăţat. Dotarea mea intelectuală e modestă şi trebuie să 
compensez cu multă muncă, dar sunt foarte tulburată şi 
blocată pe toate planurile. Prietenul meu ar vrea să-i fiu 

soţie (aşa spune el), dar nu sunt sigură că mai vreau eu. 
Mă simt debusolată, căci am impresia că altul mai bun nu 
merit, deşi ştiu că nu este el ceea ce mi-aşfi dorit. Nu cred 
că se va schimba pentru mine (să devină un bărbat 
credincios), la fel cum şi în schimbarea mea îmi este greu 
să cred, numai dacă Dumnezeu va picura har în sufletele 
noastre se poate produce o minune. 

Eu nu pot purta răspunderea propriului meu suflet, 
cu ce drept să îl învăţ pe el să postească, să se 
spovedească, să fie mai bun, când eu nu sunt un bun 
exemplu (căci una spun: că vreau să fiu lângă Hristos, şi 
alta fac: curvesc). Singura rază care m-a călăuzit spre 
spovedanie a fost întâmplarea cu acel călugăr care cădea 
în desfrânare şi apoi se întorcea şi plângea cu amar la 
icoana Maicii Domnului, iar apoi cădea şi iar se întorcea. 
Diferenţa dintre mine şi călugărul acela este că eu nu 
plâng cu amar. 

Simt că dacă voi cădea în curvia aceea crâncenă (cu 
tot felul de perversiuni şi nelegiuiri cărora le-am slujit cu 
pasiune), nu mă voi mai putea ridica, şi credeţi-mă că 
acest moment este aproape, având în vedere cât de uşor 
cedează prietenul meu la „atacurile" mele (susţinute, dar 
nu premeditate, căci de fiecare dată îmi pare rău şi vreau 
să nu mai fac). 

Nu toţi au puterea de a se ridica de atât de jos, iar 
eu mă simt printre aceşti neputincioşi. SUNT IN CĂDERE 
LIBERĂ 

Iertaţi-mă şi ajutaţi-mă. 

Doamne ajută! 

* 

In ultima vreme primesc din ce în ce mai des scrisori 
de la tineri care, după ce au căzut în anumite păcate, mă 
roagă să îi ajut. Dar nici o scrisoare nu m-a impresionat 
atât de tare precum scrisoarea pe care tocmai aţi citit-o şi 
voi... Am fost [folosesc trecutul pentru că nădăjduiesc că 



fiecare clipă poate fi pentru mine acel „acum" („va veni 
ceasul şi acum este ") al schimbării] o curvă din pasiune şi 
mi-am cultivat cu multă atenţie această latură a 
sexualităţii căreia m-am dăruit. 

Sper că nu greşesc dacă spun că aceeaşi nădejde de 
izbăvire de păcat a avut-o şi Sfânta Măria Egipteanca 
atunci când şi-a înţeles adâncimea căderii... Ceea ce este 
cu totul altfel astăzi este că, spre deosebire de secolul al V- 
lea, în care a trăit sfânta, când comunitatea creştină 
strălucea prin virtuţi, lumea creştină de astăzi este greu 
lovită de armele patimilor, de armele îngerilor căzuţi... 
Cei care vor să se schimbe, fie ei tineri sau adulţi, trec 
printr-o perioadă - mai lungă sau mai scurtă - de 
debusolare. Dar, cu toată debusolarea care răzbate din 
rândurile fetei, dorinţa de îndreptare a vieţii este mult mai 
mare. 

Mie scrisoarea fetei mi se pare o biruinţă a lui 
Hristos. Nu prin faptul că fata a trecut de la păcat la 
sfinţenie, ci pentru că fata dă mărturie că glasul conştiinţei 
este viu. Da, iubiţilor, în acest mileniu III în care valuri de 
nebuni îşi trâmbiţează perversiunile şi căderile lor, 
strigând asemenea lui Nietzche că „Dumnezeu a murit", şi 
o dată cu moartea lui Dumnezeu proclamă moartea 
conştiinţei, totuşi un glas spune în şoaptă că Dumnezeu e 
viu şi că, oricât am fi de păcătoşi, El ne aşteaptă să ne 
pocăim... 

îmi doresc din tot sufletul ca această fată să ajungă 
să se bucure ea însăşi de lumina cunoaşterii lui Dumnezeu 
şi să poată mărturisi şi prin faptele ei că cel ce îşi doreşte 
mântuirea poate birui patimile, oricât de tare ar fi apăsat 
de ele. 

Acestei fete îi dedic cartea de faţă... Nădăjduiesc că 
va găsi în ea răspuns la unele întrebări. (De fapt tot 
duhovnicul este cel care îi poate da ajutorul de care are 
nevoie, pentru că numai el a primit de la Dumnezeu 

puterea de a ierta păcatele; faţă de acest ajutor rândurile 
mele sunt o picătură de apă într-un ocean, dar pe cel care 
merge însetat prin deşert îl bucură şi câteva picături de apă 
- picături care îl ajută să-şi continue drumul până la prima 
oază...). 

„Cum, îi dedici cartea unei fete care se prezintă ca 
fiind desfrânată?" - m-ar putea întreba cineva. Da, 
răspund eu, pentru că tocmai unor astfel de cititori m-am 
şi adresat în rândurile mele. Am scris pentru tinerii care, 
căzuţi mai mult sau mai puţin în păcatul desfrâului, au 
înţeles că viaţa nu îşi poate găsi împlinirea doar în patimi 
şi pofte trecătoare. . . 

Oricât am încerca, ne este destul de greu să ne 
izolăm sub un clopot de sticlă şi să fim surzi la larma lumii 
moderne. Trăind în lume, ne confruntăm cu ispitele şi cu 
problemele ei. E realitatea, e lumea ce ne înconjoară. Cei 
ce trăiesc în lume, fie ei şi sporiţi duhovniceşte, trebuie să 
fie conştienţi de ispitele existente, să poată lupta cu ele. In 
asta stă puterea lor, nu în a le ignora şi în a se face că nu le 
văd, a se preface că ele nu există. Şi între cele mai 
presante ispite se află, incontestabil, cea legată de 
sexualitate. 

Cred că aş fi fost ridicol dacă aş fi tratat un astfel de 
subiect într-un limbaj angelic, pietist. La sfârşitul unei 
conferinţe pe care am ţinut-o studenţilor sibieni, 
duhovnicul lor mi-a mulţumit că nu am vorbit ca şi cum 
m-aş fi aflat în faţa unor tineri asexuaţi... Pentru că 
folosisem cuvinte tabu, atinsesem subiecte tabu. (De 
altfel, la conferinţele pe care le-am ţinut în centrele 
universitare, întrebările privitoare la sexualitate nu au 
lipsit. Dimpotrivă.) 

Cei care merg la biserică şi se spovedesc des găsesc 
la preoţi răspunsurile cele mai potrivite pentru 
frământările lor. De aceea, am considerat că este bine să 
răspund mai ales celor care, deşi merg uneori la biserică, 

se ruşinează să se spovedească pentru că nu au nădejde că 
se pot izbăvi din căderile lor. Am mai scris şi pentru cei 
care cred în Dumnezeu, dar, dintr-un motiv sau altul, stau 
departe de Biserică. Adică unor tineri care nu sunt dispuşi 
să citească o carte de genul Convorbirilor despre 
sexualitate ale lui V.V. Zenkovski. Am încercat să mă 
adresez chiar şi tinerilor al căror puls poate fi regăsit în 
paginile pe teme de educaţie sexuală ale revistei Bravo, şi 
care sunt consideraţi oi pierdute, deşi nici un păstor nu 
iese în căutarea lor. Ei bine, eu tocmai acestor tineri 
nebăgaţi în seamă am încercat să le scriu... 1 

Fac o paranteză: „Tinerii români pun mai mult 
accent pe credinţa în Dumnezeu, mai mult de jumătate 
declarându-se a fi persoane destul de religioase, după cum 
arată sondajul de opinie «Situaţia tineretului şi aşteptările 
sale», realizat de CURS la cererea Autorităţii Naţionale 
pentru Tineret. Aplecarea spre religie a persoanelor din 
segmentul de vârsta 14-19 ani este în concordanţă cu 
dorinţa lor de a fi pace în lume, însă vine în contrast cu 
valori precum democraţia şi libertatea individuală, situate 
pe ultimele locuri în topul valorilor în care cred tinerii" 2 . 
Conform sondajului respectiv, pentru tineri cele mai 
importante sunt următoarele valori: credinţa în Dumnezeu 



1 Nu mi-a fost uşor să abordez astfel de teme. A trebuit să citesc 
multe materiale, articole, cărţi smintitoare. Dacă nu m-ar fi 
ocrotit harul binecuvântării primite de la duhovnicul meu, aş fi 
terminat această carte îngenuncheat de puterile întunericului. 
Nădăjduiesc că Dumnezeu mă va păzi până la sfârşitul vieţii 
mele ca să nu cad în păcatele despre care am scris, şi pe care 
scriind le-am rumegat în mintea mea. Nu sunt la măsura 
nepătimirii, nu pot citi lucruri smintitoare fără să fiu vătămat, 
mai mult sau mai puţin. 

2 Răzvan Mihai Vintilescu, „Pentru tinerii români, credinţa şi 
pacea bat democraţia şi libertatea", Cotidianul, 10 Noiembrie 
2005. 

12 



- pentru 45%, pacea - pentru 44%, respectul pentru 
ceilalţi oameni - pentru 32%, realizarea, împlinirea de sine 

- pentru 30%. în timp ce, de exemplu, doar 14% au inclus 
democraţia între valorile pe care le acceptă... 

Dacă pentru 45% dintre tinerii români este 
importantă credinţa (atât de importantă încât a primit cele 
mai multe voturi), de ce oare mare parte dintre aceşti tineri 
nu vin la biserică? Doar românii, cel puţin pe hârtie, sunt 
aproape 90% ortodocşi. 

Răspunsul este că mulţi tineri nu ştiu ce este de fapt 
Biserica, şi nu înţeleg că Dumnezeu - în care ei cred - a 
lăsat-o pentru a fi aşezământ al mântuirii. Sunt mulţi care 
cred în Dumnezeu, dar stau departe de Biserică, nevrând 
să ducă o viaţă de lipsuri şi renunţări. Pentru că, nefâcând 
primii paşi în viaţa creştină, nu îşi dau seama că viaţa în 
Biserică este o viaţă a împlinirii, şi nu a eşecului. 

Iar alţii, deşi înţeleg rostul Bisericii, se consideră 
prea iubitori de păcat pentru a reuşi să îşi schimbe viaţa şi 

- fiind prea sinceri ca să ducă o viaţă de compromis, o 
viaţă făţarnică în care una să creadă şi alta să facă - 
preferă să trăiască departe de Hristos, iar la biserică să 
vină doar la marile sărbători, la botezuri, nunţi şi 
înmormântări. 

Cred că şi acestor tineri, care cred în Dumnezeu dar 
nu găsesc motive pentru a duce o viaţă creştină, Biserica 
ar trebui să le iasă în întâmpinare. Şi nu doar prin preoţi 
sau prin profesorii de religie, ci prin fiecare creştin. 
Trebuie să înţelegem universul noii generaţii şi să sădim în 
el sămânţa cea bună. . . 

In ce priveşte subiectul sexualitate, cu afirmaţia 
„Sexualitatea mea nu-i priveşte pe părinţi" au fost de 
acord 78% dintre băieţi şi 67% dintre fete, iar împotrivă 

doar 19% dintre băieţi şi 29% dintre fete (Sondaj L' 
Express - Science & Vie Junior, 2000 ). 

Am scris articolele din cartea de faţă ca să le întind 
tinerilor o mână de ajutor. Dacă greşesc şi cât greşesc 
ieşind în întâmpinarea lor într-un mod neconvenţional, 
Dumnezeu ştie. Orice pionierat presupune însă nişte 
riscuri. Dar cine fuge de frica riscurilor fuge de ţintă. Şi 
pierde... 



3 Preluat din Dr. Sylvain Mimoum, Rica Etienne, Dragostea şi 
sexualitatea adolescenţilor - pentru băieţi, Editura Lucman, p. 
77. într-un sondaj paralel, la întrebarea „Cu cine ţi se întâmplă 
să vorbeşti despre sexualitate?", tinerii au răspuns: cu „colegii 
de aceeaşi vârstă: 84%, cel mai bun prieten, cea mai bună 
prietenă: 73%, colegii de celălalt sex: 54%, iubita, iubitul: 43%, 
mama: 30%, fratele mai mare, sora mai mare: 24%, tata: 16%, 
medicul: 10%, profesorul de ştiinţe naturale: 7%" (ibidem, p. 
73). Oricum, nu cred că e doar vina tinerilor că nu discută mai 
deschis cu părinţii lor anumite chestiuni legate de sexualitate. 
Nu de puţine ori, părinţii refuză să îşi asume problemele şi 
frământările copiilor lor. Şi asta nu doar din lipsă de timp . . . 

14 



între iubire şi păcat 



„Bună seara, iubite, te-aştept ca şi când numai 
dragostea noastră ar fi pe pământ, mai presus de măriri, de 
căderi, de cuvânt..." „Bună seara, iubito..." 

Am ascultat prima oară cuvintele acestui şlagăr în 
copilărie... Vocea Loredanei Groza şi cea a lui Ion 
Caramitru m-au impresionat puternic. . . Mi-am dorit să am 
şi eu parte în viaţa mea de o asemenea poveste de 
dragoste. Şi, după dezamăgiri şi eşecuri, după greşeli mai 
mari şi mai mici, m-am îndrăgostit cu adevărat. . . 

Au trecut mai mult de opt ani de atunci. Şi de multe 
ori simt că numai dragostea noastră ar fi pământ, 
dragostea dintre mine şi iubita mea, frumoasa mea, 
bucuria mea, soţia mea... Vreau să vă vorbesc puţin 
despre frumuseţea dragostei. . . 

Poate că aţi auzit deseori cum oamenii în vârstă 
caută să vă convingă că dragostea tinerilor nu e decât un 
foc de paie, un mijloc de stârnire a poftei trupeşti. (Nu 
cred că e numai aşa - deşi, de multe ori, aşa e. . .). 

Cred că, din dorinţa de a-şi feri fiii de patima 
desfrâului, discursul Bisericii conţine o mie de referiri la 
distrugerea prieteniei prin curvie, dar prea puţine referiri la 
păstrarea unei prietenii frumoase, curate, de durată... (E 
adevărat că una o implică pe cealaltă, dar dacă un prieten 
îi spune unui şomer să nu moară de foame nu înseamnă că 
îl şi ajută să îşi câştige existenţa. . .) 

îmi plac foarte mult şi versurile următoare: „Bună 
seara, iubito... Poţi să-ţi spun în cuvinte că puţine mai 
sunt pe pământ lucruri sfinte, că intră iubiri prematur în 

morminte. Sunt destui care vor să ne pună la uşa iubirii 
zăvor, să pună cătuşe cuvântului dor. 

Mulţi tineri simt că dragostea lor e frumoasă şi se 
luptă cu toate puterile ca ea să nu se împuţineze, să nu fie 
aruncată „prematur în morminte" de către oameni care nu 
au iubit şi nici nu iubesc, de oameni care se răzbună pe 
alţii pentru că nu se simt în stare să iubească. . . 

Există câţiva autori ai unor texte duhovniceşti în 
care, fiind combătută patima desfrâului, este combătută 
indirect şi iubirea - ca şi cum nu ar exista iubire curată... 
Am citit chiar de curând într-o carte împotriva patimii 
desfrâului unele pasaje în care sunt analizate câteva dintre 
poeziile de dragoste prezentate în manualele şcolare. 
Unele critici sunt justificate, dar altele... 

„Adăugând la neruşinare negrăita hulă prostească: 
«întreaga ta fiinţă nu pot să n-o iubesc, prin ea respir, prin 
ea trăiesc», viaţa netotului şi bicisnicului e o oarecare 
târfă! Vedeţi cât de scârbavnic sunt ispitiţi copiii spre 
gândul închinării curveşti la idolul de carne şi sânge, adică 
spre lepădarea de Hristos. (...) 

«A venit toamna, acoperă-mi inima cu ceva, 

Cu umbra unui copac sau mai bine cu umbra ta. 

Mă tem că n-am să te mai văd, uneori 

Că au să-mi crească aripi ascuţite până la nori 

Că ai să te ascunzi într-un ochi străin 

Şi el o să se-nchidă cu-o frunză de pelin. 

Şi-atunci mă apropii de pietre şi tac 

Iau cuvintele şi le-nec în mare, 

Şuier luna şi o răsar şi o prefac 

într-o dragoste mare» (Limba română, Manual 
pentru clasa a VUI-a, Humanitas, 2000). 

Iar manualul tâlcuieşte: «A venit toamna, este vorba 
despre începutul unei stări de tristeţe, melancolie etc». 
Asta zic şi eu: curvia, beţia şi imaginaţia sunt înjugate cu 
tristeţea, care duce la deznădejde şi la sinucidere. Toată 

viaţa poeţilor e o sinucidere înceată, de unde tragem 
încheierea: tot artistul e o Iudă" 4 . 

Spuneţi-mi sincer, vă conving astfel de critici? Pe 
mine nu cred că m-ar fi convins. . . 

(Aş fi fost de acord cu faptul că elevii de şcoală 
generală sunt cam necopţi pentru a înţelege astfel de 
versuri. Dar cred că sunt cu atât mai necopţi a înţelege 
cum se poate lipi patima de sufletul lor în timp ce citesc 
poezii din manualele şcolare. Şi criticile prea dure li se pot 
părea ridicole... 5 ) 

De multe ori îi spun soţiei mele versurile lui Nichita 
Stănescu: „întreaga ta fiinţă nu pot să n-o iubesc, prin ea 
respir, prin ea trăiesc..." Evident, nu folosesc exact 
aceleaşi cuvinte... Şi, poate, nici nu folosesc cuvinte... 
(Cred că cele mai multe declaraţii de dragoste i le-am 
făcut în gând...) 

„Dar cum să trăieşti prin altcineva în afară de 
Dumnezeu? înseamnă că nu asculţi porunca de a-L iubi pe 
Dumnezeu din toată inima ta. . ." 

întrebare: cât de des ne gândim la Maica Domnului 
atunci când facem un acatist către un sfânt? Sau, cât de des 
ne gândim la Maica Domnului atunci când citim Psalmii 
(excepţie făcând, evident, versetele prooroceşti despre ea)? 

întrebarea mea cred că lămureşte cum stau 
lucrurile... Atunci când iubim pe cineva din toată inima 



O cititoare: Cine a scris aceste comentarii? Mi se pare că nu 
au nimic de-a face cu ortodoxia. Chiar crezi că se poate asocia 
cu credinţa noastră aşa ceva? Faptul că cineva care scrie un 
astfel de comentariu se numeşte pe sine ortodox nu înseamnă că 
şi este... Ba autorul chiar este ortodox, chiar dacă are unele 
poziţii mai exagerate, cum sunt cele citate de mine. Exagerările 
scad însă valoarea unui mesaj . . . 

Oricum, cartea respectivă este plină de exemple 
convingătoare. Eu le-am ales pe cele ale căror comentarii le-am 
considerat nepotrivite. . . 

noastră nu înseamnă că ne lepădăm de Dumnezeu... E 
foarte important însă să vedem dacă dragostea noastră este 

binecuvântată de Dumnezeu sau nu... 

* 

Cuvintele sunt prea sărace pentru a exprima ce 
simt... Aţi văzut filmul Love Storyl Dacă da, cred că mă 
înţelegeţi, dincolo de cuvinte. Vreau să spun doar că 
dragostea e frumoasă. Scriu şi plâng ca un prost, după ce 
tocmai am recitit textul din Love Story. Textul începe aşa: 

„Ce ar fi de spus în legătură cu o fată de 25 de ani 
care a murit? Că era frumoasă şi inteligentă? Că-i plăcea 
Mozart şi Bach? Şi Beatles-ii?... Şi eu?..." 

Şi plâng pentru că unii dintre prietenii mei creştini 
au spus că filmul e de doi bani pentru că nu prezintă o 
dragoste creştină standard... Plâng pentru că mă simt de o 
mie de ori mai aproape de eroii filmului şi de dragostea lor 
nebună decât de cei pentru care iubirea e o vorbă goală, 
pentru cei care s-au căsătorit dar nu trăiesc şi nici nu au 
trăit o poveste 6 ... îmi place Love Story... îmi dau seama 
că cei care nu au văzut filmul nu au cum să înţeleagă 
cuvintele de început... în schimb, pe cele de la sfârşit le 
pot înţelege: „Dragostea înseamnă să nu fii nevoit să spui 
niciodată «îmi pare rău». . ." 

Poate fi aceasta o definiţie creştină a dragostei? Da, 
din punctul meu de vedere da. Chiar dacă nu e o definiţie 
completă, este însă o definiţie frumoasă. . . 

Despre dragostea aceasta, care nu aduce niciodată 
păreri de rău, vreau să vă vorbesc... Acum sunteţi tineri şi 
trăiţi intens tinereţea. . . 

Vreau să vă vorbesc despre iubirea binecuvântată de 
Dumnezeu, despre iubirea care se încununează în 
căsătorie, despre iubirea care durează veşnic. 



O cititoare: Să ştii că ai dreptate, nu mai suntem de mult aşa 
de simpli şi pur şi simplu îndrăgostiţi de celălalt, suntem din ce 
în ce mai sofisticaţi şi mai distanţi. 

Cred că toţi îndrăgostiţii simt că ar vrea să rămână 
lângă persoana iubită „pentru totdeauna". Asta e esenţa 
dragostei, să simţi că celălalt îţi umple viaţa, că te umple 
de viaţă, de bucurie, de frumos... Câţi oare dintre 
îndrăgostiţi stau pentru totdeauna împreună? Unii nu stau 
nici măcar un an întreg. . . 

Cred că dragostea adevărată e cea pe care o ţii în 
inima ta toată viaţa şi o iei cu tine pe lumea cealaltă. . . 

(Culmea: pe un post de radio religios tocmai au pus 
Love Story... Bine au făcut, e semn că realizatorii 
emisiunii au înţeles că sufletul omului se poate hrăni şi cu 
muzică, nu numai cu citate sau cu predici. . .) 

Vreau să vă spun, prieteni ai mei, că Dumnezeu nu 
este duşmanul poveştilor de iubire... Dimpotrivă, este 
prietenul lor... Dacă ar fi să mor astăzi şi ar trebui să îmi 
scriu testamentul, cred că aş scrie şi asta: „Dumnezeu este 
prietenul poveştilor de iubire adevărată..." Este unul din 
cele mai profunde lucruri pe care le-am înţeles în viaţa 
mea... 

Atunci când inimile voastre se simt pătrunse de 
fiorul iubirii, atunci când vi se pare că nimeni nu vă poate 
înţelege, să ştiţi că Dumnezeu este lângă voi 7 . . . 

Mă simt obligat să precizez: Dumnezeu nu este 
prietenul poveştilor de iubire trecătoare, al aventurilor de- 
o vară sau de-o noapte... Spun încă o dată: El este prieten 
al poveştilor de dragoste adevărată. 

De ce îmi place Love Story? Pentru că transmite 
fiorul iubirii care depăşeşte egoismul... 

Da, la prima vedere observăm doi tineri 
necredincioşi lăsându-se purtaţi de valurile unei iubiri 
„lumeşti"... Eu cred că putem vedea în film mai mult 
decât atât. Da, ştiu, şi eu sunt împotriva filmelor care îi 



Un cititor: Eu mă gândesc că în primul rând e Dumnezeu 
lângă noi şi abia apoi oricine altcineva. 

modelează într-un mod greşit pe tineri. Totuşi, poate că 
fără vrerea celor care au făcut filmul şi fără vrerea lui 
Erich Segal - care a scris romanul după care s-a făcut 
ecranizarea - vedem clar că dragostea tinerilor care stau 
departe de Dumnezeu nu poate birui moartea. Cel mort 
trăieşte în inima celui viu, dar doar ca o amintire. Cel mort 
nu se va mai întâlni cu cel viu. . . 

„Dragostea înseamnă să nu fii nevoit să spui 
niciodată «îmi pare rău»..." Da, ce replică superbă... 
Dragostea adevărată este cea acoperită de Dumnezeu. 
Dragostea adevărată este atunci când, după ce te apropii 
mai mult de Dumnezeu (pe care înainte II cunoşteai mai 
puţin), nu ai de ce să îi spui celuilalt: „îmi pare rău..." 
Modul în care dragostea ta s-a manifestat nu va fi mai 
târziu pricină de regrete, nici pentru tine, nici pentru 
celălalt... 

„Cum este dragostea adevărată?", aş putea fi 
întrebat... 

De aş grăi în limbile oamenilor şi ale îngerilor, iar 
dragoste nu am, fâcutu-m-am aramă sunătoare şi chimval 
răsunător. Şi de aş avea darul proorociei şi tainele toate 
le-aş cunoaşte şi orice ştiinţă, şi de aş avea atâta credinţă 
încât să mut şi munţii, iar dragoste nu am, nimic nu sunt. 
Şi de aş împărţi toată avuţia mea şi de aş da trupul meu ca 
să fie ars, iar dragoste nu am, nimic nu-mi foloseşte. 
Dragostea îndelung rabdă; dragostea este binevoitoare, 
dragostea nu pizmuieşte, nu se laudă, nu se trufeşte. 
Dragostea nu se poartă cu necuviinţă, nu caută ale sale, 
nu se aprinde de mânie, nu gândeşte răul. Nu se bucură de 
nedreptate, ci se bucură de adevăr. Toate le suferă, toate 
le crede, toate le nădăjduieşte, toate le rabdă. Dragostea 
nu cade niciodată... (I Cor. 13, 8). Ştie cineva vreun imn 
al dragostei mai frumos decât cel scris de Sfântul Apostol 
Pavel? 

Aceasta este dragostea desăvârşită... Este dragostea 
adevărată pe care trebuie să o căutăm. Aşa trebuie să II 
iubim pe Dumnezeu, aşa trebuie să ne iubim aproapele. 
Aşa trebuie să îl iubim pe omul alături de care mergem pe 
calea familiei... 

Faţă de această iubire, cea pe care o au eroii din 
Love Story sau din alte romane şi filme de dragoste 
păleşte. Da, dacă am avea averi, sănătate, frumuseţe, 
inteligenţă, dar nu avem iubire adevărată, de fapt suntem 
săraci, suntem pustii. 

Dacă aş avea cea mai frumoasă soţie, dar nu aş iubi- 
o, aş fi aramă sunătoare şi chimval răsunător. Şi de aş avea 
cele mai mari moşteniri şi averi, dar inima mea nu ar 
cunoaşte dragostea, nimic nu sunt. Şi dacă soţia mea ar 
avea toate virtuţile, iar eu dacă aş fi un om gata de orice 
sacrificiu pentru ea, dar nu aş avea dragoste, pustie ar fi 
viaţa mea... Dragostea e răbdătoare, dragostea e 
binevoitoare, dragostea nu gândeşte răul. Dragostea toate 
le rabdă. . . Dragostea nu cade niciodată. . . 

Mi-am permis să parafrazez cuvintele Sfântului 
Apostol Pavel, considerând că fiecare creştin ar trebui să 
le simtă ca fiind propriile sale cuvinte. Cred că fiecare 
monah ar trebui să se regăsească în ele, şi fiecare mirean, 
fiecare după măsura lui. 

Da, Biserica ne învaţă să ne lăsăm modelaţi de 
Dumnezeu. El ne învaţă să iubim, să trăim, să facem totul 
cum trebuie... 

Să ţinem minte că dragostea adevărată „nu caută ale 
sale"... Să ne dăm seama dacă povestea noastră de iubire 
poate suporta sau nu acest test. Dragostea adevărată se lasă 
modelată de Dumnezeu, cea artificială se lasă modelată de 
patimi, de egoism, de plictiseală şi chiar de minciună. . . 8 



O cititoare: Versetele Apostolului Pavel despre iubire mi se 
par deosebit de frumoase şi poate mult mai potrivite pentru o 
viziune ortodoxă asupra iubirii decât comentariile tale la film... 

Dacă Dumnezeu, vorbindu-ne prin Biserică, ne 
spune că viaţa sexuală în afara căsătoriei este un păcat, o 
face nu pentru a ne ucide povestea de iubire, nu pentru a 
ne-o arunca „prematur în morminte". Dimpotrivă, ne-o 
spune pentru că vrea să ne ferească de regrete, de lacrimi, 
vrea să ne ferească de lanţurile diavolului care se arată 
drept mare apărător al iubirii. . 9 

Tinerii se simt foarte singuri, se simt în situaţia de a 
descoperi ei înşişi ce le face bine şi ce le face rău... Unii 
se dăruiesc trupeşte cu tot ce au mai frumos în ei, crezând 
că astfel pecetluiesc povestea de iubire. Numai că o astfel 
de pecete nu ţine... 

Nu vreau să fiu moralist - o spun de o mie de ori. 
Vreau doar să îi îndemn pe tineri să caute iubirea curată, 
iubirea frumoasă 10 . Şi, dacă până acum au cunoscut doar 
versiunea „piratată" a dragostei, versiunea vândută pe sub 
mână de diavol, îi rog să nu se mulţumească doar cu 
atât... 

Avem o singură viaţă pe lumea aceasta, vrem sau nu. 
Cel mai important lucru este să căutăm mântuirea, adică 
fericirea şi împlinirea veşnică. Dacă vom şti ca din 
poveştile noastre de dragoste să nu îl gonim pe Dumnezeu, 



O cititoare: Foarte adevărat! Cred că regretele cele mai mari 
sunt din cauza vieţii intime care a avut loc într-o poveste care 
s-a terminat... Pentru că ai lăsat acolo o parte din inima ta şi ai 
senzaţia că nu mai ai resurse ca să poţi oferi dragoste într-o 
altă poveste de iubire... Dar asta înţelegem după ce suferim. Şi 
uite cum suferinţa îşi are rostul ei! 

Un cititor: încerc să-mi amintesc iubirea de dinainte de a-L 
căuta pe Dumnezeu - era o iubire frumoasă, nu neapărat 
pătimaşă, dar care s-a terminat tocmai pentru că a ajuns la 
monotonie ca la un capăt de drum... Iar acum îmi imaginez 
iubirea de după găsirea lui Dumnezeu ca o iubire luminoasă 
care te face să urci sus, tot mai sus, şi niciodată să nu vezi 
capătul urcuşului... 

dacă dimpotrivă îl vom ţine ca pe cel mai bun prieten şi 
ocrotitor al nostru, nu o să ne pară rău. . . 

Dragostea curată vă poate da aripi, dragostea curată 
vă poate umple sufletele de bucurie. . . Dragostea adevărată 
vă poate da putere să rezistaţi în faţa greutăţilor vieţii... 
Pentru că e o dragoste susţinută de Dumnezeu. . . 

(In timp ce scriam a intrat băiatul meu şi m-a văzut 
cu ochii în lacrimi. M-a întrebat: 

- Ce e taţi, ce e cu tine? 

- Ce să fie, sunt trist că o lume întreagă se chinuie să 
îi facă pe oameni răi, să îi facă să se iubească cât mai 
puţin, cât mai murdar... Şi e greu să îţi păstrezi 
dragostea... 

L-am trimis la joacă, gândindu-mă că îi e greu să 
înţeleagă frământarea şi durerea mea... Dar voi, care 
sunteţi mai bătrâni decât el, puteţi să mă înţelegeţi. . .) 

îmi doresc tare mult să mă înţelegeţi... Pentru că 
vreau, atunci când veţi cunoaşte iubirea cea adevărată, să o 
îngrijiţi cum trebuie, ca pe o floare... Astfel încât 
niciodată să nu greşiţi, ca să nu trebuiască să spuneţi „îmi 
pare rău"... Sau, dacă asta ar fi o utopie, măcar să greşiţi 
cât mai rar şi să faceţi greşeli cât mai mici 11 . 

Căutaţi drumul iubirii curate. Chemaţi-L pe 
Dumnezeu alături de voi. Astfel, toate vor căpăta sens. Va 
răsări soarele... 



O cititoare: Ideal este să nu fie nevoie să spunem că ne pare 
rău pentru ce am făcut persoanei iubite, dar mai realist cred că 
ar fi - aplicat la lumea de azi - să avem iubirea să spunem „ îmi 
pare rău" atunci când greşim faţă de persoana iubită; e o 
dovadă de iubire să recunoaştem atunci când am greşit sau 
chiar să cedăm atunci când nu am greşit, din iubire, ca 
armonia să nu se piardă şi ca iubirea să se întărească. Sunt 
întru totul de acord. . . 

Floarea 
Prinţului Nu pe aici. . . 



Undeva, departe, într-un ţinut aflat pe ţărmul mării, 
trăia un prinţ foarte mândru, Prinţul Roşu. Se purta urât cu 
soţia sa, cu fiii săi, cu slujitorii săi. I se părea că vieţile 
celorlalţi trebuie să graviteze în jurul vieţii sale şi se purta 
ca faraonul care se consideră fiu al zeilor. . . 

într-o zi, un sfetnic i-a adus la cunoştinţă că Marele 
Cactus, floarea emblemă a familiei lor, care nu creştea 
decât pe una din îndepărtatele insule pe care le moştenise 
de la tatăl său, înflorise. Acest eveniment se întâmpla o 
dată la câteva sute de ani şi prinţul a făcut un şoc la aflarea 
veştii. Inima sa, plină de iubire de sine, a suportat cu greu 
momentul. 

Aşa că, în loc să se ducă de îndată să îşi admire 
cactusul, prinţul a fost nevoit să stea în pat, ca să se refacă. 
In curând, la el au venit în vizită ceilalţi doi fraţi ai săi, 
Prinţul Negru şi Prinţul Alb. Mai mult pentru a merge să 
vadă floarea, decât să îşi cerceteze mândrul şi ursuzul frate 
care zăcea în pat. Din bătrâni se spunea despre Marele 
Cactus că face cea mai frumoasă floare din lume... Că era 
sau nu chiar aşa, prinţii nu ştiau. . . Dar îşi dădeau seama că 
fratele lor primise de la Cactus un dar nepreţuit. . . 

La acest mic consiliu de familie, Prinţul Roşu a 
întrebat: 

- Ce ne vom face? Dacă se va afla că Marele Cactus 
a înflorit, vor veni nobili şi prinţi din toată lumea ca să îl 
vadă. . . Şi ne va fi greu să îl păzim. 

- Nu e chiar aşa, insula e greu de aflat, îndrăzni să îl 
contrazică Prinţul Alb, fratele mai mic. 

Dar Prinţul Roşu nu se lăsă: 

- Ba da, vor veni. Poate că cineva, gelos, îi va tăia 
floarea. Gândul acesta nu mă lasă să dorm. Cum să 
îndrăznească cineva să îmi rănească odorul? 

- Fii pe pace, că nu va fi aşa, încercă să îl liniştească 
iarăşi mezinul familiei. 

Dar fratele cel mare, care era ros de invidie pentru că 
nu ceruse el ca moştenire insula cu cactusul - asta pentru 
că alesese insula cea mare, neaşteptându-se să trăiască 
clipa în care Marele Cactus ar fi înflorit - , intră în vorbă: 

- Şi dacă va fi aşa? Nu ne putem permite să riscăm 
atât de mult. Trebuie să găsim o soluţie ca să îi îndepărtăm 
pe musafirii nepoftiţi. 

- Dar cum? 

- Marele Cactus e atât de minunat, încât cei care vor 
să îl vadă trebuie să fie gata să îşi dea viaţa pentru aceasta. 
Trebuie să fie gata să facă eforturi uriaşe. . . 

- Exagerezi, spuse mezinul. E doar o floare. 

- Ba nu exagerează deloc, se răsti la el Prinţul Roşu. 
Spune-mi, la ce te gândeşti? - îl întrebă pe fratele mai 
mare. 

- Nu mă gândesc la nimic acum, mă voi gândi la 
noapte, vă veţi gândi şi voi, şi vom afla o cale de a rezolva 
această dilemă... 

Noaptea a trecut foarte greu pentru fiecare dintre 
fraţi. Cel mai greu a trecut pentru fratele cel mic, care îşi 
dădea seama că nu are nici o şansă să îi convingă pe 
ceilalţi că vor să ia o hotărâre greşită. înainte să răsară 
soarele, Prinţul Negru aflase soluţia. Nu aşteptă să se facă 
dimineaţă, ci se duse să îi trezească şi pe ceilalţi. Dar şi 
aceştia erau treji, în camerele lor, şi se frământau. 

Prinţul Roşu era tare îmbufnat: 

- Cel mai simplu ar fi fost să nu se afle că a înflorit. 
I-am fi chemat să o vadă numai pe prietenii noştri... Dar 
acum, e prea târziu. 

- Şi nici nu putem spune vreo minciună, că porunca 
împăratului e clară: toţi mincinoşii din împărăţie să fie 
pedepsiţi cu moartea, spuse Prinţul Alb, sperând că fraţii 
săi se vor răzgândi. 

- Ştiu ce vom face... Nici noi şi nici slugile noastre 
nu trebuie să minţim. Dar putem trece adevărul sub tăcere, 
spuse satisfăcut Prinţul Negru. 

- Cum? - îl întrebară într-un glas ceilalţi doi. 

- Simplu. Nu ne poate obliga nimeni să spunem unde 
e insula... E moştenirea noastră şi nu trebuie să o arătăm 
altora. Când vor veni prinţi străini pe corăbiile lor, 
oamenii noştri nu le vor arăta direcţia în care trebuie să 
meargă. Şi, fără îndrumări, nimeni nu va putea ajunge la 
insula cu cactusul. Ştiţi doar cu toţii cât de greu este să o 
găseşti... Numai regele ne-ar putea porunci să îl ducem 
acolo... Nu? 

Soluţia aceasta nu îi plăcu însă Prinţului Roşu. Vroia 
să găsească o cale prin care măcar câţiva străini iubitori de 
flori să îi vadă cactusul. Unii care să facă eforturi mari 
pentru aceasta şi care apoi să ducă faima Marelui Cactus 
în toată lumea. In inima prinţului era o luptă: pe de o parte 
vroia să fie lăudat şi invidiat de alţii, pe de alta, vroia să îşi 
protejeze floarea. 

- Ştiu cum facem. Când se apropie o corabie străină 
şi întreabă în ce direcţie trebuie să meargă spre insulă, 
nimeni să nu îi arate. Cel întrebat are voie să spună doar: 
nu în direcţia asta. . . Şi atât. Cel care va spune mai mult va 
plăti cu capul. Oricum, furtunile de acolo îi vor descuraja 
pe căutătorii fricoşi. . . 

- Aşa, nu va minţi, dar nici nu va da sfatul bun, 
spuse satisfăcut Prinţul Negru. 

- Asta nu îi va ajuta la nimic pe cei din corabie, 
spuse mezinul. 

- Ba îi va ajuta. încolo nu e bine, încolo nu e bine, 
unii se vor rătăci, dar până la urmă câţiva tot vor afla 
drumul, spuse Prinţul Roşu. 

Dar mezinul insistă: 

- Fraţilor, gândiţi-vă că sunteţi într-un deşert şi vreţi 
să ajungeţi la o oază. Şi că beduinii pe care îi întrebaţi 
încotro e oaza vă spun doar: încolo nu e, încolo nu e. Nu 
mai ajungeţi la oază, muriţi în deşert. 

Invidiosului Prinţ Negru, care nu ar fî suportat ca 
faima cactusului să se răspândească în lumea întreagă, îi 
plăcu însă comparaţia făcută de fratele său: 

- Cei mai slabi ar muri în deşert, cei mai puternici ar 
şti însă să se folosească şi de aceste răspunsuri neclare. 

- Aşa va fî, întări Prinţul Roşu. Anunţaţi-i pe toţi 
slujitorii noştri din insulele apropiate că vor plăti cu capul 
îndrăzneala de a arăta încotro e Marele Cactus. Au voie 
doar să le arate musafirilor nepoftiţi că o anumită direcţie 
este greşită... 

In câteva săptămâni, şase corăbii au sosit rând pe 
rând la ţărm. Prinţul Roşu îi primi cu răceală pe musafirii 
nepoftiţi şi aceştia plecară în larg fără să afle prea multe 
despre calea pe care trebuiau să o apuce. După alte câteva 
săptămâni, trei dintre ele s-au întors înapoi. Două se 
scufundaseră, fiind prinse în mijlocul unei furtuni, iar de 
ultima nu se ştia nimic. 

A mai trecut o vreme, dar tot nu ajunsese nici un 
prinţ străin pe insulă. într-o zi, Prinţul Alb veni să îşi 
anunţe fratele că se dusese vestea cum că Marele Cactus 
nici nu înflorise şi că totul era doar o minciună a 
mândrului Prinţ Roşu... Până şi regele se supărase, auzind 
că unii prinţi muriseră căutând insula. . . 

- Aşa, deci? Oricum şi eu mi-am dat seama că nu a 
fost bună hotărârea mea... îmi era teamă că o să fîe prea 

mulţi vizitatori. Voi organiza eu însumi o călătorie, în care 
îi voi invita pe toţi prinţii care vor să îmi vadă floarea. 
Trebuie să îmi repar greşeala. De acum înainte, toţi cei 
care vor să vadă Marele Cactus pot să o facă. Voi pune un 
cărturar să îmi facă o hartă pe care să o dau corăbiilor care 
vor veni. 

- La ce ţi-a ajutat să te joci aşa cu timpul şi chiar cu 
vieţile celorlalţi? Ţi-ai făcut o faimă rea, frăţioare. 

- Aşa e, asta mă apasă. . . 

- Ai fost poreclit Prinţul Nu pe aici. . . Ştii asta? 

în timp ce fraţii discutau, o slugă se apropie de 
Prinţul Roşu, înmânându-i un răvaş. 

- Paznicul Marelui Cactus v-a trimis asta. . . 
Nerăbdător, prinţul îl întrebă: 

- S-a întâmplat ceva? 

- Nu ştiu, eu nu. . ., răspunse sluga, plecându-şi ochii. 

- Nu se poate, strigă prinţul, după ce citi primele 
rânduri. Nu se poate. . . 

- Ce e, ce s-a întâmplat? 

- Floarea, floarea Marelui Cactus s-a ofilit. Şi a căzut 
la pământ. . . înainte să fie văzută şi admirată de alţii. . . 

- Nu se poate, ar fi trebuit să ţină ani întregi. . . 

- Da, ar fi trebuit... Abia după ce s-a ofilit, paznicul 
a înţeles ce îi spusese tatăl său înainte de a muri. Că dacă 
înfloreşte cactusul, floarea lui trebuie stropită şi cu 
bucurie, nu doar cu apă. El a crezut că aceste vorbe sunt 
fără sens, dar şi-a dat seama că floarea noastră avea nevoie 
nu numai de apă, ci mai ales de bucurie... De bucuria şi 
emoţia celor care, privind-o, s-ar fi minunat ce lucruri 
frumoase a făcut Dumnezeu... Acum, pot să organizez 
câte călătorii vreau, să pun să se facă o mie de hărţi, 
degeaba. Mă simt ca şi cum aş fi un ucigaş. Mi-am omorât 
floarea... 

Vai vouă, cărturarilor şi fariseilor făţarnici! Că 
închideţi împărăţia cerurilor înaintea oamenilor; că voi 
nu intraţi şi nici pe cei ce vor să intre nu-i lăsaţi. (...) Vai 
vouă, cărturarilor şi fariseilor făţarnici! Că înconjuraţi 
marea şi uscatul ca să faceţi un ucenic, şi dacă l-aţi făcut, 
îl faceţi fiu al gheenei şi îndoit decât voi. (...) Călăuze 
oarbe care strecuraţi ţânţarul şi înghiţiţi cămila! Vai 
vouă, cărturarilor şi fariseilor făţarnici! Că voi curăţiţi 
partea din afară a paharului şi a blidului, iar înăuntru 
sunt pline de răpire şi de lăcomie. Fariseule orb! Curăţă 
întâi partea dinăuntru a paharului şi a blidului, ca să fie 
curată şi cea din afară. Vai vouă, cărturarilor şi fariseilor 
făţarnici! Că semănaţi cu mormintele cele văruite, care pe 
din afară se arată frumoase, înăuntru însă sunt pline de 
oase de morţi şi de toată necurăţia. Aşa şi voi, pe din 
afară vă arătaţi drepţi oamenilor, înăuntru însă sunteţi 
plini de făţărnicie şi de fărădelege (Matei 23, 13-28). 

Cine sunt cărturarii şi fariseii pe care i-a mustrat 
Hristos, Fiul lui Dumnezeu? Să fie oare numai învăţătorii 
Legii celei Vechi, învăţătorii care L-au prigonit pe însuşi 
Mântuitorul profeţit de proorocii Vechiului Testament? Ar 
fi bine să fie aşa... Numai că prin cuvintele acestea dure, 
parcă prea dure pentru Cel care a venit să ne înveţe Legea 
iubirii, sunt mustraţi şi creştinii care nici nu intră în 
împărăţie, nici pe alţii nu îi lasă să intre... Nu sunt preoţi, 
nu sunt învăţători, dar se pun stavile între Hristos şi cei 
care au nevoie să se apropie de Biserica Sa. . . 

Nu vreau să îi arăt cu degetul numai pe alţii, mă arăt 
- şi fără falsă smerenie - şi pe mine. Nu numai o dată, ci 
de mai multe ori în viaţa mea m-am purtat ca un fariseu şi 
poate că, dacă L-aş fi văzut lângă mine pe Hristos, m-ar fi 
mustrat la fel de aspru. . . Mi s-a întâmplat să stau de vorbă 
cu oameni care nu cunosc credinţa creştină aproape deloc; 
în loc să îi ajut să înţeleagă că Hristos a venit şi pentru 
mântuirea lor, să înţeleagă cât de mult i-ar putea împlini 

viaţa creştină, am reuşit să îi sperii, vorbindu-le doar 
despre posturi, despre nevoinţă, despre marii pustnici din 
Sinaxare, despre nebunii pentru Hristos, despre osânda 
ereticilor şi păcătoşilor care mor nepocăiţi. Numai că, prin 
cuvintele mele, în loc să îi mişc, i-am convins că 
Ortodoxia nu e pentru ei... Şi, pe cât eram de plin de 
argumente „nimicitoare" în timpul discuţiilor, pe atât de 
gol mă simţeam după aceea. 12 Poate nu imediat, poate 
primul gând era să îi judec pentru cerbicia lor, dar măcar 
seara, la rugăciune, conştiinţa tot mă arăta cu degetul. Da, 
îmi spusesem poezia ca un papagal, dar ce folos? Nu era 

poezia de care aveau nevoie ceilalţi. . . 

* 

Iar mulţimile, ascultându-L, erau uimite de 
învăţătura Lui. Şi auzind fariseii că a închis gura 
saducheilor, s-au adunat laolaltă. Unul dintre ei, învăţător 
de Lege, ispitindu-L pe Iisus, L-a întrebat: Invăţătorule, 
care poruncă este mai mare în Lege? El i-a răspuns: Să 
iubeşti pe Domnul Dumnezeul tău, cu toată inima ta, cu 
tot sufletul tău şi cu tot cugetul tău. Aceasta este marea şi 
întâia poruncă. Iar a doua, la fel ca aceasta: Să iubeşti pe 
aproapele tău ca pe tine însuţi. In aceste două porunci se 
cuprind toată Legea şi proorocii (Matei 22, 33-40). Noi 
strecurăm ţânţarul şi înghiţim cămila... Vorbim cu 
aproapele despre orice, numai despre iubirea cea adevărată 
nu îi vorbim, sau dacă îi vorbim, nu i-o arătăm. Este uşor 
să postim miercuri şi vineri, dar este greu să iubim. . . Este 
uşor să vorbim despre marii pustnici, dar este greu să îi 
iubim pe cei cu care vorbim... Ba chiar avem îndrăzneala 



Un elev scrie: Să ştii că ai foarte mare dreptate. Eu de 
exemplu încerc să-i conving pe colegii mei de clasă cât de 
frumoasă este credinţa ortodoxă, dar, cu cât mă străduiesc mai 
mult, cu atât ei nu înţeleg. Cred că nu ajung cuvintele mele, 
trebuie fapte pline de smerenie, şi poate atunci Domnul, văzând 
smerenia noastră, va pune în aproapele nostru înţelegere. 

de a vorbi despre iubirea lui Dumnezeu, ţinându-ne nasul 
pe sus, subliniindu-i aproapelui nostru că îl considerăm 
inferior nouă... Reuşim să fabricăm o credinţă creştină 
uscată, în care bărbaţii îşi idolatrizează bărbile, iar femeile 
baticul sau fusta, idolatrizăm canonul primit de la 
duhovnic şi reuşim să ucidem iubirea faţă de aproapele. 
De vină nu sunt nici canonul, nici barba, nici fusta şi nici 
baticul (care îşi au fiecare rolul lor), de vină suntem noi că 
am lăsat iubirea pe ultimul plan. Ne-am blazat tot repetând 
refrene contra iubirii pătimaşe a acestui veac şi am uitat de 
iubirea cea curată, de iubirea pe care ne-o cere Evanghelia: 
Cel care iubeşte pe aproapele a împlinit legea. Pentru că 
(poruncile): Să nu săvârşeşti adulter; să nu ucizi; să nu 
furi; să nu mărturiseşti strâmb; să nu pofteşti... şi orice 
altă poruncă ar mai fi se cuprind în acest cuvânt: Să 
iubeşti pe aproapele tău ca pe tine însuţi. Iubirea nu face 
rău aproapelui; iubirea este deci împlinirea legii (Rom. 
13, 8-10). 

Unde este oare această iubire? Ne mirăm că tinerii 
stau departe de Biserică. . . Dar cine i-a iubit cu adevărat? 
Cine şi-a pus sufletul pe tavă înaintea tinerilor?... Ne place 
chiar să vorbim despre iubirea adevărată, dar nu ştim să 
iubim. . . Voi sunteţi sarea pământului; dacă sarea se va 
strica, cu ce se va săra? De nimic nu mai e bună decât să 
fie aruncată afară şi călcată în picioare de oameni. Voi 
sunteţi lumina lumii; nu poate o cetate aflată pe vârf de 
munte să se ascundă. Nici nu aprind făclie şi o pun sub 
obroc, ci în sfeşnic, şi luminează tuturor celor din casă. 
Aşa să lumineze lumina voastră înaintea oamenilor, aşa 
încât să vadă faptele voastre cele bune şi să slăvească pe 
Tatăl vostru Cel din ceruri (Matei 5, 13-16). 

Dar, în loc să lumineze faptele noastre, noi vrem să 
lumineze cuvintele noastre cât mai iscusite, dar lipsite de 
dragoste. . . Dar dacă sarea s-a stricat, cu ce se va săra?.. . 

Am scris povestea „Floarea Prinţului Nu pe aici" ca 
să îi ajut pe tineri să depăşească frica de a se apropia de 
Hristos, frică pricinuită de mulţimea de Nu-uri pe care le- 
au întâlnit, presărate ca nişte mine pe drumul către 
Biserică... Mai exact, ca să înţeleagă că unele din aceste 

' 1 % 

mine nu sunt puse de Dumnezeu , ci de oameni care nu 
L-au cunoscut cum trebuie... Unii creştini (şi chiar unii 
slujitori ai altarului) se poartă ca şi cum ar avea dorinţa 
egoistă de a ţine „florile" împărăţiei Cerurilor numai 
pentru ei. . . Ca şi cum ar fi fost florile lor, sau ca şi cum ar 
fi fost îndreptăţiţi să le împartă cui vor ei... De fapt, 
dorinţa lor nu era de a-i împiedica pe alţii să vină la 
Hristos, ci de a se înălţa pe ei în ochii celorlalţi, ca şi cum 
ei ar fi singurii creştini de nota 10, iubitori de rugăciune şi 
de nevoinţe. Ca şi cum într-un labirint de „Nu-uri" doar ei 
s-ar pricepe să găsească ieşirea... Numai că, prin lauda lor 
şi prin „religia lui NU!" pe care o propovăduiesc fără să îşi 
dea seama, se pun stavilă între ceilalţi şi Hristos. Şi rămân 
cu inimile pustii, asemănându-se prinţului care şi-a 
protejat floarea de privirile altora şi în cele din urmă a 
rămas fără ea... 14 



13 Cât priveşte celelalte „NU-uri", celelalte „mine", ele nu sunt 
de fapt „mine", ci jaloane lăsate de Dumnezeu pentru a-1 ajuta 
pe om să meargă pe calea mântuirii. Chiar dacă celor obişnuiţi 
să trăiască în păcat multe jaloane li se par inutile şi de neînţeles, 
pe măsură ce înţeleg mai bine viaţa creştină îşi dau seama cât de 
înţelept a rânduit Dumnezeu fiecare pas al mântuirii omului. Că 
nici un pas nu este absurd, ci este folositor, necesar, 
mântuitor. . . 

14 Chiar dacă „florile" împărăţiei Cerului nu se ofilesc dacă 
oamenii nu ajung la ele, e greşit să ne gândim că Hristos Se 
bucură în rai cu sfinţii Săi şi nu îl interesează dacă noi alegem 
calea vieţii sau calea morţii. Pentru Hristos, fiecare suflet este 
important... El vrea mântuirea fiecăruia dintre noi, vrea ca noi 
să alegem binele; prin păcatele noastre, îl răstignim încă şi încă 
o dată. . . 

Tradus literal, cuvântul Evanghelie înseamnă tocmai 
Vestea cea bună. Da, Hristos, Sfânta Scriptură, Biserica le 
aduc păcătoşilor vestea cea bună că sunt chemaţi la 
mântuire... Nu le trâmbiţează că trebuie să se întristeze că 
drumul mântuirii este atât de îngust încât ei nu mai au loc 
pe el... 

Ar trebui să ne dăm seama de faptul că cei care stau 
departe de Biserică au nevoie să audă mai întâi cuvântul 
„DA". Să audă că „Da", Dumnezeu îi iubeşte, „Da", 
Dumnezeu îi aşteaptă şi pe ei, oricât de tare ar fi mânjiţi de 
noroiul păcatului. Să audă că Dumnezeu vrea să le 
tămăduiască rănile sufletului. . . 

Răspunzând chemării Evangheliei şi ţinând porunca 
iubirii de Dumnezeu şi de aproapele, aceste suflete vor 
cunoaşte cu adevărat împlinirea, iar pe lumea cealaltă se 
vor bucura veşnic... Şi, cu gândul la împărăţia Cerurilor, 
vor avea puterea să ţină nu numai porunca iubirii, ci şi 
toate celelalte porunci pe care, fără puterea pe care o dă 
iubirea, nu ar fi putut să le ţină. Toate celelalte porunci 
care, fără iubire, îl transformă pe om într-un soldat, într-un 
robot, ba chiar într-un fel de zombbie. Pentru că, fără 
iubire, sufletul moare. . . 

Sâni mari pentru creiere mici 



Daniela: „Mie îmi place să am sânii foarte mari sau 
foarte dezvoltaţi. Prietenii mei m-au părăsit şi nu mai 
vorbesc cu mine fiindcă eu nu am sânii dezvoltaţi ca 
celelalte prietene ale mele" 15 . 

Nicoleta: „Nu mă dezvolt deloc, toţi mă resping, 
chiar şi băieţii. încă la vârsta mea nu am avut un prieten, 
îmi vine să mă omor. Vă rog frumos să-mi spuneţi ce să 
fac ca să îmi crească şi mie sânii şi să fiu şi eu mai 
grasă..." 16 

Diana: „Am un mare complex: nu am sânii mari. îmi 
este ruşine să mă îmbrac cu bluze mulate, toţi băieţii îşi 
bat joc de mine, toţi strigă după mine, aceste faze mă duc 
la exasperare. Din punct de vedere fizic mi se fac multe 
complimente: că am un corp frumos cu o excepţie, că arăt 
cool. Am vorbit cu puţini băieţi, ultimul meu prieten mi-a 
spus în faţă că nu mai putem fi prieteni pentru că nu am 
sâni şi m-a părăsit. Sunt disperată! Ţin foarte mult la el, 
m-a părăsit pentru o vagaboandă. Mă gândesc la o posibilă 
sinucidere, nu mai suport acest chin. . ." 17 

Către toate Danielele, Nicoletele şi Dianele care 
împărtăşesc aceeaşi perspectivă tristă asupra prezentului: 
„Fetelor, băgaţi-vă minţile în cap! Nu are rost să vă daţi cu 
capul de pereţi numai pentru faptul că sânii voştri nu sunt 



15 Andrei Popescu şi cititorii revistei Bravo, Şi cu noi cum 
rămâne?, Editura Trei, 1998, p. 14. 

16 Ibidem. 
17 Ibidem,p. 13. 

mai darnici cu privirile tinerilor ai căror hormoni tropăie 
precum un detaşament militar". 

Există o psihoză a sânilor mari, o psihoză din ce în 
ce mai accentuată. Eu nu sunt de părere că trebuie să se 
lupte împotriva discriminării fetelor nedotate, dar nici ca 
acestea să fie consolate cu poveşti de adormit copiii. Cred 
că pur şi simplu ar trebui ca fetele cu sâni mici să capete o 
altă perspectivă asupra „handicapului" lor. 

îmi este greu să mă adresez mai multor fete deodată, 
aşa că mă voi adresa unei singure „victime a sorţii". 

Ar trebui să fii fericită că din cauza sânilor tăi mulţi 
băieţi stau departe de tine. E o şansă de care nu au parte 
fetele bine dotate. De ce? Pentru că băieţii se vor apropia 
de ele în primul rând pentru sânii lor şi nu pentru sufletul 
lor. Un băiat rosteşte foarte uşor o declaraţie de dragoste 
numai pentru a avea ocazia să pună mâna pe un trup care îl 
înnebuneşte. Foarte greu îi va fi unei fete cu sânii mari să 
îşi dea seama dacă prietenul ei o iubeşte cu adevărat sau 
pur şi simplu a fost hipnotizat de nişte balcoane spaţioase. 

„Nu pot să mă amăgesc cu un astfel de refren...", 
mi-ai putea spune. Nu vreau să te amăgeşti, pur şi simplu 
aşa stau lucrurile: de multe ori fetele cu sâni mari sunt 
curtate de băieţi nu pentru că ar avea cine ştie ce calităţi 
ieşite din comun, ci doar pentru că sânii lor sunt generoşi. 

„Şi nu este asta o mare calitate?" 

Nu pot să fiu atât de orb ca să nu constat şi eu că 
printre tineri această însuşire capătă încetul cu încetul 
rangul de virtute de căpătâi. Dar ce vorbesc de tineri? 
Femeia cu sânii mari face parte din setul de vise erotice al 
bărbaţilor care nu sunt împliniţi de relaţia cu soţiile sau 
amantele lor. Un prieten îmi spunea că cea mai mare ispită 
a lui este să facă sex cu o femeie cu sânii XXL, cum au 
cele din revistele porno. 

Să ne întrebăm de ce au atâta trecere fetele cu sânii 
mari. Există vreo legătură între aceste organe şi mintea 

unei fete? Sunt sânii mari semnul unei minţi mai strălucite 
sau al unui coeficient de inteligenţă redus? 

Nici una, nici alta. O femeie poate avea sâni 
revărsabili şi poate fi genială sau proastă de-a binelea. O 
femeie poate avea sâni milimetrici şi asta nu o face nici 
deşteaptă, nici proastă. 

Dar femeia cu sâni mari este o femeie care îi 
înnebuneşte pe bărbaţi. De ce? Din mai multe motive, 
toate centrate în jurul actului sexual. O fată cu sâni mari 
este mai uşor de stârnit. (Se ştie că sânii reprezintă una 
dintre zonele cele mai sensibile ale trupului femeii.) Şi 
masculul se excită foarte tare atingând acei sâni mari. Ce 
s-ar fi făcut oare dacă fata pe care o agăţa avea sâni mici? 
I-ar fi fost mai greu să o stârnească şi, mai apoi, nu ar fi 
avut aceeaşi stare de extaz în faţa trupului ei. 

Regula că o fată cu sânii mici este aproape frigidă nu 
stă în picioare: în literatura de specialitate se menţionează 
faptul că sunt fete cu pieptul neted care abia dacă sunt 
atinse reacţionează ca nişte experte în sex. Poate că tocmai 
complexul de care suferă le dă astfel de senzaţii extreme la 
cel mai mic impuls. Dar faptul că un mascul se simte mai 
bine lângă o fată cu sâni mari e valabil. Poate chiar şi 
numai pentru faptul că presiunea cu care prietenii sau 
filmele i-au băgat această idee în cap lasă urme care nu pot 
fi şterse decât foarte greu. 

Nu vreau să spun că dacă unui tânăr îi plac formele 
mai bogate ale sânilor asta înseamnă neapărat că e un tip 
lipsit de valoare, dar sunt convins că dacă un tânăr renunţă 
la o fată sau nu vrea să fie prieten cu o fată numai pentru 
că ea are sâni mici, înseamnă că handicapul de care suferă 
el e mai serios decât „problema" fetei. 

„Sunt mulţi tineri care pun problema aşa. 

Şi ce dacă? Afirmaţia mea privitoare la valoarea lor 
nu se modifică. Faptul că mai au şi spirit de turmă nu îi 
dezvinovăţeşte. Dimpotrivă. Repet faptul că o fată cu sâni 

mici ar trebui să îşi fructifice la maxim avantajul pe care îl 
are. In jurul ei vor roi mai greu tipii obsedaţi de sex şi îi va 
fi mai uşor să îşi găsească un prieten de valoare. Evident, 
vânătorii de sex nu vor evita cu totul nici prăzile mai 
modeste, ai căror sâni sau fese nu intră în standard. Ba 
chiar le vor considera nişte prăzi uşoare: „Dacă nu are cine 
ştie ce sâni, e complexată, e mai uşor de băgat în pat". 
Perspectiva lor nu e chiar utopică: unele fete se culcă cu 
prietenii lor tocmai pentru a-i recompensa pentru faptul că 
le-au trecut cu vederea puţinătatea sânilor. 

E trist nu numai faptul că alţii îşi dau seama că 
cineva are motive să fie complexat, este trist când 
persoana respectivă se lasă doborâtă de complexele ei. 
„Mă gândesc la o posibilă sinucidere, nu mai suport acest 
chin...", spunea Diana. E oare acesta un motiv întemeiat 
pentru o sinucidere? Sinuciderea nu e justificată niciodată, 
nici măcar atunci când cineva se află într-o situaţie de zece 
ori mai grea. Pe fetele aflate în situaţia Dianei le 
atenţionez că, deşi îşi imaginează că prin sinucidere stresul 
lor va lua sfârşit, nu va fi deloc aşa. Să îşi imagineze că 
dacă se vor sinucide vor ajunge pe o insulă pe care ţipi 
bine, ţinând în braţe fete cu sâni mari, vor arăta cu degetul 
spre ele strigând dispreţuitor: „schiloadele..." şi le vor 
scuipa cu scârbă. 

„Dar nu va fi aşa pe lumea cealaltă...", mi-ai putea 
spune. Da, nu va fi aşa, pentru fetele care se sinucid acolo 
va fi de o mie de ori mai rău. 

Să analizăm puţin ce se poate face cu sânii tăi. Ca să 
îi măreşti, metoda „clasică" e cu ajutorul silicoanelor. 18 



O cititoare: La capitolul silicoane aş putea adăuga multe. 
Poate că, dacă se aduce în discuţie din ce în ce mai mult 
subiectul, se poate evita degradarea care e acum în Germania, 
unde locuiesc. Imaginaţi-vă că aici e foarte normal sau cel 
puţin la modă ca părinţii să facă fetelor cadou operaţii de 
implant de silicoane cu ocazia zilelor de naştere! Şi asta până 

Presupunând că silicoanele nu ar avea efecte secundare 
nocive pentru organism, să vedem ce ai rezolva dacă sânii 
ar fi mai apetisanţi. In primul rând ai scăpa de apăsarea că 
eşti altfel... O apăsare serioasă. (Ciudat, pe cât de serioasă 
este campania dusă de cei graşi pentru ca moda XXL să nu 
mai fie considerată ridicolă, pe atât de penibil pare efortul 
de a-i convinge pe băieţi că o fată cu sânii mici nu e 
handicapată.) 

Numai că problemele nu s-ar împuţina, ci doar s-ar 
schimba. Cine e de vină că sânii tăi nu au fost mai dotaţi? 
Oare de ce Dumnezeu nu te-a făcut mai arătoasă? Poate 
pentru simplul fapt că nu aveai nevoie de aşa ceva. 
Dumnezeu te-a făcut trup şi suflet. Trupul şi sufletul tău se 
află în armonia ideală pentru ca, la sfârşitul vieţii tale, să 
ajungi la bucuria veşnică. Ai venit pe lume pentru a 
străbate un drum sinuos, la capătul căruia se află 
împlinirea, dragostea adevărată, frumuseţea netrecătoare. 
Rostul tău, fie că eşti conştientă sau nu, este acelaşi cu 
rostul fiecărui om: acela de a-L cunoaşte pe Dumnezeu şi 
de a te desfăta de frumuseţile veşnice. Orice handicap fizic 
ar avea un om, acesta nu îl poate împiedica să 
dobândească raiul. Oare să fie „handicapul" de care suferi 
tu un asemenea impediment? Nu, evident că nu. 

„Dar pe mine nu mă interesează ce va fî atunci, mă 
apasă faptul că acum nu îmi e bine. Vreau să schimb 
lucrurile." 

Dacă ţi-ar fî fost mai de folos să ai sâni mari, atunci 
Dumnezeu ţi i-ar fî dat. Tu arăţi exact cum trebuie pentru a 
ajunge la mântuire. Dacă modifici în mod artificial trupul 
tău, întreaga ta viaţă va fî schimbată într-un mod pe care tu 
nu ai cum să îl prevezi. Nu îţi va fî de folos. 



la vârsta de 18 ani, căci după, obişnuiesc să şi le finanţeze 
singure. 

„Crezi că vei reuşi să mă convingi să renunţ să îmi 
măresc sânii cu silicoane, vorbindu-mi despre ce mă 
aşteaptă pe lumea cealaltă? Eu vreau să mă bucur pe 
lumea asta." 

Depinde şi în ce mod vrei să te bucuri pe lumea asta. 
Dacă îţi vei mări sânii cu silicoane, vei avea parte într-o 
anumită măsură de desfătările erotice de care acum 
consideri că eşti lipsită. Dar vei merge pe un drum al 
eşecului, pe un drum al neîmplinirii. 

în ecuaţia în care îţi încadrezi viaţa, sânii mari sunt 
prilej de sminteală pentru alţii, iar pentru tine sursă de 
plăceri trupeşti. Pe o fată care se naşte cu sâni ideali din 
punctul de vedere al standardului, Dumnezeu o poate ajuta 
să îşi păzească atât fecioria trupului, cât şi pe cea a 
sufletului. Faptul că tu râvneşti să porţi sutienele ei nu îţi 
poate fi de folos - pentru că structura ta sufletească rămâne 
tot pe vechiul calapod. înţelegi ce vreau să spun? Trupul şi 
sufletul, fiind interdependente, ajung să se certe atunci 
când unul din ele suferă o intervenţie exterioară bruscă ce 
le modifică armonia. (E ca în cazul schimbării de sex, un 
bărbat îşi poate tăia penisul, dar tot bărbat rămâne, orice ar 
avea în slip. ADN-ul rămâne de bărbat, orice ar face.) Nu 
acelaşi lucru se întâmplă cu fetele ai căror sâni au rămas 
mici în urma unui accident suferit în copilărie sau din alte 
motive; în unele situaţii medicii pot da un ajutor real, fără 
să fie nevoie să se apeleze la silicoane sau la alte metode 
artificiale. 

Ştiu că în acest punct al discuţiei fetele care şi-au 
băgat silicoane pot să aducă argumente artificiale prin care 
să te convingă ce avantaje îţi oferă un piept mai generos. 
Privind însă din perspectivă creştină, mărirea sânilor e un 
eşec. Chiar dacă poate aduce avantajele erotice mult- 

aşteptate 19 , e clar că aceste avantaje sunt lemne aruncate 
pe jarul care îi aşteaptă pe desfrânaţi în iad. 

„Dar atâţia prieteni m-au părăsit din cauza 
sânilor...", ar putea să îmi spună Daniela. Nu, nu din 
cauza sânilor tăi mici te-au părăsit, ci din cauză că nu au 
vrut sa vadă şi altceva, de asta te-au părăsit. Numai un tip 
obtuz renunţă la o fată din cauză că nu îi plac sânii ei. Sau 
un taur comunal, un tip obsedat de sex. Deci nu este o 
pierdere când te părăseşte un asemenea tip. Un tânăr care 
merită să îţi fie prieten ar trebui să nu se uite doar la trupul 
tău 20 . Eu nu spun că frumuseţea trupului nu îşi are 
valoarea ei într-o poveste de iubire, ci spun că sunt fete 
deosebite pe care băieţii le părăsesc numai pentru că nu au 
fost în stare să le aprecieze cum trebuie. 

Ar trebui să îţi fie clar că dacă sânii mici sunt un 
motiv pentru ca prietenul să te părăsească, nu pierzi nimic 
rămânând fără un astfel de prieten. Dar trebuie să ţii seama 
şi de faptul că în orice despărţire, cel care pleacă 
recunoaşte greu care a fost motivul real al plecării sale. De 
multe ori, sub masca unei sincerităţi depline, sunt invocate 
motive false. Şi oare, dacă cel care te părăseşte vrea să te 



19 Mărirea sânilor nu este un mijloc de îmbunătăţire a unei 
relaţii. După ce îşi bagă silicoane, o femeie va fi la început o 
jucărie mai interesantă pentru masculul ei. Dar acesta se va 
sătura repede de noile accesorii. Şi femeia poate să îşi mai facă 
o operaţie, dar nici aceasta nu va avea un efect magic. Masculul 
se va plictisi şi de noua ipostază. Dacă nu cumva, prins de 
melancolie, nu va suspina după formele iniţiale, pe care nu a 
ştiut să le aprecieze cum trebuie. Forme pe care le va căuta la 
alte şi alte „victime"... 

O cititoare îmi scrie: Şi poate că trebuie insistat pe faptul că în 
momentul în care sănii sunt mai mari apare din ce în ce mai mult 
acest risc: că cel din faţa ta vede doar un trup. Foarte des stau în 
faţă cu bărbaţi care nu se uită în ochii mei când vorbesc cu mine 
(dacă înţelegi ce vreau să spun) şi este o senzaţie extrem de 
neplăcută şi uneori smintito are fată de omul din fata mea. 

rănească, nu o face cel mai eficace motivând că a plecat 
din cauză că sânii tăi sunt prea mici? Gândeşte-te la asta. 
Chiar dacă mai mulţi băieţi invocă acest motiv, s-ar putea 
ca fiecare să mintă cu acelaşi sânge rece. De altfel, sunt 
destule fete cu pieptul generos pe care iubiţii le părăsesc în 
acelaşi ritm în care te părăsesc pe tine. 

Dacă prietenii pot invoca acest motiv pentru a evita 
să recunoască motivul real al plecării lor (întoarcerea 
primei iubite, o poveste de dragoste la prima vedere, 
plictiseala, ...), atunci când se va pune problema angajării 
tale, lucrurile pot sta invers: potenţialul şi potentul şef va 
invoca alte motive pentru a nu fi nevoit să recunoască 
faptul că nu este mulţumit de decorul pe care îl oferă sânii 
tăi. Aici nu am ce să spun decât că, dacă sânii sunt un 
criteriu de angajare, mai târziu un criteriu de menţinere a 
postului va fi gimnastica erotică: dacă nu vrei să îi faci 
poftele şefului, el nu se va sfii să angajeze o fată care din 
punct de vedere intelectual nu se ridică la măsura ta, dar 
care se pricepe la ridicatul poalelor în cap. Iată că nici aici 
pierderea ta nu e reală. 

Putem vorbi despre un singur domeniu în care ai 
simţi cu adevărat lipsa unor sâni mai voluminoşi: în cazul 
în care ai vrea să devii cântăreaţă sau actriţă. Cum ar fi 
Pamela Anderson dacă i-ar lipsi pieptul acela care îi 
desfată pe fani? Să fim realişti: o actriţă nedotată poate 
face să scadă încasările unui film. Vrei să devii actriţă sau 
cântăreaţă? Puţin probabil. Aşa că nu are rost să insistăm 
asupra acestui subiect. (Iar dacă totuşi vrei să fii actriţă, 
nici atunci duhovnicul nu îţi dă dezlegare la silicoane.) 

Oricum, ar trebui să îţi dai seama că nici dorinţa 
unor fete care se află în situaţia ta şi care spun: „Vreau să 
am sânii cât mai mari, oricât de mari ar fi..." nu are 
acoperire. Iată ce scrie cu tristeţe o fată aflată în extrema 
cealaltă: „Am un prieten, de nouă luni, şi am fost de acord 
să facem dragoste când relaţia noastră va împlini un an, 

dar simt că nu o voi putea face pentru că îmi este ruşine de 
sânii mei. Astfel, am hotărât să nu fac dragoste cu nimeni 
până când sânii mei nu vor fi mai mici. Sunt foarte 
disperată, pentru că el mă iubeşte, dar nu ştiu cum va 
reacţiona când îi voi spune că nu pot face dragoste cu el, 
pentru că motivul nu-1 va afla niciodată" 21 . 

Ciudat, unele fete se declară rebele atunci când este 
vorba să asculte glasul Bisericii care le cheamă la o viaţă 
curată, dar când e vorba de anumite idei fixe sau de 
satisfacerea unor capricii, iubirea de sine le dă puterea de a 
birui chiar şi atracţia sexuală. Poate că fata care a scris 
rândurile de mai sus a început până acum viaţa sexuală cu 
prietenul ei; deşi cu asta nu a rezolvat nimic - a căzut din 
lac în puţ. 

închei răvaşul de faţă adresându-mă tuturor fetelor 
care sunt nemulţumite de puţinătatea sau de volumul 
exagerat al sânilor lor: căutaţi adevărata dragoste, căutaţi 
un tânăr care să vă iubească cu adevărat. Veţi vedea că 
dacă dragostea voastră va primi binecuvântarea nunţii, 
atunci soţul vostru vă va iubi ca şi cum aţi avea cei mai 
super sâni din lume. Unui soţ care îşi iubeşte soţia îi e 
drag fiecare centimetru din trupul ei. Dacă dragostea 
porneşte din trup nu poate să ajungă până la suflet şi să-i 
acopere defectele, dar dacă porneşte din suflet, atunci trece 
cu vederea micile „imperfecţiuni" ale trupului. 

Atunci când doi oameni care se iubesc primesc 
binecuvântarea căsătoriei, Dumnezeu le curăţeşte minţile 
şi trupurile prin harul Său. Cei care vă vor lua de soţii nu 
vor regreta că nu aveţi bustul mai bogat, picioarele mai 
drepte sau dinţii mai strălucitori. Vă vor iubi aşa cum 
sunteţi. Şi nu va fi nevoie să îi trageţi de mânecă fiindcă 
îşi uită privirile pe sânii capabili ai femeilor care trec pe 
lângă ei... 



21 Ibidem,p. 15. 

„Fă-o cu cine vrei, 
numai cu mine nu..." 



Cum adică să te iert, Ierusalime, pentru aceasta? Fiii 
tăi M-au părăsit şi se jură pe dumnezei care n-au fiinţă. 
Eu i-am săturat, iar ei au făcut desfrânare, umblând în 
grup prin casele desfrânatelor (Ier. 5, 7). 

Cele mai cunoscute fraze pe care le aud prietenii 
fetelor care vor să îşi păstreze fecioria sunt: „Fă-o cu cine 
vrei, nu mă interesează. Dar nu îmi cere să fac dragoste cu 
tine". E bună sau nu această soluţie de păstrare a 
virginităţii? Poate fi folosită această soluţie de către fetele 
care vor să rămână fecioare pentru a ajunge la un 
compromis acceptabil cu tinerii care le iubesc? 

Când unele mame îşi prelucrează fetele în privinţa 
păstrării feciorei, nu ezită să le explice cât de convenabilă 
este această soluţie şi pentru ele şi pentru iubiţii lor: „Tu 
rămâi fecioară şi el scapă de hormoni într-un mod care nu 
te afectează cu nimic". 

Această metodă de rezolvare a problemei nu îşi 
pierde discipolii pe măsura trecerii timpului. Chiar dacă 
din ce în ce mai multe fete sunt dispuse să se dăruiască 
prietenilor lor, totuşi refrenul „du- te la cine vrei" este 
preluat de surorile sau de verişoarele lor cu câţiva ani mai 
mici. Nu e un secret faptul că vârsta la care tinerii îşi încep 
viaţa sexuală este în descreştere. 



43 



De ce acceptă o fată ca iubitul ei să meargă la 
bordel 22 sau să se culce cu o altă fată - la care nu ţine - dar 
care îi poate satisface poftele trupeşti? Pentru că ea „ştie" 
că el nu rezistă fără sex. Ideea asta este atât de răspândită, 
încât, dacă ar contesta-o, fata ar fi ironizată imediat de 
către prietenul ei. 

Să vedem care sunt urmările soluţiei pe care fata i-o 
propune prietenului ei: el merge şi se culcă cu o altă fată 
sau cu alte fete (eventual merge chiar la bordel) şi scapă 
de hormoni. Prietenia lor continuă o vreme. Dar tânărul se 
plictiseşte repede de această situaţie. Consideră că poate 
găsi o fată cu care să aibă parte nu doar de o platonică 
poveste de dragoste, ci una cu care poate să aibă o relaţie 
„completă". Adică una cu care să facă dragoste. Şi atunci 
renunţă la prietena pe care o are. Asta dacă nu cumva ea 
acceptă în cele din urmă să facă dragoste cu el. 

De obicei fata nu cedează la insistenţele primului 
prieten care, după ce i-a acordat o perioadă „de graţie" în 
care s-a culcat cu alte fete pentru a-i respecta dorinţa de a 
rămâne fecioară, în cele din urmă îi cere să se culce cu el. 
O prietenie se destramă, urmează alta. Deznodământul e 
acelaşi: după ce o perioadă tânărul acceptă să se culce cu 
alte fete (asta în situaţia „fericită" în care nu a părăsit-o 
imediat ce a aflat că ea - din motive de neînţeles pentru el 
- se încăpăţânează să îşi păstreze fecioria), în cele din 



O cititoare (din Germania): Odată am ajuns pe strada unde 
sunt bordelurile. E baricadată oarecum, în sensul că de la 
mijlocul străzii banale, de altfel ca orice stradă cu locuinţe, e 
un gard viu. După gardul respectiv sunt bordelurile. Pe o 
distanţă depănă la 50 de metri, de o parte şi de alta sunt vitrine 
enorme unde stau prostituatele. Cred că a fost sub un minut cât 
am parcurs distanţa până să ies de pe stradă, dar am văzut 
atâta tristeţe şi dezolare că mi-a ajuns. Iar prostituatele transmit 
această tristeţe şi dezolare mai departe clienţilor care se feresc 
doar de BTS-uri (de bolile cu transmitere sexuală). 

urmă se satură de fiţele ei şi îşi caută o prietenă mai 
„normală". 

Fata înţelege că nu rezolvă nimic trimiţându-1 pe 
tânărul pe care îl iubeşte la altele. In cele din urmă acceptă 
să se culce cu el. Sunt multe situaţii în care iubitul trimis 
să se culce cu altele îi vorbeşte cu atâta interes despre 
experienţele sale amoroase, încât fata nu mai rezistă şi îşi 
doreşte să fie ea cea care să îi ofere partenerului ei stări 
atât de plăcute. Nu mai acceptă să îl împartă cu alte femei. 
Şi singura soluţie este să i se dăruiască. 

De obicei fetele care acceptă ca iubiţii lor să meargă 
la alte femei, iar cu ele să aibă o relaţie din care actul 
sexual să lipsească, sfârşesc prin a regreta că au acceptat 
compromisul şi, încercând să îşi îndrepte greşeala, în cele 
din urmă acceptă să îşi piardă fecioria. Deznodământul: 
deşi ele se oferă, ca o dovadă a dragostei pe care o poartă 
iubitului lor, relaţia lor nu va dura foarte mult. De ce? 

„Pentru că băieţii sunt nişte porci, nu vor decât 
sex..." - spunea odată o fată. Problema nu trebuie pusă 
aşa: dacă fata a acceptat ca prietenul ei să se culce cu 
altele, a acceptat fără să vrea distrugerea prietenului ei. 
Viaţa de desfrâu distruge sufletul, încetul cu încetul. Deşi 
la începutul prieteniei lor prietenul se purta cu ea foarte 
atent, foarte grijuliu, relaţia trupească cu alte fete îl 
schimbă cu siguranţă. Atunci când nu stă sub 
binecuvântarea nunţii, dragostea trupească murdăreşte 
sufletele. Cu atât mai mult murdăreşte sufletul actul sexual 
care nu are ca motivaţie decât o descărcare hormonală. 

Fata care îşi trimite prietenul la bordel (sau la 
prostituate) este în mare măsură responsabilă de 
distrugerea sufletului celui pe care pretinde că îl iubeşte. 
Da, îl trimite la bordel şi, o dată cu asta, trimite la bordel şi 

tot ce a fost mai frumos între ei, tot ce a fost mai frumos în 
sufletul lui 23 . 

Rareori se întâmplă ca, după ce vreme de câteva luni 
de zile tânărul acceptă să meargă la bordel sau la femei, 
până la urmă să se căsătorească cu fata care până la nuntă 
„1-a pus la regim". Spre surprinderea ei, tânăra soţie va 
constata că viaţa de familie e un eşec, o viaţă plină de 
compromisuri şi tensiuni. Şi vina nu e numai a bărbatului 
care înainte de nuntă a mers la bordel şi s-a obişnuit cu o 
viaţă sexuală din care lipseşte orice urmă de implicare 
sufletească, femeia fiind pentru el un obiect de procurat 
plăcere. Vina este şi a fetei care nu a ştiut să îşi ajute 
iubitul să renunţe la desfrâu şi să se pregătească pentru 
viaţa de familie. După ce 1-a lăsat să meargă în groapa cu 
noroi, nu are de ce să se mai mire că el este murdar din 
cap până în picioare. 

„Şi atunci nu este mai bine să fac dragoste cu el? - 
m-ai putea întreba. Oare nu este mai mic păcatul lui dacă o 
face cu mine, care îi sunt iubită, decât dacă o face cu cine 
ştie cine? Iubitul meu nu are ce căuta în bordel. Asta l-ar 



Un cititor: Nu ştiu cum stau lucrurile în aceste cazuri (poate 
ai auzit concret despre astfel de întâmplări), dar parcă nu îmi 
vine să cred că ea ar avea o vină mai mare. E ca şi cum ea ar fi 
putut, dacă ştia şi voia, să-l convingă să se înfrâneze. Şi 
porneşti de la premiza greşită că el este curat, naiv şi pe 
deasupra influenţabil. Observaţia este interesantă, dar lipsită de 
obiectivitate. Eu nu am afirmat că vina mai mare e a ei. Ea este 
de vină nu numai când îi propune tânărului să se culce cu alte 
fete, ci şi când acceptă şantajul lui: „ori mă culc cu tine, ori cu 
alta". Dacă fata s-ar ţine tare şi i-ar spune că, dacă el nu acceptă 
să se înfrâneze, relaţia lor se termină, ar adopta poziţia cea mai 
bună. Dar nu să îl şantajeze cu duritate, ci să îi ofere sprijinul 
moral pentru un astfel de efort, herculean uneori... („Şi dacă el 
pleacă, iar eu rămân cu buzele umflate?", se întreabă. Tu nu 
rămâi cu buza umflată, rămâi cu liniştea că nu te-ai făcut părtaşă 
la distrugerea lui...) 

distruge..." (Sunt situaţii în care fetele acceptă să îşi 
piardă fecioria numai ca nu cumva prietenii lor să intre în 
bordel.) 

Desfrâul e desfrâu. Pe tânăr îl vatămă atât experienţa 
din bordel, cât şi unirea trupească cu iubita sa. Nu se poate 
spune că pe tânăr l-ar vătăma la fel de mult să meargă 
nopţile la bordel sau să facă dragoste cu iubita lui. Dar 
amândouă opţiunile surpă prietenia dintre cei doi. Pentru 
sufletul tânărului, cele două moduri de a păcătui se 
aseamănă cu doi şerpi veninoşi a căror muşcătură este 
mortală. Contează oare că muşcătura unuia omoară cu 
câteva secunde mai repede decât a celuilalt? Nu, moartea 
este moarte, indiferent care dintre şerpi te-a muşcat. 

Ar fi bine deci ca fetele care ţin la fecioria lor să fie 
mai atente la soluţiile pe care le aleg. Ar trebui să se 
gândească nu numai la binele lor, ci şi la binele celor pe 
care îi iubesc. Să îşi dea seama că dragostea curată are o 
putere foarte mare. Ele îi pot ajuta pe prietenii lor să 
renunţe la desfrâu. Drumul este de durată, cu multe 
poticniri. Numai că, în timp ce soluţia „fâ-o cu cine 
vrei..." duce automat la sfârşitul unei prietenii, prietenia 
în care cei doi duc o viaţă curată se poate împlini prin 
căsătorie. 

P.S. M-ai putea întreba: „Dar oare fetele care s-au 
spovedit după ce şi-au pierdut fecioria nu sunt în egală 
măsură adeptele soluţiei fâ-o cu cine vrei, dar pe mine 
lasă-mă în pace...!" Nu (chiar dacă există şi excepţii). 
Pentru că ele, după ce au cunoscut într-o anumită măsură 
„dragostea trupească", înţeleg din proprie experienţă cât 
de puternic se implică sufletul în faptele lor. Că este 
imposibil ca cineva să păcătuiască numai cu trupul, iar 
sufletul să rămână nepătat. Şi atunci au grijă ca prietenii 
lor să nu cadă în desfrâu. . . 

Topless 24 



Eşti frumoasă. Eşti bine făcută. Ai tot ce îţi trebuie. 
După îndelungi insistenţe, părinţii te-au lăsat să pleci cu 
gaşca la mare. Deci visurile tale de săptămâni întregi sau 
chiar de luni de zile s-au împlinit. Ai avut emoţii până în 
ultima secundă (cine ştie ce toane de moment i-ar fi putut 
determina pe ai tăi să se răzgândească; of, ciudaţi mai sunt 
părinţii...). Dar iată că ai plecat, te-ai suit în tren. In 
sfârşit, după ani de zile, din nou spre mare. Şi ţi se pare că 
viaţa o ia de la început. Te uiţi la el. E iubitul tău şi te 
scalzi în ochii lui... 

„Cu tine vreau mereu să fiu, 

Să trăiesc aşa cum ştiu, 

Fără griji şi fără bani, 

Ca la douăzeci de ani. 

Bine zic cei de la Voltaj, nu-i aşa? Emoţia e din ce în 
ce mai mare. Drumul se termină repede. Ecuaţia e simplă: 
ajungeţi în gară, apoi căutaţi o gazdă - tu vei sta în cameră 
cu prietena ta, aşa cum aţi stabilit dinainte de plecare -, vă 
lăsaţi bagajele şi fugiţi pe plajă. 

Soarele e fierbinte, nisipul e fierbinte, dragostea ta e 
fierbinte... Şi, ajunşi pe plajă, vă convingeţi de adevărul 
melodiei „La mare, la soare, fetiţele sunt goale...". Ei, 
fetiţele nu sunt chiar în costumul de botez, au slipi - chiar 



24 Rândurile de mai jos au fost adresate unei anumite fete, care 
m-a întrebat dacă e rău să plece la mare cu iubitul ei. Şi dacă e 
rău să facă topless. Totuşi, te poţi folosi şi de aici, chiar dacă nu 
eşti destinatara acestor rânduri... Am mai făcut unele 
modificări, ca textul să nu fie prea personal . . . 

dacă unii sunt microscopici, dar totuşi sunt. Sutiene însă, 
din ce în ce mai rar. 

Piua! Voi face o paranteză. Marea e o nebunie, ştiu 
şi eu asta. Cu atât mai mult când iubeşti. Poveştile de 
dragoste ale tinerilor sunt ţinute în chingi de unii părinţi, 
mai ales de părinţii fetelor, care se tem pentru ce li se 
poate întâmpla acestora... Ore la care trebuie să te întorci 
din parc, ore la care trebuie să mergi la culcare, deşi ai 
mai sta la telefon, cu toate că firul e roşu... Şi o 
sumedenie de cursuri, de examene, de chestii pe care 
trebuie să le faci cu mai mult sau mai puţin chef. Dar 
acum e vacanţă... In sfârşit. Şi vrei să te bucuri de ea la 
maxim. Vrei să scapi de stres. Ai o mică strângere de 
inimă totuşi: îţi e teamă să nu îţi dai în petic... Pentru că 
îţi e vie în minte decepţia pe care ai suferit-o de la fostul 
tău prieten. Cu el nu ai ajuns la mare, dar ai ajuns în pat. 
Şi cât de mult îl iubeai... Erai sigură că nu te va părăsi. 
Dar te-a părăsit şi ai fost la limita sinuciderii. Dacă nu ai 
fi ajuns la duhovnicul tău, cine ştie ce ar fi fost cu tine 
acum. 

Da, ai început o viaţă nouă, te-ai hotărât să îţi 
păstrezi până la nuntă curăţia redobândită prin 
spovedanie. Şi prietenul tău ţi-a acceptat această 
ciudăţenie, chiar dacă deocamdată nu vă gândiţi la nuntă. 
Au fost câteva situaţii în care el nu a mai rezistat şi ţi-a 
făcut avansuri. Dar te-ai ţinut tare, cu ajutorul lui 
Dumnezeu. Ai avut şi tu momentul în care te-ai dat la el, 
după ce ai picat examenul ăla şi îţi era teamă că o să ai 
restanţe în toamnă. Dar el a fost de treabă, şi nu a profitat 
de tine. Chiar dacă tu ai fost destul de insistentă şi chiar 
dacă el era un pic ameţit... 

Deci, ajungeţi la mare. Plaja e magnetică... Vei 
simţi nevoia să stai cât mai aproape de prietenul tău. 

Tu ce vei face: vei purta sutien sau nu? Constaţi cu 
surprindere că prietena ta, care mai e fecioară, şi 1-a dat jos 

cu dezinvoltură de cum a ajuns pe plajă. „Ca să mă 
bronzez cât mai estetic...", îţi spune ea. Şi tu înghiţi în 
sec. Dintre toate fetele din gaşcă numai tu porţi sutien. 
(Deh, trebuia să te gândeşti încă de la început la asta... 
Acum nu mai ai timp să filosofezi, da, era mai bine să fie 
mai cuminţi prietenele tale, dar comentariile de acest gen 
sunt prea târzii. „La anul o să am grijă să îmi fac prietene 
mai aşezate", îţi spui, nefiind nici tu prea convinsă de 
vorbele tale. Dar simţi nevoia să îţi cauţi un refugiu, să te 
autosugestionezi că „la anul" va fi altfel.) 

Ele se joacă în mare cu prietenii lor şi tu încă şovăi. 

„Ce e cu tine?", te întreabă prietenul tău, simţindu-te 
încordată. 

„Nu ştiu ce să fac cu sutienul. . ." 

„S-a ofilit?" 

„Nu ştiu, nu îmi dau seama, cum e mai bine?" 

„Ţi-e ruşine de mine?" 

De el îţi e cel mai puţin ruşine, îţi e ruşine însă de 
ceilalţi, îţi e teamă să nu greşeşti în faţa lui Dumnezeu. 

„Şi de tine, dar mai ales de ceilalţi." 

„Atunci, lasă-1 pe tine şi vino în apă. . ." 

Tu îl asculţi, te bucuri că el te înţelege. 

Numai că vezi că în apă lui îi mai zboară ochii pe 
alte piepturi. Simţi bărbatul din el cum îşi cere 
drepturile... 

Acum, să fim sinceri. Te simţi oricum complexată că 
el ştie că nu mai eşti virgină, că fostul tău prieten a avut 
parte de tine şi actualul nu, aşa că eşti dispusă să faci acest 
mic compromis. Să schimbi semaforul dinspre piept de pe 
culoarea roşu pe verde... Să ajungă măcar privirile lui 
acolo unde nu îl laşi să pună mâinile. 

„Alaaarmăăă!" Dacă ai ajuns aici, se poate alege 
praful de curăţia ta. După ce te-ai lăsat mângâiată de 
privirile lui şi nu ai simţit nimic murdar, oare când va 
încerca să te mângâie cu palmele, îl vei refuza? Poţi să faci 

50 



în fiecare zi zeci de mătănii, poţi să citeşti ce acatist vrei, 
dacă i-ai dat voie să-ţi mângâie pieptul, te-ai ars. Oricât de 
timide ar fi primele mângâieri, ele vor deveni repede 
pasionale. Deci, încearcă să te gândeşti dinainte ce vrei să 
fie la mare. încearcă să îţi aşterni cât mai bine, ca să dormi 
cât mai bine, cum zice proverbul. 

Din fericire, trenul spre mare încă nu a plecat. încă 
nu aţi ajuns pe plajă. Din fericire, încă nici nu aţi luat 
bilete pentru mare. Aşa că ai timp să judeci lucrurile la 
rece... 

Să o luăm pe etape: e bine să te duci cu prietenul tău 
la mare? Mi-ai spus că te vei duce, indiferent de părerea 
mea, pe care totuşi mi-ai cerut-o. Eu îţi voi spune totuşi 
cum văd lucrurile. în privinţa dusului la mare, părerile 
sunt împărţite, întrucât e o atmosferă foarte erotică, 
datorată atât fetelor şi femeilor care fac topless - ca să nu 
mai vorbim de cei care fac chiar nudism - cât şi perechilor 
de tineri care se tot sărută şi se tot mângâie, încât zici că 
mai e puţin şi o fac pe plajă. . . 

Tinerii creştini trebuie să îşi pună deci foarte serios 
întrebarea „are sau nu rost să mergem la mare?"... Se 
poate ca ispitele să fie mult mai mari decât se aşteaptă şi o 
mică vacanţă să distrugă un suflet. . . 

Eu cred că cel mai bine ar fi ca tinerii creştini 
necăsătoriţi 25 să nu meargă la mare - e o atmosferă prea 
fierbinte... Dacă totuşi insistă, să nu meargă decât dacă 
găsesc plaje decente, decât dacă merg cu familia sau cu o 
gaşcă pe care o cunosc bine şi din care fac parte tineri al 
căror comportament nu îi poate influenţa în rău. . . 



25 Nu spun că cei căsătoriţi sunt imuni la ispitele pe care le oferă 
plaja (poate că unele cupluri au ajuns chiar la divorţ în urma 
unor scandaluri izbucnite pe litoral din cauza priveliştii 
ademenitoare), dar, oricum, le este mai uşor să reziste... 

„Dar nu îţi dai seama cât de sănătoasă e marea 
pentru organism? Nu se compară cu nimic... Aer curat, 
soare, apă..." 

Ba da, îmi dau seama. Să ştii că regret sincer că 
plajele „se poluează" la nivel spiritual din ce în ce mai 
tare. Mi-aş fi dorit să îi las fără grijă pe copiii mei singuri 
la mare. Ce va fi până când vor creşte ei, nu ştiu. Poate că 
peste ani de zile până şi nudismul va expira şi o să fie la 
modă acuplarea pe plaja plină. Că cea pe plaja aproape 
pustie e aproape demodată. 

Deci, dacă totuşi mergi la mare, ai mare grijă cu ce 
prieteni şi cu ce prietene mergi. Dacă fiecare cuplu va dori 
să doarmă într-o cameră separată, sau chiar într-un pat, eu 
îţi spun că mai bine stai acasă. Da, e cam ridicol ca toţi să 
doarmă câte doi, numai tu să stai singură. In timp ce 
prietenul tău se relaxează cu o achiziţie locală. . . 

Sunt o mie de chestii de care ar trebui să ţii seama. 
Unele îţi scapă, dar la altele, cum e topless-ul, te poţi 
gândi de pe acum. 

Nici o fată nu poate să îi pretindă prietenului ei să nu 
vrea să îi mângâie sânii pe care ea şi-i dezgoleşte cu 
dezinvoltură. Dacă ea şi-a abandonat sutienul, să ştie că 
virtutea curăţiei i-a rămas în el. . . 

Nici o fată nu poate să îi pretindă prietenului căruia 
îi permite să îi mângâie sânii să nu ceară şi mai mult. Da, 
poate el va avea răbdare câteva zile. Dar, dacă până la 
urmă nu va dori mai mult, înseamnă ori că s-a încurcat cu 
alta, ori că are probleme fiziologice. . . Nici un tânăr creştin 
nu va accepta ca prietena lui să facă topless. Sau dacă - 
prins de val - o va face, îşi va da seama repede că a greşit. 

Eu nu spun că e normal ca tânărul creştin să fie de 
piatră, să nu fie atras de sânii prietenei lui. Ba da, această 
atracţie e firească. Numai că trebuie înfrânată. Altfel, se 
ajunge în pat. . . sau în boscheţi. . . 

„Şi ce, vrei să mă bronzez urât?" 

Nu mă întrerupe acum. Dar hai să îţi răspund: dacă 
prietenul tău e creştin, faptul că pieptul tău va rămâne alb 
va fi un motiv de bucurie. Va şti că poate avea încredere în 
tine, va şti că eşti fata cuminte pe care şi-a dorit-o. Dacă 
nu e creştin şi ajungi cu el la mare, înseamnă că te joci cu 
focul. 

Dacă totuşi te apasă faptul că fostului prieten i-ai dat 
mai mult, iar acestuia vrei să îi dai măcar sânii, judeci 
greşit. Chiar dacă vrei să îi dai doar atât, ţine minte că 
foarte multe fete şi-au pierdut fecioria numai pentru că i- 
au lăsat pe prietenii lor să le „exploreze" pieptul. 

Strângând material pentru un articol, am citit mai 
multe declaraţii ale fetelor care au devenit femei. M-a 
surprins lejeri tatea relatărilor în care fata spunea că nu se 
gândea că îşi va pierde virginitatea, dar că, luată de val, 
fiind mângâiată pe piept a simţit nevoia de mai mult, s-a 
lăsat mângâiată şi în alte zone erogene şi până la urmă. . . 

Ţine minte: căderea nu vine numai când te aştepţi. 
Bine, tu ar trebui să ştii asta mai bine. Poate că te gândeşti 
că în perioada în care te-ai apropiat de Biserică sufletul şi 
trupul ţi s-au curăţit. Aşa e, numai că foarte repede le poţi 
întina la loc. Oricum, ştii cât de greu ţi-a fost să îţi schimbi 
viaţa. Toată pocăinţa ta se va pierde dacă îi laşi patimii cea 
mai mică portiţă. 

Aşa că încearcă să îţi dai seama cât de important este 
sutienul. Dacă vrei să rămâi a lui Hristos, bucurându-te de 
o prietenie frumoasă, „coase-ţi" deci sutienul de piept 
când pleci la plajă. Nu cu ac şi aţă, bineînţeles. Ci cu 
puterea pe care o are o hotărâre bună. O hotărâre pe care 
nu ai cum să o regreţi mai târziu. 

„Bla,bla, ..."' 

Nici un bla, bla. Chiar aşa e. . . 

O fată mi-a trimis un e-mail legat de subiectul 
acestui articol: 



53 



Şi eu sunt de părere că marea nu prea e pentru 
tinerii creştini singuri. Am fost şi eu recent şi poate că să 
fi mers acolo înainte de apropierea de Dumnezeu aş fi 
considerat că mă aflu într-un loc în care toate dorinţele ţi 
se pot împlini, inclusiv „mult-râvnita" dragoste pe malul 
mării. Dar s-a întâmplat să merg acum şi mare mi-a fost 
dezamăgirea. Oamenii mi se păreau ostili, nu calzi ca ai 
noştri, şi farmecul mării era afectat de comercializarea 
intensivă. Dacă ar putea, oamenii de acolo ar vinde chiar 
şi locul unde stai pe plajă, chiar şi momentele pe care le 
petreci în apă. 

La un moment dat, am dat de o tarabă unde se 
vindeau icoane. Erau foarte frumoase. Uitându-mă la ele, 
parcă simţeam o linişte ireală pentru locul ăla 
suprasaturat de muzică de tot felul, de reclame la diferite 
concerte şi de alte zgomote. In momentele acelea mă 
gândeam că în perioada de vară acolo e locul perfect de 
înăbuşire a oricărei reclame de spiritualitate. Numai că 
Dumnezeu nu intră în vacanţă dacă noi intrăm. 

Şi, colac peste pupăză, am primit o ofertă de 
„ iubire " de-o seară din partea unui tip care-mi promitea 
că-mi satisface toate poftele (mi-a transmis un mesaj cu 
aceste minunate promisiuni). Acelaşi tip, înainte să aflu ce 
fel de om e, pentru că aparenţele sunt înşelătoare, îmi 
povestea cum a avut el o iubită cu câţiva ani mai mare, 
care i-a deschis mintea; iar eu mă gândeam în sinea mea: 
„Ba tare mă tem că ţi-a întunecat-o de tot". Citind 
„ minunata " lui propunere, m-am simţit atât de prost şi 
chiar m-am simţit murdară, deşi nu fusese nimic între noi; 
dar numai simplul gând că el s-a gândit la aşa ceva m-a 
murdărit. Mă întrebam dacă pentru el o fată înseamnă 
doar atât: un obiect al plăcerilor lui. Oricum, să-l ajute 
Domnul să ajungă la lumină. 

O reclamă de avertizare pentru cei care vor să 
meargă la mare ar suna cam aşa: „Marea - locul unde ai 

parte din plin de aerul deosebit de nesănătos al păcatului, 
zgomot cât încape, unde orice pornire sufletească nobilă e 
uşor de sufocat, unde II poţi întrista cu uşurinţă pe 
Dumnezeu!" 

E-mail-ul mi se pare scurt şi la obiect. „No 
comment..." 



26 îmi dau seama că unii cititori se vor regăsi în e-mail-ul fetei. 
Da, să ştiţi că am observat şi eu din scrisorile tinerilor că mai 
sunt destui care gândesc creştineşte, chiar dacă nu se prea 
cunosc unii pe alţii. Dar şi în asta se poate vedea harul lui 
Dumnezeu: deşi vi se pare că sunteţi singuri, în timp ce ceilalţi 
vă consideră ciudaţi, totuşi există alţii cu care împărtăşiţi 
aceleaşi gânduri, aceleaşi trăiri, chiar dacă nu vă cunoaşteţi. Şi, 
chiar dacă voi sunteţi mai legaţi în Hristos - chiar fără să vă 
cunoaşteţi - decât sunt legaţi ceilalţi în păcat, ar fi foarte bine să 
vă şi cunoaşteţi faţă către faţă. Prieteniile frumoase pot oferi 
mult sprijin în lupta pentru mântuire. 

Fetelor, să nu cedaţi în nici o seară... 

7 9 



ÎPS Andrei Andreicuţ: „Ai întâlnit o persoană care te 
fascinează. Vălul ţi-a căzut de pe ochi. Până acum te 
gândeai numai la tine. Acum ai descoperit o altă fiinţă... 
Când eşti lângă ea te simţi bine, când eşti departe îi simţi 
lipsa. O lume încântătoare ţi se deschide în faţa ochilor: 
lumea încântătoare a iubirii. întrebarea serioasă care se 
pune este: până unde trebuie să mergi cu partenerul tău? 
Până la relaţia sexuală? Filmele erotice, pe care le vezi pe 
toate canalele, revistele porno, ce stau pe toate tarabele, te 
vor îndemna să faci acest lucru. Ba, din nefericire, şi o 
educaţie sexuală rău înţeleasă tot într-acolo te va îndrepta. 
Ţi se aduc şi argumente «medicale» şi «ştiinţifice». Te 
poate încerca un sentiment de inferioritate. Colegii tăi, 
prietenii tăi au făcut-o. De ce să n-o faci şi tu? Eu îţi spun 

să n-o faci. Va veni şi vremea sexului. . ." 27 

* 

El: - Mie-mi place prima seară şi vreau să mă 
distrez. Plus că nu te pot iubi dacă nu te probez. Hai c-am 
glumit, crede-mă că te iubesc şi, mai mult decât atât, 
crede-mă că te doresc. 

Ea: - Nici nu mă saluţi şi deja vrei... să m-arunc în 
braţele tale. Spui că mă iubeşti, spui că sunt frumoasă, că- 
i târziu şi eşti singur acasă. Spune-mi cine te-a învăţat că 
iubirea-i uşoară? Văd că vrei să mă ai, dar nu diseară... 



PS Andrei Andreicuţ, Dragoste, libertate şi sex responsabil, 
Editura Reîntregirea, Alba Iulia, 2001, pp. 7-8. 

El: - Ce, vrei să spui că-s golan? Ai grijă, ca s- 
ajungi la mine acasă ştii că-ţi trebuie viză? Dragă... 
domnişoară... nu te vreau din prima seară. Jur... intenţiile 
mele sunt de-o sinceritate rară. Hmmm, şi nu glumesc, eşti 
bună. Nu te vreau o seară, te vreau o întreagă-săptămână. 
(...) 

Ea: - Lasă vraja pentru altele şi dansează lângă 
mine. Ştii că, baby, nu-s o femeie uşoară. Am 53 de 
kilograme calitate superioară. Gustă, şi-ai să vezi, 
îmbuteliată în '84. 

El: - Vrei să spui că dacă te gust mă îmbăt ca 
dracu '? 

Ea: - Garantat, fii sigur c-o să cazi pe spate. îmi 
doresc să fiu cu tine, însă nu din prima noapte... 

Dialogul acesta stupid nu a avut loc în nici un parc şi 
în nici o discotecă, în nici un boschet. E un fragment dintr- 
un dialog imaginar preluat din melodia Nu din prima 
seară - cântată de Cream & C.R.B.L. Şlagărul acesta s-a 
auzit de nenumărate ori în marea majoritate a teraselor, la 
mai toate posturile de radio şi în toate discotecile. S-a 
auzit de atâtea ori, încât a ajuns să fie fredonat până şi de 
cei care de obicei nu gustă o astfel de muzică. Dar, după 
ce au auzit-o în repetate rânduri fără să vrea, în cele din 
urmă s-au obişnuit cu ea şi au ajuns chiar să le placă. . . 

Cineva spunea că această melodie este un îndemn la 
morală, aducând ca argument refrenul melodiei: 

Oh, oh, oh... deja iubirea-i demodată, 

Vor, vor, vor... băieţii vor aşa, deodată. 

Oh, oh, oh... părem o pradă prea uşoară... 

Fetelor, să nu cedaţi din prima seară. 

Eu îmi permit să văd lucrurile dintr-o altă 
perspectivă. Mie melodia mi se pare un îndemn la desfrâu, 



28 Oare dacă recunosc că m-am surprins şi pe mine fredonând-o 
mă fac de râs? In cazul acesta nu recunosc. . . 

chiar dacă la o formă mai nobilă decât a celei pe care o 
contestă 29 . 

Fata care cântă îi spune acestui Don Juan - pe care 
de-abia 1-a cunoscut - şi care, de stilat ce e, nici nu o 
salută, dar deja vrea. . . multe: 

Ea: Baby, nu-s o femeie uşoară. Am 53 de kilograme 
calitate superioară . Gustă, şi-ai să vezi, îmbuteliată în 
'84... (Cartea ei de vizită pare tare stilată. . .) 

El: Vrei să spui că dacă te gust mă îmbăt ca dracu '? 

Ea: Garantat, fii sigur c-o să cazi pe spate. îmi 
doresc să fiu cu tine, însă nu din prima noapte... 

Eram şi eu tentat să cred că fata cu pricina era 
dornică să îl cunoască mai bine, să fie sigură de 
sentimentele lui, să fie mai sigură pe sentimentele ei. Când 
colo, cuvintele ei ne lămuresc că avem de-a face doar cu 
genul de ţipă căreia îi place să îşi scoată din minţi 
admiratorii, înainte de a le ceda. îi place să joace o leapşa 



29 Contestând mesajul melodiei, nu afirm însă că e la fel de rău 
dacă cedezi din prima seară sau după o săptămână (sau după 
câteva luni). Cei care au cedat după o săptămână au aşteptat să 
se convingă cât de cât că între ei nu e o simplă atracţie sexuală, 
au vrut să se convingă că ţin unul la altul. Cei care au făcut-o 
instantaneu, din prima seară, au arătat că sunt interesaţi de o 
relaţie în care partea epidermică este mai importantă decât 
latura afectivă. Au cedat ispitei fără nici o reţinere. Păcatul e 
păcat în ambele cazuri, numai că motivaţia lui este foarte 
diferită. Un duhovnic iscusit nu va da acelaşi canon unei fete 
care cade instantaneu în patul unui tânăr şi unei fete care se 
culcă cu prietenul ei pentru că îl iubeşte foarte mult. Patima e 
aceeaşi, numai că ramificaţiile diferă mult. (Şi poate că fata care 
o făcea fiind obsedată de sex, înţelegându-şi căderea, se va 
pocăi mai uşor decât cea care, mândrindu-se că nu e târfă, nu 
vrea să renunţe să se culce cu iubitul ei.) 

30 Oare ne poate spune fata de la Cream dacă există vreun 
interval de greutate în funcţie de care să ne dăm seama dacă o 
ţipă este sau nu femeie uşoară? 

care de fapt este un mod de selecţie a tipilor mai tari, care 
au răbdare. Am văzut un film în care doi se căsătoresc, 
după ce au schimbat câteva scrisori fără să se vadă faţă 
către faţă. In prima lor noapte are loc următorul dialog: 

- „Vrei să vezi casa? 

- Nu, o s-o văd mâine! Vrei să mă laşi puţin? Sunt 
cam timidă în momentele astea! 

- Iţi dau câte momente, zile, nopţi ai nevoie! Şi, când 
vei vrea să vin la tine, voi veni. 

- Faci asta pentru mine?" 

- Dacă asta vrei, da! 

- E timpul să ne luăm la revedere. 
-Noapte bună!" 

„Ăsta da cavaler, ăsta da bărbat, şi nu cârpă care nu 
ştie să se înfrâneze..." (în film, timiditatea era o mască pe 
care eroina şi-o punea pentru a-şi ascunde interesele 
meschine, care nu aveau nici o legătură cu dragostea, dar 
nu vreau să vorbesc despre acel film acum). 

în melodie, fata îi spune pe şleau: „îmi doresc să fiu 
cu tine, însă nu din prima noapte. . ." 

Nici urmă de îndemn la morală. După ce el îi gustă 
kilogramele calitate superioară şi se îmbată ca dracu', 
numai de morală nu le mai arde. . . 

Păcat nu e numai când faci sex, păcat este şi când te 
laşi gustată de Feţi Frumoşi care nici măcar nu salută. 
Păcat nu e numai prima seară. E păcat şi în a doua, şi în a 
treia, şi după o săptămână. E la fel de păcat dacă o faci la 
prânz, sau chiar dimineaţa. . . 

Acum nu mă aştept să apară o solistă creştină care să 
cânte melodia „Fetelor, să nu cedaţi nici în a doua 
seară..." Dar mă aştept să fiţi mai atenţi la îndemnurile la 
moralitate pe care le propune lumea show-bizz-ului. Nu de 
alta, dar lupii îşi schimbă des părul. Năravul, ba. . . 

Masturbarea 



„ ...chiar şi preoţii ortodocşi au început să 
vorbească despre această anomalie sexuală ca despre un 
«instinct sexual natural». (Astfel, acum câţiva ani, un 
preot modernist din America a fost auzit spunând la o oră 
de seminar că «nu ar trebui să facem prea mult caz de 
ideile mărginite ale unora din Sfinţii Părinţii referitoare la 
aspectele inocente ale comportamentului sexual uman»). 
In numele corectării unor teorii, se pare curioase, despre 
onanism din medicina secolului al XVIII-lea, psihologii, 
psihiatrii şi preoţii au lăsat de prea multe ori la o parte 
orice sobrietate faţă de acest obicei greşit, cedând uneori 
în faţa filosof iei «fa ceea ce crezi tu că este bine», şi care 
vine în contradicţie atât cu învăţăturile creştine (Scriptura 
şi canoanele Bisericii considerând onanismul un păcat 
grav), cât şi cu teoriile mai circumspecte despre 
comportamentul sexual «normal», foarte răspândite în 
perioada în care psihologia nu era încă o ştiinţă şi când 
«normal» era un cuvânt înţeles de toţi. " 

Arhiepiscopul Hrisostom de Etna 

Pe un forum de discuţii pe teme sexuale, o fată 
întreabă: „Amândoi, atât eu cât şi prietenul meu, ne 
masturbăm reciproc. Cauzează la ceva ? Sau ... (există ) 
efecte negative? Ţin să menţionez că nu am făcut dragoste 
până acum cu el". 



Elemente de psihologie pastorală ortodoxă, Editura 
Bunavestire, 2003, p. 160. 

Iată răspunsul specialistului care se ocupă de forum- 
ul respectiv: „în primul rând ţinem să-ţi spunem că e de 
admirat că există şi tineri care nu trec direct la sex normal 
şi încearcă să experimenteze şi alte forme de sex... Noi nu 
vedem nici un efect negativ aici, fiind un lucru normal 
făcut de o ucigătoare majoritate". 

Alţi participanţi la discuţie îşi dau şi ei cu părerea: 

„Eu am citit şi cred că nu e dăunătoare masturbarea 
decât făcută în exces, dar nu înţeleg de ce nu o faceţi dacă 
vă iubiţi. Eu nu cred că e mai bine s-o faceţi singuri şi doar 
atât". 

Altcineva scrie: „Să îmi zică şi mie (cineva) care e 
partea rea în toate astea că, sincer, eu nu găsesc nici una". 

O fată dă un răspuns mai detaliat: 

„1. E normal să faceţi orice vă face plăcere la 
amândoi, atât timp cât vă simţiţi bine. Când veţi fi 
amândoi pregătiţi să mergeţi mai departe veţi simţi. 

2. Atinsul reciproc e una dintre etapele fireşti spre 
începerea vieţii sexuale; e mai grav dacă sari peste una 
(mai ales mai multe) şi treci direct la contactul sexual fără 
să ai habar de altceva. 

3. Ajută la întărirea legăturii dintre cei doi parteneri, 
la cunoaşterea atât a celuilalt, dar şi a ta". 

Dacă o bătrânică ar citi aceste rânduri, ar spune 
oripilată: „Vai, dar pe vremea mea foarte puţini oameni 
făceau acest păcat. E o împreunare cu dracul..." Când 
tinerii de azi aud astfel de declaraţii, îi apucă râsul: pentru 
că majoritatea tinerilor se masturbează, pentru că foarte 
mulţi oameni maturi se masturbează, pentru că medicii 
contemporani spun că masturbarea e o metodă normală de 
descărcare a energiei sexuale 32 . 



32 Obiectivitatea lor fiind însă discutabilă. Arhiepiscopul 
Hrisostom de Etna, fost profesor la Catedra de Psihologie a 
Universităţii Princeton, constata că, „în ultimul deceniu, 
rigoarea ştiinţifică a psihologiei medicale şi academice a fost 

Totuşi, să notăm că există şi puncte de vedere care 
consideră că masturbarea este o practică ale cărei 
consecinţe sunt negative. Cel mai des invocată este 
dependenţa pe care o aduce după sine. Un tânăr de 16 ani 
se plânge: „De vreun an jumătate, doi ani, am început să 
mă masturbez. La început o făceam o dată pe lună, mai 
târziu o dată pe săptămână, iar din vara anului trecut am 
început (să fac asta) în fiecare zi. Pentru mine e ca un 
drog..."(N., 16amT. 

Un alt tânăr, de 22 de ani, scrie următoarele: „Fiind 
la vârsta de 15 ani, la care nu realizam prea bine ce se 
întâmplă cu mine, am început să mă masturbez. Revistele 
deochiate, filmele nocturne şi alte publicaţii de specialitate 
m-au făcut să continui această practică până în anul 1995; 
am încetat să mă mai masturbez. In aceşti ani de zile (am 
făcut-o) fără a mă gândi la consecinţe. Sincer să fiu nu 
credeam că acest lucru îmi va face rău. De-abia acum 
realizez greşeala fatală pe care am făcut-o şi-aş da orice să 
o pot lua de la început. Cu toate că am renunţat la practică, 
complicaţiile 34 nu au încetat să apară. . ," 35 (C, 22 ani). 

dată la o parte în favoarea declaraţiilor lipsite de conţinut ale 
psihologiei «populare». Astfel de idei superficiale, cum ar fi 
terapiile bizare de «codependenţă», modelele şi terapiile aşa-zis 
mai elevate ale filosofilor holistice şi New Age au şters cu 
buretele mare parte din studiul tradiţional al comportamentului 
uman. Chiar şi observaţiile unei personalităţi atât de ostentativ 
«emancipate», precum Sigmund Freud, cel puţin cele referitoare 
la sexualitatea umană şi la efectele psihice negative ale 
masturbării, au fost înlăturate ca fiind simptomatice pentru 
atitudinile «superstiţioase» şi «medievale» ale unor nebuni cu 
idei învechite" {Elemente de psihologie pastorală ortodoxă, 
Editura Bunavestire, 2003, p. 159). 

-j-j 

Andrei Popescu şi cititorii revistei Bravo, Şi cu noi cum 
rămâne?, Editura Trei, 1998, p. 123. 

34 De aceste complicaţii se scapă numai prin înfrânare şi 
pocăinţă. Altfel, nu. 

(Fac o paranteză: în vechime se considera că aceste 
complicaţii sunt vaste: doctorii perşi „au sugerat că 
preferinţa unui bărbat pentru băieţi, mai degrabă decât 
pentru femei, depinde de modul în care acesta a învăţat să 
se masturbeze. Bărbaţilor care îşi ţin strâns penisurile 
ajung să le placă băieţii, iar cei care le ţin mai puţin strâns 
vor prefera femeile" 36 ; trebuie precizat faptul că această 
teorie este contestată de medicii contemporani 37 . Totuşi 
există o legătură între masturbare şi lipsa satisfacţiei în 
relaţiile sexuale în cuplu 38 . . .) 

Totuşi, numărul celor care vor să renunţe la această 
practică este mai mic decât cel al celor care sunt partizanii 
ei, fie că aceasta este singurul lor mijloc de descărcare a 
energiei sexuale, fie că în paralel au o viaţă sexuală de 
cuplu (din care nu lipseşte nici masturbarea reciprocă), 
chiar şi atunci când au ajuns să îşi întemeieze o familie 39 . 

In vechime, medicina avea o părere negativă despre 
această practică, considerând-o unul dintre cele mai 
dăunătoare vicii care afectează atât mintea cât şi trupul. 
Printre efectele ei, medicii includeau încetinirea creşterii, 
diminuarea facultăţilor mintale, pierderile de memorie, 



35 Ibidem, p. 123. 

36 Dr. Ruth K. Westheimer, Enciclopedia sexului, Editura 
Lucman, pp. 167-168. 

37 E interesant cum aceştia preiau din medicina antică numai ce 
le convine... 

38 Un tânăr obişnuit să se masturbeze are mai mari şanse de 
ejaculare prematură - iar aceasta e unul dintre motivele lipsei de 
armonie în viaţa sexuală. . . 

Un cititor: Cunosc un tip care a fost atât de marcat de 
articolele despre sexualitate din reviste, încât, pentru a nu se 
face de râs în faţa partenerelor, adică pentru a nu ejacula 
precoce, se ducea la baie înainte de actul sexual şi se masturba. 
De multe ori treaba asta avea efectul invers; era suspectat de 
parteneră de impotentă. 

migrenele. Epilepsia, paralizia şi îmbătrânirea prematură 
erau considerate posibile urmări ale masturbării. Se 
considera că femeile care se masturbează ajung la isterie 
sau la boli psihice grave 40 . 

Este ciudat cum s-au întors lucrurile, şi cum 
medicina contemporană are o poziţie atât de favorabilă 
faţă de masturbare. Oare sute de ani doctorii au tot greşit şi 
abia după marea „revoluţie sexuală" studiile medicale 
privitoare la masturbare au început să prezinte un punct de 
vedere obiectiv? Nu am de gând să intru în detalii, dar 
îndrăznesc să afirm că am reţineri faţă de perspectiva pe 
care medicina modernă o adoptă în această privinţă. 

Voi încerca să mă opresc asupra punctului de vedere 
creştin în ce priveşte acest mod de autosatisfacere sexuală. 

Pregătesc terenul prin câteva păreri pe care le voi 
comenta mai jos... încep cu cea mai impertinentă poziţie 
pe care am găsit-o, între sutele de idei cărora internetul le 
oferă cu generozitate spaţiu. „Biserica e împotriva 
masturbării, deci e trecută la păcat. Ciudat, că în Biblie 
Barosanu' nu spune nicăieri că ar fi rău..." 

Ideea că Barosanu', adică Dumnezeu, nu ar spune 
nimic în Biblie contra masturbării se încadrează în 
curentul potrivit căruia păcat este numai ce este menţionat 
în mod expres în cele 10 porunci. 

Da, dacă vom căuta în Biblie cuvântul masturbare, 
nu vom găsi multe informaţii. Găsim o referinţă la Onan, 
de la care vine şi termenul onanie, însă ceea ce făcea Onan 
nu e acelaşi lucru cu masturbarea: Ştiind însă Onan că nu 
vor fi urmaşii ai lui, de aceea, când intra la femeia fratelui 
său, el vărsa sămânţa jos, ca să nu ridice urmaşi fratelui 
său. Ceea ce făcea el era rău înaintea lui Dumnezeu şi l-a 
omorât şi pe acesta (Facere 38, 9-10). 



40 Chiar dacă până şi Sigmund Freud considera că masturbarea 
are urmări negative, totuşi discipolii săi de astăzi preiau din 
învăţăturile lui numai ce le convine. Lesne de înţeles, nu? 

Dar dacă cineva ar fi interesat de ceea ce spune 
Dumnezeu prin cuvântul Scripturii, ar fi de ajuns să aflăm 
că nici desfrânaţii, nici închinătorii la idoli, nici adulterii, 
nici malahienii, nici sodomiţii, nici furii, nici lacomii, nici 
beţivii, nici batjocoritorii, nici răpitorii nu vor moşteni 
împărăţia lui Dumnezeu (I Cor. 6, 10). Malahienii, adică 
cei care practică orice formă de autosatisfacere sexuală, nu 
vor ajunge în rai. Greu cuvânt! 

Un tânăr scria: „La început m-am simţit bine, nici nu 
ştiam despre ce e vorba, după ce am aflat simţeam că fac 
un păcat (dar acum ştiu că majoritatea oamenilor se 
masturbează şi nu e nici o problemă)". Numai că un păcat 
nu se judecă în funcţie de câţi oameni îl fac sau nu. Hoţia e 
hoţie şi dacă există în lume un singur hoţ şi dacă lumea e 
plină de hoţi. Este adevărat că la spovedanie duhovnicul 
va fi mai îngăduitor cu un hoţ care a crescut într-un sat 
plin de hoţi - şi căruia i-ar fi fost foarte greu să privească 
viaţa prin nişte dioptrii curate - decât cu un hoţ care a 
crescut într-un sat de oameni cinstiţi şi care a respins de 
bună voie influenţa mediului în care a crescut. 
Masturbarea e păcat şi va rămâne păcat oricâte eforturi ar 
face medicina şi pedagogia modernă de a-i convinge pe 
tineri că această practică este nevinovată. 

Un alt tânăr îşi dă şi el cu părerea ironic: „Mă şi 
interesează dacă Biserica zice sau nu că e păcat; pe vremea 
când era nevoie de orice om se putea naşte, era păcat să 
«iroseşti sămânţa»; dacă voiai s-o faci, găseai pe cineva, 
eventual se năştea un copil, asta era ideea... Dar astăzi, 
când deja sunt de peste două ori mai mulţi oameni decât 
poate ţine planeta asta în condiţii bune, e o tâmpenie..." 41 



41 Pe undeva şi statul ar trebui să înţeleagă că o politică de 
promovare a masturbării ar avea consecinţe negative în plan 
social. Un exemplu demn de luat în seamă îl oferă statul 
american Texas, unde comercializarea obiectelor folosite pentru 

Numai că masturbarea nu este păcat numai pentru că 
discipolii ei refuză să devină părinţi (de altfel, e practicată 
nu numai de tineri care nici măcar nu se gândesc să îşi 
întemeieze o familie, ci şi de soţi care nu sunt satisfăcuţi 
de viaţa lor sexuală, deşi îşi doresc copii). Masturbarea 
este păcat şi când este însoţită de actul sexual. 
Masturbarea este o mutilare a fiinţei. Organele sexuale, 
aşa cum există ele după căderea lui Adam, nu folosesc 
numai producerii plăcerii. Ele folosesc unirii trupeşti 
dintre bărbat şi femeie, unire care ar trebui să fie 
manifestare a dragostei şi nu doar a instinctului sexual, a 
poftei care îl asaltează pe om. 

Cel mai firească rod al dragostei sunt copiii. Dar, 
totuşi, Biserica nu interzice femeilor care sunt sterpe să 
facă dragoste cu soţii lor. Deci dragostea dintre soţi se 
poate manifesta chiar şi atunci când lipseşte rodul ei viu - 
copiii. 

Oare nu este această dragoste tot o formă de 
masturbare, din moment ce lipsesc copiii? De ce nu le 
interzice Biserica femeilor care sunt sterpe să aibă relaţii 
sexuale cu soţii lor? 

Răspunsul e simplu: în timp ce dragostea trupească 
este un limbaj prin care soţii se dăruiesc unul altuia, 
masturbarea este o formă de manifestare a iubirii de sine, 
de sufocare prin singurătate, de exacerbare a poftelor 
trupeşti. Dacă în dragostea trupească dintre soţi sufletul 
domină (sau mai precis ar trebui să domine... 42 ) pornirile 
trupului, în masturbare sufletul este dominat de pornirile 
trupeşti. 



masturbare a fost interzisă. Poliţiştii au avut mult de furcă cu 
cei care au încercat să se ocupe cu acest negoţ. 
42 Pentru soţii necredincioşi, nunta nu a însemnat nimic din 
punct de vedere spiritual, este o prelungire a concubinajului. Şi, 
în pat, se poartă la fel ca înainte. . . 

Dar când soţii se masturbează în timp ce fac 
dragoste, pentru a-şi mări apetitul sexual? înseamnă că 
soţii nu fac dragoste, fac o partidă de sex. Nefiind 
mulţumiţi cu ceea ce le oferă unirea trupească firească, ei 
recurg la artificii care transformă dăruirea lor într-o unire 
animalică. Curăţia unirii lor este călcată în picioare. Nu 
contează comunicarea cu celălalt, ci intensitatea trăirii 
propriei pofte. Celălalt are valoare numai în măsura în care 
amplifică senzaţiile tari. Celuilalt i se dă atenţie numai ca 
într-un schimb mutual: îl satisfac mai bine pentru ca şi el 
să facă acelaşi lucru cu mine. 

Am putea să ne oprim puţin asupra dependenţei de 
masturbare. Tânărul care scria că pentru el acest obicei a 
devenit un drog nu exprimă o poziţie singulară. Atunci 
când cineva păcătuieşte fără să îşi dea seama că ceea ce 
face este rău, fără să aibă mustrări de conştiinţă, nu simte 
păcatul ca un lanţ. Dar în momentul în care 
conştientizează păcatul şi vrea să se rupă de el, îşi dă 
seama că de fapt libertatea lui este îngustată de obiceiurile 
care i-au înlănţuit atât trupul cât şi sufletul. 

„Da, dar mă masturbez ca să nu mă culc cu prietena 
mea. O respect, şi singurul mod de a o lăsa în pace este să 
fac asta. Am dureri foarte mari şi dacă nu m-aş masturba 
aş înnebuni." 

Am auzit acest punct de vedere. Pare a fî altruist. 
Numai că nu este. Diavolul încearcă să ne orbească astfel 
încât să avem de ales una din două sau mai multe variante 
păcătoase. Da, este bine că un astfel de tânăr nu se culcă 
cu iubita lui. Numai că modul în care rezistă este greşit. 
Masturbându-se, sufletul său se va murdări încetul cu 
încetul. Trupul său, care se va învăţa cu plăcerile 
animalice, va căuta metode de satisfacere din ce în ce mai 
intense. Şi, până la urmă, tânărul va vrea să se culce cu 
prietena lui. Dacă nu cumva, din acelaşi altruism prost 

direcţionat, va face sex cu alte prietene sau cu 
profesionistele de la bordel. 

Tinerii care se masturbează ar trebui să îşi dea seama 
că masturbarea este o formă de autodistrugere - atât 
sufletească, cât şi trupească. Cel care face acest păcat nu 
se rupe numai de Dumnezeu, se rupe şi de ceilalţi, devine 
mai închis în sine, mai egoist. Iar dacă am vorbi de 
autodistrugerea trupească, ar trebui să amintim problemele 
pe care le au în viaţa de familie cei care au fost dependenţi 
de masturbare înainte de căsătorie. De multe ori sunt 
incapabili să înţeleagă faptul că dragostea trupească ar 
trebui să fie un limbaj al dragostei şi nu doar un mijloc de 
a trăi plăceri culminante. 

Efectul negativ al masturbării îndelungate nu trebuie 
însă privit ca un obstacol de netrecut pentru ajungerea la 
un echilibru în relaţia trupească dintre soţi. Numai că, aşa 
cum se întâmplă cu orice patimă, lupta pentru a scăpa de 
ea presupune un efort îndelungat. Cel pentru care 
masturbarea a devenit un obicei va trebui să se lupte 
pentru a scăpa de ea cu aceeaşi stăruinţă cu care un beţiv 
vrea să se despartă de sticla lui. Iar dacă nu renunţă la 
masturbare, procesul de autodistrugere îl va transforma 
într-un rob al propriilor hormoni 43 . Din această 



Un cititor: Masturbarea scade drastic respectul de sine. Nu e 
uşor să faci şi malahie şi să te şi închini apoi cu aceeaşi mână. 
Se ajunge şi la o dedublare: cine eşti tu cu adevărat, ăla care te 
masturbezi sau ăla care regreţi imediat ceea ce ai făcut şi 
începi să te pocăieşti pentru fapta făcută. Ar trebui discutat mai 
detaliat despre argumentul invocat foarte des de psihologi: prin 
masturbare te descarci, deci e bine. Poate că ar trebui să se 
scrie ceva despre treptele acestui păcat. Adică, mai întâi vine 
un gând. E, nu-i aşa mare păcat dacă privesc imagini cu femei 
goale. După care, privind, simţi o tensiune care creşte în tine şi, 
dacă continui să priveşti la imaginile alea, vei ajunge să ai o 
poluţie în stare de veghe. După care te întrebi: când m-oi 

perspectivă, definiţia pe care a dat-o acestei practici 
Woody Allen - „singurul mod de a face amor cu cineva pe 
care îl iubeşti cu adevărat" - îşi pierde magnetismul. . . 

Sunt conştient de faptul că în revistele pentru tineri 
există multe articole care prezintă masturbarea ca pe un 
lucru firesc, care nu ar avea nici o implicaţie religioasă. 
„De ce să fie Dumnezeu împotriva plăcerii, câtă vreme nu 
suferă nimeni? Ce, a venit cineva de pe lumea cealaltă să 
spună că acolo cei care s-au masturbat au fost pedepsiţi 
pentru păcatul lor?" 

în loc să vin cu argumente teologice, prefer să spun 
că nu era nevoie să vină nimeni de pe lumea cealaltă ca să 
confirme o învăţătură morală a Bisericii. Dacă Biserica a 
învăţat că masturbarea este păcat, aşa este. Şi totuşi, pentru 
cei mai slabi în credinţă, spun că au fost mai multe cazuri 
ale celor care au avut vedenii ale lumii de dincolo şi care 
au spus că masturbarea este un păcat foarte grav, care 
aduce după sine pierderea mântuirii. 

Nu toţi tinerii care vor citi astfel de mărturii le vor 
lua în serios. Dar tinerii care cred în Dumnezeu - şi care s- 
au masturbat fără să îşi dea seama de implicaţiile acestui 
act - vor privi lucrurile dintr-o altă perspectivă. Minunile 
pe care le voi reda în continuare nu au nevoie de 
comentarii. Poate că cititorilor slabi în credinţă le vor 
stârni zâmbete de neîncredere. Dar altora le vor ridica 
semne de întrebare. . . 



spovedi, să spovedesc şi asta, să spun că am făcut malahie? 
Totuşi nu am făcut malahie. Ba da, vine un gând, ai făcut 
malahie. După care îţi spui, păi dacă tot am făcut, atunci pot să 
mai fac o dată. După care, a doua zi, datorită epuizării fizice şi 
psihice, se instalează o depresie care te poate ţine şi o 
săptămână. Capeţi o nervozitate care nu te mai lasă să îţi faci 
canonul. Munca intelectuală e la zero pentru că eşti obosit, nu 
te mai concentrezi etc. 

Arhiepiscopul Hrisostom de Etna scria: „Un tânăr 
mi-a povestit odată următoarele: în adolescenţă era 
pasionat de sport, în special de lupte. Pe la cincisprezece 
ani, un coleg de echipă 1-a iniţiat în «păcatul» onaniei. De 
ruşine, nu a mărturisit asta la spovedanie. într-o zi, o lună 
mai târziu, era acasă şi se lupta pe podeaua camerei de zi 
cu fratele său. Pe neaşteptate, fratele său, care era foarte 
voinic, a căzut pe burtă peste el cu atâta forţă, încât nu a 
mai putut respira şi a murit. In această stare, şi-a observat 
propriul trup, şocul fratelui şi al mamei sale care năvălise 
în cameră să îl ajute şi şi-a mai văzut sufletul, însoţit de 
îngerul păzitor, cum s-a ridicat deasupra casei, deasupra 
oraşului în care locuia, ajungând în cele din urmă în ceruri. 
Acolo s-a regăsit într-un tunel lung şi întunecat, la capătul 
căruia se afla o lumină şi Raiul. Când a intrat în această 
lumină, a văzut-o pe Maica Domnului, care 1-a întrebat pe 
îngerul său păzitor de ce se află acolo. îngerul i-a povestit 
amănuntele morţii băiatului. Atunci, Prea Sfânta 
Născătoare de Dumnezeu s-a întors spre el şi i-a spus: 
«Mama ta s-a rugat fierbinte să i te dau înapoi, iar Fiul 
meu a acceptat să îi îndeplinească dorinţa». Băiatul, 
copleşit de frumuseţea Raiului, a implorat-o să rămână. 
Dar Maica lui Dumnezeu i-a răspuns: «Nu. De dragul 
mamei tale trebuie să te întorci. Dar ia aminte la cele ce îţi 
spun: trebuie să îţi mărturiseşti păcatul pe care l-ai comis 
acum o lună. Acesta este un păcat înfricoşător, iar dacă nu 
îl vei mărturisi unui preot, iată ce te aşteaptă». La aceste 
cuvinte, Maica Domnului 1-a rugat pe Arhanghelul Mihail 
să îl ducă până la prăpastia care dădea spre chinurile 
Iadului. Priveliştea era atât de înfricoşătoare, încât băiatul 
aproape a leşinat. După aceea, băiatul a făcut drumul 
înapoi prin tunelul întunecat, prin ceruri, deasupra oraşului 
în care locuia, deasupra casei, apoi în camera sa, unde 
familia se adunase în jurul trupului său neînsufleţit. Apoi, 
simţind o forţă imensă asupra trupului său, sufletul său şi-a 

reluat locul, iar băiatul a deschis ochii. El a povestit apoi 
familiei sale cele întâmplate. Auzind toate acestea, mama 
sa i-a mulţumit Maicii Domnului pentru că a mijlocit 
acestea la Fiul ei şi, plângând fără încetare, şi-a îmbrăţişat 
fiul, sărutându-1 cu căldură" 44 . 

„Un alt adolescent a căzut în acelaşi păcat al onaniei 
şi, din nou, de ruşine, nu s-a spovedit părintelui său 
duhovnicesc. întâmplarea a făcut ca băiatul să contacteze 
o boală mortală. Fiind pe moarte, părinţii săi au trimis 
după duhovnicul băiatului, dar acesta nu a putut fi găsit 
înainte ca băiatul să moară. In acel moment, sufletul său a 
fost luat de doi demoni înfricoşători, care au început să îl 
tragă către un loc unde îl aşteptau chinuri groaznice. Intre 
timp, duhovnicul băiatului a ajuns acasă la acesta, unde i-a 
găsit familia îndurerată. «Dacă aţi fi venit mai devreme, 
spuneau ei plângând, poate că nu ar fi murit. Vă rugăm, 
aduceţi-1 înapoi». Preotul a început să se roage şi, ce să 
vezi, o minune s-a produs. Băiatul a revenit într-adevăr la 
viaţă. Imediat ce a deschis ochii i-a spus duhovnicului: 
«M-aţi salvat». Apoi, a început să îi relateze despre 
groaznica întâlnire cu forţele demonice care, chiar cu puţin 
timp înainte de sosirea preotului, erau pe punctul de a-1 
arunca în Iad. Necunoscând păcatul băiatului, preotul 1-a 
întrebat: «Cum de ţi s-a putut întâmpla asta ţie? De ce au 
vrut aceşti demoni să îţi ia sufletul?». Băiatul şi-a 
mărturisit atunci păcatul. «Te căieşti sincer, fiul meu?», 1-a 
întrebat părintele. «Da», a răspuns tânărul. «Eşti sigur?», 1- 
a întrebat preotul încă o dată. Tânărul a răspuns: «O, da, 
părinte!». Atunci preotul a continuat: «Şi vrei să mergi în 
Rai?». «Adică, pot să fiu cu Hristos, Dumnezeul meu, 
chiar acum?», a exclamat băiatul. Părintele său duhovnic 1- 
a asigurat că acest lucru este posibil. «Atunci doresc să 



44 Arhiepiscopul Hrisostom de Etna, Elemente de psihologie 
pastorală ortodoxă, Editura Bunavestire, 2003, pp. 162-163. 

mor», a spus băiatul, încrucişându-şi mâinile pe piept. 

Preotul a făcut semnul crucii deasupra băiatului, iar 

tânărul a închis ochii, găsindu-şi odihna binemeritată. . ," 45 

* 

„In epoca SIDA, în cele mai multe oraşe mari din 
SUA şi din Europa s-au înfiinţat cluburi care oferă un 
mediu în care bărbaţii homosexuali se pot masturba 
împreună" 46 . Ce mai urmează? Să revenim la desfrâul 
lumii antice? Se pare că da. 



45 Idem, ibidem, pp. 163-164. 

46 Dr. Ruth K. Westheimer, Enciclopedia sexului, Editura 
Lucman, p. 170. 

Prezervativul sau aspirina? 



I: „ Cât de importantă crezi că a fost pentru omenire 
inventarea prezervativului? " 

R: „El a eliberat forţele oarbe ale binesimţitului 
sau ale simţurilor bune, transformând calitatea în 
cantitate. Prezervativul modern a venit la timp, deoarece 
prea mulţi deveneau «miliardari», adică se îmbolnăveau. 
(...) Există şanse reale de succes pentru noi relaţii 
ocazionale, ocazionate în mod fericit de micuţul 
prezervativ" (Artan, solistul formaţiei Timpuri Noi). 

Mulţi tineri consideră că nu e nici un păcat să facă 
dragoste cu prietenele lor. Rău este să le lase însărcinate... 
Şi prezervativul îi ajută să rezolve această problemă. 

La orele de dirigenţie ţinute prin licee se discută 
liber despre avantajele folosirii prezervativului. Pentru 
fete, e bun că le scapă de sarcini nedorite. Pentru băieţi, e 
bun că îi scapă de riscul de a contacta boli venerice. Chiar 
şi mulţi babaci şi-au upgradat ameninţările: dacă în 
vechime unii părinţii le spuneau fetelor că, dacă îşi pierd 
fecioria, nu mai au ce căuta acasă - ruşinea care cădea 
asupra întregii familii fiind greu de suportat -, astăzi 



47 Nu ştiu ce o înţelege Artan prin forţele binesimţitului, care 
transformă calitatea în cantitate. De obicei am însă reţineri faţă 
de cei care preferă cantitatea calităţii, fie că este vorba de o 
pizza, de bere, de cititul unui roman sau de orice altceva... Chiar 
şi când e vorba despre acel altceva. . . 
Evenimentul zilei - Magazin, nr. 21, 5 Iulie 2005, p. 12. 

fetelor li se spune că dacă ajung cu burta mare să plece la 
golanii cu care au făcut sex etc. 

Diferenţa este enormă. înainte, părinţilor le era 
ruşine să crească un nepot „din flori". Asta pentru că 
întreaga uliţă ştia că vina nu este doar a fetei care a 
păcătuit, ci şi a părinţilor care nu au ştiut să îi dea o 
educaţie bună. Astăzi, părinţilor le este ruşine să crească 
nepoţi „din flori"; asta e o dovadă a faptului că au fost 
părinţi încuiaţi la minte, care nu au vorbit la timp cu fiicele 
lor despre avantajele folosirii mijloacelor 
anticoncepţionale şi nici nu au ştiut să le convingă mai 
apoi să avorteze pruncii nedoriţi. (Acest reproş se aude şi 
în unele cancelarii, când unele directoare iritate le mustră 
pe dirigintele care nu şi-au împlinit cum trebuie rolul de 
„călăuze" ale elevilor şi le consideră răspunzătoare într-o 
anumită măsură pentru că nu le-au vorbit mai insistent 
elevilor despre evitarea sarcinilor nedorite 49 .) Discursul s- 
a schimbat însă nu numai din cauza tinerilor, ci şi din 
cauza părinţilor care, crescând departe de Biserică, au 
respins ei înşişi educaţia tradiţională - şi deci nu aveau 
cum să o ofere mai departe urmaşilor lor. 

Petre Ţuţea spunea că un român bun nu strică nici o 
fecioară. . . Dacă ar fi trăit acum o sută de ani poate că ar fi 
definit „bunul român" ca pe cel care nu cade în păcatul 
desfrâului. Păcat nu e numai când te culci cu fecioare; 
deci, când sex-experţii de astăzi îi învaţă pe tineri că rău 
este doar când o fac „neprotejat", nu trebuie luaţi în serios. 
(Cine ştie, poate că liderii de opinie ne vor spune peste 



49 Majoritatea dintre ele fiind la rândul lor mame, nu e de mirare 
că directoarele şi-au adaptat stilul în care fac observaţii. Cu 
vreme în urmă, diriginta ar fi fost certată că nu şi-a educat 
elevele să îşi păstreze fecioria şi că nu i-a educat pe tineri să 
respecte fecioria fetelor. . . 

74 



câtăva vreme că rău nu este să faci sex cu animale şi că 
rău ar fi doar să o faci fără acordul lor. . . 50 ) 

Era o glumă: „Ştii care e cea mai bună metodă 
anticoncepţională?" „Nu." „Aspirina." „Aspirina? Nu 
ştiam. Din asta obişnuită, de la farmacie?" „Da." „Şi cum 
se ia, înainte sau după...?" „Nu se ia, se ţine între 
genunchi." 

Şi cam aşa e, dacă fata nu îşi pune poalele în cap, nu 
prea are cum să rămână însărcinată. . . 

De altfel, înfrânarea e singura metodă 
anticoncepţională cu eficacitate 100%. Este cea pe care 
Biserica le-o propune tinerilor: „Staţi cuminţi..." Aşa se 
evită foarte simplu şi bolile şi alte complicaţii. . . 

Ei, dar cine mai vrea să îşi păstreze fecioria? Mulţi 
tineri m-au întrebat: „Ce zice Biserica despre prezervative, 
să le folosim sau nu?" 

îndemnul Bisericii către tineri este clar: „trăiţi în 
curăţie..." Că, dacă tinerii se înfrânează, nu mai au nevoie 
de prezervative. 

„Dar eu mă culc oricum cu prietenul meu, e mai bine 
să îşi pună sau nu?..." 

La această întrebare, unii preoţi spun că păcatul este 
la fel de mare, cu sau fără. Am auzit însă şi preoţi care 
judecă lucrurile altfel: „E la fel de mare păcatul unui beţiv 
care, când vine acasă, se duce la culcare în linişte cu al 



50 Am citit opinii ale unor psihologi contemporani occidentali 
care consideră că sexul cu animale nu e ceva greşit, câtă vreme 
animalul nu este rănit. Şi am citit chiar păreri potrivit cărora 
pedofilia - sexul cu copii - ar trebui judecată după alte criterii. 
Că numai dacă minorilor li s-ar forţa libertatea, numai dacă ar fi 
vătămaţi, numai atunci pedofilii ar trebui să intre sub incidenţa 
legii. Astfel de psihologi vor să transforme lumea într-o uriaşă 
Sodomă... Chiar dacă deocamdată vocile lor nu prea au ecouri, 
trebuie să ne dăm seama că la fel de slabe erau cu zeci de ani în 
urmă şi vocile celor care promovau căsătoriile homosexuale... 

celui care la beţie îşi bate nevasta, deşi amândoi au băut la 
fel de mult? Răspunsul este că cel care îşi bate nevasta 
face două păcate, pe când primul face numai unul. Şi cine 
poate spune că e la fel de rău să faci două păcate în loc de 
unul?"^ 1 

Când doi oameni curvesc şi în urma actului sexual 
femeia rămâne însărcinată şi avortează, pe lângă păcatul 
desfrâului cei doi se fac părtaşi şi păcatului prunc -uciderii, 
care este o crimă. „Şi deci nu era mai mic păcatul lor dacă 
se protejau?" 

Păcatul curviei era la fel de mare, numai că nu ar fi 
fost şi criminali. 

„Da, spunea un preot, dar poate că dacă nu s-ar fi 
protejat, şi femeia rămânea însărcinată, poate că ajungea 
să se pocăiască şi îşi schimba viaţa." 

Un alt preot, cu care discutam despre această 
problemă, mi-a răspuns: „Faţă de sutele de mii de avorturi 
care se fac în România în fiecare an, cazurile în care o 
femeie se pocăieşte numai pentru că a rămas însărcinată 
sunt aproape insesizabile. Şi, de altfel, cine le opreşte pe 
femei să se pocăiască pentru desfrâul lor şi dacă nu rămân 
însărcinate? Ce, scrie la Sfinţii Părinţi că pocăinţa e legată 
neapărat de sarcinile nedorite? Dacă aş şti că fiica mea 
trăieşte cu prietenul ei, aş încerca să o conving să renunţe. 
Dar, dacă nu reuşesc, cel puţin i-aş spune să aibă grijă să 
nu rămână însărcinată". 

Când tinerii sau profesorii de religie mi-au cerut 
părerea, am răspuns tot aşa, că mi se pare la fel de mare 



51 De altfel, la spovedanie duhovnicul dă un canon mai greu 
atunci când s-a ajuns la avorturi... Ca şi poliţistul care îl 
sancţionează mai drastic pe şoferul care a trecut pe roşu fiind 
beat decât pe cel care a făcut acelaşi lucru din neatenţie. (O altă 
perspectivă: oamenii rezistă diferit la băutură, unul poate bea un 
litru de ţuică şi rămâne treaz, altul se îmbată numai după două 
pahare. Dar nu ţinem cont de astfel de diferenţe acum.) 

păcatul desfrâului în ambele situaţii, dar că atunci când se 
ajunge la prunc -ucidere păcatul este mai mare. . . 

„Deci, să folosim prezervativul sau alte mijloace 
anticoncepţionale?" 

In loc de răspuns, o altă paranteză: tinerii trebuie să 
ţină seama şi de faptul că eficacitatea prezervativului este 
după unele statistici de aproximativ 90%. Deci cam în 
10% din cazuri se poate ajunge la sarcină... 52 Pe cutiile 
unor prezervative scrie că nici un prezervativ nu oferă 
protecţie totală, că toate mijloacele anticoncepţionale pot 
da rateuri. Tinerii însă sunt prea grăbiţi ca să mai ia aminte 
la astfel de avertismente... Sau, de dragul riscului, preferă 
să îşi păcălească partenerele - care oricum nu ar accepta să 
rişte dacă ar şti cum stau lucrurile... Oricum, atenţie, 
fetelor, până nu e prea târziu. 

Mai fac o paranteză: vânzările de prezervative au 
scăzut serios în anii '60 datorită apariţiei pilulei 
contraceptive, a steriletului şi a diafragmei 53 . Voi scrie, 
deci, despre pilulele contraceptive - doar câteva rânduri. în 
mod obişnuit, femeia ştie doar că pilula împiedică 
ovulaţia: „Fără ovul nu poate apărea embrionul, deci ştiu 
sigură că nu voi rămâne gravidă..." Numai că organismul 
uman nu funcţionează ca un robot, şi apar uneori 
accidente. Adică ovulaţia poate avea loc, chiar dacă mult 
mai rar... 

Despre pilulele luate post contact se ştie că ucid 
embrionul - mai precis acţionează la nivelul mucoasei 
uterine şi împiedică implantarea oului fecundat. Dar puţini 



52 Alte statistici arată însă că rata „eşecurilor" este şi mai mare, 
între 10-30%. Unul dintre motive este că nu sunt folosite 
conform instrucţiunilor... Şi uite aşa, unele fete, care erau 
convinse că o fac „protejat", îşi dau seama că au rămas 
însărcinate... 

53 Informaţia este preluată din acelaşi supliment al 
Evenimentului Zilei. 

oameni ştiu că uneori un efect asemănător îl pot avea şi 
pilulele contraceptive. Nu puţine fete au fost asigurate de 
doctori că dacă iau pilule nu vor rămâne însărcinate. 
Numai că au fost minţite. Efectul pilulelor a împiedicat 
embrionul proaspăt format să se fixeze pe uter şi a fost 
eliminat fără ca mama să ştie că a fost gravidă. 

întrucât de obicei o femeie care aude astfel de 
afirmaţii nu le acordă atenţia cuvenită, voi cita din 
Enciclopedia sexului - o carte de referinţă în domeniu: 
„Mini-pilulele 54 pot împiedica şi ele ovulaţia, dar au şi 
efectul de îngroşare a mucusului cervical, împiedicând 
sperma să ajungă la un eventual ovul. Mini-pilulele mai 
împiedică eventualul ovul fertilizat să se implanteze pe 
peretele uterului" 55 . Ce înseamnă asta? înseamnă pur şi 
simplu că, în situaţiile în care nu reuşesc să împiedice 
ovulaţia, ucid embrionul, ucid pruncul. Adică, sunt 
abortive... E adevărat, un astfel de avort inocent e mai 
uşor de suportat decât un avort chirurgical. Dar, în faţa lui 
Dumnezeu, avortul tot crimă rămâne. . . 

Am auzit că un preot a scris chiar un articol despre 
avorturile din timpul liturghiei: femeile care şi-au luat cu 
regularitate pilula pleacă la biserică după ce şi-au început 
ziua făcând dragoste - sau sex -, şi embrionul este ucis 
după câteva ore, exact când mama „nevinovată" stă la 
slujbă... Cât despre efectele distrugătoare pe care le au 
pilulele anticoncepţionale asupra organismului femeii, nu 
mai amintesc aici. 



54 Pilulele anticoncepţionale sunt de două feluri: combinatorii, 
care conţin estrogen şi progesteron, şi minipilule - doar cu 
progesteron. Deşi despre efectele nocive asupra sănătăţii femeii 
care ia pilule anticoncepţionale s-au scris foarte multe studii 
medicale, producerea acestora nu a încetat. . . 
"° Dr. Ruth K. Westheimer, Enciclopedia sexului, Editura 
Lucman, p. 97. 

Deşi nu voi scrie prea multe despre mijloacele 
anticoncepţionale, voi spune doar că nu toţi doctorii 
ginecologi prezintă lucrurile obiectiv. O dovadă banală: 
fetele sau femeile care şi-au pus sterilet sunt convinse că 
nu pot rămâne însărcinate. Dar doctorii nu le spun că 
eficacitatea acestuia nu este totală: rareori, femeile care şi- 
au pus sterilet rămân gravide. Atunci embrionul moare 
tocmai pentru că a fost împiedicat să se dezvolte. In timp 
ce mama crede că s-a împiedicat formarea embrionului, nu 
creşterea lui... 

Sfântul Sinod al Bisericii Ortodoxe Române a 
stabilit: „Biserica a considerat totdeauna drept un păcat 
foarte grav, egal cu avortul în gravitate, şi luarea de 
medicamente cu scop abortiv, barierele mecanice 
(steriletul şi anumite pilule, inclusiv RU 486), prin care se 
urmăreşte împiedicarea nidării ovulului fecundat pe pereţii 
uterului (acestea sunt practici abortive) şi medicamentele 
contraceptive, care, la rândul lor, au consecinţe nebănuite 
pentru trupul femeii" 56 . 

Cât despre metoda calendarului, ea este nu numai 
cea mai veche, ci şi cea mai nesigură metodă de 
contracepţie. Un preot le spunea studenţilor că a făcut 
patru copii, şi toţi „cu calendarul"... Aşa că nu are rost ca 
tinerii să se bazeze pe eficacitatea acestei metode 
naturale... 

Eu le repet tinerilor că cea mai bună cale pe care pot 
merge este cea a înfrânării... Era o întrebare care suna 
cam aşa: „Fac ce vreau, dar ştiu ce fac?". I-aş întreba şi eu 
pe tinerii care trăiesc în păcat: „Ştiţi ce faceţi? Vă daţi 
seama cum vă murdăriţi sufletele?" 



56 Extras din textul adoptat de Sfântul Sinod al Bisericii 
Ortodoxe Române în sesiunea din 5-6 iulie 2005, la propunerea 
Comisiei Naţionale de Bioetică (materialul a fost tipărit în 
revista Porunca iubirii, nr. 5-6/2005, pp. 68-71). 

Unor cititori le pare puerilă întrebarea mea. „Este 
normal, logic şi sănătos să foloseşti prezervativul, mai ales 
că te fereşte de boli" 57 , spunea vedeta TV Cătălin Măruţă. 
Această părere este de altfel larg răspândită. Când îţi pui 
problema îmbolnăvirii cu boli venerice? Când eşti 
interesat de relaţiile ocazionale, ocazionate în mod fericit 
de micuţul prezervativ, cum spunea Artan. Şi atunci grija e 
„să nu te murdăreşti trupeşte", să nu iei boli venerice 58 . 
Cât despre grija bolilor sufleteşti, e lăsată altora... Iar 
sfaturile despre păstrarea curăţiei par ridicole. 

Totuşi cuvântul Bisericii nu se poate schimba: cine 
alege păcatul alege moartea. Există grupări pseudo- 
creştine care îi învaţă pe tinerii necăsătoriţi că iubirea 
sexuală e un mod de valorificare a dragostei creştine şi că 
păcatul nu e păcat...; asta însă pentru că dispreţuiesc 
cuvintele Evangheliei, pe care o deformează după cum le 
place. 

Biserica însă nu poate să înveţe altceva decât 
adevărul. Preoţii nu pot să se lepede de Hristos şi să vă 
spună că dacă folosiţi prezervative Dumnezeu vă va trece 
cu vederea păcatul desfrâului. . . 

Da, ispita e mult mai mare când totul se rezolvă mai 
simplu decât înainte 59 . Una e să vrei într-o zi de post să 



Evenimentul zilei - Magazin, nr. 21, 5 Iulie 2005, p. 1 1. 
8 în secolul al XVI-lea în Europa a avut loc o epidemie de 
sifilis. Atunci a apărut „prima menţionare a prezervativului - în 
volumul De Morbo Gallico, scris de anatomistul italian 
Gabrielle Fallopius" (Evenimentul zilei - Magazin, nr. 21, 5 
Iulie 2005, p. 11). „Antidotul" propus de el era un prezervativ 
făcut din pânză şi mătase. . . 

59 Până în secolul al XVIII-lea, când a fost descoperită 
vulcanizarea cauciucului - care a dus şi la fabricarea unor 
prezervative ieftine -, preţul prezervativelor era foarte ridicat, 
pentru că erau făcute din intestine de animale. în privinţa 
vechimii prezervativelor, părerile sunt împărţite. Unii afirmă că 

mănânci o friptură când te afli pe un vârf de munte şi alta 
e să vrei asta când te afli în faţa unui restaurant. . . Când te 
afli în faţa restaurantului, friptura - deşi e uşor de procurat 
- trebuie respinsă pentru că e post. Chiar dacă pofta e 
mare... 

Tot aşa şi cu unirea trupească. Chiar dacă e foarte 
simplu să te culci cu prietena ta cu prezervativ - şi încă, 
dacă ea nu este fecioară, e şi mai simplu... - totuşi nu 
trebuie să alegi ce este simplu. Trebuie să alegi ce îţi este 
de folos. Aşa că sfatul cu aspirina, chiar dacă e vechi, e 
destul de bun... 



„el există de peste cinci mii de ani, deoarece ştim că egiptenii 
foloseau vezici de animale ca să se protejeze împotriva bolilor 
venerice. Romanii au folosit maţul de porc sau de ţap" - Dr. 
Sylvain Mimoum, Rica Etienne, Dragostea şi sexualitatea 
adolescenţilor -pentru băieţi, Editura Lucman, p. 172. Oricum, 
şi înainte de apariţia prezervativului se foloseau mijloace 
anticoncepţionale. între acestea se aflau leacurile băbeşti despre 
care se credea că ajutau femeia să nu rămână însărcinată. 

Plictiseala, 
dragostea şi perversiunile 



Părintele Constantin Mihoc spunea că „perversiunea 
este păcat împotriva firii, de aceea şi gravitatea ei este atât 
de mare. Nici un păcat nu este firesc, însă acesta le întrece 
pe toate celelalte. Sfântul Ioan (Gură de Aur) spune în 
acest sens: «Cele ce sunt contra naturii sunt şi mai grele, în 
acelaşi timp, şi mai dezgustătoare...»" 60 . 

Dacă aş posta aceste rânduri pe un forum de internet 
al tinerilor ce nu frecventează biserica, aş stârni râsete sau 
aş primi condoleanţe, întrucât creierul meu ar fi considerat 
expirat. De multe ori i-am auzit pe cei care fac un păcat 
lăudându-1 aşa cum îşi laudă negustorii marfa. In privinţa 
perversiunilor sexuale, am auzit chiar că lumea s-ar 
împărţi între oameni care recunosc că fac aşa ceva şi 
oameni care nu au curajul să recunoască. Asta ca şi cum 
numai ciudaţii sau inhibaţii nu ar face perversiuni. 

Cei care le practică nu consideră însă că ceea ce fac 
ar fi ceva murdar, nepotrivit sau pervers. Sunt oameni - şi 
nu numai tineri - care spun cu nonşalanţă că sexul oral ar 
trebui să facă parte din ingredientele fiecărei nopţi de 
dragoste. Ei bine, cei care - din timiditate sau din alte 
motive - sunt neiniţiaţi pot avea ispita de a se simţi atraşi 
ca de un magnet de aceste practici ce nu mai sunt privite 



Părintele Constantin Mihoc, Taina Căsătoriei şi Familia 
Creştină, Pr. Dr. Constantin Mihoc, Editura Teofania, 2002, 
p. 183. 

cu aceeaşi reţinere cu care erau privite de părinţii, bunicii, 
străbunicii şi stră-străbunicii noştri. 

Viaţa sexuală a oricărui cuplu - căsătorit sau nu - 
are urcuşuri şi coborâşuri. Coborâşurile sunt tensionate şi 
unul dintre cei doi (sau chiar amândoi) este dispus să facă 
orice pentru a reveni la starea de dinainte... Atunci, ispita 
perversiunilor este mare. Sfaturile prietenilor şi ale 
revistelor de specialitate sunt simple şi directe: „Evitaţi 
monotonia cunoscându-vă mai bine unul pe altul. Puteţi să 
ajungeţi la un nivel mai adânc al plăcerii şi al dragostei. 
Depăşiţi barierele şi obstacolele mentale pentru ca 
dăruirea voastră să fie totală. . ." 

Şi ce se întâmplă? Unii se lasă biruiţi de poftă, de 
curiozitate sau de alte motive şi încep să practice aceste 
sporturi sexuale. Senzaţiile sunt tari, aşa cum scria în 
reclame. Ţi se pare că îl cunoşti mai bine pe celălalt, că îl 
iubeşti mai mult, că i te dăruieşti mai profund. Relaţia e şi 
mai fericită, dar... 

Nu trece multă vreme şi perversiunile îşi pierd din 
originalitate. Şi atunci cauţi perversiuni noi, care să ţi-1 
aducă mai aproape pe celălalt. Sau brusc ai conştiinţa 
faptului că celălalt nu e potrivit pentru tine. Şi îl părăseşti, 
uitând de starea de extaz în care, datorită perversiunii, ţi se 
părea că celălalt e totul pentru tine şi că tu eşti totul pentru 
el. 

Şi ce să faceţi cu sfaturile repetate ale prietenilor 
care vă spun că monotonia unei relaţii poate fi alungată 
prin perversiuni? Ale celor care vă spun că perversiunile 
nu sunt cu nimic mai murdare decât sexul „obişnuit", că 
sunt un mod diferit de a face dragoste? Oare ei mint? 

Nu, nu mint... Pentru ei, sexul oral este de aceeaşi 
calitate cu sexul normal. Ei asta simt şi - lipsiţi de 
ipocrizie sau de ruşine - îşi fac publice părerile. Problema 

este că, deşi ei nu mint, se înşală şi îi înşală şi pe alţii 61 . La 
nivelul la care cunosc ei dragostea, nu există nici o 
diferenţă între normal şi anormal, între ruşine şi 
neruşinare 62 . Asta însă nu pentru că dragostea lor e mai 
înaltă sau mai sinceră, sau mai „totală". Nu... Ci pur şi 
simplu pentru că au ales să cunoască o dragoste străină 
faţă de cea pe care le-a rânduit-o Dumnezeu oamenilor 63 . 

Şi vedem că această dragoste nu ţine mult. E doar un 
alt foc de paie... 



61 Ce să mai vorbim despre cei care mint, dezinformând lumea în 
cunoştinţă de cauză? La un moment dat în mai multe ziare au apărut 
informaţii despre aşa-zisa legătură dintre practicarea sexului oral şi 
reducerea riscului apariţiei cancerului la sân. Oare câte femei nu vor să 
diminueze acest risc? Lotul a pornit de la un studiu al lui Brandon 
Williamson - un student al North Caroline State University -, studiu 
care a apărut pe o pagină de net ce avea pe ea banner-ul CNN şi 
grafica paginii medicale a televiziunii americane. După ce ecoul 
studiului său s-a răspândit în toată lumea, Brandon Williamson a 
recunoscut că fusese autorul unei farse. Asta pentru că CNN îl 
ameninţase că va fi dat în judecată. Povestea s-a terminat repede. Ce 
este ciudat e că, pe cât de multe ziare preluaseră ştirea iniţială, pe atât 
de puţine au publicat ulterior materialul care dovedea că totul a fost o 
farsă. Dacă primul articol făcea vandabil un ziar, dezminţirea părea 
penibilă şi scădea încrederea cititorilor în publicaţia care s-a lăsat 
păcălită. . . 

62 Lot aşa unora nu le este deloc ruşine să meargă la bordel. 

Un cititor: Nu vreau să mă laud cu păcatele făcute. Pentru că 
m-am raportat oarecum cu propria mea viaţă la cartea ta, îţi 
mărturisesc că în urma raporturilor mele cu diferite femei, în 
care am făcut lucruri pe care le analizezi tu în capitolul ăsta, am 
constatat ceva dramatic. După consumarea actului, nu mai 
puteam să asociez chipul femeii pe care credeam că o iubesc, 
care îmi spunea cuvinte frumoase, cu care vorbeam despre cărţi 
şi lucruri spirituale, cu chipul aceleiaşi femei cu care făceam 
diverse perversiuni. O dispreţuiam. Orice gând de a mă căsători 
cu ea dispărea. Soţia mea nu putea fi o curvă care pe de o parte 
s-ar destrăbăla cu mine, iar pe de alta mi-ar săruta copiii. 

„Dar de ce poate să fie ceva murdar între soţ şi soţie, 
dacă sunt acoperiţi de binecuvântarea lui Dumnezeu ca ei 
să fie un trup?" 

Tocmai pentru că Dumnezeu i-a lăsat să fie un trup, 
adică să facă dragoste potrivit firii... Restul reprezintă 
exhibiţii prin care soţii nu devin un trup, ci rămân două 
trupuri bolnave de patimi. . . 

Dacă rândurile acestea ale mele vor fi citite şi de 
către tineri care „fac dragoste" fără a fi căsătoriţi şi care se 
află într-un moment de impas în viaţa sexuală, să ştie că 
perversiunile nu îi vor ajuta la nimic. Impasul lor este de 
alt ordin... Merg pe un drum lipsit de binecuvântarea lui 
Dumnezeu. Şi plictiseala care apare este un semn că 
lucrurile trebuie aşezate altfel. . . 

„Dar ce, în viaţa trupească a soţilor nu sunt momente 
de impas?" 

Ba da, sunt... Şi rolul lor este tocmai de a le atrage 
atenţia soţilor că unirea trupească nu va fi niciodată 
perfectă 64 , aşa cum ne-o doresc diferiţi specialişti în 
sexologie... Unirea dintre doi oameni este mai mult decât 
poate aduce o noapte de pomină. Fie ea cât de lungă sau 
cât de palpitantă. Şi este mai mult şi decât pot înţelege cei 
care îşi petrec toate nopţile în aventuri erotice, 
imaginându-şi că urcă pe culmile dragostei. 

Da, pe culmile erotismului urcă. Numai că dragostea 
le este la fel de străină ca şi limba indienilor apaşi. . . 

Aşa că: ce mai încoace şi încolo? încercaţi să 
înţelegeţi că, uneori, plictiseala vă poate fi prietenă. Şi este 
un alt semnal de alarmă: „Dragostea voastră se sufocă. 
Trebuie să respire. Trebuie să o aşezaţi sub binecuvântarea 
lui Dumnezeu..." 



64 Cum de altfel nimic nu poate fi perfect în această lume 
trecătoare. Asta nu înseamnă însă nici că unirea trupească a 
soţilor nu este - şi e firesc să fie - un prilej de dăruire şi bucurie 
covârşitoare... 

Moda trupului fără suflet 



De multă vreme mă pregătesc să scriu o carte despre 
problemele tinerilor. Unul din subiectele abordate va fi 
moda. întrucât am citit ieri câteva rânduri interesante ale 
monahului Neofit pe această temă, m-am gândit că ar fi 
bine să le împart cu voi. . . 

„De cum face primii paşi în viaţă, omul trebuie să 
imite, începe cu păpuşa Bărbie, care, pe an ce trece, este 
tot mai dezbrăcată şi tot mai senzuală. Deci primul etalon, 
primul model pentru fete; cât despre băieţi, ei sunt ajutaţi 
să îşi dezvolte gustul pentru plăcere, pentru fetiţele cu 
fitze! Şi nefericită să fie fetiţa care are «blestemul» de a fi 
un pic mai plină, un pic mai bine făcută. Dar calvarul ei 
abia a început! Cataloage tot mai pretenţioase o învaţă 
cum să se îmbrace pentru a fi, de fapt, tot mai dezbrăcată. 
O învaţă că haina nu trebuie să ne facă, în ultimă instanţă, 
mai frumoşi, ci trebuie să «strige» după privirile celorlalţi. 
Ceea ce trebuie să se vadă este corpul, trupul omenesc 
care are o enormă nevoie de plăcere. Iar haina este un 
adjuvant, un ajutor nepreţuit. Vara este anotimpul în care 
moda scoate «carnea» pe piaţă; fiecare scoate la «tarabă» 
ceea ce are mai bun. Insă cine refuză acest joc riscă să fie 
scos din catalogul plăcerilor acestei lumi. Am devenit nu 
oameni frumoşi, ci picioare frumoase, sexy, care îţi taie 
respiraţia şi demnitatea. Am devenit abdomene 
umblătoare, talii cu mişcări provocatoare, care pur şi 
simplu îi cheamă pe cei doritori la plăcere. De mult timp 
fetele noastre au uitat că ceea ce are omul unic şi de 
neînlocuit este chipul şi nicidecum picioarele. Un chip 

care spune tot, un chip cu nişte ochi în care de multă 
vreme a dispărut lumina lui Dumnezeu. Din nefericire ne- 
a intrat în reflex să îl privim pe celălalt începând cu 
mijlocul lui, cu talia lui. Dacă o fată a picat acest examen, 
nu mai are nici o şansă în rândul prea modernei noastre 
lumi. Ne dezbrăcăm înainte de a fi «nevoie» să fim 
dezbrăcaţi. Ne aruncăm inconştienţi în vâltoarea unor 
patimi ruşinoase, fără a calcula consecinţele acestei 
manipulări. Ne lăsăm prădaţi de privirile celorlalţi fără a 
gândi că păcatul începe mai întâi în inimă. Nu înţelegem 
că majoritatea zdrobitoare a celorlalţi nu vor putea să vadă 
eul nostru, ceea ce suntem de fapt, privind goliciunea 
noastră, ci ne vor transforma în simple obiecte de plăcere, 
în «actori» ai visurilor şi imaginaţiei lor bolnave, murdare 
şi obscene. Dar, din păcate, majoritatea tinerelor asta şi 
doresc de fapt. îşi doresc să fie dorite. In acest caz nu mai 
putem vorbi nici măcar de acea superioritate pe care ar 
mai avea-o omul în faţa unui animal. Atâta timp cât îţi 
transformi trupul în poligon de tragere prin patimi de tot 
felul, nu va trebui să aştepţi decât clipa morţii. O clipă în 
care acest trup va sfârşi în mod jalnic, deplorabil, într-o 
frumuseţe apreciată doar de viermi şi de un pământ care ne 
nivelează pe toţi fără diferenţiere. . ." 65 

Cei care citesc cu atenţie rândurile părintelui Neofit 
înţeleg care este perspectiva ortodoxă asupra modei... 
Atunci când moda este să fii cât mai dezgolit, cât mai 
sexy, când moda este să atragi cât mai multe priviri 
flămânde, atitudinea ortodoxă este de a rezista acestei 
ispite. Ce pierdem? Pierdem doar ocazia de a cădea mai 
uşor în păcat, şi ocazia de a-i trage pe alţii spre păcat. 



65 Monahul Neofit, Rugăciuni către tineri, Editura Credinţa 
strămoşească, 2005, pp. 131-133. 

Nici în privinţa îmbrăcămintei creştinilor nu cred 
însă că etalonul principal începe cu „nu...": „Cum să se 
îmbrace tinerii creştini?" „Să NU se îmbrace smintitor. . ." 

O astfel de atitudine arată puţinătatea credinţei. 
Tinerii creştini trebuie să se îmbrace astfel încât 
frumuseţea lor lăuntrică să se manifeste şi în modul în care 
îşi aleg hainele. E dificil de făcut o astfel de alegere. Dar 
numai aşa ei nu se vor simţi inferiori celorlalţi. Da, tinerii 
creştini sunt „liberi" să se îmbrace frumos. Imbrăcându-se 
frumos, frumuseţea aceasta - deşi nu va fi smintitoare, nici 
sexy - se va armoniza cu starea lor lăuntrică. . . 

Pentru tinerii creştini moda devine o problemă 
numai atunci când suferă din pricina faptului că ceilalţi îi 
iau peste picior. . . într-o clasă în care aproape toate fetele 
îşi arată buricul e normal că o fată creştină va fi ironizată 
pentru că nu face la fel... Dar, orice am încerca să facem, 
niciodată lumii nu o să îi placă faptul că suntem creştini, 
adică suntem ai lui Dumnezeu şi nu ai patimilor lumii 
acesteia. 

Şi totuşi, cât de greu este să ştim să ne îmbrăcăm cu 
gust, să ne îmbrăcăm frumos... Pe cât de mult mi-au 
plăcut rândurile părintelui Neofit, pe atât de mult îmi dau 
seama că nu oferă soluţii vestimentare... Tinerii convertiţi 
- ca orice oameni care abia au intrat în biserică - au 
nevoie de repere clare. Cum să ne îmbrăcăm? „Aşa, aşa, 
aşa..." 

Eu cred că modul de a te îmbrăca trebuie să fie o 
artă şi pentru tinerii creştini. Pentru că e o dovadă a 
modului în care înţeleg viaţa. Degeaba se îmbracă unii 
tineri numai în negru, încercând să pară cât mai 
înduhovniciţi, cât mai monahali, dacă sufletele lor sunt 
pustii. Degeaba poartă unele fete fuste până în pământ, 
dacă în adâncul inimilor lor suspină că nu au picioare 
frumoase ca ale colegelor lor... Degeaba poartă unii haine 
cât mai ponosite, mândrindu-se că nu sunt iubitori de 

patimi ca ceilalţi... Da, să nu ne ascundem din pricina 
lipsei noastre de gust sau de bani. Şi cu bani puţini se pot 
lua haine frumoase şi decente. . . 

Să căutăm frumuseţea naturală, care se sprijină pe 
frumuseţea sufletească. Să nu ne lăsăm seduşi de 
frumuseţea artificială a trupului, care, „dezgolit" cu 
ajutorul vestimentaţiei, ne hipnotizează pentru a nu 
observa că sufletul s-a ofilit. . , 66 



O cititoare: Din felul în care ne îmbrăcăm se deduce 
raportarea noastră la sexualitate... O raportare normală sau 
una bolnavă. Adică o raportare normală, care nu-L exclude pe 
Dumnezeu, deşi nu L-am primit în mod conştient în viaţa 
noastră, sau cealaltă raportare, care II goneşte pe Hristos. 
Oricum, chiar dacă Dumnezeu ne iubeşte şi are răbdare cu noi, 
trebuie să evităm să abuzăm de asta. Iubirea Lui ne obligă 
măcar la decentă... 

„Poarta" sărutului 



Am primit câteva rânduri de la o cititoare: 
Părintele X scria: „Sărutul este cel puţin o 
dezvirginare a minţii. O fată sărutată nu mai poate fi 
numită fecioară, pentru că a depăşit bariera psihologică a 
fecioriei, care este mai grea decât cea fizică, voinţa ei a 
fost înfrântă. Deşi, aparent, o astfel de fată are toate 
«probele» fecioriei, eu aş asemăna-o cu un ou din care s-a 
supt, pe o gaură făcută cu acul, tot conţinutul. Există, într- 
adevăr, o grămadă de astfel de «fecioare» cu trupul, dar 
care au în palmares nenumărate nopţi de jocuri erotice şi 
de perversiuni dintre cele mai încurcate. Această 
dispoziţie i se inoculează fetei o dată cu primul sărut şi 
nimeni niciodată nu-i mai poate reîntoarce fecioria, decât 
poate doar moartea ". Aş vrea să îmi spuneţi dacă aceasta 
este poziţia clasică a Bisericii în această problemă. 
Mulţumesc. 

Am citit şi eu rândurile astea şi efectul pe care îl 
trezesc cititorilor îndrăgostiţi nu cred că este de a-i ajuta să 
ducă o viaţă mai curată, ci pur şi simplu pun pecetea 
păcatului nu doar pe sărut, ci pe întreaga lor relaţie care se 
poate exprima, într-o măsură mai mică sau mai mare, şi 
prin sărut. Rândurile acestui părinte l-au îndemnat chiar pe 
Laurenţiu Dumitru să abordeze această riscantă temă a 
sărutului de pe o poziţie creştină: „M-a îndemnat să scriu 
şi poziţia categorică împotriva sărutului între adolescenţi a 
unui părinte râvnitor al Bisericii noastre, poziţie justificată 

în mare parte, dar demoralizatoare din punctul meu de 
vedere" 67 ! 

Eu însumi, înainte de a mă căsători, am întrebat mai 
mulţi duhovnici dacă sărutul este un păcat sau nu. Cei mai 
mulţi s-au ferit să îmi dea un răspuns vehement. Unul 
singur a avut o astfel de poziţie radicală. Din câte am 
observat până acum, în urma discuţiilor cu tinerii care au 
citit cartea din care este extras pasajul cu pricina - o carte, 
de altfel, plină de lucruri interesante -, efectele au fost de 
trei feluri: unii au reuşit să îşi dreseze iubirea, să şi-o 
cuminţească şi prin asta sentimentele lor au devenit mai 
puternice. Aceştia sunt cititorii victorioşi. Alţii s-au speriat 
pur şi simplu de cele citite şi de asta au pus capăt relaţiilor 
lor de prietenie (care s-ar fi putut împlini în căsătorii); iar 
alţi cititori, care oricum nu erau tari în credinţă şi doar 
cochetau cu Biserica, şi-au întărit convingerea că nu are 
rost să fie creştini, că viaţa creştină e o viaţă plină de 
interdicţii. 

Totuşi, cred că principalul defect al rândurilor de 
mai sus este că s-au născut prematur. . . S-au născut, dar nu 
la vremea lor. . . Adică? Adică, dacă Biserica ar fi făcut o 
misiune susţinută în rândurile tinerilor, dacă tinerii ar fi 
fost învăţaţi să ducă o viaţă curată, dacă ar fi fost învăţaţi 
să se roage, să se spovedească, să lupte cu patimile, dacă 
tinerii ar fi fost iubitori de Dumnezeu, atunci aceşti tineri 
ar fi fost în măsură să înţeleagă dacă şi cât de vătămător 
este sărutul. încerc să fiu obiectiv şi să nu spun ce am 
înţeles eu din experienţa sărutului - pentru că poate nu aş 
reuşi să fiu imparţial. Cred însă că dacă pune cineva 
poveri prea mari pe umerii tinerilor, fără a-i pregăti mai 



67 Laurenţiu Dumitru, în articolul Petting-ul, sărutul şi aparenta 
feciorie, din volumul Tinerii pe calea întrebărilor, Editura 
Egumenită, 2004, p. 20. Recomand cititorilor acest articol; mi 
se pare echilibrat, poate cel mai echilibrat text pe care l-am citit 
pe această temă. 

întâi, riscă să îi piardă. E exact atitudinea duhovnicului 
care dă canoane prea mari ucenicilor şi aceştia fug de 
Biserică... O atitudine „demoralizatoare"... 

Până la urmă, nici eu nu mă declar un susţinător al 
nevinovăţiei sărutului... Ştiu că fete foarte cuminţi au 
început prin săruturi la fel de cuminţi şi au ajuns apoi fete 
vulgare, mai vulgare decât săruturile lor - care se 
metamorfozaseră din acte de iubire curată în preludii. . . 

Oricum, nu cred că vreodată catehizarea trebuie să 
înceapă spunându-i unei fete care s-a sărutat cu prietenul 
ei că nu mai este fecioară. . . Părintele şi-a exprimat poziţia 
dând o hrană tare pe care dinţii tăi - şi ai marii majorităţi a 
tinerilor - nu o pot mesteca deocamdată 68 . 

Cred că dacă i-ai fi cerut direct părintelui respectiv 
lămuriri privitoare la tema sărutului, poate ţi-ar fi răspuns 
altfel. Nu ţi-ar fi făcut în nici un caz propagandă pro-sărut, 
dar ar fi încercat să te ia încetul cu încetul. 

Da, învăţătura Bisericii este una pentru toţi. Dar într- 
un fel îi va vorbi preotul despre avort unei fete care îşi 
păstrează fecioria şi în alt fel celei care deja a avortat. (Am 
folosit comparaţia aceasta dură doar pentru că am citit de 
curând poziţia câtorva mămici faţă de avort şi m-am 
speriat. Nu vreau în nici un caz să compar sărutul cu 
avortul.) 



Un cititor: Mesajul părintelui este cam radical, dar e nevoie 
şi de mesaje radicale — e un duş rece, dar mi se pare foarte 
potrivit pentru tinerii care sunt în prag de a-şi pierde fecioria 
pentru că nu le vorbeşte nimeni despre varianta cea mai bună; 
deşi pentru ceilalţi, care au făcut deja greşeala să nu 
preţuiască puritatea sărutului, probabil că mesajul lui este un 
pic deznădăjduitor. Mesajul tău tocmai pentru aceştia este 
foarte bun, pentru că le ridică moralul şi îi îndeamnă la lupta 
cea bună. Ce bine ar fi fost să fi auzit şi eu la vremea potrivită 
astfel de mesaje care să mă pună pe gânduri, să mă îndemne la 
discernere. 

92 



Cred că, dacă nu ar fi existat Dumnezeu, sărutul ar fi 
fost un mijloc foarte potrivit prin care tinerii necăsătoriţi 
şi-ar fi manifestat dragostea - în cazul în care nu ar fi făcut 
dragoste de teamă să nu ajungă la sarcini nedorite, sau din 
cauza cine ştie căror reguli morale respectate în societatea 
respectivă 9 . 

îmi dau seama că am evitat până acum să dau un 
răspuns clar. Aşa că m-am gândit că dacă peste ani copiii 
mei ar citi un astfel de articol, ar rămâne cu un gust amar: 
„încă un scriitor care se teme să îşi asume o poziţie. . ." 

Da, eu cred că sărutul ar putea fi foarte frumos şi 
curat (aşa cum este - sau cum ar trebui să fie - între soţii 
care duc viaţă cu adevărat creştină). Dacă diavolii nu ar fi 
într-un război total cu tinerii pe care încearcă să îi atragă 
în lanţurile patimilor, atunci m-aş declara poate apologet 
al sărutului. Numai că, din păcate, ne aflăm în acest 
război. Şi ideal este să ne luptăm pentru fiecare bucată de 
pământ, să nu îi cedăm nimic diavolului. . . 

Şi atunci, le voi recomanda copiilor mei să fie cât 
mai atenţi în relaţiile pe care le au. Ca nu cumva să se 
ardă. . . Să stea departe de orice le poate vătăma sufletele. 

Oricum, sărutul nu este o manifestare a dragostei 
care să nu aibă nevoie de mai mult. Dimpotrivă, sărutul 
tocmai asta este - este o poartă spre mai mult. Unii spun: 
„Dar nu facem nimic rău, ne vom opri la asta...". Nu se 
opresc însă, ci sunt luaţi de valul iubirii şi nu se pot opri . 



6 Un cititor: Aici tu ai în minte săruturile nepătimaşe, să nu se 
înţeleagă greşit că orice sărut este şi frumos. Aşa e, mă 
refeream la săruturile curate, dacă le pot spune aşa. . . 

Un cititor: Ar trebui precizat CE să facem totuşi când ne 
îndrăgostim, când uităm de toate şi alunecăm pe valuri; adică 
atunci ar trebui să ţinem aproape de un duhovnic (altă soluţie 
nu văd...). Să presupunem că cei doi tineri sunt credincioşi. 
Dacă îi ia valul iubirii, atunci cred că numai cu ajutorul 
duhovnicului pot tine sărutul la „distantă" sau la cuminţenia la 

Cei care ştiu efectele sărutului înţeleg pericolul la care se 
expun. Iar cei care nu înţeleg, fiind convinşi de inocenţa 
sărutului, se vor convinge mai târziu că lucrurile stau 
altfel. Dar s-ar putea să fie prea târziu. 

Notă: Nu vreau ca prin acest text să îi zăpăcesc pe 
cei care nu vor aprecia o astfel de hrană, pe care o 
consider hrana cea mai moale... Cei mai slabi în credinţă 
poate că se vor folosi de ea, iar cei tari nu o vor lua în 
serios. Textul nu prezintă însă o poziţie definitivă a mea în 
privinţa acestei teme, poate că, peste ani de zile, 
maturizându-mă, voi ajunge şi eu la o altă perspectivă. 
Sunt cât se poate de receptiv faţă de eventualele critici. . . 



care să nu urmeze mai mult. Prinşi fiind în vâltoarea 
sentimentelor, trebuie să aibă un sfătuitor care să le aducă 
aminte să nu cadă în păcat. 

Obsesia formelor „fără fond". . . 



Unul dintre semnele de întrebare ale tinerilor care şi- 
au păstrat fecioria este privitor la posibilitatea de a face 
faţă vieţii de cuplu şi - în strânsă legătură cu asta - la 
mărimea unui anumit organ: „Oare suntem destul de bine 
dezvoltaţi?". Un soldat de 20 de ani se plângea: „In viaţa 
mea este numai întuneric când îi văd pe fraţii mei mai mici 
gemeni care au doar 12 ani şi sunt dotaţi cu nişte organe 
de toată frumuseţea. . ."(R., 20 de ani) 71 . 

Astăzi nu e nevoie să ai fraţi dezvoltaţi normal ca să 
îţi dai seama că la capitolul lungime stai prost. Nu e nevoie 
nici să răsfoieşti reviste porno sau sexy, sau să priveşti 
filme deochiate. Poţi să mergi pur şi simplu prin autobuz 
şi să îţi cadă ochii pe o revistă pe care o răsfoieşte o 
domnişoară stilată care caută să se iniţieze în tainele 
sexului. Sunt multe moduri în care poţi constata că alţi 
bărbaţi sunt mai „dotaţi". Intre cele mai penibile este să fii 
refuzat de o „sirenă". Iată „drama" unui tânăr: 

„Am cunoscut o fată care mi-a propus să fac sex cu 
ea. Am acceptat, dar când m-am dezbrăcat, mi-a analizat 
organele sexuale şi mi-a zis că nu merită să se excite 
degeaba, fiindcă nu aş putea să o satisfac, penisul meu 
fiind prea mic. După o lună am întâlnit o altă fată, iar când 
am ajuns pe punctul de a face dragoste, a râs, zicând că nu 
ştie unde aş putea găsi un prezervativ atât de mic pentru 
mine. Am încercat să mă sinucid, dar m-a salvat o colegă, 



71 Andrei Popescu şi cititorii revistei Bravo, Şi cu noi cum 
rămâne?, Editura Trei, 1998, p. 19. 

de care m-am îndrăgostit, iar ea mi-a spus că mă place şi 
că vrea să facem dragoste, dar eu nu pot. Adică pot. Dar 
mi-e frică să nu râdă de mine. . ." (Ovidiu, 15 ani) 7 . 

Celor care se află în aceeaşi situaţie şi şi-au pierdut 
deja fecioria nu prea am ce să le scriu: unii dintre ei sunt 
părăsiţi de prietenele lor aşa cum a fost părăsit şi Ovidiu. 
Alţii sunt păstraţi de către prietenele lor numai pentru că 
acestea sunt prea şterse pentru a ieşi cu vreun tip bine. Iar 
alţii au înţeles că nu mărimea contează. Sau mai bine zis 
că nu numai mărimea contează. Dacă un cuţit e ascuţit, nu 
trebuie să aibă lama foarte lungă, nu? 73 

Tocmai acest lucru vreau să îl aduc la cunoştinţa 
tinerilor care se gândesc să îşi piardă fecioria numai pentru 
a vedea dacă pot fi sau nu la înălţime. Din punct de vedere 
strict fiziologic, aproape toţi bărbaţii sunt capabili să aibă 
o viaţă sexuală reuşită. Când o femeie ajunge să aprecieze 
un bărbat după lungimea organului în cauză e de plâns. O 
astfel de profesionistă nu prea are şanse să devină o soţie 
bună. Decât dacă îşi curăţă trupul şi mintea cu guma de 
şters a pocăinţei. Ceea ce se întâmplă foarte rar. De cele 
mai multe ori o astfel de expertă regretă ani întregi că o 
aventură cu cine ştie ce turist dotat temeinic a durat atât de 
puţin... 

Iată un alt motiv pentru care e bine ca soţii să fie 
feciori în noaptea nunţii: ca nu cumva, atunci când între ei 
vor apărea motive de tensiune, unul din ei să se sature de 



72 Ibidem. 

73 Ca să nu se creadă că expun păreri fără acoperire, iată un citat 
dintr-o carte de specialitate: „Intensitatea plăcerii pentru bărbat 
şi pentru femeie nu este proporţională cu mărimea 
instrumentului masculin. (...) Un penis de liliputan ar putea 
deci să fie de ajuns pentru obţinerea satisfacţiei sexuale" - Dr. 
Sylvain Mimoum, Rica Etienne, Dragostea şi sexualitatea 
adolescenţilor -pentru băieţi, Editura Lucman, p. 34. 

trupul celuilalt şi să suspine după nopţile de vis petrecute 
cu cine ştie ce partener de ocazie. . . 

„Ce să mă fac, că astăzi puţine fete mai sunt fecioare 
şi dintre fecioarele pe care le cunosc nu îmi place nici una. 
Deci viitoarea mea soţie va mai păstra şi amintirile altor 
parteneri... Aşa că poate e mai bine ca experienţa mea să 
fie mai vastă, să nu mă fac de râs din pricina organului 
meu." 

Răspunsul e delicat. Unui tânăr care pune problema 
aşa îi spun: 

„Totuşi, chiar dacă foştii ei parteneri au fost mai 
dotaţi decât eşti tu, nici unul dintre ei nu a putut să îi ofere 
împlinirea pe care i-o poţi oferi tu ca soţ. In familie chiar 
şi dragostea trupească stă sub binecuvântarea lui 
Dumnezeu (dacă nu se ajunge la perversiuni sau la alte 
ciudăţenii). Chiar dacă nu ai cum să îţi dai seama de asta 
numai citind sau ascultând sfaturile altora, la vremea 
potrivită te vei convinge singur. Când doi tineri se 
căsătoresc pentru ca iubirea lor să poarte pecetea 
binecuvântării dumnezeieşti (şi nu pentru a-şi oferi unul 
altuia senzaţii tari), dragostea lor ajunge la stadii pe care 
ceilalţi nici nu şi le imaginează. E o comuniune care face 
să pălească relaţiile superficiale dintre partenerii pe care îi 
uneşte doar un organ. Nu îţi pierde fecioria numai pentru 
că îţi e teamă că nu te vei descurca în pat. Dacă în inima ta 
va exista dragoste pentru soţia ta - şi dacă nu te vei 
căsători din interes sau pentru că aşa te-au obligat rudele - 
, îţi vei da seama cât de uşor se capătă experienţa. Nu 
pierzi nimic păstrându-te curat. . ." 

îmi dau seama totuşi că e nevoie şi de un răspuns 
pentru tinerii care deja au încercat să vadă cum se 
descurcă în viaţa sexuală şi au eşuat, motivul invocat de 
fetele care au încercat să îi iniţieze fiind că sunt prea puţin 
dotaţi. Acestora le spun: eşecul vostru e relativ; aţi pus 
trupul înaintea sufletului şi nu e de mirare că aţi dat greş. 

înţelegeţi unde aţi greşit şi nu mai căutaţi să repetaţi 
greşeala. Nu vă tot schimbaţi prietenele până ce veţi găsi 
una care să fie mulţumită de prestaţia voastră. Ci încercaţi 
să vă curăţiţi şi trupurile şi sufletele prin spovedanie şi 
Dumnezeu vă va ajuta să uitaţi de eşecul vostru. Iar când 
vă veţi căsători, veţi vedea că soţiile voastre vor fi 

împlinite. 

* 

Poate că rândurile mele vor fi citite întâmplător şi de 
vreo fată care consideră că bărbatul este doar o prelungire 
a unui organ producător de plăcere, nu un iubit, nici măcar 
un prieten... Mi-o imaginez punând mâna pe mobil şi 
sunându-şi cea mai bună prietenă: „Auzi, dragă, ce prostii 
scrie tipul ăsta, că în familie sexul nu contează. Că 
bărbatul poate fi la limita impotenţei, dar dacă îşi iubeşte 
femeia, aia va fi mulţumită". 

Unui asemenea personaj, scos parcă din reclamele la 
cafeaua X, îi recomand să citească mai cu atenţie ce am 
scris: „Nu, dragă, nu am zis că nu contează. Ci că 
dragostea adevărată acoperă lipsa recordurilor erotice. 
Ceea ce e altceva". 

Comoara din discotecă 



Un monah îţi scrie: „Te invit să cântăreşti prima 
consecinţă a alegerii tale: începutul discotecii este sfârşitul 
bisericii (şi invers!)... In discotecă te vei înconjura de 
oameni, de tineri care lipsesc din biserici de luni, poate ani 
de zile; nu pot accepta cum că ei încă mai există pentru 
Hristos. Sau, mai bine zis, El mai există pentru ei. Iar tu, 
stând alături de ei, distrându-te cu ei, nu doar că accepţi 
tacit această blestemată situaţie, dar sufletul tău va fi şi el, 
la rândul lui, rănit de această lipsă a lui Hristos. . . Te pierzi 
într-o mulţime amorfă, în care de fapt nici nu exişti; 
nimănui nu îi pasă cine eşti, care sunt bucuriile şi care sunt 
tristeţile tale. De fapt, discoteca este o prăpastie a uitării, 
un râs forţat, o bucurie inexistentă. Dacă viaţa noastră ar fi 
plină de bucurii şi de împliniri, nimeni nu cred că ar mai 
veni în discotecă; dar tristeţea noastră şi a lumii ne alungă 
în locuri în care ştim că am putea găsi fericirea. Suntem 
prea singuri şi fugim în discotecile care ne lasă impresia că 
suntem înconjuraţi de prieteni, de oameni în sensul larg al 
cuvântului. Omul are instinctul de a-i căuta pe ceilalţi, de a 
le simţi lipsa; însă prea des greşim locul şi modul prin care 
să ne apropiem. . . Dacă în timpul Postului Mare, care ţine 
patruzeci şi şapte de zile, la care se adaugă şi Săptămâna 
Mare - a învierii -, dacă în toată această perioadă vei 
refuza, ca un bun creştin, să mergi în discotecă, atunci vei 

înţelege o dată pentru totdeauna că nici în restul anului nu 
se face să mergi. . ," 74 

Citindu-le, poate că te vei simţi trist, gândindu-te că 
nu ai puterea să renunţi la discotecă. De ce? Să vedem 
împreună câteva motive. 

1. Pentru că acolo merg prietenii tăi şi te-ai plictisi 
dacă nu te-ai duce cu ei. Plictiseala asta este o ispită prin 
care trec mulţi - tineri, bătrâni, călugări, preoţi, mireni, 
patriarhi, copii... Numai că unii ştiu să reziste, alţii nu. 
Cred că există sfinţi care au dobândit cununa sfinţeniei 
luptându-se cu plictiseala. Şi, chiar dacă cei din jurul lor 
nu le-au înţeles măsura duhovnicească, Dumnezeu i-a 
răsplătit pentru marea lor nevoinţă. Tu nu îţi pui acum 
problema sfinţeniei, te gândeşti că nu ştii cum să îţi ocupi 
timpul... Dar discoteca îţi face mult rău... Chiar dacă 
muzica îţi place, o poţi asculta şi acasă - mai ales că acolo 
se pune multă muzică de proastă calitate, pe care tot 
ascultând-o începe să îţi placă. (Am mers şi eu prin liceu 
în discotecă de multe ori şi am observat că melodii care 
iniţial nu îmi plăceau deloc începeau să îmi placă după ce 
dansam pe ele de câteva ori.) 

2. Iţi place să dansezi. Şi eu mergeam la discotecă 
pentru că îmi plăcea să dansez, şi dansam atât de bine 
încât căutam prin toată discoteca pe cineva de la care să 
mai învăţ scheme noi. Dansam şi până dimineaţa, fără să 
obosesc... După ce m-am apropiat de biserică, nu m-am 



74 Monahul Neofit, Rugăciuni către tineri, Editura Credinţa 
strămoşească, 2005, fragmente din capitolul „De ce se moare în 
discoteci?", pp. 199-217. Pe cât de lipsit de impact mi s-a părut 
titlul volumului, pe atât de potrivit mi se pare titlul acestui 
articol. într-adevăr, în discoteci, ca şi în bordeluri, cârciumi sau 
baruri private, unde clienţii au voie să se drogheze, se moare. 
Trupeşte, ritmul este mai lent. Dar sufleteşte, se poate muri într- 
o singură zi, într-un singur ceas... Chiar dacă nici noi şi nici 
muribunzii de lângă noi nu ne dăm seama. . . 

mai dus la discotecă. Dar mai dansam şi atunci, la zile de 
naştere sau alte petreceri. Pentru că atunci când eram elev 
făcusem sport de performanţă şi organismul simţea nevoia 
de mişcare... Şi mi se părea că dacă nu aş dansa aş greşi, 
închizându-mă în mine... Nu vreau să dau verdicte 
privitoare la modul în care dansul îi influenţează pe alţii, 
dar pe mine unul nu m-a ajutat. E clar că blues-urile 
stârnesc pofta desfrâului. Iar celelalte dansuri - fie că sunt 
afro-americane, arăbeşti sau de alte origini - nu fac altceva 
decât să trezească în noi patima... Fie că este vorba de 
iubire de sine, de narcisism, fie că este vorba de desfrâu 
sau de alte patimi... Cât priveşte blues-ul, mulţi tineri abia 
aşteaptă să îl danseze pentru a fi mai aproape unul de altul. 
Ei nu vor nimic rău, au încredere în dragostea pe care şi-o 
poartă şi se lasă purtaţi pe aripile melodiei. Dar patima 
răsare, încet-încet. 

Nu văd însă de ce nu ar dansa împreună, din când în 
când, soţii. . . Dragostea lor trupească este binecuvântată de 
Dumnezeu şi blues-urile nu îi vatămă. Cei necăsătoriţi 
cred că în familie problema unirii trupeşti este foarte 
simplu rezolvată. Nu este chiar aşa. De multe ori, din 
diferite motive - lipsă de timp liber, probleme de serviciu, 
necazuri cu rudele etc. - chiar e nevoie de momente 
frumoase, o plimbare în parc, o prăjitură mâncată în barcă, 
o excursie în afara oraşului, pentru ca praful care se aşază 
între soţi să fie îndepărtat. Or, uneori un blues poate avea 
tocmai acest rol... Nu afirm însă că toate blues-urile sunt 
acceptabile... Dimpotrivă. Nu mă apuc acum să scriu un 
tratat muzical despre multele blues-uri care stârnesc 
patima trupească. Spun doar că există şi blues-uri 
frumoase... Numai că, pentru a nu te vătăma vrând să 
dansezi pe ele, îţi recomand şi de această dată răbdare. . . 

3. Nu poţi renunţa la dans. Te-ai învăţat cu mişcarea 
şi, dacă nu mai dansezi, te vei îngraşă etc. Eu nu spun să 
renunţi la mişcare. Numai că, în acest caz, trebuie să 

înlocuieşti dansul cu puţină gimnastică sau cu puţin 
sport... 

4. Simţi nevoia de prieteni noi. Nevoia asta e 
firească. Gândeşte -te însă dacă ai vreo şansă să găseşti 
oameni de calitate în discotecă... De fapt, oamenii de 
calitate care au intrat acolo au ieşit cu sufletul vătămat. . . 

Nu ştiu dacă are rost să îţi scriu mai mult. Du-te la 
duhovnic şi el va şti să îţi spună dacă şi ce comori poţi 
întâlni mergând în discotecă. Şi dacă pierzi cu adevărat 

ceva renunţând la ea. 

* 

Legat de subiectul discotecă nu am vrut să scriu şi 
despre scandalurile, bătăile sau chiar violurile aferente. O 
fată mi-a scris însă câteva rânduri pline de tristeţe: îmi e 
greu să îţi scriu despre viol. Am trecut prin aşa ceva cu 
mult timp în urmă. . . De fapt nu eu. . . dar am fost de faţă. 
Urmam. Iar fata pe care au reuşit să o violeze s-a 
spânzurat. Era cea mai bună colegă a mea. De fapt pe 
mine mă macină altceva. Eu mă consider vinovată. Am 
luat-o cu mine la ţară la bunici la cules de struguri... Ea 
nu avea pe nimeni la ţară şi a vrut să meargă. Numai că 
eu am luat-o şi la discotecă. Şi acolo au pus ochii pe noi 
nişte tâmpiţi. Doi indivizi au scos-o din discotecă. Eu am 
văzut totul şi am fugit după ea. Şi am căzut şi eu în plasă, 
ca să zic aşa. Am văzut totul. E groaznic. Şi acum nu prea 
îmi găsesc cuvintele să povestesc. Ştii ce nu înţeleg? De ce 
s-a spânzurat. Şi de ce m-a oprit să nu zic nimic la 
poliţie. . . Poate de ruşine. Noi nu am declarat nimic, doar 
ne-am întors în oraş... şi atât. Iar ăia sunt bine... în 
libertate. 

Păreri despre sexul premarital 



Unul dintre subiectele de discuţie preferate ale 
tinerilor este legat de începerea vieţii sexuale şi de 
compatibilitatea sexuală cu persoana iubită. Poate că şi tu 

ne ne 

ai avut parte de astfel de discuţii. Pe un site am găsit un 
material exact pe această temă. Voi reproduce o mare 
parte din el, şi apoi îmi voi spune punctul de vedere. îmi 
voi permite totuşi ca între parantezele pătrate să îmi 
exprim anumite luări de poziţie faţă de punctele de vedere 
ale tinerilor. Moderatorul discuţiei începe astfel: 

„Cu ceva timp în urmă am primit un e-mail de la 
unul dintre voi. I-am răspuns, dar de atunci m-am gândit 
mereu la cele spuse de prietenul meu. Şi la întrebările puse 
de el. Citiţi şi voi acest e-mail şi celelalte păreri şi, dacă 
aveţi şi voi o părere în legătură cu subiectul sau cu cele 
spuse până acum, spuneţi-o! Iată e-mail-ul trimis de 
prietenul meu Iulian: «Sexul e prezent peste tot. Nu cred 
că ar trebui să fie aşa. Se pune mult prea mult accent pe 
asta. La TV nu vezi decât emisiuni despre cât, unde, cum 
să faci sex. Principiile creştine au fost date uitării. Lumea 



75 Pe mine m-a şocat pur şi simplu sfatul unei cunoştinţe, o 
femeie credincioasă, care - nu cu mult timp înainte de a mă 
căsători - m-a sfătuit să îmi testez compatibilitatea cu viitoarea 
mea soţie, ca nu cumva să avem parte de decepţii după nuntă. 
Mi-a zis ceva de genul: „Chiar dacă aţi stat cuminţi atâta vreme, 
e momentul să încercaţi acum..." Nu regret că nu am ţinut 
seama de sfatul ei... 

76 Pentru a nu stârni curiozitatea nimănui, am preferat să nu dau 
link-urile de pe net... 

a uitat că sexul premarital este un păcat. Acum, spune-mi, 
te rog: crezi cu adevărat că e nevoie de o anumită 
experienţă înainte de căsătorie? Crezi că trebuie să se pună 
un aşa mare accent pe compatibilitatea sexuală? Oare 
sexul e cel mai important lucru în căsătorie? Nu 
dragostea?» [întrebările lui Iulian mi se par foarte fireşti. 
Unde greşeşte Iulian? Greşeşte neştiind cui să-i pună 
aceste întrebări. Adică, deşi principii creştine , într-o 
problemă atât de importantă cum este sexualitatea, el cere 
sfatul unor oameni care au un alt tip de repere morale. 
Precum veţi vedea din răspunsurile care urmează, nici 
unul nu corespunde perspectivei pe care o are - sau mai 
bine spus o avea - Iulian. E ca şi cum ar fi întrebat nişte 
fumători dacă tutunul nu dăunează sănătăţii, sau dacă nu 
are alte efecte negative. Fumătorii ar fi încercat să îl 
convingă să se apuce de fumat. Aşa cum tinerii de mai 
jos... Dar mai bine să citim împreună poziţiile lor. 
Moderatorul continuă:] Am transmis mai departe aceste 
întrebări, şi iată care au fost părerile. . . 

Părerea lui Ionuţ: «Pentru majoritatea tinerilor 
problema sexului premarital este un concept învechit. 
Pentru mine acest lucru este normal din următoarele 
motive: 

- educaţia primită în familie nu a fost foarte rigidă în 
probleme legate de sex [iată că un tânăr este conştient de 
faptul că lipsa unei educaţii morale în ce priveşte 
sexualitatea şi-a spus cuvântul]. 

- la vârsta mea (21 de ani) este o necesitate fizică 
[deci nu mai este manifestarea liberă a unui mod greşit de 
a iubi, ci este efectul unei dependenţe], dar este mult mai 



7 Altfel nu ar afirma cu tristeţe că „lumea a uitat că sexul 
premarital este un păcat"... 

78 Că poate între timp şi-a schimbat-o, sub influenţa avalanşei 
de îndemnuri la păcat pe care a generat-o fără să vrea. . . 

plăcut de făcut cu o persoană suficient de importantă 
pentru mine pentru a considera posibilitatea unei căsătorii 
în viitor [altfel spus: eu o fac oricum, dar dacă ţin la fata 
respectivă, cu atât mai bine]. 

- nu dispun de siguranţa materială (casă, venit stabil 
suficient...) pentru a întemeia o familie în viitorul apropiat 
(şi poate n-am nici curajul...) aşa că nu pot aştepta la 
nesfârşit... [Foarte interesant: Ionuţ recunoaşte lipsa 
curajului de a-şi întemeia o familie. Cel puţin e sincer, 
mulţi fiind în situaţia lui, dar ascunzându-şi în fel şi chip 
laşitatea. Mă refer mai ales la cei care sunt în stare să bea 
nu ştiu câţi litri de tărie sau să dea nu ştiu câţi pumni pe 
minut, dar care nu sunt în stare să îşi întemeieze o 
familie...] 

- am adoptat părerea unora cum că sexul este un 
lucru important într-un cuplu, iar compatibilitatea sexuală 
poate fi testată înainte de a fi prea târziu...» [Dezarmantă 
sinceritatea lui Ionuţ: el a adoptat părerea cum că trebuie 
să testeze compatibilitatea sexuală înainte de a se 
căsători... Nu a ajuns singur la această concluzie, nu a 
fost un act de maturitate, ci pur şi simplu un gest inspirat 
de opiniile celorlalţi. ] 

Părerea Letiţiei: (pentru Iulian) «... sexul premarital 
nu vine în contradicţie cu învăţătura luminată nouă de 
către Iisus, ci doar cu dogmele bisericeşti. [Nu este prima 
oară când aud această idee de la tineri. Oare chiar cu 
atâta superficialitate să fie citită Scriptura, încât să nu fie 
evident faptul că Hristos ne-a poruncit să ne luptăm cu 
păcatul desfrânării, mustrăndu-ne chiar şi pentru privirile 
pătimaşe?] Cea mai importantă trăsătură a omului este 
LIBERUL ARBITRU! Ceva de genul fac ce vreau, dar 
ştiu ce fac, cu ultima parte subliniată la maxim! Aşa că 
Iulian, ... go and have sex! Sunt sigură că te vei simţi 
minunat şi nici păcate nu vei face (atâta timp cât tu şi 

partenera ta vreţi asta)». [Adică păcat este numai când 
unul nu vrea? Ce mai urmează? Ca peste o sută de ani să 
se considere păcat doar dacă nici unul din ei nu vrea, şi o 
fac din obligaţie?] 

Părerea lui «Eu»: «Părerea mea despre sexul e peste 
tot... Eu aş zice că uneori e prea mult. Adică nu aş fi total 
împotriva sexului înainte de căsătorie, dar câteodată e prea 
sadic să auzi de la o fată de 19 ani că deja a făcut-o cu 5. 
Varianta cu fata virgina la nuntă e idilic exagerată pentru 
vremurile noastre, unde vezi la televizor fete adolescente 
de 14-15 ani vorbind despre sex ca şi cum ar vorbi despre 
reţete culinare. Şi apropo de reţete culinare: ar fi bine dacă 
fetele ar şti atâta despre gătit cât ştiu despre sex... [Fin 
umorul... Pe de altă parte, nici soţii de azi nu mai sunt 
atât de exigenţi la mâncare ca pe vremuri; în schimb, în 
pat au devenit din ce în ce mai exigenţi...] 

Ce este mai ciudat, în America de exemplu (unde se 
zice că oamenii sunt foarte liberali din punct de vedere 
sexual), s-a început deja o campanie pe plan naţional 
pentru amânarea începerii vieţii sexuale prea timpurii. 
Poţi să vezi reclame cu adolescenţi de genul Not ME - Not 
Now ori Making Smart Choices About Sex. Părerea mea 
personală e că ar trebui să vedem şi noi realitatea. 
Realitatea nu e aceea că suntem tineri, hai să profităm. Eu 
aş zice suntem tineri, trebuie să ne gândim. Gândiţi- vă la 
un singur aspect. Noi suntem părinţii de mâine. Ţi-ar 
plăcea ca fetiţa ta de 14-15 ani să-şi înceapă viaţa 
sexuală?» [Cine spunea că toţi tinerii sunt superficiali? 
Cred că abia în clipa în care tinerii de azi îşi dau seama 
că vor fi părinţii de mâine au făcut primul pas adevărat în 
maturitate...] 

Părerea lui Preda: «SEXUL, după mine nu este un 
păcat dacă este făcut înainte de căsătorie, sau 

extraconjugal. Marele păcat (după părerea mea) este atunci 
când este făcut fără respectarea unei igiene, a normelor de 
morală, bun simţ etc... Este mare păcat atunci când sexul 
nu este făcut cum trebuie...» [Cred că Preda este atât de 
străin de o perspectivă spirituală sau cel puţin morală a 
vieţii, încât pentru a-l contrazice ar trebui să scriu un 
volum întreg...] 

Părerea lui Bogdan: «Nu cred că trebuie să ai 
neapărat o experienţă sexuală înainte de a te însura... Nu 
asta e problema... Problema e că sexul, cel puţin pentru 
mine, e o necesitate (dacă nu o fac cel puţin o dată la două 
zile să zicem ... am o stare de nervozitate foarte ridicată)». 
[Spun sincer că nu mă aşteptam la atâta sinceritate... Se 
pare că discuţiile pe internet, când oamenii nu se cunosc 
faţă către faţă, pot genera nu numai vulgaritate, ironie şi 
erotism, ci şi discuţii sincere... Bogdan zice pe şleau - şi 
după ce are o experienţă sexuală bogată - că nu crede că 
e nevoie de experienţe sexuale premaritale... Dar pentru 
el sexul a devenit o necesitate. Din punct de vedere 
duhovnicesc, o patimă, de ale cărei lanţuri este legat... 
Oare de ce filmele pentru tineri nu prezintă lucrurile aşa 
cum sunt, ci le învelesc în epiderma unor idilice poveşti de 
dragoste? Tinerii ar trebui să ştie că, aşa cum fumatul 
distruge sănătatea, tot aşa viaţa sexuală poate da 
dependenţă... O dependenţă de care suferă tocmai cei 
care se laudă că ar fi marii admiratori ai libertăţii.] 

Părerea Elei: «Eu cred că sexul este important 
înainte de căsătorie, pentru că, dacă te trezeşti după măritiş 
că persoana pe care ai luat-o nu e grozavă la pat ce faci? 
Ai două variante: ori te conformezi, ori îţi iei un amant. Să 
te conformezi e destul de nasol, pentru că înseamnă că vei 
rămâne o ratată... Să îţi iei amant înseamnă să încâlci 
principiile creştine ce ne-au fost date. In fond şi la urma 

urmei vrei să iubeşti trupul celui pe care ţi l-ai ales, nu al 
altuia pe care probabil îl doreşti, dar nu îl iubeşti ca pe 
soţul tău. Concluzia este că în ambele cazuri calci strâmb 
din punctul de vedere al principiilor creştine. Absurd mi se 
pare să te duci să o faci cu n+1 parteneri ca să vezi care 
este compatibil sexual cu tine». [Da, Ela, ştiu, fiecare vede 
absurdul păcatelor celuilalt... Dar dacă o faci doar cu n 
parteneri, sau cu n-3, totul e bine, nu? Nici conştiinţa nu 
te mustră, nici mama nu ştie...] 

Părerea Ralucăi: «Ce înseamnă dragostea fără sex? 
Când iubeşti pe cineva înseamnă că te atrage atât psihic 
cât şi fizic. Insă oameni suntem cu toţii şi atracţia fizică în 
cazul dragostei atinge cote infinite. Şi atunci cum poţi să 
spui că rezişti lângă persoana iubită fără s-o atingi? [E 
greu, e foarte greu. Dar nu e imposibil... E greu şi când 
eşti căsătorit să ţii posturile rânduite de Biserică, dar nici 
asta nu e imposibil] Fără s-o iubeşti? [Cum adică să stai 
lângă persoana iubită fără să o iubeşti? Dacă nu faci 
dragoste înseamnă că nu o iubeşti?] Dragostea e un lucru 
minunat şi ar fi păcat să o iroseşti [Aşa cred şi eu, 
dragostea nu trebuie irosită, trebuie împlinită: tocmai 
pentru asta există Taina nunţii...] doar pentru că religia 
impune reguli care au fost încălcate mereu. [Numai că 
regulile au rămas reguli, chiar dacă au fost încălcate 
mereu. Mai ales că tot mereu au existat şi oameni care le- 
au respectat...] Şi apoi apare problema incompatibilităţii. 
Dragostea nu aduce cu sine şi compatibilitatea, ci 
dragostea absolută se instalează în momentul în care te-ai 
dăruit persoanei pe care o iubeşti şi se ajunge la o plăcere 
comună. Sexul în sine e tot atât de important ca şi 
dragostea. Diferenţa dintre acestea este că sex fără 
dragoste se poate, dar invers NICIODATĂ. [Cine poate 
afirma aşa ceva? Mai corect spus: invers ar fi foarte greu, 
ceea ce e cu totul altceva. Numai că Dumnezeu nu cere 

dragoste fără sex, ci cere doar ca oamenii să îşi manifeste 
dragostea trupească abia după ce au primit 
binecuvântarea căsătoriei... ] Numai dacă două persoane 
care se iubesc sunt compatibile sexual vor reuşi să-şi 
menţină ce au realizat şi să clădească mai departe». [Asta 
nu e adevărat. Paradoxul este că Dumnezeu îi poate ajuta 
pe cei care sunt incompatibili sexual - deşi astfel de 
cazuri de incompatibilitate în realitate sunt extrem de rare 
- să aibă o poveste de dragoste mai profundă decât a 
celorlalţi. Nu sunt fânul impotenţei sau al altor dereglări 
sexuale, ştiu însă că o poveste de dragoste care a primit 
binecuvântarea lui Dumnezeu este mai durabilă decât cea 
mai fierbinte relaţie erotică.] 

Părerea Mădălinei: «Ştiu persoane adulte care s-au 
iubit foarte mult când s-au căsătorit, însă au descoperit că 
sunt incompatibili pe plan sexual, indiferent ce au făcut. 
Nu s-au despărţit pentru că se iubeau enorm, dar fiecare a 
avut relaţii extraconjugale şi nu au putut avea relaţii 
sexuale nici pentru a concepe un copil. Şi-au distrus în 
timp orice şansă de fericire şi au ajuns să se urască. Dacă 
ar fi descoperit înainte de căsătorie, probabil ar fi rămas 
foarte buni prieteni şi astăzi. Concluzia: sunt de acord cu 
sexul premarital, dar în anumite limite». 

[Să vedem şi părerea Doinei...] 

Părerea Doinei: «M-ai întrebat ce părere am despre 
sexul premarital. Părerea mea actuală e următoarea: îl 
consider necesar. Eu nu am avut relaţii sexuale înainte de 
căsătorie şi acest lucru a avut repercusiuni asupra întregii 
mele vieţi. Pentru doi oameni ce vor rămâne împreună tot 
restul vieţii trebuie să fie foarte clar că se potrivesc din 
toate punctele de vedere. Altfel poţi avea surpriza, după 
nuntă, că eşti legat de cineva cu care de fapt nu te 

potriveşti sexual; e foarte greu de suportat asta din ambele 

părţi». 

* 

Şi Doina şi Mădălina spun un lucru foarte important 
- ba chiar părerea Doinei atârnă şi mai greu la cântar, 
pentru că e generată de experienţă: există soţi 
incompatibili sexual, şi dragostea lor e îngenuncheată de 
această neputinţă... Ei, în faţa acestei realităţi izbitoare, 
mă dau bătut. Ce să fac? Ar trebui poate să las la o parte 
ipocrizia şi mândria şi să mă recunosc învins, şi să le dau 
tinerilor acelaşi sfat ca Letiţia: go and have sex... 

Să zicem că acum jucăm şah: ce mutare voi face? 
Voi face abstracţie de realitate, şi îţi voi spune poveşti de 
adormit copiii? Şi tu, şi eu ştim că există profesori de 
religie care le spun copiilor să nu fumeze, dar în pauze 
fumează în faţa acestora, nefiind nici ei convinşi că 
fumatul le distruge sănătatea... Oare eu îţi voi spune o 
poezie învăţată pe dinafară, în care nu cred?... Mai bine 

tac... 

* 

înainte de a-mi spune punctul de vedere ţin să 
precizez de ce am reprodus atâtea poziţii favorabile 
sexului premarital. Motivul principal este că m-am gândit 
că dacă le-aş fi citit eu însumi cu ani în urmă, înainte să 
mă căsătoresc - în clipe în care eram apăsat de deznădejde 
sau de tristeţe -, ar fi reuşit să îmi zdruncine puţin punctul 
de vedere creştin asupra acestei probleme... Şi am regăsit 
aceeaşi întrebare la mulţi tineri creştini, studenţi sau 
absolvenţi de facultate: „dar dacă totuşi ar fi mai bine să 
testăm compatibilitatea sexuală cu persoana cu care vrem 
să ne căsătorim?" 

Nu cred că greşesc gândindu-mă că, citind prima 
parte a acestui articol, aceşti tineri vor simţi îndoiala 
strecurându-se iarăşi în inimile lor. O fată chiar mi-a spus: 
„când scrii despre sexualitatea premaritală să nu faci 

referire la ce gândesc tinerii, că ne pui sare pe rană. Şi aşa 
îmi este greu să rezist. . ." 

Şi totuşi, am considerat că este folositor ca unii 
tineri să îşi conştientizeze această îndoială. Mai mult chiar, 
tocmai acestor tineri li se adresează acest articol. Cei care 
sunt hotărâţi să ducă o viaţă creştină nu au nevoie de el, iar 
pe cei care sunt decişi să trăiască în păcat nu am cum să îi 
conving să renunţe. „Atunci?..." 

Atunci îi rog pe ceilalţi să nu mai citească, şi îţi scriu 

ţie, celui cu o fărâmă de îndoială în suflet. . . 

* 

Suntem în stare să facem o faptă eroică vreme de 
câteva minute, vreme de câteva ore sau de câteva zile. Dar 
ne îngrozeşte gândul că tot viitorul nostru poate fi distrus 
datorită unei alegeri greşite. Alegerea soţiei este una dintre 
cele mai importante alegeri în viaţă. Toţi ne dorim o 
pereche minunată, o viaţă fericită, plină de dragoste. Unii 
îşi doresc să aibă şi copii frumoşi, o casă în care să 
locuiască şi un serviciu care să îi mulţumească... Nimic 
rău în asta, dimpotrivă. 

Când e vorba de alegerea soţiei, încerci să fii cât mai 
atent: maşina sau serviciul se pot schimba mai uşor, dar 
soţia, mai greu. Cu toate că rata divorţurilor este în 
continuă creştere, simţi şi tu că divorţul este un eşec de 
care nu vrei să ai parte. Există multe criterii de care trebuie 

7Q 

să ţii seama când îţi alegi soţia . Unul căruia i se dă foarte 
multă importanţă în zilele noastre este compatibilitatea 
sexuală. Acest subiect îi frământă chiar şi pe unii din 
tinerii creştini, care merg la biserică, se spovedesc, se 
împărtăşesc etc. Un prieten al meu, fecior la 32 de ani, 
care vrea să se însoare cu o fată care nu mai e fată, mi-a 
spus de curând că ea tot insistă să facă dragoste cu el - 



79 Am scris pe tema aceasta chiar o carte - Cartea nunţii - Cum 
să-mi întemeiez o familie. 

deşi fata merge la spovedanie, vrea să ducă o viaţă 
creştină. . . Şi mă tot roagă să îi spun şi ei ce scriu pe tema 
Tinerii şi sexualitatea, doar-doar o conving să nu îl mai 
preseze atât. 

Prima precizare pe care o fac este că feciorii şi 
fecioarele, pe de o parte, iar bărbaţii şi femeile, pe de 
alta 80 , au motive diferite pentru a testa această 
compatibilitate înainte de nuntă. Asupra feciorilor şi 
fecioarelor presiunea e poate mai mare: au luptat vreme 
îndelungată cu patima desfrâului şi cu dorinţa de a-şi 
exprima sentimentele făcând dragoste, au rezistat până ce 
au găsit persoana cu care vor să se căsătorească, şi atunci 
asaltul binevoitor al prietenilor, părinţilor, mass-mediei îi 
sperie: „Dacă nu vă verificaţi compatibilitatea sexuală, 
veţi eşua". Misterul e mare, atracţia puternică. . . 

Bărbaţii şi femeile decişi să se căsătorească au şi ei 
motivele lor pentru a-şi testa compatibilitatea. Experienţa 
lor e un argument că modul în care partenerul reacţionează 
în pat nu e dependent nici de frumuseţea şi nici de 
inteligenţa sa... Aici trebuie să intrăm în detalii mai 
indecente: în linii mari, se consideră că această 
compatibilitate este determinată de trei factori - modul în 
care celălalt reuşeşte sau nu să se dăruiască celuilalt (la 
limită, actul sexual fiind pentru egoişti doar o masturbare 
în cuplu), sau altfel spus: „cât de intens e sentimentul pe 
care îl transmiţi celuilalt", potrivirea după criteriul 
dimensiunii şi măsura în care celălalt este maestru în arta 
erotismului. 

Experienţa unora îi determină să dea mai multă 
importanţă unui factor sau altuia, dar fiecare factor îşi are 
importanţa lui... 



80 Mie mi se pare impropriu să spun despre o fată de 14 care şi-a 
pierdut fecioria că e femeie, dar accept termenul standard... 

Cât priveşte primul factor, feciorii se pot întreba: 
„Dar cum putem vorbi de transmiterea unui sentiment prin 
actul sexual făcut în afara nunţii, când Biserica învaţă că e 
un păcat, că e o lucrare care ucide sufletul?" 

Biserica vede lucrurile în adevăr. Cea mai frumoasă 
poveste de dragoste (gen Titanic) nu este de ajuns pentru a 
birui păcatul... Dar asta nu înseamnă că toţi cei care 
desfrânează simt angoase, mustrări de conştiinţă... Nu, 
unii încearcă, sincer, să. facă dragoste. Şi o femeie care 
vede că un amant îi acordă multă atenţie, că se poartă cu 
ea delicat, încercând să o facă fericită, în timp ce amantul 
de dinainte nu căuta decât să îşi facă toate poftele, este 
firesc că îl va prefera pe ultimul, alături de care simte 
altceva... „Dar face ea dragoste cu ultimul?" Din punct de 
vedere creştin, nu se poate face dragoste fără 
binecuvântarea nunţii. Dragostea adevărată e străină 
păcatului... Dar cei care trăiesc în păcat nu îşi dau seama 
de înşelarea lor. Şi, atunci când aceştia vor să se 
căsătorească, insistă să testeze compatibilitatea sexuală cu 
celălalt... 

Care este perspectiva creştină asupra acestui prim 
factor? Când doi oameni trăiesc necununaţi, atunci vieţile 
lor sunt dominate de egoism sau de o dragoste pătimaşă. 
Este firesc ca acest egoism să se răsfrângă şi în pat. Dar în 
familia creştină raportul este răsturnat: fiecare încearcă să 
înfrumuseţeze cât mai mult viaţa celuilalt (e adevărat, 
există şi în familia creştină unele oscilări, tensiuni, 
atitudini egoiste, dar nu sunt majoritare...). Căldura şi 
frumuseţea iubirii dintre soţii creştini se reflectă şi în viaţa 
lor intimă... Deci, nu e nevoie de nici o verificare 
anterioară a compatibilităţii 81 . Toţi cei care au trăit în 
păcat trebuie să înţeleagă că viaţa intimă în familie este 



81 Ba chiar o astfel de verificare este lipsită de obiectivitate: 
celălalt nu are cum să se poarte cu tot atâta dragoste dacă nu 
este acoperit de harul nunţii. 

ceva absolut deosebit, care nu seamănă cu ce trăiau 
înainte. Parcă ar fi altceva. (Mă întreba tot prietenul meu 
de 32 de ani ce diferenţă este între soţii şi concubinii care 
fac dragoste. I-am răspuns: unii zboară, iar alţii merg... 

Nu se poate compara zborul cu mersul, este altceva. . .) 

* 

Cât priveşte al doilea factor, compatibilitatea 
organelor, studiile medicale arată faptul că există în 
realitate foarte puţine cazuri de incompatibilitate sexuală 
reală... Ce e interesant e că mii de cupluri care şi-au 
verificat şi răsverificat compatibilitatea sexuală înainte de 
nuntă, după câţiva ani divorţează invocând ca motiv 
tocmai nepotrivirea în pat... Iată deci că nu i-a ajutat la 
nimic că îşi mai verificaseră şi înainte compatibilitatea, şi 
atunci trecuseră testul. . . 

Cum stau lucrurile? In astfel de situaţii soţii nu sunt 
interesaţi decât de plăceri trupeşti. Or, viaţa nu e pentru 
plăceri de moment, e pentru dobândirea mântuirii. Şi în 
viaţa de familie apar probleme, ispite. Şi aceste probleme 
se răsfrâng şi în pat. Dacă soţii nu vor să se lupte să 
depăşească aceste probleme, ci fug pur şi simplu de ele 
evadând din „lanţurile" familiei, viaţa lor nu va fi o viaţă 
împlinită. Dar, dacă soţii au răbdare şi credinţă în 
Dumnezeu, încercările vor trece, în familie va fi iar linişte. 
Şi această linişte va acoperi şi micile tensiuni care au avut 
loc în pat. Va fi din nou bine, şi problemele vor deveni 
amintiri... 



s2 Trebuie să precizez aici că unele statistici arată că multe 
femei nu au cunoscut împlinirea în viaţa sexuală; procentul 
femeilor care nu ajung la orgasm (nu am găsit un sinonim mai 
elevat, scuze...) e în creştere... Cu toate schimbările de 
parteneri, cu toate tehnicile etc. Deci, compatibilitatea trebuie să 
aibă la bază altceva, nu dimensiunile organelor respective. . . 

Cât priveşte al treilea factor, aici învăţătura creştină 
e clară: orice perversiune este păcat, orice perversiune 
distruge dragostea. Chiar dacă cei care au astfel de 
exigenţe spun că tocmai aşa îşi arată dragostea, dragostea 
lor e o dragoste animalică, epidermică, un drog ieftin. In 
familie nu trebuie să te aştepţi ca partenerul să cunoască 
toate tehnicile de Kama Sutra, trebuie să te aştepţi ca el să 
îţi dăruiască dragoste... Şi această dragoste nu necesită 
nici recorduri sexuale, nici perversiuni şi nici tehnici 
erotice speciale... Dar e o dragoste care, aşa cum dau 

mărturie toţi cei care au cunoscut-o 83 , împlineşte. 

* 

îmi dau seama însă că vorbind despre cei trei factori 
care determină compatibilitatea , nu am reuşit să depăşesc 
penibilul situaţiei în care m-am aflat când am citat părerile 
Mădălinei şi Doinei, care afirmau foarte clar că există 
cupluri care au regretat amarnic faptul că nu şi-au testat 
compatibilitatea sexuală. 

Eu cred însă că problema trebuie privită din alt 
unghi. Am discutat o dată cu un tânăr fecior: 

„- Deci, eşti convins că va fi nevoie să testezi 
compatibilitatea sexuală cu fata pe care o vei alege înainte 
de a te însura. 

- Da, dar până atunci mă păstrez curat. 

- De ce crezi că e nevoie să o testezi? 

- Ca să nu divorţăm după nuntă. 

- Crezi că poate fi acesta un motiv de divorţ? 

- Sunt sigur. 

- Atunci te întreb: nunta e lăsată de Dumnezeu, sau e 
invenţie omenească? 

- E lăsată de Dumnezeu, de asta e şi Taina nunţii. 



83 Şi, dacă e nevoie, întăresc şi eu prin experienţa mea această 
mărturie... 

84 Or mai fi poate şi alţii, nu ştiu. . . 

- Dumnezeu vrea ca oamenii care se căsătoresc să 
divorţeze? 

- Nu, vrea să trăiască fericiţi împreună. 

- Atunci, nu e normal să vrea ca oamenii care se 
căsătoresc să împlinească toate condiţiile pentru a avea o 
viaţă fericită împreună? 

- La ce te referi? 

- Dacă e atât de importantă compatibilitatea sexuală, 
de ce nu a vorbit Dumnezeu în Vechiul Testament despre 
testarea ei, şi nici Hristos, Fiul lui Dumnezeu, nu ne-a spus 
nimic în Legea cea Nouă? Oare să nu ştie Dumnezeu ce e 
important pentru om? 

- Ba da, ştie. 

- Atunci, de ce nu îi lasă pe oameni să facă ce e 
bine? 

- Păi, nu e bine, e păcat. 

- De ce e păcat? 

- Că aşa a zis Dumnezeu, că e păcat să desfrânezi. 

- Deci, testarea compatibilităţii e un păcat necesar? 

- Da, cam aşa ceva. . ." 

Aici e problema principală... Nu înţelegem că 
Dumnezeu ne iubeşte, că ne-a creat pentru a ne bucura de 
fericirea veşnică, ne-a rânduit calea mântuirii astfel încât 
fiecare pas al nostru să fie binecuvântat. . . Nu înţelegem că 
Dumnezeu vrea ca toată viaţa noastră să fie o viaţă curată, 
o viaţă de sfinţenie, o viaţă frumoasă şi senină. 

Dumnezeu nu putea să lase fără binecuvântare un 
pas atât de important în viaţa omului cum este pregătirea 
pentru întemeierea unei familii. Dacă Dumnezeu ar lipsi în 
acest moment, l-ar fi foarte greu să intre mai apoi în viaţa 
familiei... Dumnezeu a rânduit toate cu înţelepciune, şi 
fiecare pas al vieţii noastre ar trebui să stea sub 
acoperământul Său. 

„Atunci?" 

Atunci rămân două posibilităţi: poate Dumnezeu să 
binecuvânteze această testare prenupţială? Nu, hotărât nu. 
Atât prin Vechiul cât şi prin Noul Testament, Dumnezeu 
ne spune că această experienţă are urmări triste pentru 
trupul şi sufletul omului. . . 

Atunci, dacă Dumnezeu nu binecuvântează acest 
test, înseamnă că nu e nevoie de el... înseamnă că, atunci 
când se pune problema întemeierii unei familii, sunt 
importanţi ceilalţi factori - credinţa, virtuţile, iubirea, 
frumuseţea (unii pun mai mult preţ pe cea sufletească, alţii 
pe cea trupească) etc. 

Compatibilitatea sexuală apare în mod firesc 85 , şi 
este rodul iubirii curate şi puternice. 

„Da, teoria este bună, dar ce ne facem cu eşecul 
Doinei?" 

întrebarea e foarte bună. Ne-am învăţat să împărţim 
lumea după criterii standard, dar pierdem din vedere 
amănuntele. Da, Doina s-a măritat fecioară, dar a fost o 
fecioară înţeleaptă? 

Cum vine asta? Oare viaţa ei a fost o viaţă creştină, 
binecuvântată de Dumnezeu? 

„Dar aproape sigur a avut parte de Taina nunţii, că 
toţi se căsătoresc şi la biserică. . ." 

Asta nu înseamnă foarte mult. în Limonariu citim 
cum un sfânt a fost mustrat de Dumnezeu că boteza 
oameni lipsiţi de credinţă: 

„A fost întrebat odată sfântul Atanasie, papa 
Alexandriei, dacă poate fi botezat cineva fără să creadă, 
potrivit rânduielii şi propovăduirii creştine, sau dacă ar fi 
botezat pentru alte pricini, prefăcându-se a crede, ce va fi 
cu el şi cum îl primeşte Dumnezeu. Sfântul Atanasie a 
răspuns, zicând: 



35 Excepţiile sunt atât de rare, încât o astfel de posibilitate nici 
nu trebuie luată în seamă. Tot aşa cum nu luăm în seamă 
posibilitatea de a muri în singurătate pe o insulă. . . Sau o luăm? 

- Aţi auzit că, în timpul unei ciume când mulţi de 
frica morţii alergau la botez, s-a arătat fericitului şi 
mucenicului Petru cineva în chip de înger şi i-a spus: 

- Până când tot trimiţi aici pungi sigilate şi complet 
goale şi fără nimic înăuntru? 

Atât cât se poate înţelege din cuvintele îngerului, 
pungile sigilate sunt cei care au pecetea botezului, care 
socotind că au să capete vreun bine dacă s-ar boteza, s-au 
botezat" 86 . 

Aşa cum există oameni care se botează formal, fără 
să aibă credinţă, tot aşa există oameni care se cunună 
numai de ochii lumii, pentru spectacol, şi nu pentru că vor 
să ducă o viaţă creştină. Şi tot „pungi goale şi sigilate, fără 
nimic pe dinăuntru" sunt căsătoriile lor. . . 

Cei care regretă că s-au căsătorit feciori au avut o 
feciorie neînţeleaptă. . . Nu au cunoscut viaţa în Hristos, şi- 
au păstrat fecioria numai din motive morale, sau din 
timiditate (sau pentru că nimeni nu le dădea atenţie - e şi 
acesta un motiv foarte real. . .). 

Din câţi oameni cunosc care duc viaţă creştină, nu 
ştiu pe nimeni care să fi regretat că nu a testat 
compatibilitatea sexuală cu perechea sa 87 . Chiar dacă mulţi 
au avut mult de luptat pentru a rezista acestei ispite. Da, 
ispita e mare, important este să rezişti până la capăt (cu 
toate poticnirile, mai mici sau mai mari, care apar pe 
parcurs...). 

Aşa că, staţi liniştiţi. Fie că v-aţi păstrat fecioria, fie 
că v-aţi pierdut-o, dar aţi recâştigat-o prin pocăinţă, dacă 
aveţi nădejde în Dumnezeu, El vă va trimite exact 
perechea de care aveţi nevoie. El, care cunoaşte cu de- 



86 Limonariu, Alba Iulia, 1991, p. 195. 

87 Pe unii poate i-am agasat cu întrebări de acest fel, însă trebuia 
să mă dumiresc asupra problemei, nu să am un punct de vedere 
care să se bazeze numai pe experienţa mea şi pe cele citite în 
cărţi... 

amănuntul trupurile şi sufletele voastre, vă va purta de 
grijă ca în familiile voastre să fie înţelegere pe toate 
planurile. 

Dar, nu uitaţi: principalul este să Ii faceţi loc în 
vieţile voastre, şi în casele voastre. Că dacă II lăsaţi pe 
Dumnezeu să stea doar în sufrageriile şi în bucătăriile 

voastre, iar în dormitor vă purtaţi ca nişte păgâni. . . 

* 

Ştiu că mulţi tineri afirmă că îşi încep viaţa sexuală 
pentru că simt nevoia să îşi trăiască libertatea. Există însă 
numeroase studii care arată că o astfel de libertate este de 
fapt cea mai banală formă de sclavie faţă de lanţurile 
manipulării prin televiziune. Iată câteva date interesante: 

„Când elevii de colegiu au fost puşi să identifice câteva 
persoane pe care ei le consideră model pentru 
comportamentul personal, ei au selectat în primul rând 
personaje din lumea TV, care s-au evidenţiat printr-o 
atitudine sexuală extrem de permisivă şi cu o foarte mare 
frecvenţă a relaţiilor sexuale (Fabes şi Strausse, 1987). [. . .] 

Adolescenţii care se identifică îndeaproape cu 
personaje de la televizor mărturisesc că se simt 
nesatisfăcuţi de faptul că sunt virgini sau de experienţa 
sexuală pe care au avut-o (în cazul în care întreţin deja 
relaţii sexuale) (Baron, 1976, 1977; Couringht şi Baran, 
1980). [...] 

Elevii de liceu cărora li s-au proiectat filme cu 
conţinut sexual explicit acceptă cu o mai mare uşurinţă 
infidelitatea sexuală şi promiscuitatea decât grupul de 
control (grup format din tineri provenind din acelaşi 
mediu, cărora nu li s-au proiectat filmele respective) 
(Zillmann, 1994). Adolescenţii care au vizionat doar 10 
videoclipuri au devenit mult mai deschişi în a privi ca 
acceptabile relaţiile sexuale înainte de căsătorie. [...] De 
asemenea, se arată că expunerea intensă a tinerilor la 
materialele ce vizează relaţiile sexuale dinaintea sau în 

afara căsătoriei îi desensibilizează, determinându-i să le 
considere normale (Bryant şi Rockwell, 1994). [...] 

Un studiu făcut pe 391 de elevi ai unui liceu din 
Carolina de Nord a găsit că, pentru aceia care au vizionat 
în mod selectiv mai multă sexualitate la televizor, 
începerea vieţii sexuale în anul respectiv a devenit mult 
mai probabilă (Brown şi Newcomer, 1991)" 88 . 

Astfel de studii ne arată că tinerii care îşi proclamă 
libertatea de a duce o viaţă desfrânată nu sunt decât nişte 
zombbie, nişte sclavi care au fost spălaţi pe creier de 
mass-media. Nu e de mirare că, în amăgirea lor, se 
consideră superiori tuturor creştinilor, pe care îi consideră 
sclavi ai lui Hristos. . . 

O cititoare îmi scrie: Poate ar fi interesant să 
aduceţi în discuţie şi faptul că există fete care îşi pierd 
virginitatea pentru că nu au curajul să fie altfel. 
Imaginaţi-vă că eu am căutat un „personaj" care să mă 
ajute „să fiu şi eu în rândul lumii", pentru că era ciudat 
ca la 20 de ani să fiu virgină. Vă puteţi imagina ceva mai 
aberant? Asta nu e o poveste, e adolescenţa mea. Pentru 
mine virginitatea a fost o problemă pe care trebuia să o 
rezolv. Pentru că nu eram suficient de „cool", deşi pe 
atunci nu se folosea cuvântul ăsta. Dar exista convingerea 
că, dacă la 20 de ani eşti virgină, eşti cumva un soi de 
ciudăţenie a naturii. Şi convingerea asta mai există şi 
acum!!! Cred că nu e cazul să vă mai spun şi cât de tare 
mă lupt încă cu consecinţele hotărârilor pe care le-am 
luat atunci, hotărâri pe care de cele mai multe ori le-am 
pus în practică. Şi nu au trecut „decât" vreo zece ani de 
atunci!!! Rândurile ei mi se par destul de grăitoare. . . 



' 8 Datele au fost preluate din volumul lui Virgiliu Gheorghe 
Efectele televiziunii asupra minţii umane, Editura 
Evanghelismos, 2005, pp. 294, 297. Cartea este cea mai bună 
lucrare pe această temă apărută până acum în limba română. 

Apusul unui tabu 



întrucât prin articolele citite până acum s-a stabilit 
o punte de legătură între mine şi cititori, cred că îmi 
permiteţi să vă atrag atenţia asupra unui lucru: 
duhovnicul meu mi-a sugerat, fără să îmi impună totuşi, 
să scot din carte articolul care urmează - care este despre 
sexul oral -, ca nu cumva anumiţi cititori cu minţi curate 
să se vatăme. Dar m-a lăsat totuşi să mă sfătuiesc şi cu 
alţi duhovnici care au mulţi tineri la spovedanie, iar 
aceştia au fost de părere că articolul poate să îi pună pe 
gânduri pe cei care sunt căzuţi în păcatul desfrâului. Deci, 
am lăsat articolul numai şi numai pentru aceştia. Ii rog pe 
ceilalţi cititori să nu îşi facă singuri rău şi să „sară" peste 
acest articol. Ştiţi doar că există medicamente pe care, 
dacă oamenii sănătoşi le iau fără nici un rost, se 
îmbolnăvesc... 

Voi începe articolul meu reproducând câteva 
fragmente dintr-un dialog purtat de câţiva tineri pe un 
forum de internet 89 . (Celor care s-ar grăbi să afirme că 
forumul respectiv nu este reprezentativ pentru orientările 
tinerilor de astăzi le răspund că am citit multe alte 
forumuri în care poziţiile tinerilor erau mult mai XXX 
decât pe acesta, care faţă de celelalte este „cuminţel" ...) 



89 La sugestiile mai multor preoţi - care mi-au spus că dialogul 
acesta, pe care iniţial îl reprodusesem aproape integral, li se 
pare prea vulgar - mi-am permis să fac o selecţie a poziţiilor 
exprimate şi să reformulez anumite expresii care au fost 
considerate nepotrivite pentru cartea de faţă. . . 

în acest dialog pe teme sexuale a nimerit la un 
moment dat un creştin ortodox, care a încercat să scrie 
câteva cuvinte de pe baricade creştine. Şi-a luat nick- 
name-ul Lavrentie. Iată punctul său de vedere şi 
comentariile aferente. 

Lavrentie: Dacă ai credinţă, nu faci sex oral - 
pentru simplul motiv că unii mai au bun simţ, principii şi 
un Dumnezeu în viaţa lor. Ştiţi că Hristos a condamnat 
practicile perverse (chiar şi „specialiştii" pomenesc sexul 
oral la perversiuni, deci acte în afara firii). Fiecare alege 
cum să trăiască, dar vom răspunde pentru faptele 
noastre... 

Adeline: Lavrentie, tu nu ştii că e mai păcat să 
păcătuieşti cu gândul (ca tine!!!) decât cu fapta? 

Ariana: Auzi, Lavrentie, dacă unii fac sex oral, asta 
nu înseamnă că nu cred în Dumnezeu!!! Unde trăieşti? 
Sau nu ai unde să îţi ţii orele de religie? Deci stai liniştit 
şi lasă teoriile!!! 

Azazel: Mă Lavrentie, mai lasă-mă te rog cu lecţiile 
tale despre dumnezeu şi religie! Religia nu face decât să 
prostească lumea şi să adune masele de proşti! Normal că 
o babă sau una de aia cu batic n-o să accepte sexul oral 
pentru că nu are o minte deschisă, nu are concepţii mai 
inteligente. Mintea ei se limitează doar la religie şi la 
biserică! Şi nici religie nu ştie, la urma urmei, pentru că 
religia este o ştiinţă, la urma urmei! Aia ştie doar ce aude: 
E Pastele, hai la un praznic, hai la o pomană. Atât. Şi 
bârfeşte cu cei din sat la masă! Wake up! Asta e România, 
ar trebui să încercăm să o mai schimbăm puţin! 

Ajna: Nu aş vrea să te jignesc... dar, din câte ştiu, 
atâta timp cât acel sex oral este făcut din dragoste şi 
ambii parteneri sunt de acord, nu cred că Dumnezeu ar 
avea ceva împotrivă. In dragoste nimic nu e pervers sau 
ruşinos, atâta timp cât e vorba de dragoste şi nu de sex, 
părerea mea... 

Ştiu că dacă un preot ar citi astfel de păreri, s-ar 
simţi indignat: „Vai, dar astfel de păreri sunt ale unei 
minorităţi care trăieşte în păcat şi care face păcate 
împotriva firii. Dacă ar fi întrebaţi tinerii din parohia mea 
ce părere au, ar repeta toţi că este un mare păcat, care 
atrage după sine pedeapsa lui Dumnezeu". 

Aş îndrăzni să îi spun unui astfel de preot că, deşi 
tinerii care vin să se spovedească în fiecare post nu 
practică sexul oral, totuşi mulţi dintre ceilalţi îl practică cu 
dezinvoltură. Unii tineri care vin pentru prima oară la 
spovedanie au avut o astfel de experienţă, chiar dacă nu 
recunosc aceasta încă de la prima mărturisire a păcatelor. 

Ce e dureros este că tinerii care polemizează cu 
Lavrentie nu văd nici o tensiune între sexul oral şi credinţa 
în Dumnezeu. Nu ştiu dacă fiecare dintre ei a reuşit să îşi 
sufoce conştiinţa, dar par pur şi simplu oripilaţi de 
viziunea îngustă a lui Lavrentie, care de fapt nu face 
altceva decât să afirme învăţătura Bisericii privitoare la 
această problemă. . . 

Punctul de vedere potrivit căruia sexul oral este 
perversiune are din ce în ce mai puţini susţinători. Foarte 
mulţi tineri îl consideră o metodă de a-i împărtăşi celui pe 
care îl iubeşti dragostea curată pe care i-o porţi. 

Voi vorbi puţin despre motivele pentru care unii 
tineri care cred în Dumnezeu practică sexul oral. 

Aş începe totuşi prin a atrage atenţia asupra 
campaniei puternice de care are parte această practică 
sexuală: o grămadă de articole care stârnesc curiozitatea 
celor care nu au fost iniţiaţi în aşa ceva, articole care aduc 
argumente cum că de fapt sexul oral nu ar avea nici o 
legătură cu credinţa în Dumnezeu, că nu e un păcat, că 
numai cei cu idei învechite se abţin de la practicarea 
sexului oral. Statisticile arată că multe cupluri practică 
sexul oral. 

„Dacă toţi (sau aproape toţi) practică aşa ceva, eu de 
ce aş sta deoparte?", se întreabă unele fete sau unii tineri 
care vor să îşi păstreze fecioria, dar în acelaşi timp vor să 
ajungă la o relaţie cât mai intimă cu persoana iubită. 

Principalele avantaje ar fi următoarele: 

- nu implică pierderea fecioriei - la nivel biologic; 

- bolile sexuale se transmit mai greu (am citit că prin 
sexul oral se poate transmite şi S.I.D.A., alături de alte 
boli - asta în cazul în care în cavitatea bucală există o rană 
deschisă; acest amănunt este uneori trecut cu vederea în 
unele articole de promovare a sexului oral); 

- nu duce la sarcini nedorite, cum se întâmplă cu 
actul sexual obişnuit. 

Nimeni nu poate contesta faptul că în urma sexului 
oral nu poate avea loc fecundarea. Totuşi, eu contest faptul 
că sexul oral este o metodă sigură de evitare a sarcinilor 
nedorite. Argumentul meu e simplu: sexul oral este până la 
urmă o etapă pregătitoare pentru sexul normal. O fată care 
practică sexul oral numai pentru a-şi păstra şi fecioria şi 
prietenul, în cele din urmă, va renunţa ori la feciorie, ori la 
prieten. Pentru că prietenul se va plictisi repede de 
monotonia sexului oral. Şi fata care a acceptat să facă sex 
oral numai pentru a nu-şi pierde iubitul va renunţa mult 
mai uşor la fecioria ei decât o fată cu gura nespurcată. 
Cred deci că sexul oral va duce la sex normal, aşa că va fi 
un pas spre sarcinile nedorite. După ce o fată e părăsită pe 
rând de doi sau trei prieteni, pentru că aceştia se satură de 
fiţele ei de a-şi păstra virginitatea practicând sex oral, 
aceştia vor face mişto de ea cu găştile lor şi „fecioarei" i se 
va duce vestea cu viteza Romtelecom-ului. Aşa că - după 
ce va ajunge ţinta bârfelor - săraca fată se va sătura să îşi 
apere himenul care i-a adus atâtea necazuri. Şi se va culca 
cu primul cavaler care se va oferi să o ridice din groapa 
deznădejdii. Aşa că prilejul de a ajunge la sarcini nedorite 
nu va fi ratat. 

Să vorbim acum despre păstrarea fecioriei şi 
practicarea sexului oral. Sunt fete care, dorindu-şi să se 
mântuiască, dar dorindu-şi în acelaşi timp să îşi păstreze 
prietenul, acceptă compromisul de a face sex oral. 

„Nici ca mine, nici ca tine", îi spune prietenul fetei. 
„Facem sex oral şi rămânem împreună. Am nevoie de o 
dovadă de dragoste din partea ta. 

Este trist că există băieţi care spun cu sinceritate 
astfel de lucruri. Ei nu consideră că şi-ar răni prietenele 
cerându-le această dovadă de dragoste, dovadă pe care 
oricum multe fete o oferă şi fără să li se ceară. 

Insă o fată care este creştină nu ar trebui să accepte 
un asemenea compromis. Sexul oral este un mare păcat. 
Aceasta nu este o părere, nu este o idee învechită. Ce a 
învăţat Biserica că este păcat, păcat rămâne. Dacă mâine 
ar spune cineva că furtul nu este un păcat şi dacă 
demonstrează cu argumente sociale sau psihologice aşa 
ceva, nu rezolvă nimic. Da, tinerii au dreptate să nege 
anumite idei fixe ale sociologilor sau ale psihologilor, idei 
scornite de mintea omenească, care uneori pierd din 
vedere esenţialul unei situaţii. Dar nu au dreptate să nege 
adevăruri pe care nu sunt în stare să le judece. 

Oamenii nu pot decide ce este şi ce nu este păcat. 
Dumnezeu, Cel care a făcut cerul şi pământul, ne 
descoperă care este calea pe care trebuie să mergem. 
Normele morale nu le putem fixa noi. Noi putem doar să 
acceptăm sau să respingem normele pe care ni le-a rânduit 
Dumnezeu şi să le înlocuim cu ale noastre, care sunt false. 
Dumnezeu nu a fixat în mod artificial normele morale, ci 
aceste norme morale sunt legate de însăşi fiinţa umană, de 
modul în care ea a fost creată de Dumnezeu şi de rostul 
pentru care a fost creată. Poate că dacă pe lumea cealaltă 
singura desfătare ar fi cea sexuală, atunci Biserica i-ar 
îndemna pe oameni să cunoască toate perversităţile cu 
putinţă ca să se antreneze pentru veşnicie. 

Numai că cei care s-au îndeletnicit cu perversiunile 
sexuale sau cu alte păcate nu vor vedea pe lumea cealaltă 
lumina la care au fost chemaţi. Vor ajunge în iad. Hristos 
ne cheamă să dobândim adevărata împlinire, adevărata 
bucurie. Poruncile lui Hristos sunt jaloane care ne arată 
drumul spre această bucurie. 

„Cine este Hristos să îmi interzică mie să fac sex 
oral?" 

Hristos nu poate împiedica pe nimeni să păcătuiască. 
El nu forţează libertatea omului. Dar, întrucât ne arată 
calea mântuirii, trebuie să ne atragă atenţia asupra faptului 
că păcatul este păcat şi că orice formă de păcat duce la 
pierderea mântuirii. 

Oare Duhul Sfânt, Care Se îndepărtează de cei care 
păcătuiesc, va rămâne asupra celor care fac sex oral numai 
pentru că moda perversităţilor are din ce în ce mai mulţi 
fani? Nu, desfrâul este şi rămâne tot desfrâu. 

întrucât de obicei tinerii le cer prietenelor lor să facă 
acest compromis (nu am auzit de nici un caz în care un 
tânăr să fie ameninţat că dacă nu acceptă să îi facă 
prietenei această poftă va fi părăsit...), le spun fetelor să 
nu se lase păcălite de cursa compromisului. Cum ar putea 
o gură care se spurcă prin sex oral să ia anafura, agheasmă 
sau să sărute sfintele icoane? Cum ar putea o astfel de gură 
să primească Sfintele Taine, adică pe însuşi Hristos? 
Oricât de bine ar spăla pasta de dinţi, sau oricât de 
eficientă ar fi guma de mestecat cu efecte igienice, totuşi 
fără multă pocăinţă rana păcatului nu se poate şterge. 

Nu ştiu dacă e cazul să pomenesc despre Sfânta 
împărtăşanie, pentru că de obicei o persoană care practică 
sexul oral nu se gândeşte la Sfintele Taine, dar totuşi se 
gândeşte să sărute icoanele când intră într-o biserică. O 
face cu dezinvoltură, fără să se gândească că aceeaşi gură 
cu care îi atinge pe sfinţi s-a spurcat şi se va mai spurca 
prin păcat. 

126 



Sexul oral este o formă de curvie. Gura nu este 
lăsată de Dumnezeu pentru perversiuni. Acest lucru ar 
trebui să fie clar pentru toţi creştinii. Chiar dacă mass- 
media ne atrage atenţia asupra faptului că în majoritatea 
cuplurilor căsătorite care nu duc viaţă creştină această 
specialitate este la loc de cinste în ghiveciul de erotism, 
nici un creştin cu frică de Dumnezeu nu ar trebui să se lase 
pradă acestei plăceri drăceşti. Dacă într-o familie soţii 
practică sex oral, sau orice altă perversiune, familia 
respectivă nu se mai poate numi creştină 90 . Oricât de multă 
ar fi cantitatea de rugăciune prin care soţii încearcă să 
compenseze desfătările lor animalice. . . 

O cititoare face o observaţie legată de acest articol: 
Legat de sexul oral: nu văd nicăieri cuvântul „repulsie". 
Nu am putut presta aşa ceva timp de patru ani cât am avut 
prieten, şi dumnealui a fost tare nemulţumit. Eu nu am 
prestat din trei motive: din cauză că mi-e silă, din cauză 
că nu am găsit în instinctele mele absolut nimic legat de 
chestia asta şi din cauză că niciodată nu mi se pare femeia 
mai batjocorită şi mai urâtă decât când face aşa ceva. 
Oare fetelor de azi chiar nu le mai este scârbă? Sincer, 
mă îndoiesc că la început nu le-ar fi, şi atunci ar trebui 
încurajate să-şi urmeze pornirile fireşti . Numai când te 
gândeşti că majoritatea bărbaţilor ajung să aibă multe 
partenere înainte şi cară după ei tot bagajul de viruşi şi 



90 Da, în familie, soţului îi este foarte drag trupul soţiei şi 
invers. Numai că acest trup nu trebuie „explorat" după cum 
recomandă maeştrii sexologi, pentru o cunoaştere reciprocă. 
„Explorarea" aceasta deviază relaţia, transformă o poveste de 
dragoste într-o relaţie epidermică. Dragostea se lasă, încet-încet, 
sufocată de patimă şi dispare. Iar patima, care i-a apropiat o 
vreme pe soţii care au considerat că „în familie totul este 
permis", mai apoi îi desparte. Uneori, chiar definitiv... 
1 Adică să nu facă ce nu le place. . . 

microbi găsiţi prin alte locuri. Din discuţiile cu prietenele 
mele: la majoritatea le este silă şi o fac de nevoie ... 
până când probabil se imunizează. 

Câteodată am mai încins nişte discuţii pe tema asta 
cu diverşi amici... şi câţiva dintre ei îmi reproşează că nu 
am încercat. Cum pot să încerc ceva ce-mi provoacă 
repulsie? Aş putea încerca şi o friptură plină de grăsime, 
aş vomita de vreo două ori până m-aş obişnui să mănânc 
extrem de gras, sau aş putea să încerc şi cu o femeie, iar 
dumnealor, ei, cei plini de sfaturi, ar putea să încerce şi 
cu bărbaţi... ca să le fie şi lor niţică greaţă . Ce este aşa 
de greu de înţeles că fiecare avem o limită de la care nu 
mai suntem dispuşi să încercăm?! 



2 Astfel de mărturii mi se par mult mai veridice decât cele 
apărute în ziare, în care fetele îşi exprimă mulţumirea pe care o 
au „satisfăcându-şi" astfel partenerii... 

Oricum, în afara căsătoriei nu trebuie practicat nici „sexul 
normal", chiar dacă nu produce greaţă. Sunt tineri care se 
declară mari duşmani ai perversiunilor, dar asta numai pentru că 
sunt partizani ai „păcatelor standard"... 

Nu mă conving deloc predicile 



Un cititor: Ah,...! Nu mă conving deloc predicile în 
care Biserica zice că sexul oral e păcat. Vreau o explicaţie 
mai clară. Spune-mi mai bine dacă sexul oral afectează 
relaţia din cuplu, dragostea, percepţia asupra unirii 
trupeşti. Altfel nu scap nici eu de ispita de a mă gândi că e 
ceva bun în asta. Nu am făcut nici asta şi nici alte prostii, 
sunt fecior deşi am terminat facultatea, dar ispita e 
ispită... 

încerc să îţi răspund în câteva rânduri. Dar nu ştiu 
dacă asta este ce aşteptai de la mine. Pentru că - pentru a 
ajunge la subiectul care te interesează - va trebui să îţi 
explic o „teorie" întreagă... 

Vreme de sute de ani creştinii au ţinut poruncile lui 
Dumnezeu. Nu toţi, evident, au fost şi căderi (tocmai de 
asta Sfinţii Părinţi au dat canoane pentru diferitele păcate), 
dar a fi creştin însemna a şti că Dumnezeu vorbeşte prin 
Biserică, că Biserica, Trupul lui Hristos, învaţă numai şi 
numai adevărul... 

De o vreme însă, omul a început să nu se mai 
mulţumească cu răspunsul simplu: „Aşa zice Biserica". 
Vrea să se convingă, caută explicaţii logice; şi, dacă nu le 
găseşte, pune la îndoială cuvântul Bisericii. „Da, în Biblie 
scrie că omul trăieşte pe pământ o singură viaţă, după care 
îl aşteaptă raiul sau iadul... Dar există dovezi favorabile 
reîncarnării, există oameni care îşi amintesc vieţile trecute. 
Biblia greşeşte. . .", spun unii. Numai că Biblia nu greşeşte, 
greşesc cei care se lasă păcăliţi de o anumită lucrare 

drăcească - pentru că cei care îşi amintesc cu precizie 
amănunte din „vieţile lor trecute" se află într-o stare de 
semiposedare demonică, diavolul şi nu omul fiind 
adevăratul martor al evenimentelor „amintite". 

Nu e rău să citeşti cărţi prin care este combătută 
credinţa în reîncarnare, rău este să te îndoieşti de faptul că 
Biserica este Trupul lui Hristos, Trup în care minciuna nu 
încape... 

Există două moduri diferite de căutare a 
argumentelor: în primul, cuvântul Sfintei Scripturi şi al 
Sfintei Biserici este pus la îndoială şi este crezut numai 
atunci când este susţinut de argumente logice - situaţie în 
care poziţia Bisericii nu este considerată ca fiind 
întemeiată pe adevărul revelat de Dumnezeu, şi al doilea, 
poziţia în care, deşi omul crede că ce învaţă Biserica este 
adevărat, caută lămuriri, caută explicaţii. Şi nu pentru că 
se îndoieşte de cele învăţate de Biserică, ci pentru că vrea 
să înţeleagă mai bine o problemă sau alta. . . 

Mi se pare că poziţia ta se regăseşte în primul mod 
de a pune problema. Acest mod mi se pare foarte 
periculos. De ce? Poate că la unele subiecte vei putea găsi 
argumentele logice de care ai nevoie şi te vei convinge 
singur că demersul tău e bun. Dar, la un moment dat, nu 
vei mai găsi argumente, sau vei găsi argumente contrare 
poziţiei Bisericii. Şi atunci, în loc să îţi dai seama că 
raţionamentul tău a avut anumite scăderi, că, deşi ai avut 
impresia unei imagini de ansamblu, totuşi există elemente 
de care nu ai ţinut seama, te vei îndepărta de Biserică, 
fiind de părere că nu are rost să te supui orbeşte unor teorii 
învechite şi mincinoase. . . 

In cazul acesta, şi dacă ţi-aş aduce şi dacă nu ţi-aş 
aduce argumente împotriva sexului oral (sau împotriva 
masturbării, sau împotriva homosexualităţii), pe tine 
perspectiva creştină nu te-ar interesa decât în măsura în 
care poate să confirme supoziţiile sau concluziile tale. Dar 

eu nu vreau să intru într-un astfel de joc. Pentru că, 
aducându-ţi argumente, ţi-aş da apă la moară pentru a-ţi 
menţine propriul mod de căutare a adevărului. 

îmi voi spune totuşi punctul de vedere dintr-un 
motiv foarte simplu: să presupunem că toţi necredincioşii 
din lume ar fi convinşi de cineva că sunt cu toţii 
homosexuali. Dacă le-aş aduce contraargumente de tip 
religios, nu le-ar lua în seamă. Aşa că aş încerca să le aduc 
argumente medicale, psihologice, sociale... Argumentele 
mele - de fapt nu sunt argumentele mele, ci sunt 
argumentele pe care mi le-am însuşit la rândul meu - nu i- 
ar apropia pe necredincioşi de Dumnezeu, dar cel puţin i- 
ar ajuta să nu cadă şi în păcatul homosexualităţii. Cu 
fiecare om care alege să facă un păcat, întreaga lume 
devine mai murdară. Tot aşa cum, cu fiecare virtute a unui 
om, lumea devine mai curată. . . 

Nu am multe lucruri de spus: Dumnezeu, Care 1-a 
creat pe om pentru ca acesta să cunoască bucuria veşnică, 
ştie mai bine ce îi este de folos şi ce nu îi este de folos 
omului. Tocmai pentru că el 1-a făcut pe om... Omul nu 
poate să se cunoască pe sine mai bine decât îl cunoaşte Cel 
care 1-a creat... 

Tu poate aştepţi însă argumente practice, care să nu 
aibă nici o legătură cu sfera religioasă... Iţi voi spune 
atunci concluzia la care am ajuns, după ce am încercat să 
stau de vorbă cu cât mai mulţi tineri - unii chiar căsătoriţi 
- care au avut căderi de acest gen: sexul oral (sau orice 
altă perversiune) distruge în timp dragostea adevărată... 
Omul devine egoist, preocupat din ce în ce mai mult de 
propria persoană şi din ce în ce mai puţin de celălalt. Iar 
faptul că partenerii îşi fac anumite perversiuni pe rând 
unul altuia nu este o dovadă de dăruire a dragostei, ci un 
fel de comerţ ieftin de senzaţii tari. „Iţi fac asta ca să îmi 
faci şi tu mie acelaşi lucru. . ." 

E adevărat faptul că într-o primă fază a păcatului 
există o senzaţie de dăruire reală, de spargere a unor 
bariere, de dragoste fără margini... Numai că această 
senzaţie trece repede, întrucât se descoperă noi bariere, noi 
limite care trebuie depăşite, noi experienţe mai incitante 
decât cele anterioare. Şi „marea dăruire" devine blazare, 
devine ceva banal şi, mai devreme sau mai târziu, unul din 
parteneri se va sătura. Şi va căuta experienţe noi, cu un 
partener nou - sau chiar cu mai mulţi -, pentru a trăi viaţa 
la maxim, îmbunătăţind „reţeta" veche. . . 

E adevărat că fanii acestei practici vor spune că ea 
le-a adus o sumedenie de avantaje, că i-a ajutat să îşi 
îmbunătăţească relaţia din cuplu etc. Ce fată ar fi proastă 
să spună public: „Eu am încercat, dar a fost o mare 
dezamăgire..." 94 

Cât priveşte faptul că „nu scap nici eu de ispita de a 
mă gândi că e ceva bun în asta", să ştii că, dacă accepţi 
ideea că e ceva bun, mai apoi te vei gândi că e ceva ce 
merită făcut şi apoi vei face. Păzeşte-ţi mintea, că altfel vei 
cădea... 

închei aici. îmi dau seama că dacă nici predicile 
Bisericii nu te-au convins, cu atât mai puţin te vor 
convinge rândurile mele. Eu însă nici nu am încercat să te 
conving. Am încercat să îţi atrag atenţia doar asupra 
faptului că modul tău de a căuta adevărul şi de a te raporta 
la el are anumite minusuri... Gândeşte -te foarte serios la 
faptul că, fiind cu fundul în două luntri, cum se zice în 
popor, s-ar putea să cazi. . . 



94 Am citit pe un forum o afirmaţie de genul ăsta, a unei fete 
dezamăgite de sexul anal, dar imediat „suratele" au încercat să o 
convingă să îşi schimbe părerea, dând vina pe factori secundari 
şi nici una nu i-a spus că perversiunea nu poate avea roade 
bune... Evident, aceleaşi „surate" ar fi sărit la gâtul unei astfel 
de „tradiţionaliste" care s-ar fi băgat în discuţie... 

îţi mai spun doar că, pe cât de sigur eşti acum că ai 
reperele potrivite în căutarea adevărului, s-ar putea ca la 
un moment dat aceste repere să se prăbuşească. Pentru a 
face loc ca în inima ta să intre Adevărul. . . 



133 



„C-aşa beu oamenii tineri..." 



întrebare: M-am lăsat de sex de câteva săptămâni. 
Am rezistat destul de bine. Dar mi s-a întâmplat să trec 
printr-un moment de amărăciune, m-am apucat să beau de 
unul singur - că mi-era ruşine să ies la bar cu foştii 
tovarăşi - şi după ce am băut zdravăn am avut iarăşi 
ispite mari. După câteva zile am făcut dragoste sau sex, 
nu ştiu cum să-i spun, cu o fată care venise la mine în 
vizită. Nu a fost doar vina ei, de fapt eu am avut iniţiativa. 
Ce să mă fac? 

în primul rând să te spovedeşti. Apoi trebuie să ţii 
minte cât de strâns se leagă patimile una de alta, cum se 
transformă una în alta, cum se întăresc una pe alta. Avva 
Sisoe spunea că „dacă cineva se va da pe sine la băutură 
de vin, nu va scăpa de bântuiala gândurilor. Că şi Lot, silit 
fiind de fetele lui, s-a îmbătat de vin şi prin beţie diavolul 
spre păcatul cel fără de lege lesne 1-a găsit" 95 . 

Dacă nu ştii ce i s-a întâmplat lui Lot, poţi citi în 
Facere: Când a stricat Dumnezeu toate cetăţile din părţile 
acelea, şi-a adus aminte Dumnezeu de Avraam şi a scos 
pe Lot afară din prăpădul cu care a stricat Dumnezeu 
cetăţile, unde trăia Lot. Apoi a ieşit Lot din Ţoar şi s-a 
aşezat în munte, împreună cu cele două fete ale sale, căci 
se temea să locuiască în Ţoar şi a locuit într-o peşteră, 
împreună cu cele două fete ale sale. Atunci a zis fata cea 
mai mare către cea mai mică: „ Tatăl nostru e bătrân şi 



95 Patericul, Episcopia Ortodoxă Română, Alba Iulia, 1993, p. 
114. 

nu-i nimeni în ţinutul acesta, care să intre la noi, cum e 
obiceiul pământului. Haidem dar să îmbătăm pe tatăl 
nostru cu vin şi să ne culcăm cu el şi să ne ridicăm urmaşi 
dintr-însul! ". Şi au îmbătat pe tatăl lor cu vin în noaptea 
aceea; şi în noaptea aceea, intrând fata cea mai în vârstă, 
a dormit cu tatăl ei şi acesta n-a simţit când s-a culcat şi 
când s-a sculat ea. Iar a doua zi a zis cea mai în vârstă 
către cea mai tânără: „Iată, eu am dormit astă-noapte cu 
tatăl meu; să-l îmbătăm cu vin şi în noaptea aceasta şi să 
intri şi tu să dormi cu el ca să ne ridicăm urmaşi din tatăl 
nostru!". Şi l-au îmbătat cu vin şi în noaptea aceasta şi a 
intrat şi cea mai mică şi a dormit cu el; şi el n-a ştiut când 
s-a culcat ea, nici când s-a sculat ea. Şi au rămas 
amândouă fetele lui Lot grele de la tatăl lor (Facere 19, 
29-36). 

Iată că şi în Scriptură aflăm o referinţă clară 
privitoare la legătura dintre băutură şi desfrâu... E 
adevărat, dacă fetele i-ar fi dat tatălui lor un somnifer 
puternic, efectul ar fi fost acelaşi, sau chiar mai puternic. 
Dar au preferat să îl îmbete, tocmai pentru că băutura 
stârneşte în om patima desfrâului. In timp ce somniferul 
nu are astfel de efecte secundare. . . 

Precizez că nu sunt un duşman al vinului, ci doar al 
beţiei. încă din Vechiul Testament, din Psalmi, citim că 
vinul veseleşte inima omului (Ps. 103, 16). Iar Sfântul 
Apostol Pavel 1-a sfătuit pe Timotei: nu bea numai apă, ci 
foloseşte puţin vin, pentru stomacul tău şi pentru desele 
tale slăbiciuni (I Tim. 5, 23). Nu cred că e nevoie de alte 
citate... Băut cu măsură, vinul este bun. Tot aşa cum, în 
cazuri de răceală, înainte se folosea ţuica pe post de 
medicament. (Azi mulţi bărbaţi s-ar preface bolnavi numai 
pentru a fî trataţi cu un pahar de tărie. . .) 

Dar că băutura multă duce la curvie ai simţit şi tu şi 
nu ai nevoie de alte dovezi. Multe relaţii de-o noapte au 
debutat la un pahar, tocmai pentru că alcoolul întunecă 

135 



mintea. Omul ameţit de băutură e mai predispus spre 
violenţă sau spre desfrâu - uneori spre amândouă 
deodată... 

Ai mare grijă pe viitor. Să ştii că s-ar putea să te 
întâlneşti cu foste prietene care, regretând că nu se mai pot 
folosi de tine pentru a-şi satisface poftele, se vor folosi de 
orice mijloc pentru a te face să renunţi la înfrânarea pe 
care ele nu o înţeleg. Şi poate că nu se vor sfii să se 
folosească de băutură pentru a fi mai convingătoare. 

Tu, ai grijă. „Te-ai fript" o dată, pe viitor fii mai 
atent. Că, dacă nu eşti atent încă de acum, după alte două- 
trei căderi s-ar putea să nici nu mai ai curajul să te ridici. . . 

iVi* mă simt vrednică 
să intru în biserică 



întrebare: Bună ziua. Fac multe păcate (din zona 
sexului) şi de asta nu mă simt vrednică să intru în 
biserică. Nu are nici un rost să intru şi apoi iar să cad. 
Sunt foarte păcătoasă. Credeţi că voi fi vreodată atât de 
schimbată încât să pot intra în biserică? 

Răspuns: „Nu, soro. După ceea ce scrii tu, e clar: eşti 
pierdută. Cum se poate să te gândeşti să intri în biserică, 
când sufletul tău e plin de noroiul păcatului? Stai 
departe... Cum de ţi-a trecut prin cap că o păcătoasă ca 
tine se poate schimba? Nu, vezi-ţi lungul nasului. în iad cu 
tine. Hristos S-a făcut om pentru mântuirea noastră, a 
celor ce ducem o viaţă curată, o viaţă cuviincioasă, nu 
pentru păcătoase ca tine. . ." 

Cred că dacă aş fi îndrăznit să îţi scriu aşa, te-ai fi 
gândit: „Oare omul ăsta e în toate minţile? Nu se spune că 
Hristos a venit să îi cheme la pocăinţă pe cei păcătoşi?" 

Tocmai aici vroiam să ajung: să îţi dai singură seama de 
faptul că ai o atitudine greşită. Tocmai de asta există Biserica, 
pentru ca oamenii să asculte cuvântul mântuirii şi să se lase de 
păcate. Eu îţi spun că dacă aştepţi să părăseşti păcatul pentru a 
intra în biserică înseamnă că nu vei intra niciodată. . . 

Dă-ţi seama că, dacă nu vei părăsi păcatul, vei 
rămâne în veşnicie în chinurile iadului... Du- te la biserică, 
oricât de păcătoasă ai fi. Şi luptă-te să nu mai cazi. Şi dacă 
vei cădea, ridică-te iar. Dar nu părăsi biserica... Dacă o 
părăseşti, îl părăseşti şi pe Hristos. Şi atunci să nu te miri 
că nu ai puterea să te schimbi. . . 

Mi-e silă de mine... 



Notă: Rândurile de mai jos nu constituie un articol. 
Sunt nişte simple gânduri, potrivite pentru a fi trecute pe 
un blog pe internet. Da, sunt simple gânduri pe marginea 
unor scrisori. 

Am primit cu cinci luni în urmă un e-mail scrisoare 
care începea aşa: „Cartea ta în esenţă e deosebită, cel 
puţin eu aşa o consider, după criteriile mele de evaluare. 
Pe mine a reuşit să mă determine să renunţ la viaţa 
sexuală pe care am început-o în mod activ acum 9 luni, azi 
am terminat-o, dar de câteva zile am luat decizia asta, 
care cred că-mi va fi benefică, am convingerea asta. Felul 
în care ai expus tu problema este în armonie cu viziunea 
mea despre relaţia sexuală. O făceam de 3-4 ori pe lună. 
Oricum ţie îţi datorez schimbarea asta, tu ai fost cel care 
m-a convins că e mai bine să întrerup până la căsătorie, 
prietena mea încă n-a aflat decizia, dar cred că va fi de 
acord". 

Lăsând la o parte faptul că schimbarea de care 
pomenea nu mi se datora mie, ci lui Dumnezeu, eu am fost 
puţin sceptic. Faptul că un tânăr ia o decizie atât de 
serioasă, dar nu i-o comunică prietenei sale înainte de a o 
comunica unei terţe persoane (doar duhovnicului ar fi avut 
de ce să i-o spună mai înainte), m-a făcut să mă gândesc 
că tânărul se va răzgândi... Am tot aşteptat o vreme altă 
scrisoare de la el, până când l-am întrebat eu cum o mai 
duce. Şi iată ce mi-a răspuns, acum câteva zile: 

,JDomnul mi-a schimbat viaţa, totul e bine, am 
lumină în viată de când am luat decizia aceea. Am înţeles 

că, deşi PARE paradoxal, a face omul voia Domnului şi 
nu voia sa e spre binele lui. Domnul m-a făcut să înţeleg 
asta..." 

Cât de simplă e uneori schimbarea vieţii... Sunt 
convins că foarte mulţi oameni s-ar apropia de biserică 
dacă cineva le-ar da impulsul potrivit la timpul potrivit. O 
vorbă spusă direct poate face mult mai mult decât o 
carte... 

Chiar dacă pentru unii războiul e mai greu, 
întoarcerea e mai grea, şi plata va fi mai mare... Am 
observat însă că unii deznădăjduiesc şi neagă faptul că 
vieţile lor se pot schimba. 

O fată îmi scria: „Am căzut... acum trăiesc acel «mi- 
e silă de mine, dar îmi place (sexul) şi, pentru că îmi 
place, mi-e şi mai silă de mine ". 

Nu mă pot ridica din iadul în care singură m-am 
aruncat... 

Dumnezeu nu mai este cu mine... 

Rătăcesc de capul meu pe marea asta tulburată... " 

După alte câteva zile: 

„Mă simt robită de patima asta. Am citit într-o carte 
şi... eu prezint simptomele unei boli încadrate la 
comportament sexual aberant. Boala mea se numeşte 
hipersexualitate sau nimfomanie. Mă întreb şi te întreb: 
lupta mea este cu o boală, cu diavolul sau cu mine 
însămi? Oricum ar fi sunt o înfrântă... Nu mă uita în 
rugăciune ". 

Eu nu cred că fata este în întregime înfrântă... Câtă 
vreme cere ca altul să se roage pentru ea, înseamnă că mai 
suspină după viaţa cea nouă în Hristos... Şi stau şi mă 
întreb: dacă scrisorile pe care mi le-a trimis m-au făcut să 
mă gândesc la ea în ultima vreme mai mult decât chiar la 
sora mea trupească şi să mă rog pentru ea, oare cum o 
aşteaptă Hristos? Oare cât de mult VREA Fiul lui 
Dumnezeu ca ea să scape de păcatul care o apasă? 

Of, cât m-aş bucura ca, peste câteva luni sau peste 
câţiva ani, să ajungă la lumina după care tânjeşte. Şi nu 
pentru a avea eu bucuria că i-am dat o mână de ajutor. Nu, 
nu am nevoie de astfel de mulţumiri. Ci pentru că, aşa cum 
tot ea spunea în altă scrisoare: „A venit clipa (pocăinţei), 
şi acum este...". 

Postul şi divorţul de Hristos 



întrebare: Vine postul Crăciunului. Aş vrea să nu mă 
culc cu prietena mea tot postul, ca să mă bucur de 
Naşterea lui Iisus. Dar are rost să ţin post de sex şi de 
mâncare, dacă după aia revin din nou la sex? 

Răspuns: Dacă ţi-aş spune că nu are rost să posteşti, 
cu ce te-aş ajuta? Viaţa duhovnicească nu e ca ieşitul în 
parc, dacă am chef, ies, dacă nu, stau în casă... Viaţa 
duhovnicească e o chestie foarte serioasă, de viaţă şi de 
moarte... Nu te poţi juca... Aşa cum nu te-ai putea juca 
nici pe un câmp de război. Decât dacă nu ai fi în toate 
minţile.. Te-aş întreba: de ce să te bucuri de Naşterea lui 
Iisus? Te întreb nu pentru că nu ai avea motive să te 
bucuri, ci pentru că vreau să ştiu care este exact motivul 
pentru care vrei să te bucuri. . , 96 

Q7 

De Crăciun se bucură acum toată lumea, creştini, 
necreştini, credincioşi, necredincioşi... De ce se bucură? 
Pentru că simt nevoia să se distreze. Barurile sunt pline, 
discotecile sunt pline. Toată lumea se distrează, se 
bucură... Vor să uite că S-a născut Hristos. Se 
destrăbălează de parcă s-ar prăznui naşterea vreunui zeu al 
dezmăţului... 

Tu vrei să te bucuri de Naşterea lui Iisus, şi pentru 
asta ai de gând să posteşti... Şi cum să te bucuri? Să cânţi 
nişte colinde, să mergi la biserică, să ai parte de nişte zile 



O cititoare: Bună întrebare; mulţi postesc pentru că „aşa e 
bine " sau „ aşa se face ", nu neapărat pentru că vor să facă voia 
Domnului. 

7 O cititoare: La fel şi de Sfintele Paşti. 

tihnite? Sau să îl primeşti în inima ta pe pruncul din ieslea 
Viflaimului? Aici e întrebarea... Hristos S-a născut în 
iesle pentru a Se naşte şi în inimile noastre. . . Pentru a veni 
şi în inimile noastre. 

Dacă tu vrei să fii creştin vreme de patruzeci de zile, 
şi apoi să revii la viaţa de păcat, te întreb, oare ce bucurie 
ţi-ar aduce Crăciunul? Oare ne bucurăm când ne petrecem 
ultimele clipe alături de persoana pe care o iubim?... Şi 
dacă după Crăciun ne vom despărţi de Hristos, revenind la 
păcat, care ar mai fi bucuria?... 

Uite ce e - nu vreau să te descurajez - dar cred că un 
astfel de post e o alegere greşită... 

Dar de ce oare te gândeşti să posteşti? Pentru că vrei 
să aduci o rază de lumină în viaţa ta. . . Bună dorinţă. . . 

Gândeşte-te însă că Dumnezeu te poate ajuta ca 
acest post să aducă o schimbare profundă a vieţii tale, nu 
doar o bucurie de moment. Nu trebuie să transformăm 
bucuriile duhovniceşti în extazele de moment, pe care le 
lăsăm în urmă ca pe amintirile triste. . . 

Viaţa ta poate fi mai frumoasă. Şi tu ştii asta, pentru 
că altfel nu te-ai fi gândit la post. . . 

Oricum, în post esenţială este curăţirea trupului şi a 
sufletului pentru unirea cu Dumnezeu. Degeaba postim de 
mâncare şi băutură, dacă suntem plini de mânie. Degeaba 
posteşti de sex, dacă te tot gândeşti că îţi iei revanşa după 
Crăciun... Toate trebuie să fie curate în post - şi trupul, şi 
sufletul... 

Fiecare om trebuie să se lupte cu patima care îl 
apasă cel mai tare... Fumătorul cu fumatul, beţivul cu 
beţia, şi tu - cu sexul. . . Ar fi absurd să îţi spun să te lupţi 
cu patima drogurilor, dacă tu nu te droghezi şi nici nu ai 
ispita să o faci. . . Ispita ta e să faci sex, pentru că aşa ştii să 
îţi arăţi dragostea faţă de prietena ta sau pentru că 
hormonii nu te lasă în pace... Luptă-te cu pofta asta... Şi 
Dumnezeu te va întări. Du-te, spovedeşte-te la începutul 

postului - când părintele e mai liber, ca să nu fie 
spovedania pe bandă rulantă... Du-te, şi vei vedea câtă 
linişte îţi va pune Dumnezeu în suflet. Vei simţi că e 
Crăciun chiar din timpul postului. . . 

Du-te şi spovedeşte-te, dar fără să insişti să fii şi 
împărtăşit. Unii insistă să se şi împărtăşească, duhovnicii îi 
lasă, dar după ce se împărtăşesc se îndepărtează iarăşi de 
biserică. Tu lasă-1 pe duhovnic să hotărască ce e mai bine 
pentru tine. Să ştii că împărtăşania poate să fie şi spre 
osândă... Mai ales atunci când omul nu se spovedeşte 
sincer, de teamă să nu fie oprit de la împărtăşanie. Tu du- 
te şi spovedeşte-te, şi viaţa ta se va schimba. (Şi, dacă 
totuşi duhovnicul îţi dă binecuvântare să te şi împărtăşeşti, 
fă ce îţi spune el, pentru că el va da socoteală... Fă 
ascultare...) 

Şi totuşi, poate că nu simţi în inima ta curajul de a 
accepta o schimbare. Poate că îţi e frică, şi nu reuşeşti să 
biruieşti această frică. Atunci cel puţin ai curajul de a face 
cât ţi-ai propus să faci. Să ţii post, gândindu-te că după 
post vei cădea iar. Să ţii post, renunţând la sex, la sărutări 
pătimaşe, la mângâieri pătimaşe. Să ţii post, renunţând la 
tot ce te ţine departe de Dumnezeu. . . 

Da, decât să nu faci nimic, fă măcar aceşti paşi mici, 
şi Dumnezeu îi va socoti. 

„întrebat-a awa Timotei preotul pe avva Pimen, 
zicând: «Este o femeie în Egipt care curveşte şi plata ei o 
dă milostenie». Şi a zis avva Pimen: «Nu rămâne în 
curvie, căci se vede într-însa roadă credinţei». Şi s-a 
întâmplat de a venit mama preotului Timotei la dânsul. Şi 
a întrebat-o pe ea, zicând: «Acea femeie a rămas 
curvind?». Iar ea a zis: «Da, şi şi-a mai adaos ibovnici, dar 
încă şi la milostenie». Şi a vestit awa Timotei lui avva 
Pimen. Iar el a zis: «Nu rămâne în curvie». Venind iarăşi 
mama lui avva Timotei, i-a spus: «Ştii că stricata aceea 
caută să vină cu mine, ca să te rogi pentru dânsa şi eu n- 

am primit-o». Iar el, auzind, i-a spus lui avva Pimen. I-a 
răspuns avva Pimen: «Mai vârtos tu te du şi te întâlneşte 
cu dânsa». Şi s-a dus avva Timotei şi s-a întâlnit cu dânsa. 
Iar ea, văzându-1 şi auzind de la el cuvântul lui Dumnezeu, 
s-a umilit şi a plâns, zicând: «Eu de astăzi înainte mă 
lipesc de Dumnezeu şi nu voi mai curvi». Şi îndată intrând 
într-o mănăstire, a plăcut lui Dumnezeu" 98 . 

Cu paşi mici, desfrânata s-a schimbat. Nu putem 
face o regulă din asta - pentru că mulţi se complac într-o 
credinţă căldicică şi combină virtutea cu păcatul până la 
sfârşitul vieţii, fără să îşi pună problema reală a pocăinţei. 
Totuşi, ţine minte şi exemplul ei. Te va întări atunci când 
ti se va părea că dacă tot nu tii un post desăvârşit mai bine 
renunţi la post... 

Da, încearcă să posteşti, chiar dacă ţi-e teamă de o 

schimbare totală a vieţii tale. Să ţii post, chiar dacă după 

Crăciun inima te va durea când vei divorţa de Hristos.. . Şi 

poate vor veni alte posturi, alte divorţuri. Şi până la urmă 

îţi vei da seama că viaţa fără El e tristă şi că are un gust 

amar. Şi poate va veni ziua în care vei vrea să II ai lângă 

tine tot timpul. Poate că, după atâtea tentative nereuşite, 

vei zbura precum Icar, dar fără să cazi ca şi el. . . Poate că 

îţi vor creşte aripi duhovniceşti şi atunci vei fi gata să 
renunţi la orice pentru a fi lângă El. Va fi ziua învierii tale. 

O zi pe care ai aşteptat-o mult. Şi după care posturi din 
acestea, ţinute cu jumătate de inimă, te-au făcut să suspini 



Patericul, Episcopia Ortodoxă Română, Alba Iulia, 1993, p. 
230. 

O cititoare: Trăiam în nelinişti, în căutări, în frământări... şi 
a venit un post al Crăciunului pe care l-am ţinut cu mare, mare 
dragoste, primul ţinut integral de până atunci. Şi, sincer, am 
simţit cum viaţa mea e alta de atunci, parcă un balsam s-a 
aşezat pe sufletul meu. 

Un război fatal: lupta cu gândurile... 



Părintele Neofit povesteşte o amintire de pe vremea 
când era profesor: „într-o zi ca oricare alta eram împreună 
în internat. Şi prin faţa noastră trece o fată; până aici nimic 
neobişnuit. însă prietenul meu se uită lung după ea, 
întoarce chiar capul după ea. M-am mirat, căci ştiam bine 
că acel băiat era de o ruşine şi de o candoare de neînţeles. 
Dar brusc îl văd că începe să fugă şi apoi izbucneşte în 
lacrimi. Şi a plâns cel puţin o jumătate de oră. Apoi am 
îndrăznit să-1 întreb ce se întâmplase, care era motivul 
pentru care a plâns cu atâta amar. «M-am uitat la acea fată 
şi am fost ispitit cu un gând murdar», a fost răspunsul 
lui..." 100 

Câţi oare dintre noi avem sufletele atât de curate, 
încât să plângem când primim un gând păcătos? Ne-am 
învăţat să gândim murdar, ne-am învăţat să lăsăm toate 
gândurile să ne circule prin minte ca norii pe cer şi ne 
mirăm când auzim că un tânăr are mintea atât de curată 
încât să plângă când primeşte un gând păcătos. 

Dacă ai face o listă cu gândurile murdare pe care le 
primeşti în mintea ta, poate că te-ai mira. Pentru că sunt 
multe. Ele vin, trec, nici nu îţi dai seama cum îţi 
modelează viaţa. Sunt multe, dar nu îţi dai seama cât de 
multe sunt. . . 

Pe mine m-a ajutat mult să fac o astfel de listă seara, 
la rugăciune. Şi, în timpul rugăciunii, când îl rog pe 



100 Monahul Neofit, Rugăciuni către tineri, Editura Credinţa 
strămoşească, 2005, p. 33. 

Dumnezeu să îmi ierte toate păcatele făcute cu gândul, 
încerc să îmi dau seama care au fost gândurile care mi-au 
rămas întipărite în suflet. . . 

Cel mai bun sfat pe care l-am citit a fost acela de a 
respinge orice gând păcătos cu o rugăciune. Asta m-a 
ajutat mult mai ales în perioada de după intrarea mea în 
biserică. Când îmi venea un gând de curvie, spuneam 
„Doamne, miluieşte". Şi, de la lună la lună, ispitele au 
venit mai rar... Au fost şi unele situaţii în care nu am 
respins gândurile, ci le-am primit în mintea mea. Atunci 
ele au prins putere şi m-au războit tare. . . 

Pe mulţi i-am auzit spunând că s-au folosit de acest 
sfat, de aceea ţi-1 dăruiesc şi ţie: ori de câte ori îţi vin 
gânduri păcătoase - de mânie, de răutate, de desfrâu, de 
mândrie - spune „Doamne, miluieşte...". E bine să spui o 
rugăciune scurtă şi eventual să o repeţi până gândul se 
îndepărtează de la tine. 

Poate că până acum nu ţi-ai pus problema luptei cu 
gândurile. Sunt oameni care cred că toate gândurile sunt 
produse doar de mintea lor. Dar Sfinţii Părinţi ne învaţă că 
există şi gânduri de la draci, tot aşa cum există şi gânduri 
de la Dumnezeu, care ne îndeamnă la tot lucrul bun. 

E bine să citeşti pe această temă mai mult, o carte a 
unui sfânt al Bisericii sau a unui cuvios contemporan. 

Cele mai bune sfaturi le vei primi însă de la părintele 
duhovnic. El va şti să te ajute să îţi curăţeşti mintea... 
Pentru că gândul păcătos duce la pofta păcatului, care se 
transformă în faptă dacă nu este sufocată de harul lui 
Dumnezeu. 

Vei vedea că gândurile rele o să îţi vină în minte 
chiar la rugăciune, ca să te arunce în deznădejde. Tu să nu 
deznădăjduieşti; să te străduieşti să te rogi cu luare-aminte 
şi gândurile păcătoase te vor lăsa în pace. . . 

Un alt sfat care pe mine m-a ajutat mult a fost 
privitor la lupta cu amintirile păcătoase. încercam să mă 

pocăiesc de păcatele mele, şi pentru asta mi le aduceam 
aminte. Dar în loc să mă pocăiesc, îmi spurcam mintea. 
M-a ajutat mult un duhovnic care mi-a zis: „Lasă tot 
trecutul în pace. Ingroapă-1. Nu te mai gândi la ce a fost. 
Gândeşte-te la ce trebuie să fie de acum înainte. . ." . 

Amintirile păcatului îmi veneau în minte mai ales 
când mă odihneam. Şi, cum mă îndulceam cu ele, când îmi 
dădeam seama că greşesc deschideam imediat ochii. Aşa 
fac şi când imaginaţia mi-o ia razna. . . 

E de mare folos să spovedeşti duhovnicului nu 
numai faptele rele pe care le-ai făcut, ci şi gândurile 
necurate pe care le-a măcinat mintea ta. Cel mai bine vei 
înţelege folosul spovedirii gândurilor citind o întâmplare 
povestită de Sfântul stareţ Partenie de la Pecerska: 

„La începutul ascultării mele ca prescurar, s-a 
nimerit să aud fără voia mea nişte discuţii necuviincioase 
ale unui grup de copii. Când într-un târziu m-am aşezat să 
mă odihnesc, după-masă, mi-au venit în memorie cele pe 
care le-am auzit. Deoarece eram necercat în viaţa 
duhovnicească, nu îndepărtam de îndată aceste gânduri. 
Când le cugetam, mă întrebam cum păcătuiesc oamenii şi 
ce plăcere simt în păcatele trupeşti. Cu asemenea gânduri 
mă ocupam, din ce în ce mai multe, şi nu puteam în nici 
un fel să mă eliberez de sub stăpânirea lor. 

Dintr-o dată au bătut la uşa chiliei mele şi m-au 
chemat la ascultare. Am mers fără întârziere şi am început 
treaba cu râvnă. In acelaşi timp mă rugam. Şi iată, 
gândurile care mă chinuiau atât de mult mai înainte, acum 
au dispărut. Le-am uitat cu desăvârşire. Am muncit mai 
multe ore până la miezul nopţii. Mi-am făcut canonul şi 
am adormit. 



101 „Bătrânul Amfilohie (Makris) i-a zis unui păcătos ce s-a 
spovedit: «Uită păcatele tale, fratele meu, că Hristos le-a şters 
din Cartea Vieţii" - părintele Dionisie Tatsis, Cuvintele 
bătrânilor, Editura Reîntregirea, Alba Iulia, 2004, p. 77. 

Dis-de-dimineaţă m-au chemat la egumen. Acela m- 
a condus în biroul său. 

- Spune-mi, Petru, ca la duhovnic, oare în trecut ai 
căzut în vreun păcat pe care nu l-ai mărturisit? 

Am fost surprins. Am cugetat multă vreme, m-am 
cercetat pe mine însumi, am făcut o rememorare a celor 
din trecut, dar nu mi-am amintit nimic. 

- Nu, părinte, nu îmi amintesc ceva pentru care să 
mă mustre conştiinţa. 

- Cercetează-te mai bine pe tine însuţi, mi-a spus din 
nou, stăruind asupra acestei probleme. 

M-am cufundat într-o amănunţită cercetare de sine, 
dar nu puteam să îmi amintesc vreun păcat nemărturisit. 

- Ceva trebuie să fie, mi-a spus. Ascultă ce am văzut 
aseară în somnul meu: în timp ce mă găseam în «Biserica 
Mare», în faţa icoanei Preasfintei Născătoare de 
Dumnezeu care se află între icoana Apostolului Petru şi 
cea a Cuviosului Antonie, te văd intrând în biserică şi 
mergând spre icoana Preasfintei pentru a pune metanie. 
Atunci Preasfânta, ca şi cum ar fi fost vie, şi-a întors 
chipul ei în altă parte. Ai privit şi tu în direcţia aceea, dar 
din nou şi-a întors faţa de la tine. Te-ai aşezat în faţa ei 
mâhnit. 

Atunci Cuviosul Antonie cu drag te-a acoperit cu 
mantia lui şi împreună cu Apostolul Petru a spus 
Născătoarei de Dumnezeu: 

- Preasfântă Stăpână, iartă-1, pentru că a păcătuit din 
neştiinţă. Noi dăm chezăşie pentru el. 

Şi Sfânta Fecioară le-a răspuns: 

- Atât timp cât voi sunteţi chezăşia lui, pentru voi îl 
iert. 

Şi de îndată şi-a întors chipul către tine. In clipa 
aceea m-am trezit. Aceasta mă face să stărui. Gândeşte-te 
bine, oare nu cumva ai păcătuit cu gândul dacă nu cu 
fapta? 

148 



Atunci, ca şi cum s-ar fî luminat memoria mea, mi- 
am adus aminte de gândurile acelea necurate şi imediat le- 
am mărturisit. O! Cât trebuie să păzim şinele nostru de 
gânduri necuviincioase - gândeam după aceea. Nu ajunge 
curăţia trupului. . ." 102 

Să te ajute Maica Domnului, împreună cu Cuviosul 
Partenie de la Pecerska şi cu toţi sfinţii lui Dumnezeu să 
duci lupta cea bună a mântuirii. Şi ori de câte ori vei 
cădea, să te ridici. Şi nu uita: Nu ajunge curăţia trupului... 



Ne vorbeşte Stareţul Partenie de la Pecerska, pp. 27-29, 
Editura Egumenită, 2005. 

Radarul ocular. . . 



Făcând referire la casetele cu filme porno şi sexy, 
doi sexologi francezi îi educă pe tineri: „Este periculos să 
vezi casete din adolescenţă? Asta poate să aibă 
repercusiuni asupra sexualităţii viitoare? Nu, atâta timp cât 
ştim că acolo e vorba de o mică parte din dragoste, atâta 
timp cât caseta nu devine indispensabilă pentru raporturile 
de cuplu, atâta timp cât este doar un joc distractiv între 
colegi şi pentru «a învăţa»" 103 . 

Consider că o astfel de perspectivă va vătăma nu 
numai ochii, ci şi minţile şi inimile tinerilor. Vechiul 
proverb „Spune -mi cu cine eşti prieten ca să-ţi spun cine 
eşti" poate fi adaptat astfel: „Spune -mi la ce priveşti ca să- 
ţi spun ce fel de om eşti. . ." 

Patriarhul Serbiei este un om cu viaţă sfântă. 
Trăieşte extrem de simplu şi „ştie să facă multe treburi. 
Prin mănăstiri a deprins să coasă, să cârpească, să spele, să 
confecţioneze şi să repare încălţămintea, să lucreze 
pământul, să altoiască pomi, să lege şi să ferece cărţile, să 
repare clădiri şi diferite aparate şi anexe" 104 . 

Una din ideile sale de bază este că slujitorii altarului 
trebuie să ducă o viaţă de înfrânare, nu o viaţă luxoasă, şi 



103 Dr. Sylvain Mimoum, Rica Etienne, Dragostea şi 
sexualitatea adolescenţilor - pentru băieţi, Editura Lucman, pp. 
149-150. 

104 Materialul din care au fost extrase citatele folosite în acest 
articol a apărut în săptămânalul de limbă sârbă Naşa rec, 
Timişoara, nr. 772/ 2004, pp. 24-25. 

să împărtăşească lipsurile turmei pe care o conduc. El nu 
este doar un teoretician al acestei idei, ci este întâiul ei 
practicant. Ca un exemplu, el refuză să meargă cu maşina 
dacă nu este absolut necesar. Belgrădenii îl pot întâlni pe 
stradă, în autobuze, în tramvaie. . . 

Odată, după o şedinţă a Sfântului Mare Sinod al 
Bisericii Ortodoxe Sârbe, patriarhul Pavle, „când ieşi din 
Palatul Patriarhiei, zări parcate o mulţime de automobile 
mari, negre. întrebă: 

- Ale cui să fie atâtea automobile luxoase? 

- Ale episcopilor noştri, Sfinţia Voastră! Au venit cu 
ele la şedinţa Sinodului - răspunse preotul care-1 însoţea. 

- O, vedea-i-ar Dumnezeu, cu ce ar fi mers dacă nu 
ar fi depus votul sărăciei?!" 

Am făcut această introducere ca să îl cunoaşteţi pe 
patriarhul Serbiei, Pavle... Un ierarh care se străduieşte să 
meargă pe urmele Sfinţilor Părinţi. . . 

Nu despre sărăcie sau bogăţie vreau să vă scriu 
acum, ci despre alt subiect. Era nevoie însă să precizez de 
ce patriarhul sârb evită să meargă cu maşina mică, 
preferând să folosească mijloacele de transport în comun. 
La un moment dat, patriarhul trebuia să plece cu diaconul 
său să facă o slujbă în biserica din Banovo brdo. 

- „Cum vom merge? Cu automobilul? - întrebă 
diaconul. 

- Cu autobuzul! - răspunse patriarhul cu hotărâre. 

- E aglomeraţie, e înăbuşitor în autobuz, şi nici nu-i 
aproape... 

- Mergem! - zise din nou scurt Sfinţia Sa. 

- Dar... - mergând în urma sa, diaconul avansa un 
argument nou, major - Sfinţia Voastră, este vară, multă 
lume merge la Ada Ciganlija (cel mai vestit ştrand), 
autobuzele sunt pline de lume despuiată. Nu e potrivit... 

- Ştiţi, părinte - se întoarse patriarhul Pavle -, fiecare 
vede ceea ce doreşte!" 

întâmplarea aceasta mi-a adus aminte de o istorioară 
din Pateric: „Odată preotul Schitului a mers la 
arhiepiscopul Alexandriei pentru o trebuinţă bisericească. 
După ce s-a întors şi a venit la Schit, îl întrebau fraţii, 
zicând: «Cum ai umblat, avvo? Ce ai văzut în oraş?». 
Răspuns-a lor: «Eu, fraţilor, altă faţă de om n-am văzut în 
cetate, decât pe arhiepiscopul». Iar ei, auzind aceasta, se 
minunau şi, după acest cuvânt al lui, au început toţi fraţii 
foarte tare a păzi acel obicei, adică a-şi păzi ochii lor de 
vederile nefolositoare" 105 . 

Iată oameni duhovniceşti... Afiându-se în mijlocul 
lumii, unul pentru ani de zile, unul pentru o scurtă vizită, 
au ştiut să îşi păzească privirile de imagini smintitoare. 

Vrem să ne mântuim, dar nu ne păzim nici mintea, 
nici ochii, nici auzul... Stăm şi ne uităm pe stradă la toate 
afişele şi reclamele smintitoare, femeile se uită după 
bărbaţii macho, bărbaţii se uită după fetele cu pieptul 
bogat şi picioarele frumoase... Unii stau cu orele la 
televizor sau pe net, desfâtându-şi privirile cu imagini 
erotice. Alţii se uită cu nesaţ la reviste de specialitate... 
Cum să avem minţile curate? 

Avva din Pateric, ca şi patriarhul Serbiei, ne învaţă 
să ne păzim ochii... Pentru că ce ne intră în ochi ne intră 
în suflet... Şi, o dată focul poftei aprins, nu se stinge 
uşor... Degeaba vrem să scăpăm de patima desfrâului, 
dacă nu ne păzim ochii. Dacă nu ne păzim auzul. Dacă nu 
ne păzim chiar mirosul. . . Dacă nu ne păzim mâinile. Dacă 
nu ne păzim trupul. E de ajuns să lăsăm o poartă a 
simţurilor deschisă, şi duşmanul intră în cetate. 106 



105 Patericul, Episcopia Ortodoxă Română, Alba Iulia, 1993, p. 
280. 

O cititoare: Este foarte important ceea ce spui aici. Mai ales 
în aceste vremuri în care şi fără să vrei eşti expus la fel de fel 
de imagini, chiar mergând pe stradă - imagini sau chiar 
persoane care te smintesc. Lupta trebuie să fie conştientă şi 

Cât de mare era Constantinopolul, şi ce ziduri groase 
avea. . . O singură poartă a fost deschisă mişeleşte. Şi pe ea 
a intrat duşmanul. Iar Constantinopolul a căzut în faţa 
musulmanilor prigonitori ai lui Hristos... Şi nu s-a mai 
ridicat până în zilele noastre. . . 



puternică, pentru că ispita este extrem de mare. Şi nenorocirea 
cu aceste imagini este că se „lipesc" parcă de retină şi nu le 
poţi înlătura aşa de uşor. Şi te tulbură când îţi e lumea mai 
dragă, în special la rugăciune sau în biserică - semn clar, după 
mine, că sunt arme „valoroase" ale diavolului, care doreşte 
mereu să ne îndepărteze de Domnul şi de lucrarea Lui. 

Scara păcatului 



Cărţile şi revistele pentru tineri abundă în reţete de 
cucerire. Iată un răspuns la întrebarea: „Cum să seduci 
fetele?": „Un Romeo prea grăbit, înfrigurat de pasiune, nu 
mai e seducător, se arată sclavul dorinţei şi poftelor sale. 
In schimb, umorul şi «limbariţa» sunt foarte eficace. Când 
faci o fată să râdă, înseamnă că ai parcurs jumătate de 
drum. Trebuie să-i spui alesei că o găseşti unică, 
excepţională, că nu seamănă cu nimeni alta şi, mai ales, să 
nu o consideri o simplă «pereche de sâni sau de fese». 
Dacă pari sincer (şi, cu atât mai bine, dacă eşti), cresc 
şansele de reuşită. In schimb, nu trebuie să te dai donjuan 
de bâlci, să spui că e de ajuns să «pocneşti din degete ca să 
ai o ţipă», să te dai «un profesionist al sexului», să-i spui, 
ca s-o flatezi, că nu te întâlneşti decât cu «gagici tari»" 07 . 

Multe fete nu îşi dau seama că „umorul şi limbariţa" 
pot fi arme din arsenalul unui donjuan care îşi maschează 
intenţiile... 108 

Cred însă că important nu este ca fetele creştine să 
studieze manualele după care tinerii învaţă să le seducă. 
Important este ca ele să cunoască arta duhovnicească a 
luptei împotriva păcatului. Astfel, ele îşi vor putea păstra 



107 Dr. Sylvain Mimoum, Rica Etienne, Dragostea şi 
sexualitatea adolescenţilor - pentru băieţi, Editura Lucman, p. 

108 în acelaşi timp, există unele fete exagerat de precaute, care în 
cele mai fireşti discuţii iniţiate de băieţi nu văd decât 
manifestări ale obsesiilor sexuale ale acestora... Ambele 
extreme trebuie evitate. 

curăţia sufletească şi pe cea trupească... Iar dacă şi-au 
pierdut-o pe cea trupească, vor putea măcar să şi-o păstre- 
ze pe cea sufletească, redobândită prin nevoinţă şi rugăciune. 

Sfinţii Părinţi vorbesc mult despre prima treaptă a 
păcatului. In duhul lor, părintele Dumitru Stăniloae ne 
învaţă că „Satana aruncă în mintea noastră un gând de 
păcat, aşa zisul atac (pe care credem că putem să-1 
traducem şi prin momeală). El este prima răsărire a 
gândului simplu că am putea săvârşi cutare faptă 
păcătoasă, înfăţişându-se în faţa minţii ca o simplă 
posibilitate. El nu e încă un păcat, pentru că noi încă n- 
am luat faţă de el nici o atitudine. E parcă în afară de 
noi, nu l-am produs noi şi nu are încă decât un caracter 
teoretic, de eventualitate neserioasă, care parcă nici nu 
ne priveşte serios pe noi, care suntem preocupaţi cu 
toată fiinţa de altceva. Nu ştim cum a apărut, parcă 
cineva s-a jucat aruncându-ne pe marginea drumului pe 
care se desfăşoară preocuparea cugetului nostru, 
această floare fără nici un interes, ca să o privim o 
clipă şi să trecem mai departe. Are prin urmare toate 
caracteristicile unui gând aruncat de altcineva şi de 
aceea Sfinţii Părinţi îl atribuie satanei..." 109 

După Sfântul Ioan Damaschinul, păcatul are şapte 
trepte: atacul, însoţirea, patima, lupta, robirea, 
consimţirea, făptuirea... Problema este că tinerii nu 
înţeleg legătura dintre aceste trepte. De curând un 
tânăr m-a întrebat: „De ce mă întinez când îmi sărut 
prietena? Simt cum curge ceva din mine, ca atunci 
când am vise erotice..." El pur şi simplu nu îşi dădea 
seama că sărutul stârneşte patima... 

Trebuie ca tinerii să fie foarte atenţi în lupta cu 
patima desfrâului. Pentru că de la căderi mai mici se 



109 Preot profesor Dr. Dumitru Stăniloae, Spiritualitatea 
ortodoxă - Ascetica şi mistica, Editura Institutului Biblic şi de 
Misiune al Bisericii Ortodoxe Române, p. 84. 

ajunge la căderi mai mari. Şi mintea devine înceţoşată, şi e 
din ce în ce mai greu să rezişti atracţiei... Nu poţi spune: 
„Fac doar un compromis mic..." Pentru că un compromis 
mic atrage după el unul mai mare. . . 1 10 



110 Sunt multe de spus despre treptele păcatului. Dacă 
Dumnezeu mă va ajuta, voi scrie o carte întreagă pe tema asta. 
Dar e mult mai bine ca tinerii să citească scrierile Sfinţilor 
Părinţi sau ale cuvioşilor contemporani legate de această 
temă... 

Despre duhovnic 



M-am frământat luni de zile cum să prezint într-un 
articol scurt întâlnirea cu duhovnicul. Sunt tineri care nu 
se spovedesc pentru că nu ştiu ce comoară este 
duhovnicul... Dar am primit câteva rânduri de la o fată, 
care, fiind departe de ţară, a înţeles că viaţa fără Hristos 
este apăsătoare. Iată ce mi-a scris: 

„Am vorbit cu părintele R., căruia m-am spovedit. 
Un părinte luminos şi luminat, drag, bun şi tare iubitor de 
oameni, sufletist. De aceea nu ţi-am scris imediat după ce 
m-am spovedit, ca să îmi revin un pic după întâlnirea cu 
părintele (nu ştiam că există astfel de părinţi). încă nu îmi 
vine să cred, mă simt ca după operaţie..." Mărturia aceasta 
mi se pare mai importantă decât un articol. 

Fac o paranteză: băiatul meu, care este la şcoală, 
uneori vede la televizor şi ce nu trebuie - că apar secvenţe 
smintitoare şi în orele de maximă audienţă. Acum câteva 
zile se pregătea să meargă cu noi la spovedanie. (Avem 
acelaşi duhovnic.) înainte de a pleca, când s-a uitat să 
vadă ce scriu - mă pregăteam să îi răspund fetei - l-am 
lăsat să citească rândurile ei, că nu era nimic prea 
personal. . . Şi m-a întrebat: 

- Taţi, de ce zice că a fost ca la operaţie? Mie nu mi- 
a plăcut când m-a operat de apendicită. 

I-am explicat eu cum sufletul bolnav devine sănătos 
după spovedanie şi a înţeles. 

Seara, după rugăciune, când să îi dau pupicii de 
seară, mi-a spus foarte serios: 

- Taţi, eu vroiam să îi ascund ceva părintelui la 
spovedanie, că îmi era ruşine. Dar, până la urmă, mi-am 
dat seama că nu mă spovedesc lui, ci lui Dumnezeu. 

Dacă lucrul ăsta a putut fi înţeles de un boboc de 
şcolar, cu atât mai mult va putea fi înţeles de voi, cei mai 
mari... 

Nu mergem la spovedanie pentru altceva, decât 
pentru a ne lăsa sufletele să fie operate de duhovnicul care 
devine mână a lui Dumnezeu. Şi astfel duhovnicul devine 
şi cel mai apropiat prieten al nostru. 

Aşa cum atunci când trebuie să fim operaţi căutăm 
un chirurg iscusit, tot aşa să facem şi cu spovedania. Să 
căutăm un doctor bun, chiar dacă este tânăr. Important este 
să fie iubitor de Dumnezeu, de rugăciune, de nevoinţă şi să 
meargă pe calea Sfinţilor Părinţi. Ceea ce nu e lucru 

uşor... 

* 

Un cititor: Dar textul e prea scurt. Trebuia să 
vorbeşti şi de schimbarea duhovnicului. Pe mine abia al 
doilea duhovnic m-a luat cu adevărat de mână. Primul m- 
a ajutat doar să devin mai apropiat de biserică... 

E mult de vorbit... Important este ca omul care vrea 
să pună început bun mântuirii să caute un duhovnic cu 
care să simtă că face „echipă bună"... Dacă, după câteva 
spovedanii, simţi că ar fi mai potrivit să te spovedeşti la un 
altul, care înţelege mai bine problemele tale, poţi lua 
binecuvântare pentru asta de la părintele tău. 

Există însă oameni care îşi tot schimbă duhovnicii, 
considerându-i că nu sunt iscusiţi sau că nu sunt 
înţelegători, numai pentru că de fapt ei înşişi nu vor să se 
schimbe. Şi atunci, preferă să trăiască în păcat, pretextând 
că duhovnicii nu sunt destul de iscusiţi... 1 ' 



111 Sfântul Cosma Etolul zice: „Chiar dacă te-ar ierta toţi 
duhovnicii, patriarhii, arhiereii şi lumea întreagă, nu eşti iertat 
dacă nu te pocăieşti în faptă" (apud Arhimandritul Nectarie 

E bine să înţelegem măreţia tainei spovedaniei şi 
importanţa legăturii noastre cu duhovnicul. Dacă vom 
schimba duhovnicii „ca pe ciorapi", până la urmă inimile 
noastre vor deveni insensibile la lucrarea harului 
dumnezeiesc. 

Oricum, când îţi găseşti duhovnicul simţi că ai vrea 
să rămâi ucenic al său până la moarte. Şi, chiar dacă nu 
dobândeşti acest simţământ încă de la primele spovedanii, 
încetul cu încetul le vei căpăta 112 . Deci, să nu fugim de 
doctorii de care avem nevoie. . . 



Antonopoulos, Spovedania - Calea învierii sufleteşti, Editura 
Egumenită, 2004, p. 18). 

O cititoare: Eu mi-am ales duhovnicul actual pentru că mi- 
au plăcut slujbele pe care le oficiază, este foarte evlavios şi 
ajunge la sufletul omului. Insă la spovedanie nu mă simt foarte 
deschisă şi apropiată de dânsul. Asta înseamnă că trebuie să 
continui să mă spovedesc la dânsul şi cu timpul o să simt că 
„fac echipă bună", sau ar trebui să îmi caut alt duhovnic? Of, 
sper că nu mulţi cititori îşi vor pune această întrebare citind 
rândurile mele. Comentariul ulterior al unui cititor: Din păcate 
s-ar putea să fie mai mulţi, şi mie mi s-a întâmplat acelaşi 
lucru. De multe ori, fisura în comunicarea dintre duhovnic- 
ucenic i se datorează ucenicului. Şi atunci, ce ar rezolva dacă ar 
pleca la un alt duhovnic? Numai dacă ar găsi un duhovnic foarte 
iscusit, care să reuşească să o scoată din carapacea în care s-a 
închis, încercarea ei nu s-ar transforma în eşec. . . 

Din „minunile" spovedaniei... 



„Antim (Vaguianis), sfântul din insula Chios, dădea 
acest sfat călugăriţelor sale: «Să alergăm la spovedanie, nu 
cu justificări, vrând să-o convingem pe duhovnic că nu 
suntem vinovaţi şi că altul ne-a îndemnat să păcătuim. Ci 
să alergăm la aceasta cu pocăinţă, cu frângerea inimii şi cu 
smerenie. Să alergăm la spovedanie ori de câte ori 

cădem»." 113 

* 

„Sunt apăsată de singurătate. Nu ştiu cum să trăiesc, 
nu ştiu cum să ajung să mă bucur şi eu. în sufletul meu e o 
ploaie care nu se mai termină. Aş vrea să răsară soarele, 
dar mi-e teamă că aşteptarea mea va fi degeaba. Aş putea 
să cunosc bucuria?" 

„Viaţa mea e foarte ciudată. Aş vrea să mă schimb, 
dar nu pot. Şi ce rost are să mă duc să mă spovedesc, când 
după spovedanie o să păcătuiesc din nou? îmi iubesc 
prietena şi nu cred că aş rezista fără să facem dragoste. Nu 
vreau să fiu ipocrit. E vreo ieşire din labirintul ăsta?" 

„Cred în Dumnezeu, mă duc uneori la biserică, dar 
viaţa mea nu se schimbă deloc. Greşesc eu sau nu mai e 
actuală biserica?" 

Mulţi tineri se pot regăsi în întrebările de mai sus... 
Sunt suflete apăsate, tensionate, singure... Poate că ai 
trecut şi tu prin astfel de stări, când ţi se părea că viaţa nu 



113 Părintele Dionisie Tatsis, Cuvintele bătrânilor, Editura 
Reîntregirea, Alba Iulia, 2004, p. 77. 

are nici un sens, că toate drumurile se închid, că toate 
corăbiile se scufundă. . . 

O să îţi spun o pildă care mi-a rămas în minte. Am 
văzut-o într-un film coreean, în Primăvara, vara, toamna, 
iarna şi din nou primăvara. 

Un copil trăieşte lângă un înţelept într-un templu 
aflat în mijlocul unui lac. Odată, copilul a legat o piatră de 
un peşte, una - ceva mai mare - de o broască şi alta - şi 
mai mare - de un şarpe. Şi s-a bucurat văzând cum peştele 
înota trăgând după el piatra, cum broasca sărea cu tot cu 
piatră şi cum şarpele se ţâra cu piatra după el. înţeleptul a 
vrut să îi arate copilului că a greşit chinuind animalele. Şi, 
când copilul dormea, i-a legat o piatră mare de spate. Când 
copilul s-a sculat, mergea cu mare greutate. Şi înţeleptul i- 
a poruncit: „Du-te să găseşti animalele. Şi, dacă vreuna 
dintre ele a murit, o vei purta în inimă toată viaţa ta". 

Copilul a mers şi, căutând cu multă atenţie, a găsit 
peştele mort. Peştele nu putea să supravieţuiască multă 
vreme cu o povară atât de mare. Şi şarpele era mort, şi 
inima copilului a fost copleşită de durere... Copilul a 
înţeles că răul i se datorează... După câţiva ani, după ce îl 
părăsise pe înţelept pentru a trăi cu o femeie de care se 
îndrăgostise şi după ce o omoară pe femeia aceea - cu care 
se şi căsătorise - omul a revenit la templul din mijlocul 
lacului. Pe o vreme geroasă, gol până la brâu, şi-a legat o 
piatră mare de mijloc şi a pornit într-un drum istovitor spre 
culmea muntelui. Omul credea că, dacă va suporta el 
însuşi tot răul pe care îl făcuse altor oameni sau altor 
animale, va scăpa de frământări şi va ajunge la linişte. . . 

M-au impresionat puternic imaginile cu omul care 
cară o piatră după el... Citisem despre compararea 
păcatelor cu o povară pe care o ducem după noi şi 
imaginile din film m-au dus cu gândul tocmai la asta. . . Au 
trecut ani mulţi între momentul în care omul pricinuise 
moartea animalelor şi momentul în care a înţeles că 

trebuie să îşi răscumpere greşeala făcută atunci: dar, până 
să se lupte să scape de povara păcatelor sale, inima sa nu 
era liberă... 

Tot aşa noi ar trebui să înţelegem că trebuie să 
scăpăm de povara păcatelor noastre, care ne apasă fie că 
ne dăm, fie că nu ne dăm seama. Mai devreme sau mai 
târziu, va veni momentul în care vom regreta că ne-am 
trăit viaţa apăsaţi de o greutate atât de mare. . . 

Creştini fiind, ar trebui să înţelegem că Hristos a 
murit pe cruce pentru păcatele noastre. El a luat povara 
păcatelor noastre asupra Sa... Nu trebuie să uităm că El a 
purtat păcatele noastre, în trupul Său, pe lemn, pentru ca 
noi, murind faţă de păcate, să vieţuim dreptăţii (I Petru 2, 
24). Oamenii nu vor, pur şi simplu, să înţeleagă cât de 
mare a fost jertfa Sa... Asta s-a văzut foarte bine din 
tonele de comentarii care s-au făcut pe marginea filmului 
Patimile, film făcut de Mei Gibson... Un Hristos 
batjocorit, bătut, răstignit nu are nimic de-a face cu viaţa 
noastră creştină căldicică... Dar Hristos a pătimit pentru 
noi, nu a jucat teatru. A pătimit pentru ca noi să trăim viaţa 
cea nouă, de fii ai lui Dumnezeu. A spus cineva: „Poate că 
uneori e nevoie să curgă gârlă kilogramele de ketchup 
hollywoodian, pentru a-ţi da seama cum vine treaba cu 
«trupul şi sângele lui Iisus». Poate că e nevoie de «un 
prostuţ isteţ» ca Mei Gibson ca să realizezi că din Iisus nu 
au sărit pene îngereşti atunci când a fost chinuit şi să ai 
pentru o clipă revelaţia euharistiei" 114 . . . 

Frumos spus: Hristos a murit pe cruce pentru a ne da 
Sfânta împărtăşanie, Trupul şi Sângele Său, spre iertarea 
păcatelor şi viaţa de veci... Suntem oare conştienţi de 
valoarea jertfei Sale?... In timp ce Hristos vrea să ne dea 
Pâinea vieţii, noi ne mulţumim doar cu hrana cea 
stricăcioasă a lumii acesteia. . . Şi asta pentru că nu vrem să 



114 Florin Lăzărescu, Jurnal intim, 9 Aprilie 2004. 

ne schimbăm vieţile, pentru că nu vrem să renunţăm la 
păcat... 

Am scris acum câţiva ani câteva versuri pe care nu 
simţeam nevoia să le împart cu nimeni. Acum însă, 
încercând să te fac şi pe tine părtaş mesajului poeziei, 
îndrăznesc să ţi le arăt. . . 

Hristos era dus spre Golgota. . . 

Vedeam cum prietenii mei, rudele mele, 

Cum fraţii şi duşmanii mei 

Se apropiau de El şi îl scuipau şi îl loveau, 

Iar noi făceam acelaşi lucru... 

Nu puteam să îi văd chipul, 

Ci numai ceafa plină de sudoare şi sânge. 

Coroana de spini mă zgâria 

Ca şi cum ar fi vrut să mă pregătească pentru 
piroane... 

Şi simţeam că Domnul nu mă purta numai pe mine, 

Ci că mai purta în spate şi alte miriade de cruci. 

Mi se părea că fiecare om era purtat pe umerii Săi. 

Iar voi eraţi lângă mine 

Ca şi cum am fi fost din acelaşi lemn. . . 

* 

Da, Hristos a purtat păcatele noastre... Nu mai e 
nevoie să ne legăm greutăţi de mijloc sau să ne dăm cu 
capul de pereţi de disperare... Hristos ne-a chemat la 
libertate, la iubire, la bucurie. Oricât de mare ar fi povara 
păcatelor noastre, mai mari sau mai mici, care ne 
împiedică să gustăm adevărata libertate la care ne-a 
chemat Dumnezeu. 

„Cum adică, noi nu cunoaştem adevărata 
libertate?..." 

Zicea Iisus către iudeii care crezuseră în El: Dacă 
veţi rămâne în cuvântul Meu, sunteţi cu adevărat ucenici 
ai Mei; Şi veţi cunoaşte adevărul, iar adevărul vă va face 
liberi. Ei însă l-au răspuns: Noi suntem sămânţa lui 

Avraam şi nimănui niciodată n-am fost robi. Cum zici Tu 
că: Veţi fi liberi? Iisus le-a răspuns: Adevărat, adevărat 
vă spun: Oricine săvârşeşte păcatul este rob al păcatului. 
Iar robul nu rămâne în casă în veac; Fiul însă rămâne în 
veac. Deci, dacă Fiul vă va face liberi, liberi veţi fi într- 
adevăr (Ioan 8, 31-36). 

Da, dacă vom cunoaşte Adevărul, care este Hristos, 
vom fi liberi... Numai că noi II întrebăm pe Hristos 
Dumnezeul care S-a făcut om pentru mântuirea noastră, 
asemenea iudeilor din vechime: „Cum spui Tu că nu 
suntem liberi, că niciodată nu am fost robi?". Ar trebui să 
ne dăm seama că patimile noastre ne apasă, că ne 
împiedică să fim liberi. . . 

„Da, dar pentru a ne schimba e nevoie de o 
minune... Ar trebui să facă Dumnezeu o minune ca să ne 
schimbăm..." 

Dumnezeu a făcut de-a lungul istoriei multe minuni, 
dar oamenii nu au ştiut de fiecare dată să le înţeleagă. . . 

Trecând El dincolo, în ţinutul Gadarenilor, L-au 
întâmpinat doi demonizaţi, care ieşeau din morminte, 
foarte cumpliţi, încât nimeni nu putea să treacă pe calea 
aceea. Şi iată, au început să strige şi să zică: Ce ai Tu cu 
noi, Iisuse, Fiul lui Dumnezeu? Ai venit aici mai înainte de 
vreme ca să ne chinuieşti? Departe de ei era o turmă mare 
de porci, păscând. Iar demonii II rugau, zicând: Dacă ne 
scoţi afară, trimite-ne în turma de porci. Şi El le-a zis: 
Duceţi-vă. Iar ei, ieşind, s-au dus în turma de porci. Şi 
iată, toată turma s-a aruncat de pe ţărm în mare şi a pierit 
în apă. Iar păzitorii au fugit şi, ducându-se în cetate, au 
spus toate cele întâmplate cu demonizaţii. Şi iată, toată 
cetatea a ieşit în întâmpinarea lui Iisus şi, văzându-L, L- 
au rugat să treacă din hotarele lor (Luca 8, 28-35). 

Problema e simplă: Hristos Fiul lui Dumnezeu 
izbăveşte din robia diavolului doi demonizaţi. Dracii 
izgoniţi intră în turma de porci - animale considerate 

necurate după învăţătura Vechiului Testament - şi se 
aruncă în apă. Gadarenii, în loc să Ii mulţumească 
Domnului că le vindecase doi oameni, îl roagă să plece de 
la ei... 

Intrând într-un sat, L-au întâmpinat zece leproşi 
care stăteau departe, şi care au ridicat glasul şi au zis: 
Iisuse, Invăţătorule, fie-Ţi milă de noi! Şi văzându-i, El le- 
a zis: Duceţi-vă şi vă arătaţi preoţilor. Dar, pe când ei se 
duceau, s-au curăţit. Iar unul dintre ei, văzând că s-a 
vindecat, s-a întors cu glas mare slăvind pe Dumnezeu. Şi 
a căzut cu faţa la pământ la picioarele lui Iisus, 
mulţumindu-I Şi acela era samarinean. Şi răspunzând, 
Iisus a zis: Au nu zece s-au curăţit? Dar cei nouă unde 
sunt? Nu s-a găsit să se întoarcă să dea slavă lui 
Dumnezeu decât numai acesta, care este de alt neam? Şi i- 
a zis: Scoală-te şi du-te; credinţa ta te-a mântuit (Luca 17, 
12-19). 

S-au vindecat zece leproşi, unul singur s-a întors să 
Ii mulţumească Domnului care le dăduse tămăduirea. Zece 
se vindecaseră şi numai unul a ştiut să pună început bun 
mântuirii după vindecarea sa. . . 

Cam puţin, nu? „Dacă aş fi fost eu între ceilalţi 
nouă, cred că m-aş fi întors să Ii mulţumesc. . ." 

Dumnezeu vrea să te vindece de lepră, de lepra 
sufletească pe care poate că alţii nu o văd, dar pe care tu o 
poţi simţi ca atare. . . Vrei să fii vindecat? 

A., un tânăr de 25 de ani, era căzut în patima beţiei 
şi a desfrâului. După ce s-a spovedit, a început să se lupte 
cu patimile sale. După aproape un an, a reuşit să renunţe 
de tot la ele. 

D. era atât de obsedată de sex, încât nu rezista mai 
mult de trei nopţi fără să păcătuiască. După ce s-a 
spovedit, a început o luptă crâncenă cu ea însăşi. Lupta a 
durat cinci ani, tot atât cât durase şi perioada de desfrâu. 

După cinci ani era schimbată total. S-a măritat şi a avut 
parte de o viaţă de familie fericită 115 . 

I. era atât de dependent de masturbare încât şi la 
facultate se ducea în pauză la WC pentru a scăpa de 
hormoni. După ce s-a spovedit, a încercat să renunţe. Iar 
se spovedea, iar ceda. După câteva luni de zile, scârbindu- 
se de starea în care se afla, a hotărât să renunţe de tot la 
acest păcat. Cu ajutorul lui Dumnezeu a reuşit. 

R., o fată ai cărei părinţi sunt plini de bani, a făcut 
primul avort la 16 ani. Până la 23 a mai făcut câteva... La 
23 de ani, mergând să avorteze, a stat de vorbă cu un preot 
care a convins-o să renunţe la avort. S-a spovedit la capela 
spitalului. A păstrat sarcina, a născut copilul. Cu tatăl 
copilului nu s-a mai văzut... dar s-a măritat cu un fost 
coleg de liceu. Au greutăţi materiale, pentru că părinţii ei 
s-au supărat că nu a avortat ultimul copil din flori, dar sunt 
fericiţi împreună. 

Aş putea face o listă de sute de nume cu oameni 
cărora viaţa le-a fost schimbată prin spovedanie. Cred că 
fiecare duhovnic iscusit ar putea scrie sute şi chiar mii de 
nume pe o astfel de listă. . . 



115 Un cititor: Aceste scurte istorisiri sunt foarte importante, 
chiar dacă sunt scurte: ele arată tinerilor că spovedania e un 
„ început bun ", că e începutul bun al luptei, că nu trebuie să se 
aştepte că imediat cum au ieşit de la spovedanie sunt cu totul şi 
cu totul alţi oameni. Sunt alţii, în sensul că sunt înarmaţi pentru 
luptă, dacă au ales să o înceapă, dar să nu se aştepte ca toată 
ispita şi tot răul să dispară instantaneu, pentru că nu e 
niciodată aşa. Principalul este să nu renunţe niciodată la luptă: 
te spovedeşti, te luminezi, cazi din nou, plângi, te simţi mic şi de 
nimic, te ridici, te duci din nou la spovedanie, şi tot aşa. E un 
proces. Un proces prin care creşti. Şi cu fiecare ridicare mai 
faci un pas, pe încă o treaptă. E foarte important să ştim că aşa 
se duce lupta, nu de pe o zi pe alta. 

Spovedania e un pas foarte important pe care trebuie 
să îl facă orice creştin care vrea să se apropie de 
Dumnezeu. Dumnezeu a dat preoţilor Săi puterea de a lega 
şi de a dezlega păcatele... Oare există o minune mai 
mare?... Hristos vrea să ne ierte păcatele, noi oare vrem?... 

Stăm şi ne întrebăm de ce lucrurile nu merg bine în 
viaţa noastră, de ce e atâta monotonie, atâta răceală, atâta 
falsitate... 116 Şi răspunsul este că nu vrem să fim ai lui 
Dumnezeu. 

„Dar ce, poate o spovedanie să ne schimbe vieţile?" 

Şi răspunsul este: Da, fiecărui om care se spovedeşte 
cu nădejde în Dumnezeu, viaţa i se va schimba în bine. 

Când eşti împovărat cu păcate, e foarte greu să crezi 
că viaţa ta se poate schimba... Diavolul îţi paralizează 
voinţa şi tu crezi că nu ai nici o şansă să te îndrepţi... Dar 
tocmai aici trebuie să intervină credinţa: Cred, Doamne, 
ajută necredinţei mele... 

Să nu lăsăm credinţa noastră să fie înghiţită de 
necredinţă... Să nu credem doar că Hristos a înviat din 
morţi, să credem că a înviat din morţi pentru ca şi noi să 
înviem din groapa păcatului. . . 

M-a sunat ieri un tânăr care vrea să se sinucidă 
pentru că este foarte bolnav şi nu mai poate suporta boala 
sa. După ani de suferinţă, a ajuns la capătul puterilor. I-am 
spus: „Degeaba crezi în Dumnezeu, degeaba crezi 
învăţăturile Bisericii. Dacă nu crezi că Hristos vrea să te 
mântuiască, credinţa ta e zadarnică. . ." Nu ştiu cum trebuia 
să îi vorbesc. Poate am greşit, dar am crezut că acesta e 
lucrul cel mai important, să înţelegem că Dumnezeu vrea 
să ne mântuiască. Pentru a ne mântui, trebuie să ne 
schimbăm vieţile. Pentru a ne schimba vieţile, trebuie să II 



O cititoare: Câţi oameni se plâng de asta, fârâ să îşi dea 
seama măcar sau să vrea să ştie vreodată răspunsul... 

chemăm pe Dumnezeu în ajutorul nostru. Singuri nu ne 
putem schimba. . . Diavolul stă împotriva noastră. 

Vedem cum unele campanii în mass-media au 
convins câţiva oameni să renunţe la fumat. Dar, prin 
aceasta, vieţile lor nu au devenit mai curate. A plecat 
diavolul fumatului şi a venit cel al mândriei... Numai 
atunci când Ii cerem lui Dumnezeu să ne ierte păcatele şi 
atunci când luăm prin preot dezlegare de păcate suntem pe 
drumul cel bun. 

„Dar eu nu vreau să mă duc la preot, vreau să mă 
schimb singur..." 

Asta sună cam aşa: „Dumnezeu a lăsat Taina 
Spovedaniei ca leac pentru vindecarea rănilor sufleteşti şi 
oamenii consideră că se pot vindeca şi fără leacul lăsat de 
Dumnezeu..." 

îndrăznesc să dau şi eu mărturie despre puterea 
spovedaniei. Şi nu voi scrie despre primele spovedanii din 
viaţa mea - deşi au fost foarte importante pentru mine. 

Ci voi scrie despre ceva foarte recent, legat de 
munca la cartea de faţă, care a durat mai mult de un an. . . 
Când am scris prima parte, m-am bucurat că Dumnezeu 
mi-a ţinut mintea curată... La un moment dat, m-am 
mândrit: „Ia uite, eu tot scriu despre atâtea probleme 
smintitoare, eu citesc atâtea materiale smintitoare şi 
mintea mea e curată...". Din acea clipă mintea mea s-a 
umplut de mândrie şi am început să primesc gânduri 
păcătoase. Mai trecusem printr-o ispită similară cu ani în 
urmă şi atunci cu mare greutate duhovnicul reuşise să mă 
ajute să mă pun pe picioare... De această dată însă, nu 
vroiam să mă lupt cu păcatul. Primeam în minte tot felul 
de gânduri murdare şi mă gândeam cum ar fi să le pun în 
aplicare. Ispita era din ce în ce mai puternică. 

îmi dădeam seama că, dacă voi cădea iarăşi, dracii 
care mă părăsiseră când mă rupsesem de rătăcirile tantrice 
se vor întoarce asupra mea, având noi ajutoare de partea 

lor... îmi dădeam seama că păcatul era o formă de 
lepădare de Hristos şi că dacă păcătuiam o luam pe calea 
morţii. Tot ce clădisem în viaţa mea creştină se surpa. In 
scurtele momente în care aveam mintea limpede mă rugam 
cu disperare Maicii Domnului şi sfinţilor să mă ajute. A 
fost cea mai grea ispită din viaţa mea creştină... 
Duminica, ducându-mă la biserică, i-am spus duhovnicului 
meu că aş vrea să mă spovedesc. Fără să mă mustre că 
amânasem atâta spovedania, părintele a fost de acord. 

Pot mărturisi că spovedania a fost o veritabilă 
curăţire. Adică am intrat cu o minte plină de păcate şi am 
ieşit plutind. Nu îmi venea să cred. Am îngenuncheat mai 
apoi la icoana Mântuitorului, mulţumindu-I din suflet. Nu 
am plâns, ci dimpotrivă. îmi venea să cânt de bucurie... 

117 

Hristos mă ridicase dintr-o ispită foarte, foarte grea. . . 

(Ajutându-mă să mă ridic din căderea cu gândul, 
duhovnicul mi-a spus că ispita se datora faptului că scriu 
la această carte... Când am scris cărţile despre boală, am 
avut familia bolnavă. Când am scris contra anumitor 
patimi, mi s-a întâmplat ca brusc patima respectivă să se 
năpustească asupra mea, uneori chiar la câteva ore după ce 
terminasem lucrul... Vă rog pe toţi să mă pomeniţi, să mă 
ţină Dumnezeu departe de păcat. Recunosc că, dacă nu aş 
avea ascultare de la duhovnic să scriu, nu aş scrie. Sau 
poate aş scrie literatură. . .). 

Da, spovedania este o minune. Sau mai bine zis 
poate fi o minune... E minunea transformării unui suflet 
mort în unul viu, a transformării unui suflet tulburat în 
unul liniştit, a unuia deznădăjduit într-un suflet senin. . . 



117 Un cititor: Eu am de multă vreme nişte gânduri urâte 
împotriva persoanelor pe care le iubesc cel mai mult - mama 
mea, de exemplu. Şi mă doare foarte tare că îmi vin asemenea 
gânduri... După ce m-am spovedit, am observat că gândurile nu 
au dispărut în totalitate, dar s-au rărit... 

Oricum, atunci când am spus că Hristos a purtat 
povara păcatelor noastre nu vroiam să se înţeleagă că 
mântuirea noastră constă în a accepta pur şi simplu, la 
nivel raţional, jertfa Lui, aşa cum fac protestanţii. . . .Aşa şi 
cu credinţa: dacă nu are fapte, e moartă în ea însăşi. Dar 
va zice cineva: Tu ai credinţă, iar eu am fapte; arată-mi 
credinţa ta fără fapte şi eu îţi voi arăta, din faptele mele, 
credinţa mea. Nu crezi că unul este Dumnezeu? Bine faci; 
dar şi demonii cred şi se cutremură. Vrei însă să înţelegi, 
omule nesocotit, că credinţa fără de fapte moartă este? 
(Iacov2, 17-20). 

Ca să putem face faptele bune, faptele credinţei, 
trebuie ca sufletele noastre să fie curăţite de păcat... 
Altfel, cu sufletul murdar, nu vom fi în stare să facem 
binele cum trebuie... Da, după ce ani de zile am trăit în 
păcat, fiind duşmani ai lui Hristos, răstignindu-L încă o 
dată prin păcatele noastre, acum e rândul nostru să ne 
purtăm crucea pentru a ne mântui. Lupta e grea, dar şi 
plata e mare... 

In viaţa Sfântului Apostol Petru citim o întâmplare 
cutremurătoare: „Pe cînd Sfântul Petru era căutat spre 
ucidere, l-au rugat credincioşii să se ascundă şi să iasă din 
Roma, pentru folosul multora. Dar Petru n-a voit să facă 
aceasta, ci dorea să pătimească şi să moară pentru Hristos. 
Poporul credincios, plângând, îl ruga pe apostol să-şi 
păzească viaţa atât de trebuincioasă Sfintei Biserici, care 
se înviforează în mijlocul primejdiilor de valurile 
necredincioşilor. Deci, văzând Sfântul Petru lacrimile 
turmei celei cuvântătoare a lui Hristos, a făgăduit să iasă 
din cetate şi să se ascundă; iar noaptea, făcând 
sobornicească rugăciune şi sărutând pe toţi, a plecat 
singur. Pe când era la porţile cetăţii, a văzut înaintea sa pe 
Mântuitorul Hristos venind către cetate; iar Petru, 
închinându-se Lui, I-a zis: Doamne, unde mergi? 

Răspuns-a Domnul: Mă duc la Roma, ca iarăşi să mă 

i io 

răstignesc /" (Vieţile Sfinţilor, 29 iunie) . 

Când Sfântul Apostol Petru fugea de mărturisirea lui 
Hristos, Fiul lui Dumnezeu ar fi primit încă o dată 
răstignirea pentru a chema la credinţă sufletele apăsate de 
păcat şi pentru a-i întări în credinţă pe cei credincioşi... 
(Dar Sfântul Petru s-a întors la Roma, unde a primit 
moarte mucenicească şi a intrat în împărăţia cea gătită 
sfinţilor...) 

Iţi dai seama cât de mare e dragostea lui Dumnezeu 
pentru oameni? Hristos ar mai purta încă o dată crucea, ar 
mai primi încă o dată răstignirea pentru ca noi să credem 
în El şi să mergem pe calea mântuirii. . . 

Vino, frate, vino spre Hristos, Care a ieşit în 
întâmpinarea ta... I-ai rănit destul dragostea pe care ţi-o 
poartă. Lasă toate şi vino la El. Părăseşte păcatele şi 
trăieşte o viaţă curată. Spovedeşte -te şi lasă în urma ta 
trecutul păcătos şi murdar, şi priveşte înainte. . . 

Şi ţine minte: Pentru cei care stau departe de 
spovedanie, ea nu înseamnă nimic. Pentru cei care se 
spovedesc de mântuială, ascunzându-şi păcatele, iarăşi nu 
înseamnă mare lucru. Dar, pentru cei care ştiu că 
mărturisindu-şi păcatele încep cu adevărat o viaţă nouă, că 
primesc puterea de a se lupta cu patimile lor şi cu dracii 
care îi ispitesc, spovedania este o minune. Aş spune asta 
de o mie de ori... 



118 Editura Episcopiei Romanului, 1997, p. 486. 

Luptăm până cădem . . . 



întrebare: Mă masturbez, îmi pare rău, mă ridic. 
Iarăşi cad, iarăşi mă spovedesc. M-am spovedit de vreo 
zece ori şi nu mai am obraz să mă duc iarăşi la părinte... 
Şi nu ştiu ce să fac, că am simţit clar puterea spovedaniei, 
aşa că ştiu că fără spovedanie îmi va fi şi mai greu să 
renunţ. Mai ales când fac baie mă apucă ispita. îmi puteţi 
zice ceva care să mă ajute?... 

îţi răspund cu o apoftegmă din Patericul egiptean: 
„Un frate, fiind stăpânit de mâhnire, 1-a întrebat pe un 
bătrân: «Ce voi face, că-mi zic gândurile că fără de vreme 
m-am lepădat de lume şi nu pot să mă mântuiesc». Şi i-a 
răspuns bătrânul: «Deşi nu putem să intrăm în Pământul 
Făgăduinţei, mai de folos ne este să ne rămână oasele în 
pustie decât să ne întoarcem în Egipt»" 119 . 

Făcând o paralelă între ieşirea iudeilor din robia 
egipteană şi ieşirea omului din robia păcatului, awa dădea 
mărturie că, din moment ce am pornit războiul 
duhovnicesc, mai bine să rămânem toată viaţa în acest 
război, chiar dacă nu vom ajunge să gustăm liniştea, decât 
să ne întoarcem la viaţa de păcat. 

în luptă ai intrat... De ce să ieşi acum? De ruşine? 
Dar duhovnicul tău nu se va scârbi de tine, orice păcate i- 
ai spune. Şi, cu cât vede că te ridici încă o dată, cu atât se 
va bucura... 



119 Patericul, Episcopia Ortodoxă Română, Alba Iulia, 1993, p. 
390. 

E lung războiul, durează de ani de zile? Nu 
deznădăjdui... Chiar dacă ispita diavolească pare foarte 
mare şi e aproape cu neputinţă să o birui, tu ridică-te la 
luptă... 

îmi aduc aminte câteva replici din filmul Inimă 
neînfricată, un film foarte reuşit despre viaţa eroului 
scoţian William Wallace: 

- „Eu zic să ripostăm acum ! 

- Nu-i putem învinge! Este sinucidere! 
-Ne luptăm cu ei! 

- Nu putem să învingem o armată. 

- Nu doar cu cincizeci de ţărani. 

- Nu trebuie să înfrângem duşmanul, ci trebuie 
măcar să ne ridicăm împotriva lui." 

E foarte posibil ca vorbele acestea să nu fi fost spuse 
şi în realitate de către scoţienii hotărâţi să lupte cu 
invadatorii englezi. Dar ultima replică a fost spusă de-a 
lungul istoriei atât de neînfricaţii scoţieni, cât şi de mulţi 
alţi eroi, de viteji, de haiduci, de oameni care au înţeles că 
lupta pe viaţă şi pe moarte este de preferat unei vieţi de 
robie, unei vieţi umilitoare... A fost o replică spusă prin 
fapte, dacă nu prin vorbe. 

E bine ca atunci când pornim la lupta duhovnicească 
să avem nădejde că Dumnezeu ne va întări, că ne va da 
putere să biruim păcatul. Că El biruie de fapt, nu noi. Că 
ale noastre sunt numai şovăielile, neputinţele, căderile. . . 

Şi totuşi, dacă nu avem atâta nădejde încât să 
credem că Hristos ne va da putere să biruim în războiul 
duhovnicesc, măcar să ieşim la luptă... Măcar să spunem 
răspicat prin faptele noastre că am înţeles că lumea 
păcatului e o lume a morţii, a decepţiilor, a minciunii... 
Măcar să încercăm să punem capăt păcatului. Şi astfel 
schimbarea noastră va fi o rugăciune fără cuvinte, ca cea 
din Evanghelie: Cred, Doamne! Ajută necredinţei mele 
(Marcu 9, 24). 

Spune şi tu prin faptele tale: „Ajută, Doamne, 
necredinţei mele..." Şi Hristos te va ajuta, primind 
începutul tău bun ca o dovadă de credinţă. . . 

Cununa biruinţei 



întrebare: Mă lupt de mulţi ani cu ispita de a face 
sex. îmi e teamă că voi cădea cu vreo fată. De ce nu îmi 
alungă Dumnezeu ispita asta? 

Răspuns: Dumnezeu îngăduie să fim ispitiţi ca să 
primim cunună. Dacă nu ne luptăm cu păcatul, cum ne 
vom mântui? „Povestitu-s-a despre Maica Sara că a răbdat 
treisprezece ani, fiind luptată tare de dracul curviei, şi 
niciodată nu s-a rugat să se depărteze războiul de la dânsa, 

1 90 

ci mai vârtos zicea: «Dumnezeule, dă-mi putere...»" . 
Maica Sara ştia că lupta îi aduce cunună, nu se temea... 
Noi însă suntem slabi, e normal să cerem în rugăciune ca 
Dumnezeu să ridice ispitele care se abat asupra noastră. . . 

Insă, dacă nu primim ajutorul nădăjduit, să nu ne 
descurajăm... Ia aminte la ce i s-a întâmplat unui părinte 
pe nume Conon: „Pentru că bătrânul era cu viaţă 
îmbunătăţită, l-au rânduit să săvârşească botezurile, aşa că 
el ungea cu Sfântul Mir şi boteza pe cei care veneau la el. 
In timp ce ungea cu Sfântul Mir o femeie, s-a smintit. De 
asta a dorit să plece din chinovie. Pe când avea de gând să 
plece, i s-a înfăţişat Sfântul Ioan, zicându-i: 

- Rabdă, şi-ţi voi uşura lupta! 

într-o zi a venit o fată din Persia ca să se boteze. 
Fata era plăcută la chip şi foarte frumoasă, încât preotul n- 
a putut să o ungă cu Sfântul Mir. Şi a stat acolo fata două 
zile fără să fie botezată. Când arhiepiscopul Petru a auzit, 



120 Patericul, Episcopia Ortodoxă Română, Alba Iulia, 1993, p. 

224. 

s-a minunat de cele petrecute cu bătrânul şi avea de gând 
să rânduiască o diaconiţă pentru săvârşirea botezului. Dar 
n-a făcut asta, ca să nu strice rânduiala. Preotul Conon însă 
şi-a luat haina lui din piele de oaie şi a plecat, spunând: 

- Nu mai rămân în locul acesta! 

Şi cum mergea el spre pădure, iată, îl întâlneşte pe 
Sfântul Ioan Botezătorul, care îi spune cu voce blândă: 

- Intoarce-te la mănăstirea ta şi-ţi voi uşura lupta! 
Awa Conon îi zice cu mânie: 

- Crede-mă că nu mă voi întoarce. Mi-ai făgăduit de 
atâtea ori şi n-ai făcut nimic! 

Atunci Sfântul Ioan 1-a apucat de mână, 1-a aşezat 
jos pe un tăpşan şi, dându-i la o parte hainele, a făcut 
asupra lui de trei ori semnul crucii mai jos de buric şi i-a 
spus: 

- Crede-mă, părinte Conon, am vrut să-ţi fie 
răsplătită lupta ta! Dar pentru că nu vrei, iată, ţi-am uşurat 
lupta, dar n-ai răsplată ostenelilor tale. 

Şi s-a întors părintele Conon în chinovia unde era 
rânduit să săvârşească botezurile. A doua zi a botezat-o pe 
persană fără să privească cumva că este femeie cu firea. Şi 
a mai botezat Conon şi a uns cu Sfântul Mir încă alţi 12 
ani, dar trupul lui n-a mai tresărit şi nici n-a mai privit 
dacă cea botezată este femeie cu firea. Şi astfel a murit" 121 . 

întâmplarea e cutremurătoare: însuşi Sfântul Ioan i 
se arată părintelui şi îi spune că îi va uşura lupta, dar 
părintele nu îl ascultă... E uşor să îl judecăm pe acest 
părinte şi să ne întrebăm: „Cum de a fost atât de 
necredincios?" 

E greu însă să trecem prin ispite atât de mari. . . Dacă 
am fi avut noi parte de ispitele părintelui Conon, poate că 
ne-am fi lepădat de credinţă. . . 



121 Limonariu, Albalulia, 1991, pp. 30-31. 

Oricum, această întâmplare arată că Dumnezeu ştie 
de ce nu ţi-a ridicat încă ispita prin care treci, chiar dacă 
această ispită te luptă de ani de zile. Dumnezeu ţi-a 
ascultat rugăciunea, chiar dacă ţi se pare că nu ţi-a răspuns 
la ea. Ţi-a răspuns chiar numai prin faptul că te-a întărit să 
rezişti atâţia ani fără să cazi. . . 

Mai multe, nu am să îţi spun. Roagă-te cu credinţă: 
„Doamne, fie voia Ta, nu voia mea..." Pentru că voia lui 
Dumnezeu este să te mântuiască. Voia lui Dumnezeu este 
să fii biruitor în lupta cu păcatul. Voia lui Dumnezeu este 
să primeşti cunună veşnică pentru lupta ta... Dar, dacă tu 
vei primi în inima ta păcatul, dacă te vei mulţumi să faci 
cu gândul păcatele pe care din diferite motive nu le poţi 

face şi cu trupul, vei pierde această cunună. . . 

* 

„La o mănăstire de femei era o monahie, nepoata 
egumenei, care a iubit un tânăr ce venea adesea în acea 
mănăstire ca să vază pe sora sa. Iar pomenita monahie 
atâta 1-a dorit, încât căuta chip şi vreme să săvârşească cu 
fapta păcatul cu el, căci cu mintea şi cu gândul de multe 
ori curvise. Deci, într-această patimă rea a murit, ticăloasa, 
fără să-şi săvârşească pofta ei, că nu i-a ajutat locul. Iar la 
moarte a mărturisit celelalte păcate ale ei, şi, primind 
Sfânta împărtăşanie, s-a sfârşit fără să îi spună 
duhovnicului pofta ei pe care o avea să păcătuiască, dacă 
ar fi găsit vreme îndemânatică. Egumena, care o iubea 
mult pentru că-i era rudă, după ce i-a făcut pomenirile, se 
ruga Domnului să îi descopere cu post şi cu lacrimi în ce 
loc se află monahia. Aşadar, rugându-se cu post şi cu 
lacrimi, după multe zile a văzut-o în vedenia sa, că era 
întunecată şi urâtă, zicându-i: «Cunoaşte, maica mea, că 
sunt osândită în iad.» Iar ea s-a minunat, zicând: «Cum 
este cu putinţă? Tu erai fecioară. Ai venit de mică în 
mănăstire şi ai păzit toate rânduielile vieţii monahiceşti. 
Pentru ce dar te-ai osândit?». Iar ea a spus pricina de mai 

sus. îi zice egumena: «Nu cred că milostivul Dumnezeu 
numai pentru o poftă trupească pe care nu ai săvârşit-o să 
te muncească veşnic». Iar ea a răspuns: «Nu te minuna, 
căci pe drept sunt osândită, că ochiul celui Prea înalt nu 
suferă să vadă vreo întinăciune sau prihană de faptă, sau 
de cuget, care să nu se spele şi să nu se albească prin 
Sfânta Mărturisire. Căci eu deşi nu am săvârşit păcatul în 
faptă, dar cu cugetul de multe ori am curvit, şi de aş fi 
găsit loc şi vreme potrivită, l-aş fi săvârşit şi cu lucrul. Să 
ştii, dar, că mulţi, nu numai mireni, ci şi monahi, se 
osândesc, fiindcă nu se îngrijesc de spovedanie, şi 
sfâtuieşte-le şi pe surorile mănăstirii să se mărturisească cu 
luare aminte, dacă doresc mântuirea lor». Acestea 
văzându-le egumena, se tânguia pentru pierzania nepoatei 
sale" 122 . 



Mântuirea păcătoşilor, Editura Bunavestire, Bacău, 351- 
352. 

A doua pocăinţă... 



Am trecut aseară pe la biserica mănăstirii Radu 
Vodă, să mă închin la moaştele Sfântului Nectarie. Şi un 
student mi-a spus. „Am căzut... Căderea îţi dă un gust 
amar. Am fost creştin aproape un an şi viaţa mea a fost 
frumoasă. Dar, e greu să fii creştin. Fetele sunt prea 
atrăgătoare ca să stai departe de ele. îmi e teamă că, dacă 
mă voi apropia iarăşi de biserică, am să cad din nou, mai 
devreme sau mai târziu. Şi nu există nici o reţetă sigură, 
pe care să o respect cum trebuie şi să nu mai cad. îmi 
poate garanta cineva că, după ce vin iarăşi în biserică, nu 
voi cădea şi mai tare? Că zice în Biblie ceva de dracii 
care se întorc în casa din care au plecat... " 

Auzindu-1, a crescut în mine dorinţa de a scrie ceva 
despre a doua pocăinţă, un subiect care este tratat cam 

superficial de către preoţii şi teologii contemporani. . . 

* 

Există sute de texte despre pocăinţă, despre cum 
trebuie omul să îşi schimbe viaţa atunci când II cunoaşte 
pe Hristos. Pe mine m-a marcat mult un text care vorbeşte 
indirect despre această virtute. . . 

„Undeva, în junglă, un preot ortodox din Mitilene, 
catehizează şi botează o mică grupare de sălbatici. După 
un an revine în zonă şi ia legătura cu şeful micului trib 
neofit şi le spune: 

- Acum, că tot sunt aici, ar fi bine să vă spovediţi de 
păcatele pe care eventual le-aţi făcut între timp şi să vă 
împărtăşesc. 

- Care păcate? Nu ne-ai botezat pe toţi? 

- Păi, să spovediţi păcatele pe care le-aţi mai făcut 
după ce v-am botezat. 

- Cum, voi mai faceţi păcate după botez? 

La acest răspuns, suprem normal, răspuns pe care în 
mod cert creştinismul primar îl avea ca pe cel mai firesc, 
părintele Iacob a tăcut, a făcut Liturghia, i-a împărtăşit şi a 
plecat ruşinat şi zguduit" 123 . 

întâmplarea pare de statura întâmplărilor din 
Limonariu şi din Patericul egiptean... După botez, 
sălbaticii şi-au schimbat cu totul viaţa, renunţând la 
păcat... Convertirea a fost totală 124 , aşa cum au fost 
convertirile descrise în Vieţile Sfinţilor. . . 

In zilele noastre există însă mulţi oameni al căror 
drum spre Hristos este plin de poticniri, nefîind clar şi 
luminos ca al acelor sălbatici. Sunt oameni care au trăit în 



1 Pr. Luis Gonzalez, Teologie pentru universitari, p. 326. Am 
fost surprins să descopăr întâmplarea descrisă într-o carte a unui 
preot catolic - deşi e vorba de lucrarea botezului ortodox, 
botezul cel adevărat. 

1 Un cititor: Diferenţa dintre acest caz minunat şi vieţile 
noastre este că aceşti oameni au primit botezul adulţi fiind, 
conştienţi fiind de ceea ce se întâmplă cu ei. Conform tradiţiei, 
copilul care primeşte botezul în ziua de azi îi are, în mod 
teoretic, pe naşii de botez răspunzători pentru modul în care va 
înţelege mai târziu - când va putea înţelege - valoarea a ceea ce 
a primit. Dar în zilele noastre, când banii sunt criteriul după 
care se aleg naşii şi faptul că „dă bine" să ai naşi faimoşi sau 
când cei ce doresc cu adevărat să îşi ducă fiul spiritual pe 
drumul cel bun sunt ridiculizaţi, ne mai putem aştepta noi oare 
la asemenea conştiinţă a botezului şi a ceea ce înseamnă sau 
trebuie să însemne acesta pentru noi? întrebarea e foarte 
bună. . . Din păcate, în loc să înţeleagă responsabilitatea pe care 
o au faţă de pruncul de botez, naşii se achită doar de 
responsabilităţile materiale, pe cele spirituale lăsându-le 
deoparte, în detrimentul copiilor... Asta e una din cauzele 
pentru care, peste ani, copiii se îndepărtează de biserică. . . 

păcat sau chiar departe de botez şi de credinţa în Hristos 
şi, ajungând în biserică, după câteva luni sau câţiva ani 
sunt biruiţi de păcate. Ei consideră că au experimentat şi 
viaţa creştină, iar experimentul a eşuat. Nu pot suporta 
ideea că au căzut, şi atunci consideră ori că poruncile 
Bisericii sunt prea exigente, ori că Dumnezeu e prea bun şi 
îi va mântui chiar dacă vor trăi departe de biserică, aşa 
cum îi va mântui şi pe creştinii sau pe preoţii care 
păcătuiesc. 

Hristos ne-a spus: Când duhul necurat a ieşit din 
om, umblă prin locuri fără apă, căutând odihnă şi nu 
găseşte. Atunci zice: Mă voi întoarce la casa mea de unde 
am ieşit; şi venind, o află golită, măturată şi împodobită. 
Atunci se duce şi ia cu sine alte şapte duhuri mai rele 
decât el şi, intrând, sălăşluiesc aici şi se fac cele de pe 
urmă ale omului aceluia mai rele decât cele dintâi (Matei 
12, 43-45). 

Diavolul nu suportă să fie izgonit de harul lui 
Dumnezeu de la omul care trăia în patimi. Caută cu orice 
chip să pună din nou stăpânire pe el. Dar cuvintele 
Evangheliei nu trebuie să ne convingă să rămânem prieteni 
cu un diavol, ca nu cumva, certându-ne cu el, acesta să se 
întoarcă împreună cu alte şapte duhuri necurate. Hristos 
vrea să ne atragă atenţia asupra importanţei războiului pe 
care trebuie să îl ducem, nu să ne sperie şi să ne arunce în 

1 7S 

deznădejde... 

Dacă în perioada de început a Bisericii creştinii 
duceau o viaţă foarte sfântă - riscul de a primi mucenicia 



O cititoare: Era potrivit ca, în completarea versetului din 
Matei de mai sus, să fi spus că nu suntem niciodată singuri, că, 
dacă alegem să fim cu Hristos şi să gonim demonul iniţial, vom 
dobândi prin El puteri cu care să luptăm cu acei şapte demoni. 
Pentru mine, cele mai zguduitoare cuvinte din Sfânta Scriptură 
sunt cele din Sfânta Evanghelie după Ioan: „In lume necazuri 
veţi avea. Dar îndrăzniţi, Eu am biruit lumea " . 

fiind foarte mare -, în vremurile premergătoare prigoanei 
pornite de Antihrist creştinii vor duce o viaţă din ce în ce 
mai comodă, încercând să combine virtutea cu păcatul. . . 

Cred că e mare nevoie ca fiecare creştin să cunoască 
valoarea cea mare a pocăinţei... Să fie pocăinţa un fel de 
refugiu după momentele de cădere, un fel de armă 
împotriva inamicului... Cu cât diavolul ne luptă mai tare, 
cu cât cădem mai des, cu atât trebuie să ne apropiem cu 
inima zdrobită de Hristos şi să Ii cerem iertare. 

Diavolul ne pune în minte gânduri mincinoase: 
„Hristos nu ne va mai ierta încă o dată, am păcătuit de 
prea multe ori". Sau: „Nu are rost să mă duc la duhovnic 
să îi spun iarăşi că am căzut, că va râde de mine...". Sau: 
„Degeaba mă voi ridica acum, că iarăşi voi cădea...". Sau: 
„In iad mă voi duce, că mi-am bătut iarăşi joc de harul lui 

Dumnezeu păcătuind. . ." 

Când ne spune diavolul că nu are rost să ne ridicăm, 
ne prinde bine să citim texte în care vedem cum unii 
păcătoşi şi-au îndreptat vieţile prin pocăinţă. . . 

„Un frate oarecare ce trăia în Enat, în mănăstirea 
Alexandriei, a căzut în păcatul curviei şi, după cădere, de 
multa lui scârbă 1-a adus pe el vrăjmaşul la deznădăjduire. 
El, mai venindu-şi în fire şi văzându-se biruit de scârbă şi 
deznădăjduit, singur ca un doctor iscusit fiind, a pus 
gândul său spre buna nădejde, zicând: «Crezi în marea 
milostivire a lui Dumnezeu, că îşi va face milă şi cu mine 
păcătosul şi mă va ierta!». Iar când grăia el întru sine 
acestea, diavolii i-au zis: «Cum ştii tu că îşi va face milă 
cu tine?». Şi le răspundea lor aşa: «Dar voi cine sunteţi şi 
ce grijă aveţi, de îşi va face Dumnezeu milă cu mine ori de 
nu îşi va face? Că voi sunteţi fiii întunericului, ai gheenei 
şi ai pieirii veşnice, iar Dumnezeu este bun şi milostiv. 
Voi ce treabă aveţi?». Acestea grăindu-le lor fratele, au 



O cititoare: Foarte bune aceste exemple; chiar sunt gânduri 
cu care eu de exemplu mă lupt des. 

fugit dracii ruşinaţi de la dânsul, neputând să-i mai facă 
nimic. Iar fratele, cu nădejdea şi cu ajutorul lui Dumnezeu, 
s-a pocăit şi s-a mântuit" 1 7 . 

De o mie de ori dacă ar fi să cădem, de o mie de ori 
să ne ridicăm. Că dacă ne va prinde moartea pocăindu-ne 
cu zdrobire de inimă, ne vom mântui, chiar dacă am făcut 

mulţime de păcate. . . 

* 

Mai spun o dată: îmi place foarte mult întâmplarea 
cu părintele Iacob şi sălbaticii botezaţi... Cred însă că ar 
trebui să citim nu doar lucruri de acest gen, despre măsuri 
duhovniceşti foarte înalte, ci să citim lucruri de care avem 
nevoie la măsura noastră duhovnicească. Exemplul cel mai 
clar care îmi vine în minte legat de a două pocăinţă este o 
altă întâmplare din Pateric. Cred că de ea se pot folosi toţi 
oamenii care, după ce au trăit o vreme aproape de biserică, 
au sufletele amorţite de păcatele mai mici sau mai mari pe 
care le-au făcut şi nu mai au curajul să se ridice. . . 

„Un frate, biruindu-se de curvie, în toate zilele se 
afla săvârşind păcatul şi în toate zilele îl îmblânzea pe 
Stăpânul său cu lacrimi şi cu rugăciuni. Şi aşa făcând, 
amăgindu-se de obiceiul cel rău, săvârşea păcatul. Apoi 
iarăşi, după săvârşirea păcatului, se ducea la biserică. Şi 
văzând Cinstita Icoană a Domnului nostru Iisus Hristos, se 
arunca înaintea ei cu amare lacrimi, zicând: «Miluieşte- 
mă, Doamne, şi ridică de la mine această vicleană ispită, 
că mă trudeşte cumplit şi mă răneşte cu amărăciunea 
dezmierdărilor! Că nu am obraz, Stăpâne, a căuta şi a 
vedea Chipul Tău cel sfânt şi mai strălucit decât soarele, 
ca să se îndulcească inima mea şi să se veselească». 

Acestea zicând şi ieşind din biserică, cădea în noroi, 
dar nu se deznădăjduia de mântuirea sa. Căci de la păcat 
întorcându-se la biserică, striga către iubitorul de oameni 



127 Patericul, Episcopia Ortodoxă Română, Alba Iulia, 1993, p. 
296. 

Dumnezeu, zicând: «Pe Tine, Doamne, Te pun chezaş că 
de acum nu voi mai face păcatul acesta! Numai iartă-mi 
mie, Prea Bunule, cele ce dintru început şi până în ceasul 
acesta Ţi-am greşit!». Şi, după ce făcea el aceste 
înfricoşate făgăduinţe, iarăşi se afla întru acel păcat rău. Şi 
se vedea iubirea de oameni a lui Dumnezeu cea prea dulce 
şi nemărginita Lui bunătate, că suferea în toate zilele 
călcarea şi necunoştinţa fratelui cea neîndreptată şi rea. 
Din multa milă căuta şi aştepta pocăinţa şi întoarcerea lui. 
Că nu un an a făcut aceasta, nici doi, nici trei, ci zece ani 
şi mai mult. Vedeţi, fraţilor, răbdarea cea nemăsurată şi 
iubirea de oameni cea nemărginită a Stăpânului, cum 
totdeauna îndelung rabdă, suferind fărădelegile şi păcatele 
noastre cele cumplite! Că de acel lucru trebuie să ne 
înspăimântăm şi să ne minunăm: de îndurările cele bogate 
ale lui Dumnezeu, că, făgăduindu-se fratele că nu va mai 
face altădată păcatul, se afla mincinos. 

Deci, într-una din zile, făcând fratele păcatul, a 
alergat la biserică, plângând, suspinând, tânguindu-se şi 
silind îndurările Prea Bunului Stăpân ca să se 
milostivească spre dânsul, să îl scape de noroiul 
înverşunării. Şi cum II ruga el pe Iubitorul de oameni 
Dumnezeu, văzând începătorul răutăţii şi pierzătorul 
sufletelor noastre, diavolul, că nimic nu foloseşte, ci cele 
ce el prin păcat alcătuia, fratele prin pocăinţă le risipea, 
neruşinându-se, i s-a arătat de faţă, căutând în obrazul lui 
şi strigând către cinstita icoană a Domnului nostru Iisus 
Hristos: 

«O, ce-mi este mie şi Ţie, Iisuse Hristoase? 
Milostivirea Ta cea nemărginită mă biruieşte şi mă surpă, 
căci primeşte pe acest curvar, care în toate zilele minte 
înaintea Ta, defăimând stăpânirea Ta! Pentru ce nu-1 arzi, 
ci îndelung rabzi şi suferi? Căci Tu îi vei judeca pe 
curvari, pe preacurvari şi pe toţi păcătoşii o să-i pierzi. Cu 
adevărat, nu eşti Drept Judecător, ci, unde vrea stăpânirea 

Ta, treci cu vederea, şi pe mine, pentru o mică călcare a 
înălţării, din ceruri m-ai aruncat jos, iar acestui mincinos şi 
curvar, fiindcă zace înaintea Feţei Tale, uşor îi dăruieşti 
blândeţea Ta. Pentru ce, dar, Te numesc pe Tine Judecător 
Drept? Precum văd şi Tu primeşti făpturi din multa Ta 
bunătate şi treci cu vederea dreptatea». Şi acestea zicea 
diavolul, iuţindu-se de multă amărăciune şi pară de foc 
scoţând din nări, apoi a tăcut. 

Şi s-a făcut glas ca de la jertfelnic, zicând: «O, 
balaure prea viclean şi pierzătorule, nu te-ai săturat de 
socoteala ta cea rea, că ai sorbit lumea, iar pe cel ce a venit 
la mila cea nespusă te sileşti să-1 hrăneşti şi să-1 sorbi? Ai 
atâtea greşeli ca să pui şi să tragă întocmai cu Sângele cel 
scump pe care l-am vărsat pe Cruce pentru el? Iată, 
junghierea Mea şi moartea Mea a afundat fărădelegile lui. 
Când păcătuieşte, nu îl goneşti, ci îl primeşti cu bucurie şi 
nu-1 opreşti, nădăjduind să-1 dobândeşti, şi Eu, Cel atât de 
milostiv şi iubitor de oameni, care am poruncit 
verhovnicului Meu, lui Petru apostolul, să ierte celui ce 
greşeşte în fiecare zi de şaptezeci de ori câte şapte, oare nu 
îl voi ierta pe el, oare nu-1 voi milui? Aşadar, cu adevărat, 
de vreme ce aleargă la Mine, nu Mă voi întoarce de la el 
până ce îl voi moşteni. Căci pentru păcătoşi M-am 
răstignit şi preacuratele Mele palme pentru ei le-am întins, 
ca cel ce va voi să se mântuiască, să alerge şi să se 
mântuiască. De la nimeni nu mă întorc, pe nimeni nu 
alung, măcar de va greşi de nenumărate ori într-o zi şi de 
tot atâtea ori va veni către Mine, nu va ieşi afară scârbit. 
Căci nu am venit să îi chem pe cei drepţi, ci pe cei 
păcătoşi la pocăinţă». Şi, auzindu-se glasul acesta, 
diavolul sta tremurând şi neputând să fugă. 

Apoi iarăşi s-a făcut glas, zicând: «Ascultă, 
amăgitorule, pentru ce zici că sunt nedrept? Căci Eu cu 
toţi sunt drept. In ceea ce aflu pe cineva, în aceea îl 

judec 128 . Iată deci, pe acesta l-am aflat stând înaintea 
picioarelor Mele şi biruitor peste tine arătându-se. II voi 
lua şi-i voi mântui sufletul, fiindcă n-a deznădăjduit de 
mântuire. Iar tu vezi cinstea lui şi crapă de zavistie şi 
ruşinează-te». Fratele, stând cu fata în jos şi tânguindu-se, 

şi-a dat duhul . Şi îndată urgie mare ca focul a căzut 
peste satana şi 1-a mistuit. 

De aici să cunoaştem, fraţilor, milostivirea şi iubirea 
de oameni cea nemăsurată a lui Dumnezeu şi niciodată să 
nu deznădăjduim de mântuirea noastră" 130 . 

Cred lui Hristos că toţi cei care îşi vor întipări în 
inimile lor această întâmplare vor afla mult folos. Şi nu 
neapărat când cad în curvie, ci şi la păcate mult mai 
mici... Dacă ar fi să înşir aici situaţiile în care m-a ajutat 
pe mine, aş face o carte întreagă... Şi de multe ori am 
îngenuncheat în faţa icoanei rugându-mă: „Doamne, aşa 
cum nu te-ai scârbit de fratele păcătos din Pateric, care a 
căzut de atâtea ori, Te rog nu Te scârbi nici de căderea 
mea. Ajută-mă să mă ridic, să nu cad mai tare, ca să nu mă 
biruie vrăjmaşul. . . Doamne, îndură-Te de mine. . ." 



1 O cititoare: Uite aici o frază care mie îmi dă fiori. Nu e 
prima dată când mă gândesc mult la asta. Cum sunt slabă şi nu 
mă pot abţine, de multe ori păcătuiesc în multe feluri - cu 
vorba, cu fapta dar mai ales cu gândul. Şi imediat după aceea 
mă ruşinez faţă de Dumnezeu şi cred că nu mai am dreptul nici 
măcar să intru în biserică. Dacă atunci mă găseşte sfârşitul? 
Dacă nu am apucat să ajung în faţa părintelui duhovnic destul 
de repede? E de ajuns că în suflet îmi pare rău şi în sinea mea 
îmi cer iertare de la Dumnezeu? 

Un cititor: De aici să înţelegem că cine se va mântui ştie 
numai Dumnezeu, nu? Tocmai... 

130 Patericul, Episcopia Ortodoxă Română, Alba Iulia, 1993, pp. 
388-390. 

Fiecare dintre noi ne putem găsi o rugăciune care să 
fie apropiată sufletului nostru şi pe care să o spunem când 
suntem ispitiţi să cădem din ce în ce mai tare în păcat 131 . 
Sunt momente în care nu avem stare să citim o rugăciune 
din Ceaslov sau din Psaltire şi e bine să ne rugăm cu 
propriile cuvinte... Prin puterile noastre nu ne putem 
ridica... Dar Dumnezeu ne poate ajuta să ne ridicăm încă 
o dată, şi încă o dată, şi încă o dată... Până ce inimile 
noastre vor fi copleşite de iubirea Lui şi vom şti să stăm 
tari împotriva păcatului. . . 



O cititoare: Chiar şi când mă rog cu cuvintele mele simt 
ajutorul lui Dumnezeu, simt liniştea şi pacea în suflet. Şi cred 
că El ascultă durerea mea, chiar dacă o spun în cuvinte 
nepricepute... 

Anexe: 

Tu şi „nebunul" Simeon . . . 



Multe minuni a făcut acest plăcut al lui Dumnezeu, 
Sfântul Simeon cel nebun pentru Hristos. Gonea diavolii, 
cele ce aveau să fie le spunea mai înainte, tămăduia toate 
felurile de boli, izbăvea de năpraznice morţi, pe cei 
necredincioşi îi aducea la credinţă, iar pe cei păcătoşi îi 
povăţuia la pocăinţă. Dar oamenii nu puteau să cunoască 
sfinţenia lui, pentru că Dumnezeu îl acoperea şi până la 
sfârşitul său au socotit că este nebun şi îndrăcit. El ştia 
singur că lucrurile cele minunate ale sale, care se făceau 
cu darul lui Dumnezeu, trebuia să le acopere cu nebunia 
care se arăta pe dinafară. Dar să nu se smintească cineva 
auzind oarecare fapte necuviincioase şi vrednice de râs, 
pe care le făcea acest sfânt în nebunia lui cea prefăcută, 
batjocorind lumea cea deşartă şi trufaşă. Să se gândească 
fiecare la cuvintele Apostolului: Cel ce voieşte să fie 
înţelept în veacul acesta să se facă nebun. Şi iarăşi: Noi 
suntem nebuni pentru Hristos; pentru că cel nebun al lui 
Dumnezeu este mai înţelept decât oamenii. 

Cu darul lui Dumnezeu, pofta cea firească era luată 
de la dânsul. El a povestit despre sine, zicând: „Când 
eram în pustie şi aveam multă supărare de la patimile 
trupeşti şi când mă rugam lui Dumnezeu cu lacrimi pentru 
uşurarea acelui război, mi s-a arătat Sfântul Nicon, 
zicăndu-mi: «Frate, cum petreci?». Eu i-am răspuns: 
«Pătimesc rău, părinte, şi de nu-mi vei ajuta, nu ştiu ce 
voi face, pentru că trupul mă munceşte foarte mult». 

Stareţul, zâmbind, a luat apă din Sfântul Iordan şi mi-a 
turnat pe pântece; apoi, făcând semnul Sfintei Cruci, mi-a 
grăit: «Acum eşti sănătos!». De atunci n-am mai simţit în 
mine poftă trupească, nici în somn şi nici la arătare". 

S-a întâmplat stareţului că mergea pe lângă un loc 
unde dănţuiau o mulţime de fecioare. Fetele acelea, 
văzăndu-l pe el, au început a-l batjocori şi a-l chema la 
dânsul, strigând: „Monahule, monahule...!". Dar el, 
vrând să pedepsească şi să înţelepţească nerânduiala lor, 
s-a rugat în taina inimii sale către Dumnezeu. Deci le-a 
făcut ochii strâmbi, căutând fiecare cruciş, iar stareţul s-a 
dus în drumul său. 

Fetele, cunoscându-şi strâmbarea ochilor, au înţeles 
că nebunul le-a făcut lor aceea şi alergau în urma lui, 
plângând şi strigând: „Nebunule, îndreaptă-ne ochii 
noştri", pentru că lor li se părea că din vrajbă le-a făcut 
lor aceea. Deci, ajungându-l, l-au prins şi îl rugau cu sila, 
zicându-i: „Dezleagă ceea ce ai legat!". Iar el, jucând, a 
zis către dânsele: „De voieşte cineva din voi să se 
tămăduiască, atunci să-i sărut ochii cei strâmbi şi se va 
tămădui". Unele din ele, câte a voit Domnul să le 
tămăduiască, s-au învoit cu stareţul să le sărute ochii; 
deci, prin sărutarea lui, îndată au luat tămăduire. 
Celelalte, cărora le-a fost scârbă şi n-au voit să le sărute 
stareţul ochii, au rămas netămăduite . 



132 Faptele făcute de sfinţii nebuni pentru Hristos nu pot fi uşor 
înţelese de ceilalţi. Dacă ar face numai fapte vrednice de lauda 
tuturor, unde ar mai fi nebunia lor? Oricum, nu trebuie ca noi să 
încercăm să le urmăm faptele de părută nebunie, pentru că ele 
cer o aşezare lăuntrică deosebită. Şi, de altfel, în zilele noastre 
cea mai grea nebunie pentru Hristos este să fii normal. Pentru 
că în acest caz necredincioşii, care sunt îmbolnăviţi de 
înţelepciunea lumii acesteia, te vor considera nebun de-a 
binelea... 

Plecând stareţul puţin de la ele, au început şi acelea 
a alerga în urma lui şi a striga: „Aşteaptă, nebunule, 
aşteaptă pentru Dumnezeu şi sărută-ne şi pe noi! ", Dar 
stareţul nu le-a ascultat pe ele, ci alerga înainte, iar fetele 
veneau în urma lui. Unii din popor, care priveau la 
aceasta, ziceau: „Se joacă fetele cu dânsul", iar alţii le 
socoteau şi pe acelea că sunt nebune. Dar cuviosul zicea 
către dânşii: „ De n-ar fi strâmbat Dumnezeu ochii lor, 
apoi ar fi întrecut cu desfrânarea lor toate femeile din 
Siria; dar pentru schimbarea ochilor lor, nu vor mai fi 
astfel". 

Un tânăr oarecare a căzut în păcatul desfrânării şi 
îndată, ca pedeapsă din partea lui Dumnezeu, a fost dat 
satanei spre chinuirea trupului şi astfel se muncea de 
duhul cel necurat. Văzăndu-l pe el, stareţul l-a lovit peste 
obraz, zicându-i la ureche: „Să nu fii desfrânat". îndată 
cu cuvântul a ieşit diavolul dintr-însul şi tânărul acela a 
rămas sănătos. Deci, mulţi întrebându-l cum s-a tămăduit, 
el spunea: „Am văzut pe un stareţ ţinând în mâini o cruce 
de lemn. Cu aceea a izgonit de la mine un câine negru şi 
înfricoşător, pe care bătându-l, m-a făcut sănătos!". Acela 
nu putea să spună că Simeon Nebunul l-a tămăduit pe el, 
ţinând Dumnezeu limba aceluia, până în ziua morţii lui 
Simeon. 

El, fiind fără patimă, se apropia fără teamă de 
partea femeias că şi precum de demult în Sinai rugul de foc 
stătea nears, tot aşa şi el petrecea nears de atingerea 
femeiască. El mergea printre dănsele, căutând mântuirea 
lor, pentru că uneori zicea către orice desfrânată: „Dacă 
vei voi să-mi fii prietenă, îţi dau o sută de galbeni, numai 
să nu mai păcătuieşti". Zicând aceasta, îi arăta 
desfrânatei aurul, pe care Dumnezeu i-l dădea nevăzut. 
Dar femeile cele desfrânate, batjocorindu-l, i se făgăduiau 

că nu vor greşi cu nimeni. Dar lui îi trebuia jurământ de 
la dans ele şi, de se jura vreuna că va petrece în curăţenie, 
îi dădea galbenii. După aceea, dacă nu păzea jurământul 
şi greşea cu cineva, sfântul o cunoştea îndată şi o mustra. 
Atunci venea asupra ei o boală cumplită sau vreun diavol 
s-o muncească, până ce făcea făgăduinţă nemincinoasă de 
pocăinţă adevărată. Astfel a mântuit sfântul pe multe 
femei desfrânate... 

Da, cititorule, mă cheamă Simeon... Şi am primit de 
la Dumnezeu darul de a-i ajuta pe cei apăsaţi de ispitele 
trupeşti. Tu nu mă vezi, nu mă auzi şi nici nu te gândeşti 
că îţi pot fi de ajutor. De multe ori eşti trist, nu-i aşa? De 
multe ori eşti plictisit de viaţă... Poate chiar te gândeşti la 
sinucidere. De multe ori ai vrea să schimbi ceva în viaţa 
ta, să fie altfel. Cum altfel? Nu ştii exact, dar vrei să îţi fie 
mai bine. 

Ştiu, ai încercat de multe ori să schimbi ceva, dar 
până acum nu ai reuşit să afli ce căutai. De ce? Pentru că 
nu ştiai să cauţi, nu ştiai ce să cauţi, nu ştiai unde să cauţi. 
Ştiu, nu îţi place să auzi că mergeai pe un drum greşit. Şi 
poate totuşi că, pe undeva, îmi dai dreptate... Când stai şi 
te întrebi: de ce există atâta răutate în lume? Când eşti 
nemulţumit de faptul că există atâta suferinţă, sau când stai 
şi te întrebi de ce exişti, pentru că nu îţi găseşti locul într-o 
lume atât de ticăloasă, atunci îmi dai dreptate. Ai vrea să 
fie altfel. . . Ai vrea ca lumea să fie altfel. . . 

Şi eu am vrut acelaşi lucru. Şi îl mai vreau... Şi 
Dumnezeu a vrut să fie altfel. . . Crezi că, dacă s-ar fi putut 
ca viaţa noastră să fi fost mai fericită, Dumnezeu nu ne-ar 
fi dat această şansă? Să ştii că Dumnezeu ne-a dat-o. Of, 
dacă Adam nu ar fi călcat porunca dumnezeiască... Ştiu, 



133 Aceste fragmente sunt luate din Viaţa Sfântului Simeon. Le 
recomand cititorilor să citească acest text în întregime în Vieţile 
Sfinţilor - pe luna iulie, Editura Episcopiei Romanului. 

nu vezi nici o legătură directă între tine şi acest Adam de 
la începutul istoriei. . . 

Dar viaţa putea fi altfel. Mai bună, mai frumoasă, 
mai împlinită. Nu ne ajută însă la nimic să îl tot arătăm cu 
degetul pe Adam, ci trebuie să facem ceva. Ce? „Nu prea 
avem ce..." - constatăm privind în jurul nostru. Răul e 
prea mare... 

Şi totuşi, eu îţi spun că poţi face ceva... Dacă nu 
poţi schimba lumea, poţi măcar să îţi schimbi viaţa... Şi, 
cu fiecare om care trăieşte mai bine, întreaga lume este un 
pic mai bună. Tot aşa cum fiecare om rău murdăreşte, 
chiar dacă insesizabil, întreaga lume... Da, poţi trăi cu un 
picior pe pământ şi cu un picior în rai. In raiul la care eşti 
chemat. „Rai? Ce cuvânt ciudat... E bun de spus în 
poveştile de adormit copiii", ai putea spune. Şi totuşi raiul, 
în care Hristos m-a învrednicit şi pe mine să ajung, 
există... 

Da, ai auzit de multe ori că raiul există şi poate că de 
tot atâtea ori ai fost dezamăgit de viaţa pe care o duc cei 
care spun asta. . . Dar mie, mie oare ce ai să îmi reproşezi? 
Am lăsat liniştea pustiei, a pustiei în care mă simţeam ca 
într-un palat dumnezeiesc, şi am venit să locuiesc în 
mijlocul cetăţii, pentru a trăi şi a-i ajuta pe cei ca tine... 
Dacă aş fi trăit azi, aş fi venit în mijlocul Bucureştiului, al 
Atenei, al Londrei sau al Washingtonului... Nu, nu pentru 
că mi-ar fi plăcut mai mult viaţa de capitală, ci pentru a fi 
alături de cât mai mulţi oameni. Da, mă puteam duce şi în 
capitala Chinei, pentru că există biserici ortodoxe şi în 
Asia... 

Crede -mă că am fost batjocorit în fel şi chip, am 
primit umilinţe de tot felul, numai pentru a putea să îi ajut 
pe alţii ca tine... Hristos, Fiul lui Dumnezeu, a pătimit 
moarte pe cruce pentru păcatele noastre. Atât de mult ne-a 
iubit. . . Şi de asta am încercat şi eu să fac tot ce pot pentru 
a-i ajuta pe oameni să II cunoască. . . 

Am fost şi eu ispitit tare de duhul desfrâului... Dacă 
nu m-ar fi ajutat Sfântul Nicon, cine ştie ce mi s-ar fi 
întâmplat... Dar, pentru rugăciunile lui, Dumnezeu mi-a 
ridicat ispita. Ştiu deci cât de greu este să fii ispitit... Dar 
mai ştiu şi cât de bine este să primeşti ajutor. . . Dumnezeu 
mi-a dat acest har - de a-i ajuta pe cei ispitiţi sau chiar 
căzuţi în desfrânare. Şi pe mulţi i-am ajutat... Dacă s-ar fi 
scris toate faptele mele, nu ar fi încăput într-o carte... 
Numai că cele mai multe nu au fost făcute cunoscute. M- 
am ferit să fiu slăvit de oameni şi de asta mi-am ascuns 
harismele prin nebunia pentru Hristos. . . 

Dar, pentru cine are urechi de auzit, spun că este de 
ajuns să se ştie că m-am străduit să rup desfrânatele de 
lucrarea lor şi să le aduc pe drumul cel bun. Şi unele din 
ele se află acum în împărăţia Cerurilor... Crezi că acum 
am renunţat să îi ajut pe oameni să II cunoască pe 
Dumnezeu? Nu... Tocmai de asta şi vreau să te ajut... 
Pentru că ai avut căderi, pentru că ai ispite, pentru că 
diavolul vrea să te piardă, aşa cum i-a pierdut pe atâţia 
alţii... 

Vreau să te ajut. . . vreau să vin în ajutorul tău. . . 

Să mă ierte Sfântul Simeon cel nebun pentru Hristos 
că am îndrăznit să scriu în numele lui. . . Cu siguranţă că el 
s-ar fi adresat altfel sufletului tău... Dar sunt sigur că, 
dacă ai fi putut să îl auzi, ţi-ar fi spus şi el că vrea să vină 
în ajutorul tău, pentru a te ajuta să îţi schimbi viaţa. . . 

O, dacă am putea noi să auzim glasul sfinţilor, dacă 
am auzi cu câtă dragoste se oferă să ne vină în ajutor... 
Numai că nu putem să îi auzim direct 134 . Dar sfinţii ne 
vorbesc, în mod indirect, prin vieţile şi minunile lor. . . 



134 Cei care au încercat să vorbească cu sfinţii, prin spiritism, au 
căzut tot în ghearele diavolului, care, aşa cum poate lua chipul 
unui înger de lumină, poate lua şi chipul unui sfânt. . . 

Şi, citind câte ceva despre Sfântul Simeon, îţi poţi da 
seama că şi pe tine vrea să te ajute. Iţi poţi da seama că 
pentru sfinţi nu există oameni lipsiţi de importanţă. 
Oameni prea păcătoşi, prea răi, prea urâţi sau prea 
împietriţi la inimă. Sfinţii sunt colindători care vor să îţi 
aducă vestea cea bună a Naşterii lui Hristos. 

Sfinţii sunt prietenii care vor să ne ajute să scăpăm 
din lanţurile păcatelor şi să cunoaştem bucuria cea 
adevărată. Şi nu ne cer nimic în schimb... Păcat însă că 
oamenii nu înţeleg aceasta. 

Iată un exemplu: dacă întrebi o sută de creştini cine 
a fost Sfântul Avramie, cei mai mulţi ar spune: „Nu 
ştiu....". Dacă întrebi o sută de creştini dacă vor să fie 
ajutaţi de Sfântul Avramie, marea majoritate ar spune: 
„Da.!.". 

Poate că nici tu nu ştii nimic despre acest sfânt. Aşa 
că o să îţi spun eu o întâmplare din viaţa lui, o întâmplare 
mai palpitantă decât marea majoritate a producţiilor 
hollywoodiene... 

Sfântul Avramie a fost un mare rugător, un mare 
nevoitor, care ajunsese să se lupte cu diavolii în chip 
văzut. La un moment dat, când fratele său - care era văduv 
- a trecut la Domnul, rudele au adus-o pe fiica acestuia, 
Măria, care avea doar şapte ani, la sfânt. Cuviosul 
Avramie a lăsat-o să locuiască într-o chilie de lângă chilia 
sa, şi a învăţat-o rânduielile vieţii monahale. După 
douăzeci de ani, Măria a căzut în păcatul curviei cu un 
bărbat care o ispitise vreme de un an. Căzând în 
deznădejde, ea a părăsit viaţa monahală şi a ajuns într-o 
casă de desfrâu... 

După alţi doi ani, când sfântul a aflat unde trăia 
nepoata sa, s-a îmbrăcat în haine ostăşeşti şi s-a dus după 
ea. Când a văzut-o, abia a reuşit să îşi stăpânească plânsul. 
Când ea 1-a văzut, nu 1-a recunoscut... Seara, după ce au 
cinat, Măria i-a spus bătrânului să meargă în pat. După ce 

acesta a pus-o să închidă uşa camerei, luând-o de mâini, a 
început să plângă. I-a spus: ,,«0, fiica mea, eu voi 
răspunde lui Dumnezeu pentru tine în ziua judecăţii, eu 
voi lua asupra mea pocăinţa pentru păcatele tale. (...) O, 
fiica mea, scoală-te şi mergi cu mine!». Iar ea a răspuns 
către dânsul: «Dacă ştii că eu voi putea merge să mă 
pocăiesc şi îmi va primi Dumnezeu rugăciunea, voi merge 
şi voi cădea la cuvioşia ta şi voi săruta sfintele tale 
picioare, căci te-ai milostivit spre mine şi ai venit aici să 
mă scoţi din noroiul faptelor mele»" 135 . Şi s-au întors la 
chiliile lor. După o vreme, mergând pe calea pocăinţei, 
Măria a primit de la Dumnezeu chiar darul facerii de 
minuni, ca semn al iertării păcatelor sale. . . 

Să credem lui Hristos că sfinţii vor să vină în 
ajutorul nostru, aşa cum a venit Sfântul Avramie în 
ajutorul nepoatei sale. Să ne dăm seama că, fiind 
mădulare ale Trupului lui Hristos - care este Biserica - , 
ne înrudim şi noi cu Sfântul Avramie şi cu toţi sfinţii. Să 
nu ne supărăm că unchii noştri sau mătuşile noastre sau 
bunicii noştri nu au fost sfinţi. Ci să ne bucurăm că 
suntem rude duhovniceşti cu toţi membrii Sinaxarului... 
Suntem rude cu toţi sfinţii care strălucesc în împărăţia 
Cerurilor... 

Da, sfinţii vor să vină în ajutorul tău... Vor să te 
ajute şi Sfânta Măria Egipteanca şi Sfânta Taisia sau 
Sfânta Pelaghia, care din desfrânate au ajuns cuvioase... 
Vrea să te ajute şi Sfântul Siluan Athonitul, care a călcat şi 
el în noroiul desfrâului, iar apoi a mers pe calea 
pocăinţei... Vor să te ajute şi Sfântul Ioan Rusul, şi 
Sfântul Nicolae, făcătorul de minuni, şi Sfântul Stelian, 
ocrotitorul copiilor... Şi Sfântul Ciprian, care a fost 
vrăjitor înainte de convertirea sa... Vrea să te ajute şi 



135 Vieţile Sfinţilor - pe luna octombrie, Editura Episcopiei 
Romanului şi Huşilor, 1992, p. 317. 

Sfântul Mucenic Bonifatie, care cădea în păcatul beţiei, 
care trăia în desfrâu cu stăpâna sa Aglaida, care păcătuia 
poate mai greu decât tine, dar prin moartea sa eroică a 
intrat în cetele sfinţilor. Şi chiar Sfânta Aglaida, care, 
văzând cum iubitul ei Bonifatie a avut curajul de a-L 
mărturisi pe Hristos, a renunţat la patimi şi a dobândit 
sfinţenia printr-o viaţă de rugăciune şi nevoinţă... Vor să 
te ajute şi Sfântul Nectarie din Eghina, care a făcut şi face 
o mulţime mare de minuni în vremurile noastre, şi Sfântul 
Ioan Maximovici, arhiepiscopul care în secolul XX a 
dobândit sfinţenia, având acum moaştele întregi şi 
neputrezite... 

Da, o mulţime de sfinţi vor să vină în ajutorul tău. 
Şi, mai mult decât atât, Hristos însuşi bate la poarta inimii 
tale. Vrea să Se aşeze în ea. Vrea să îţi alunge 
singurătatea, tristeţea, durerea... 

Ne vorbeşte 
Sfântul Nicodim Aghioritul. . . 



„Ascultă o întâmplare cutremurătoare pe care o citim 
în istoriile Părinţilor. Un tânăr se îndrăgostise foarte tare 
de o prostituată. Dar, certându-1 părinţii, rudele şi 
duhovnicul, a hotărât să rupă legăturile acestui păcat 
printr-o spovedanie generală. Şi-a amintit toate păcatele, 
neuitând nici unul, şi le-a trecut pe o hârtie. Cercetându-le 
însă cu de-amănuntul, nu şi-a simţit inima zdrobită, cum 
se cuvine să simtă toţi cei ce se pregătesc de mărturisire. 
Era atât de puţină părere de rău în inima lui, încât, 
ducându-se să se mărturisească şi pe drum trecând pe 
lângă casa acelei femei uşoare, a simţit din nou imboldul 
puternic de a intra. Fără a sta mult pe gânduri a hotărât că 
nu era nici o primejdie să mai intre o dată la ea şi să mai 
adauge încă un păcat la atâtea rele, zicându-şi în sine că 
oricum avea să-1 mărturisească şi pe acesta dimpreună cu 
toate celelalte. Ce a urmat? In timp ce se convingea pe 
sine să cadă din nou în păcatul desfrâului, în casa 
prostituatei a intrat un alt iubit de-al ei care, gelos, s-a 
mâniat văzându-1 acolo şi 1-a lovit o singură dată, dar atât 
de tare, că 1-a omorât. 

Luându-i oamenii trupul ca să-1 îngroape, au găsit 
asupra lui hârtia unde-şi scrisese toate păcatele pe care se 
pregătea să le mărturisească duhovnicului. O, necruţătoare 

moarte! Nădejdi înşelătoare! Gânduri de rătăcire! Nefericit 
tânăr!" 136 

Am citit întâmplarea asta după ce de curând mi s-a 
întâmplat ceva asemănător - să am o ispită chiar înainte de 
spovedanie. Vroiam să mă împărtăşesc duminica, şi 
sâmbăta dimineaţa trebuia să mă spovedesc. Dar vineri 
seara mi-a spus cineva că duhovnicul nu va fi de găsit, şi 
mă gândeam că voi amâna spovedania pe săptămâna 
următoare. 

Vineri dimineaţa, când îmi pregătisem lista pentru 
spovedanie, uitasem să scriu un anumit păcat - fusesem 
biruit de mânie. Şi vineri seara am avut o ispită mare - de 
parcă diavolul mâniei vroia să intre în inima mea... A 
doua zi, sâmbătă, nici nu mai vroiam să mă spovedesc, 
chiar încercam să evit să mă văd cu duhovnicul meu... 
(Dar, la un moment dat, mi-a trecut prin cap că, dacă amân 
spovedania, păcatul va creşte în inima mea. Şi am ajuns la 
spovedanie. Părintele m-a ajutat mult prin sfaturile sale, şi 
de data aceasta. Apoi, deşi nu eram vrednic, mi-a spus că e 
bine să mă împărtăşesc... într-adevăr, Sfânta împărtăşanie 
e leac pentru suflet, cum învaţă atâţia Sfinţi Părinţi, şi în 
mod special Sfântul Nicodim Aghioritul. . .) 

M-am gândit: cum mi s-a putut întâmpla ca, deşi mă 
pregătisem pentru spovedanie, nu fusesem în stare să 
rezist ispitei mâniei? Şi răspunsul l-am aflat citind în 



136 Toate citatele din acest capitol sunt luate din cartea Sfântului 
Nicodim Aghioritul Despre metanoie - pocăinţă, Editura 
Panaghia, pp. 3-50. Nu am considerat necesar să dau referinţa 
exactă pentru fiecare citat, cartea de faţă nefiind o lucrare 
ştiinţifică. Pentru a nu încărca lucrarea cu citate, aş fi putut 
folosi mai puţine fragmente din învăţătura sfântului. Numai că 
mi-am dorit ca tinerii să îşi schimbe perspectiva pe care o au în 
privinţa scrierilor sfinţilor. Mai precis, cei care au crezut că 
scrierile acestora sunt plicticoase vor înţelege că nu este aşa. . . 

scrierile Sfântului Nicodim întâmplarea cu tânărul mort în 
casa prostituatei. 

Spovedania nu e depanare de amintiri... 

„Dacă mântuirea noastră ar atârna doar de 
mărturisirea tuturor păcatelor, atunci şi păcătoşii cei mai 
neruşinaţi şi mai necuviincioşi care se laudă cu păcatele 
lor şi le povestesc în joacă tuturor prietenilor la distracţii 
sunt mai bine pregătiţi pentru spovedanie, pentru că îşi 
mărturisesc toate păcatele fără a se ruşina. Atunci 
spovedania n-ar mai fi decât o lucrare ce-şi află împlinirea 
pe buze şi ar fi mai mult o descărcare a conştiinţei şi nu a 
inimii. Dar nu este adevărat. Spovedania ca la carte 
înseamnă îndepărtarea păcătosului de păcat şi întoarcerea 
lui la Dumnezeu. (...) Chiar dacă descoperirea în afară a 
păcatului este necesară, ca duhovnicul să o poată auzi, 
îndrepta şi ierta, ea nu este suficientă. Trebuie să existe şi 
o durere adâncă, o suferinţă lăuntrică a inimii. (...) Aşa 
cum împlinirea Tainei Botezului nu se poate face fără apă 
şi fără invocarea Sfintei Treimi cu scufundarea şi 
scoaterea din apă de trei ori, tot aşa şi Taina Pocăinţei şi a 
spovedaniei nu-şi atinge scopul fără durerea lăuntrică a 
inimii. Dacă aceasta lipseşte, este limpede că omul rămâne 
nepocăit, chiar dacă se căieşte şi se mărturiseşte, aşa cum 
nepocăit este şi cel care nu-şi mărturiseşte păcatele şi nu 
este dezlegat sau legat de duhovnic." 

Când ne otrăveşte Sfânta împărtăşanie 
„Nu trebuie să se mire nimeni că necuratul îi 
ispiteşte pe creştini cu acest gând înşelător, împingându-i 
să se arunce şi să cadă în tot felul de nelegiuiri şi, în acest 
fel, la prima să mai adauge altele mii, ei ştiind şi sperând 
că, mărturisindu-se, duhovnicii le vor ierta păcatele. Cei ce 
se lasă astfel păcăliţi aleargă la duhovnici ca la îngerii 
păcii, ca să nu-i lase să cadă în iad. Ceea ce trebuie să ne 

mire, însă, este faptul că nu văd înşelăciunea şi că se 
dovedesc cu totul nerecunoscători faţă de Dumnezeu. Ei 
fac din spovedanie şi din pocăinţă, de care se folosesc într- 
un chip rău, o pricină pentru păcat, prefâcând totodată 
milostivirea şi bunătatea lui Dumnezeu, pricina lor de 
mântuire, în pricină de prăbuşire şi de pierzanie. Şi, aşa 
cum planta otrăvitoare numită omag sau aconit îşi sporeşte 
otrava sub cea mai dulce rouă picurată din cer, tot aşa şi 
aceşti nefericiţi îşi otrăvesc şi mai mult viaţa şi îşi 
îngreunează moartea prin sângele preadulce şi mântuitor al 
lui Iisus Hristos. Ei se folosesc de sângele Domnului, care 
spală sufletul şi-i ajută să se cureţe de păcate prin pocăinţă 
şi spovedanie, doar ca să ude păcatele şi să le facă să 
crească. (...) Tu însuţi îţi spui: păcătuiesc cât vreau, că tot 
mă spovedesc şi mă căiesc. Şi, dacă tot am păcătuit o dată, 
pot să mai fac o dată şi încă o dată şi ori de câte ori vreau, 
pentru că ori de sunt multe, ori de sunt puţine păcatele, pot 
să mă spovedesc şi să mă căiesc. Este mare minune când 
aceşti creştini ajunşi pe culmile răutăţii îşi mai păstrează 
încă credinţa şi nu şi-o leapădă. Unii din ei, vai, lasă din 
mână şi această ancoră a credinţei, fiindcă, spune Sfântul 
Ioan Gură de Aur, «viaţa rea pe care o duc naşte dogme 
rele, viclene»". 

Calea îndreptării 

„Află, frate, că după spovedania făcută cum se 
cuvine, cu smerenie şi cu cucernicie, trebuie: 

1) Să împlineşti canonul 137 pe care ţi 1-a dat 
duhovnicul tău, fie că este post, fie că sunt metanii, fie 
rugăciune sau orice altceva. 



137 Unii consideră canonul o pedeapsă. . . Termenul de pedeapsă 
nu este însă potrivit pentru a descrie canonul... Duhovnicul nu 
este un tată ce îşi bate copilul care a greşit. El este un doctor 
care dă un medicament - uneori amar - bolnavului. Canonul are 
rostul de a schimba sufletul. Cu cât în suflet s-a înrădăcinat mai 

2) Trebuie să-ţi faci cu mulţumire, răbdare şi fără să 
te plângi canonul şi să nu respingi lecţia pe care 
Dumnezeu ţi-o va da ca să te vindece de păcate, fie că este 
vorba de boală, de nedreptate, de pierderea averii, de 
moartea înainte de vreme a celor dragi şi a rudelor, fie de 
vorbe urâte ce se spun despre tine şi de necinstea care ţi se 
face, fie de alte ispite care vin de la demoni, de la oameni 
sau de la firea atinsă de stricăciune." 

Despre învierea sufletului 

„Să ştii că cine doreşte să-şi facă livadă într-un loc 
sălbatic are nevoie de patru lucruri: 

1) Să taie lăstarii şi crengile copacilor neroditori. 

2) Să-i taie şi să le scoată rădăcinile pentru că, dacă 
rădăcinile rămân, răsar apoi alţi lăstari. 

3) In locul copacilor sălbatici să sădească pomi 
roditori. 

4) Să-i păzească de animale şi de vitregii până le 
cresc rădăcinile, se fac mari şi dau roade. 

Şi tu, frate, ca să dobândeşti căinţa adevărată ai 
nevoie de patru lucruri: 

1) Să tai lăstarii şi crengile păcatului, adică să fii 
hotărât şi să vrei din toată inima să nu mai păcătuieşti 
niciodată şi să te ţii departe de orice faptă şi lucrare a 
păcatului, aşa cum te-ai ţine departe de moarte şi de iad, 
pentru că lăstarii şi crengile sunt faptele cele noi ale 
păcatului. Te va ţine departe de păcat vorbirea neîntreruptă 
cu Dumnezeu, amintirea morţii, amintirea judecăţii lui 
Dumnezeu şi a iadului, deasa mărturisire şi deasa 
împărtăşire cu Sfintele Taine, dacă nu eşti oprit. Mai cu 
seamă Sfânta împărtăşanie te va ajuta să ocoleşti toate 

adânc păcatul, cu atât omul trebuie ca prin canon să se lupte mai 
tare cu el. Deşi la început unii sunt şovăielnici în a-şi face zilnic 
canonul, în timp încep să îi înţeleagă rostul şi să îi simtă 
folosul. . . 

prilejurile de a greşi. Te va ajuta de asemenea foarte mult 
dacă vei evita tovărăşiile rele şi persoanele cu care ai 
păcătuit şi, mai ales, acele tovărăşii şi prietenii care-ţi fac 
rău sufletului. 

2) Nu ajunge să te ţii departe de păcat, ci trebuie să-i 
tai ramurile şi mai ales să-i smulgi rădăcinile, care sunt: 
relele înclinaţii şi deprinderi, ispitele, patimile, poftele şi 
dorinţele care rămân înrădăcinate adânc în inimă chiar şi 
după ce te îndepărtezi de păcat. Ca să-ţi smulgi din inimă 
rădăcinile tuturor acestor porniri, ispite şi amintiri ale 
păcatului trebuie să lupţi, frate. Iar dacă nu vei scoate 
rădăcinile, există primejdia ca alte păcate să răsară şi să 
odrăslească. Şi spune Sfântul Vasile cel Mare: «Aşa cum, 
atunci când vrei să tai o plantă dar îi laşi rădăcinile, ea va 
răsări din nou, tot aşa şi cel ce voieşte a se curăţa de păcate 
trebuie mai întâi să lepede pricinile păcatului, aceasta 
fiindcă păcatele se nasc unele din altele şi nu sunt 
despărţite». 

De aceea îi vedem pe mulţi care se căiesc şi care, 
deşi au hotărât să nu mai păcătuiască niciodată cu fapta, 
chiar dacă au tăiat ramurile păcatului şi s-au depărtat cu 
totul de el, rădăcinile nu i le-au tăiat. In inima lor tot mai 
înclină spre păcate, le doresc, şi le amintesc şi le păstrează 
în minte. (...) 

3) învaţă acum cum trebuie să-ţi sădeşti în inimă, în 
locul copacilor neroditori şi sălbatici, pomi buni şi 
roditori, să sădeşti adică virtuţi în locul păcatelor. Să 
sădeşti smerenie în locul trufiei, înfrânare în locul 
lăcomiei, milostenie în locul iubirii de arginţi, blândeţe în 
locul răutăţii şi cruzimii, feciorie şi cuminţenie în locul 
patimilor cărnii, dreptate în locul nedreptăţii şi al 
prădălniciei, adică să dai şi ce este al tău. Să sădeşti 
iubirea şi dragostea frăţească în locul pizmei şi al urii, 
păzirea şi lucrarea poruncilor lui Dumnezeu în locul 
călcării lor. Căci nu este de ajuns pentru mântuire, frate, şi 

nici pentru dobândirea căinţei adevărate numai să-ţi 
smulgi din inimă rădăcinile păcatului şi apoi să laşi locul 
sterp, ci trebuie să sădeşti acolo unde a fost păcat copacii 
şi florile virtuţilor. Dacă-ţi laşi inima necultivată o vor 
năpădi iarăşi spinii şi copacii sălbatici ai păcatului. Aşa te 
îndeamnă Duhul Sfânt 1 8 prin gura psalmistului David: 
fereşte-te de rău şi fă binele (Ps. 33, 13). 

4) In ultimul rând, după ce-ţi sădeşti aceste virtuţi în 
inimă, trebuie să le îngrijeşti cât de mult poţi, până ce vor 
prinde rădăcini, adică până ce vor deveni obiceiuri, 
practicându-le neîntrerupt, aşa cum mai înainte obiceiuri 
îţi deveniseră patimile şi păcatele. Să le îngrijeşti până ce 
vor înflori şi vor rodi mântuirea, căinţa adevărată şi 
iertarea păcatelor tale. Dacă nu le îngrijeşti, vine sămânţa 
neghinei, diavolul, şi, în timp ce dormi şi n-ai habar de 
nimic, ţi le smulge din inimă şi-ţi pune în locul lor 
răutăţile lui, cum spune parabola din Evanghelie: 
Asemănatu-s-a împărăţia cerului cu omul care a semănat 
sămânţa bună în ţarina sa. Dar, pe când oamenii 
dormeau, a venit vrăjmaşul şi a semănat neghină printre 
grâu şi s-a dus (Matei 13, 24-25). 

Iar dacă nu sădeşti aceste virtuţi cu toată grija, se 
întorc patimile. De aceea Părinţii au numit patimile «cele 
care se întorc uşor». Şi când se întorc şi nu găsesc ţarina 
inimii cultivată şi lucrată, prind rădăcini mai uşor decât 
cele dintâi şi astfel şi starea de pe urmă a omului aceluia 
se face mai rea decât cea dintâi (Matei 12, 45), lucru care 
să nu ţi se întâmple niciodată. 

Acestea patru alcătuiesc, frate, adevărata pocăinţă. 
Prin ele o poţi dobândi. Biserica II roagă pe Dumnezeu în 



1 Un cititor: Exprimarea la persoana a doua singular seamănă 
cu o arătare cu degetul, pare impersonală şi nu mi se pare la 
fel de puternică precum exprimarea la persoana întâi plural. 
Da, ştiu, dar era vorba de un citat, nu puteam să prelucrez 
cuvintele Sfântului Nicodim... 

câteva rugăciuni anume rânduite, să ne dea acest dar: 
«Binevoieşte a ne aduce la pocăinţa cea adevărată». 
Acestea sunt roadele ei. Ele sunt dovada că Dumnezeu ţi-a 
iertat cu adevărat păcatele şi S-a împăcat cu tine." 

Domnul profesor Televizor 



întrebare: Scriaţi cu vreme în urmă că: „Mass- 
media este Evanghelia zilelor noastre! Este lumina după 
care se călăuzesc masele de oameni care aşteaptă Vestea 
cea bună a fericirii pământeşti". Aţi rămas la acelaşi 
punct de vedere? Nu vă daţi seama că există atâtea lucruri 
bune pe care le învăţăm de la televizor? 

îmi dau seama că există şi unele lucruri bune la 
televizor, nu neg asta. Dar nu pot contesta nici faptul că 
există şi mai multe lucruri rele. Televizorul a devenit 
principalul educator, principalul profesor al multor tineri. 
Asta o arată o mulţime de cercetări ştiinţifice. . . 

„Două studii realizate între 1983-1987 pun în 
evidenţă faptul că «televiziunea oferă adolescenţilor 
lecţiile de bază sau scenariile comportamentelor sexuale 
pe care aceştia trebuie să şi le însuşească şi în afara cărora 
aceştia devin incapabili să mai vadă altceva». într-o altă 
cercetare, «adolescenţii spun că televiziunea i-a încurajat 
tot atât de mult sau chiar mai mult decât cei mai buni 
prieteni în experienţa erotică. Institutul Naţional de 
Sănătate Mentală al SUA raportează, în 1982, că aspectul 
cel mai semnificativ pe care copiii şi tinerii îl învaţă de la 
televizor despre sex este setul de mesaje privind 
caracteristicile şi atitudinea pe care bărbatul şi femeia 
trebuie să le aibă în relaţiile sexuale unul cu celălalt». (...) 

Cei care se uită la televizor cred că relaţiile sexuale 
înaintea sau în afara căsătoriei, violul şi prostituţia sunt 
mult mai frecvente sau comune decât sunt ele în realitate 

(Greenberg, 1994). (...) în urma vizionării TV tinerii 
supraestimează numărul celor de vârsta lor care întreţin 
deja relaţii sexuale (Zobin, Hirsch, Smith şi Hardy, 1984). 
(...) Vizionarea TV accentuează tinerilor sentimentul că 
«toată lumea a făcut-o», adică are o viaţă sexuală, iar 
aceasta a contribuit, în ultimii 20 de ani, la o scădere 
gradată, dar constantă, a vârstei la care băieţii şi fetele au 
primul contact sexual (Braverman şi Strasburger, 1993). 
(...) 

Tinerii care se uită la televizor separat de familia lor 
(având un aparat TV în propria cameră) au o rată a 
relaţiilor sexuale de 3 până la 6 ori mai mare decât aceia 
care se uită la televizor împreună cu părinţii" 139 . 

Astfel de date confirmă afirmaţia marelui sociolog 
Marshall Mc Luhan privitoare la manipularea sexuală la 
care ne supune televizorul: „Goliciunea şi sexualitatea 
neîngrădite se întind rapid în era electrică, deoarece 
televizorul, care îşi tatuează mesajul direct pe pielea 
noastră, face din haine un lucru învechit, o barieră, şi este 
normal ca noua importanţă a simţului tactil să-i determine 
pe tineri să se atingă mereu între ei - după cum sugerează 
şi textul de pe insigna vândută în magazinele de obiecte 
psihedelice: DACĂ MIŞCĂ, ÎNTINDE MÂNA ŞI 
MÂNGÂIE. Stimulând simultan toate simţurile, 
mijloacele electrice (televiziunea, computerul) dau o 
dimensiune senzuală nouă şi multiplă sexualităţii de zi cu 
zi" 140 . 



139 Aceste date au fost preluate din volumul lui Virgiliu 
Gheorghe Efectele televiziunii asupra minţii umane, Editura 
Evanghelismos, 2005, pp. 289, 292, 298 (selecţie din studiul lui 
Victor C. Starsburger, Adolescents and the Media, Sage 
Publications , 1995). 

Marshall Mc Luhan, Mass-media sau mediul invizibil, 
Editura Nemira, Bucureşti, 1997, p. 244. 

Şi încă această erotizare accentuată a vieţii nu este 
singurul efect negativ al vieţii. O paletă largă de patimi ne 
sunt turnate în minţi prin intermediul micului ecran, de la 
iubire de arginţi până la mândrie sau mânie. 

„Vizionarea şi preferinţa pentru televiziunea violentă 
sunt legate de atitudinile, valorile şi comportamentele 
agresive. Robinson şi Bahman (1972) au găsit o relaţie 
între numărul orelor în care au fost urmărite programe TV 
cu conţinut violent şi declaraţiile făcute de adolescenţi 
privind propria implicare în comportamentul agresiv sau 
antisocial. Atkin, Greenberg, Korzenny şi Mc Dermott 
(1979) au folosit un alt mijloc de măsurare a 
comportamentului agresiv şi le-au propus fetelor şi 
băieţilor de la 9 până la 13 ani soluţionarea următoarei 
situaţii: «Se presupune că mergi cu bicicleta pe o stradă şi 
nişte copii vin şi îţi împing bicicleta. Ce ai face?». 
Răspunsurile alese de copii au inclus agresiunea fizică şi 
verbală, dar au existat şi răspunsuri care au arătat dorinţa 
de a reduce şi de a evita conflictul. Cercetătorii au ajuns la 
concluzia că răspunsurile conţinând agresivitatea fizică 
sau verbală au fost alese de 45% dintre cei care vizionează 
scene extrem de violente şi de numai 21% dintre 
telespectatorii scenelor cu violenţă redusă" 141 . 

Şi, ca şi cum nu ar fi de ajuns că televizorul învaţă 
pe oameni să devină robi ai sexului sau ai violenţei, în 
anumite situaţii acest „prieten" îi îndeamnă chiar să se 
sinucidă: 



141 Fragment din studiul realizat de John P. Murray - profesor 
universitar şi director al Centrului de studii asupra educaţiei 
familiale şi a serviciilor umane din cadrul Universităţii Statului 
Kansas SUA -, unul dintre cei mai importanţi cercetători din 
domeniul educaţiei şi familiei din Statele Unite (Virgiliu 
Gheorghe, Efectele televiziunii asupra minţii umane, Editura 
Evanghelismos, 2005, pp. 313-314). 

„Există mai multe studii care demonstrează o 
legătură strânsă între vizionatul TV şi actele sinucigaşe. 
Pentru a fi investigate efectele vizionării actelor sinucigaşe 
prezente în telenovelele de pe canalele americane, acestea 
au fost raportate la rata sinuciderilor din această ţară pe o 
perioadă de 6 ani. Concluzia? Ori de câte ori un personaj 
principal dintr-o telenovelă se sinucidea, timp de trei zile 
exista o creştere semnificativă a sinuciderilor în rândul 
femeilor din SUA 142 . Autorităţile federale din America au 
declarat că 28 de persoane s-au sinucis într-o singură 
săptămână, jucând ruleta rusească, după ce, anterior, 
urmăriseră la televizor filmul Vânătorul de cerbi, film care 
prezenta o lungă, interminabilă şi agonizantă scenă a 
acestui joc sinucigaş" 143 . 

Cred că dacă s-ar face sondaje asemănătoare, s-ar 
constata că televizorul a convins un mare număr de 
oameni să se lepede de credinţa creştină, şi să devină 
discipoli ai cine ştie căror erezii, religii mincinoase sau 
grupări yoghine... 

De ce am spus că televizorul e „Evanghelia zilelor 
noastre"? Pentru că ne modelează vieţile, ne schimbă 
vieţile, ne face altfel. Şi discipolii săi, plini de evlavie, se 
lasă transformaţi fără să opună nici cea mai mică 
rezistenţă. 

Şi, fiind educaţi să uite că există împărăţia Cerurilor, 
aceşti discipoli ajung să trăiască de parcă singura 
împărăţie adevărată ar fi în lumea aceasta. . . 44 



142 D.P. Philips, „The Impact of Mass Media Violence on U.S. 
Homicides", American Sociologica! Review, 48/1983, pp. 560- 
568 (apud Virgiliu Gheorghe, Efectele televiziunii asupra minţii 
umane, pp. 317-318). 

Virgiliu Gheorghe, Efectele televiziunii asupra minţii umane, 
Editura Evanghelismos, 2005, p. 318. 

Un cititor: Se găsesc şi studii care arată că televizorul 
creează dependentă. Primul lucru pe care d fac atunci când 

După ce articolul a fost gata, am primit de la un 
cititor un material interesant. Arată clar că televiziunea se 
transformă într-o şcoală a desfrâului... 

„Conform unui studiu emis miercuri de către Kaiser 
Family Foundation, numărul scenelor cu conţinut sexual 
de la televizor aproape s-a dublat din 1998. Studiul «Sex 
la TV4» a relevat de asemenea că includerea unor subiecte 
precum «sexul mai prudent», abstinenţa sau metodele 
contraceptive sunt abordate mai frecvent din 1998, dar în 
ultimii ani s-a mai «domolit». Studiul a examinat întreg 
conţinutul cu temă sexuală dintr-o mostră reprezentativă 
de 1.000 de ore de programe, cu excepţia emisiunilor de 
ştiri, evenimentelor sportive şi emisiunilor pentru copii. 
Studiul defineşte conţinutul sexual ca discuţii despre sex şi 
etalarea unui comportament sexual, de la sărut până la 
actul sexual. Rezultatele studiului au arătat că 70% dintre 
emisiunile examinate aveau un conţinut sexual care 
cuprindea în medie 5 scene pe oră, în comparaţie cu 56% 
dintre emisiuni cu 3,2 scene pe oră în 1998 şi 64% dintre 
emisiuni cu 4,4 scene pe oră în 2002. în orele de vârf, 77% 
dintre emisiuni aveau conţinut sexual în medie de 5,9 
scene pe oră. 

Per total, creşterile combinate reprezintă aproape o 
dublare a scenelor cu conţinut sexual la televizor din 1998, 
de la 1930 de scene la 3780 în eşantionul studiat, ceea ce 
este egal cu o creştere de 96% din 1998 în 2005, după cum 
arată studiul. 



intru în casă este să pornesc televizorul. Invariabil. Am citit şi 
eu astfel de studii. Cea mai completă carte apărută în limba 
română pe această temă este cea din care am preluat 
informaţiile esenţiale pentru acest capitol: Virgiliu Gheorghe, 
Efectele televiziunii asupra minţii umane, Editura 
Evanghelismos, 2005. 

209 



Cu toate acestea, numărul emisiunilor în care actul 
sexual este «arătat sau sugerat» a scăzut foarte mult în 
ultimii ani, de la 7% în 1998 şi 14% în 2002 la 11% în 
2005 145 . 

în plus, dintre emisiunile cu conţinut sexual, 14% 
includ cel puţin o scenă în care se face referire la riscuri de 
natură sexuală sau la responsabilităţi de acest gen. 
Numărul acestora a crescut de la 9% în 1998 la 15%, cam 
acelaşi număr raportat în 2002" 146 . 



145 Faptul că a scăzut de la 14% la 11% în ultimii trei ani nu este 
o victorie. Comparând cu cei 7% din 1998 vedem totuşi o 
creştere cu mai mult de 50% în ultimii 7 ani. Iar scăderea din 
ultimii trei ani e de fapt o înlocuire a imaginilor explicite cu 
imagini care, deşi nu sunt la fel de clare, au un efect 
manipulator mult mai puternic. . . 

146 Articolul „Mai mult sex la TV", aparţinând lui Kimberly 
Speight, a fost preluat de pe http://today.reuters.com/news la 10 
Noiembrie 2005. Dacă ar fi fost tipărit în presa ortodoxă, gurile 
rele ar fi spus că e exagerat. Ce vor spune însă văzând că 
rezultatele studiului au fost difuzate chiar de Agenţia Reuters? 

Modele care ne smintesc. . . 



Şi în proorocii Samariei am văzut nebunie, căci au 
profeţit în numele lui Baal şi au dus în rătăcire pe poporul 
lui Israel. Dar în proorocii Ierusalimului am văzut 
grozăvii: aceştia fac desfrănare şi umblă cu minciuni, 
ajută mâinile făcătorilor de rele, ca nimeni să nu se 
întoarcă de la necredinţa sa; toţi sunt pentru mine ca 
Sodoma, şi locuitorii lui ca Gomora. De aceea, aşa zice 
Domnul despre prooroci: Iată, îi voi hrăni cu pelin şi le 
voi da să bea apă cu fiere, că de la profeţii Ierusalimului 

s-a întins necredinţa în toată ţara (Ier. 23, 13-15). 

=1= 

Am vorbit de curând cu un mitropolit care mi-a spus 
că ar fî bine să scriu o carte întreagă pe tema smintelii pe 
care o produc unii preoţi şi despre faptul că oamenii ar 
trebui să aibă puterea de a nu-i judeca... Şi, după discuţie, 
am primit o scrisoare pe tema aceasta. Iată câteva 
fragmente din ea: 

Soţul meu îmi pune nişte întrebări la care nu ştiu ce 
să răspund şi nici nu ştiu unde există aceste răspunsuri - 
pentru că ele există cu siguranţă, dar pentru un începător 
e mai greu să le găsească. . . 

Aşadar, ce faci când, oricât de mult te-ai feri, nu 
poţi să nu vezi sau să auzi lucruri smintitoare despre 
preoţi? Nu-mi spune că trebuie să-ţi astupi ochii şi 
urechile. Cum pot eu să demontez tensiunea care se 
acumulează în el datorită încercării lui de a nu da atenţie 
celor văzute sau auzite şi chiar de a-l apăra pe preotul 
respectiv în faţa celui care îl acuză? Nu poţi să-i combaţi 

pe toţi cei care arată cu degetul, şi vai, uneori au 
dreptate... Cum te poţi duce să te apropii de Dumnezeu 
într-o biserică unde preotul se răsteşte la o biată bătrână 
care nu merge suficient de repede după ce a luat Sfânta 
împărtăşanie sau dă afară o mamă al cărei prunc 
scânceşte? Cum te poţi duce la unul al cărui vârf de nas 
atinge norii, numai pentru că în schimbul unei 
„contribuţii" substanţiale a primit nu ştiu ce grad şi care 
se roagă pentru legatul sau dezlegatul cununiilor? Ce faci 
când un bolnav, şi nu unul prea credincios, ci unul care 
spre sfârşit de viaţă vrea să mai îndrepte ceva, cere să 
vină un preot să-l spovedească, iar preotul nu vine nici 
după o lună, deşi i s-a reamintit? Ce faci cu cei care se 
poartă de parcă biserica ar fi moşia lor, iar enoriaşii sunt 
„negrişorii de pe plantaţie", care le rotunjesc 
buzunarele? Ce faci când un alt preot nici măcar nu se 
mai închină pe lângă o biserică spunând: am impresia că 
dacă mă închin aici mă închin în fata casei lui X, pentru 
că în timp ce se construia biserica se construia şi casa 
lui... din aceleaşi materiale, desigur! Nu-mi spune că nu 
trebuie să judeci... Trăim printre oameni, nu sub un clopot 
de sticlă! Ştii cum se zice: dacă nouă oameni îţi spun că 
eşti beat, chiar dacă n-ai băut decât un pahar de vin, te 
duci la culcare... Nu vreau să crezi că mă eschivez, sau 
că vreau să văd numai jumătatea goală a paharului. Pur 
şi simplu, tot ce am înşirat până acum sunt lucruri reale, 
trăite, probate. Nu mă vait, dar deja nu ştiu cum aş putea 



O cititoare: Şi totuşi judecata ei nu este OK; chiar dacă 
trăim printre oameni, aici trebuie să îşi facă apariţia nevoinţa 
noastră; dacă am jî fost creaţi fără posibilitatea de a nu judeca 
pe aproapele, la ce ar mai fi fost bună porunca? Dar tocmai 
aici e ideea credinţei adevărate şi a adevăratului creştin: deşi 
poţi şi îţi vine să judeci, te abţii pentru că aşa a spus Dumnezeu 
şi pentru că ştii şi crezi cape toţi ne va judeca Dumnezeu. 

O cititoare: Depinde de oameni ... 

să răspund acestor întrebări pe care soţul meu le pune din 

ce în ce mai des . Din fericire avem un duhovnic foarte 
bun , numai că este departe şi din cauza serviciului nu 
ajungem decât rar la dânsul şi este întotdeauna atât de 
sufocat de credincioşii care vin la spovedit încât nu mai 
este timp şi pentru astfel de întrebări ... 

Vrem sau nu să recunoaştem, mulţi oameni sunt 

frământaţi de această problemă 152 . . . 

* 

„Ferice de preotul vrednic pe care Părintele veşnic îl 
proclamă fiul Său în raiul plin de uimirea îngerilor - raiul 
preoţilor. Există, cum ar spune Sfântul Ioan Gură de Aur şi 
un iad al preoţilor, că nu vor scăpa de păcatele celor 
păstoriţi pe care i-au lăsat în rătăcire. Iar Sfântul Grigorie 
Teologul spune: «Tot atâtea suflete ucidem, câte din vina 
noastră lăsăm să se osândească»..." 

Părintele Arsenie Papacioc 

* 

„Sfântul ierarh Luca Voino-Iasineţki, un mărturisitor 
care a traversat lagărele comuniste, în circularele sale îşi 
atenţiona preoţii să nu cadă în înşelarea de a recomanda şi 
altora slăbiciunile lor personale, ca pe unele pe care 



1 9 O cititoare: Povestindu-i despre mari duhovnici, despre 
preoţi minunaţi şi despre adevărate exemple de credinţă 
creştină. 

O cititoare: Şi asta nu e motiv să creadă că nu religia, 
Biserica sau altceva decât omul păcătos sunt de vină pentru 
păcatele acelor preoţi de care vorbeşti mai sus? 

O cititoare: Dacă îi macină cu adevărat aceste întrebări, 
trebuie să i le adreseze părintelui lor. Aşa zic şi eu. 
152 Materialul care urmează a fost scris cu mult timp înainte de a 
primi scrisoarea din care am citat. Deşi obişnuiam să pornesc 
unele articole de la scrisorile cititorilor, de această dată am făcut 
invers, am argumentat necesitatea unui articol terminat prin 
inserarea unor fragmente dintr-o scrisoare... 

Dumnezeu le iartă uşor, ci să le canonisească după 



cuviinţă" 153 . 



Unul dintre motivele pentru care oamenii nu vin la 
biserică este că au fost smintiţi de păcatele preoţilor. Am 
auzit - pe stradă, în parc, în autobuz, în tren - discuţii 
despre păcatele preoţilor. Linia standard pe care merg 
slujitorii altarului care vor să contracareze bârfele pe 
seama preoţilor păcătoşi este repetarea cuvântului 
evanghelic: Nu judecaţi, ca să nu fiţi judecaţi... 

O astfel de abordare mi se pare incompletă. Cum 
poţi să îi ceri unui om care nu vine la biserică să nu îl 
judece pe preotul prins „cu mâţa în sac"? 

„Sătenii din comuna R. sunt hotărâţi să nu-1 
primească în comuna lor pe preotul M.T., în vârstă de 37 
de ani, şi au organizat o adevărată răscoală în urmă cu 
două zile, pe motiv că preotul ar fi prea iubăreţ şi ar putea 
să seducă şi femeile din satul lor. Scandalul a pornit în 
urmă cu doi ani, când M.T. slujea în satul vecin, G. Atunci 
s-a aflat că preotul se iubea pe ascuns cu o localnică al 
cărei soţ era plecat la muncă în Italia. (...) Câteva sute de 
oameni au ieşit în stradă, au pus lacăt pe uşa bisericii şi au 
pichetat primăria, ameninţând că renunţă la ortodoxism 
dacă Episcopia (...) le impune un preot pe care ei nu-1 
agreează. «Noi nu vrem preot în comună curvar. Noi vrem 
să ne alegem preotul nostru, dacă nu, ne lepădăm de 
biserică şi trecem la sectanţi», spune liderul enoriaşilor din 
R., consilierul bisericesc Dumitru Chirită" (Silvia 
Vrânceanu - Evenimentul Zilei, 27 mai 2005) 15 . 

Atitudinea şantaj istă a sătenilor din R., deşi greşită - 
căci ce folos ar avea dacă s-ar lepăda de Biserica lui 



Ierodiacon Savatie Baştovoi, In căutarea aproapelui pierdut, 
Editura Marineasa, 2002, pp. 71-72. 

154 Este probabil ca părintele din comuna R. să fie nevinovat şi 
oamenii să îl clevetească pe nedrept. 

Hristos şi ar trece la sectanţii eretici, pierzându-şi sufletele 
şi ajungând în iadul în care ajung şi preoţii păcătoşi? - este 
într-un fel justificată. Creştinii vor ca păstorul să le fie un 
model de viaţă duhovnicească. Ne este foarte greu să 
rezistăm ispitelor acestei lumi neopăgâne, urătoare de 
Hristos. Cum vom rezista oare dacă păstorii noştri ne vor 
fi pilde de păcat şi nu de virtute?... 155 

Cei mai slabi în credinţă privesc spre cei mai sporiţi, 
pentru a se aprinde din râvna lor duhovnicească. Şi dacă 
cei mai sporiţi calcă în picioare Evanghelia lui Hristos, ce 
vor face ceilalţi? 

Tot în Evenimentul zilei, în numărul din 22 martie 
2005, a apărut un alt articol despre slujitori ai altarului 
care sunt acuzaţi că ar fi făcut lucruri murdare: „In 
ultimele săptămâni au izbucnit mai multe scandaluri în 
legătură cu acuzaţii foarte grave la adresa mai multor înalţi 
prelaţi ai Bisericii Ortodoxe din Grecia, numeroase voci 
mergând până la a cere demisia arhiepiscopului 
Christodoulos, capul bisericii elene. Recent, confidentul 
său, Theoklitos, episcop de Thessaliotis, a demisionat 
după ce a fost acuzat de homosexualitate şi trafic de 



155 Pe un forum de internet, o femeie povestea o întâmplare din 
copilărie care a marcat-o foarte mult, întâmplare al cărei 
personaj principal a fost unchiul ei, care era preot: „într-o zi m- 
a luat în biserică şi a scos din cutia milei 100 de lei, care pe 
vremea aia erau o grămadă de bani, mi i-a pus în palmă, iar eu 
ţin minte că m-am ruşinat şi am considerat sacrilegiu să iau bani 
din biserică, aşa că am refuzat cu îndârjire. Aveam doar şapte 
ani, dar cuvintele lui încă le mai simt cum ard în inimă: «Hai, 
ia-i! Ce ştii tu?! Biserica e vacă de muls!»". Din păcate, pentru 
unii slujitori ai altarului biserica e vacă de muls... Numai că 
există şi preoţi pentru care preoţia înseamnă jertfa şi nu 
avantaje, nevoinţă şi nu agoniseală, cruce şi nu îmbuibare. Şi 
aceştia sunt cei care vor dobândi împărăţia Cerurilor, pe care au 
propovăduit-o nu numai prin cuvintele, ci mai ales prin faptele 
lor... 

droguri, iar după numai câteva zile, mentorul lui 
Christodoulos, mitropolitul Kallinikos de Atena, a fost şi 
el acuzat că a făcut avansuri sexuale unui ţârcovnic. 
Dezvăluirile curg gârlă, aproape în fiecare zi formulându- 
se noi acuzaţii contra unui preot care are un comportament 
sexual deviat sau care a furat bani din fondurile bisericii", 
scria Sabina Nicolae, importând în spaţiul românesc o 
fărâmă din tulburarea produsă în Grecia. 

(Mă aflam în Grecia când a început scandalul acesta 
şi vrând-nevrând am urmărit în mare evoluţia lui. Fiind 
absolvent al Facultăţii de Teologie, mulţi - chiar şi colegii 
de la anul de limbă neogreacă, colegi care nu aveau nimic 
de-a face cu studiile teologice - îmi puneau întrebări prin 
care credeau că îmi zdruncină credinţa: „Cum de poţi 
crede în Dumnezeu când preoţii duc o viaţă atât de 
murdară?..." Un coleg musulman din Egipt - care cu altă 
ocazie îmi spusese că nu se aştepta să vadă o viaţă atât de 
destrăbălată la tinerii ortodocşi greci - a rămas efectiv 
mirat că eu mai pot crede în Hristos când preoţii noştri fac 
păcate atât de mari. „La noi la musulmani nu se întâmplă 
aşa ceva...", mi-a spus cu vădită satisfacţie. Şi mi-a fost 
clar că tentativele mele de a-1 apropia de adevărul lui 
Hristos şi al Bisericii care e Trupul Său sunt aproape 
nule...) 

Voi începe scurtul meu articol menţionând faptul că 
unele dintre scandalurile în care este implicată Biserica de 
către mass-media sunt nefondate, acuzele nefîind 
adevărate. Directorii ziarelor au observat că un ziar care 
conţine un articol despre un popă păcătos sau beţiv se 
vinde mai uşor. . . Şi de asta nu ezită să trimită vânătorii de 
informaţii ori de câte ori un scandal se arată la orizontul 
lumii bisericeşti 156 . Poate că de fapt în Grecia situaţia este 



156 Numai că unii ziarişti, în loc să informeze, dezinformează. 
Un caz recent, cel al părintelui Corogeanu şi al mănăstirii 
Tanacu, dovedeşte uşor această afirmaţie. In unele articole s-a 

216 



mult mai puţin gravă decât ne informează mass-media. Eu 
însumi ştiu cazuri prezentate de presă într-un mod 
deformat. Dar, pentru ca ziarele să se vândă şi emisiunile 
de ştiri să aibă spectatori, adevărul poate trece lesne într- 
un plan secundar... 

Totuşi, chiar dacă uneori în articolele despre 
păcatele slujitorilor altarului situaţia este prezentată 
deformat, există şi dezvăluiri care aduc la cunoştinţa 
opiniei publice căderi reale, care pun într-o lumină 
nefavorabilă Biserica lui Hristos. Insă. . . 

Eu cred că atunci când un preot păcătuieşte nu 
Biserica se face de ruşine, ci societatea însăşi. Societatea 
care 1-a zămislit pe preotul respectiv. Trebuie să ne mustre 
conştiinţa şi pe noi că nu avem preoţi mai sfinţi. Preoţii 
sunt, într-un fel, nu numai copii ai parohiei în care au 
crescut, ci şi roadele parohiei pe care o păstoresc. Dacă 
parohia în care au crescut era plină de oameni iubitori de 
patimi, de oameni cu o credinţă superficială, aceştia şi-au 



scris că o maică a murit răstignită pe o cruce în timp ce i se 
făceau nişte slujbe de exorcizare. Dacă însă Irina Comici - o 
femeie atât de bolnavă, încât cei de la spital o externaseră 
pentru că epuizaseră toate mijloacele de a o ajuta - ar fi murit în 
mănăstirea care o găzduise cu bunăvoinţă (fratele Irinei 
declarând nu o dată că mănăstirea nu a cerut şi nici nu a primit 
vreo „recompensă" pentru ospitalitatea de care a dat dovadă), 
oare de ce ar mai fi venit salvarea să o ducă la spital? Salvările 
nu au voie să ia morţi. Iar dacă era moartă în salvare, de ce i s- 
au făcut perfuzii cu adrenalină, când morţilor nu li se pot face 
perfuzii? Nu are rost să intru în detalii, să comentez faptul că 
medicii care au cercetat fişa medicală de pe salvare au observat 
că doza de adrenalină administrată depăşea cu mult limita 
maximă etc, nici nu îi voi lua apărarea părintelui Daniel. Dar 
un lucru este evident: indiferent ce s-a întâmplat la Tanacu, 
presa (cu mici excepţii) a prezentat situaţia deformând în mod 
brutal lucrurile... 

pus amprenta pe sufletul viitorului preot 157 . Şi dacă 
oamenii care vin la un preot duhovnic sunt molateci în 
viaţa duhovnicească, dacă duc o viaţă potrivnică 
Evangheliei, nu îngreunează ei viaţa preotului? Ba da. Şi 
dacă preotul nu duce viaţă de sfinţenie, se va lăsa molipsit 
de duhul lumesc al celor pe care îi păstoreşte. 

E lesne de înţeles de ce necredincioşii raţionează 
simplist: „Faptul că popii sunt păcătoşi e o dovadă în plus 
că Dumnezeu nu există. . ." Cum altfel ar putea ei gândi? 

In acelaşi timp însă, creştinii ştiu că preotul este cel 
rânduit de Dumnezeu să ducă turma cuvântătoare spre 
mântuire. Şi mulţi s-au mântuit având păstori nevrednici 
care au ajuns în iad. Dar s-au mântuit pentru că nu au stat 
să îi judece pe preoţi, ci au încercat să trăiască după voia 
lui Dumnezeu, voie pe care au cunoscut-o tocmai cu 
ajutorul păstorilor lor, chiar dacă aceştia erau nevrednici. 

Un părinte care se dusese să sfinţească un bordel, 
părintele I.S., spunea: „Eu, ca preot, aş fi de acord să fie 
bordeluri frumoase, domnule, să meargă tinerii să-şi facă 
nevoile". Cazul lui a fost îndelung discutat de mass-media, 



57 Mihail Neamţu, una dintre cele mai puternice voci ale ge- 
neraţiei tinere, observa în articolul său „Reforma învăţământului 
teologic" (tipărit în volumul Bufniţa dintre dărâmături. Insom- 
nii teologice, Editura Anastasia, 2005): „Cititori fervenţi ai lui 
Bebe Mihăescu, abonaţi din oficiu la reviste de tip Playboy sau 
Hustler, nu puţini tineri teologi îşi afişează deschis apostazia" 
( http://www.algoritma.ro/dilema/40/MihailN.htm ). Afirmaţia este 
dureroasă. Nu ar trebui să ne mire faptul că aceşti tineri iubitori 
de păcat nu devin într-o clipă, mai exact după hirotonie, 
vrednici slujitori ai altarului... Ar trebui să ne mire tocmai 
convertirile, tocmai cazurile în care cineva care a trăit în păcat, 
deşi primeşte hirotonia călcând canoanele Sfinţilor Părinţi, 
reuşeşte să ducă apoi o viaţă de pocăinţă, fiind un păstor model 
pentru credincioşii săi. Şi tot aşa ar trebui să ne mire exemplele 
studenţilor teologi care merg pe calea sfinţeniei fără a se lăsa 
vătămaţi de colegii lor care merg pe drumuri greşite. 

aşa că nu are rost să dau alte detalii. Creştinii din parohia 
sa au avut trei opţiuni: unii, mai şovăitori în credinţă, s-au 
smintit şi au renunţat să mai vină la biserică. Alţii, deşi s- 
au smintit, nu au părăsit Trupul lui Hristos, Biserica 
Ortodoxă, ci doar au plecat la o altă biserică, la un alt 
duhovnic. Au fost însă şi creştini care, deşi căderea 
păstorului lor fusese vădită, nu l-au părăsit. S-au rugat 
pentru îndreptarea părintelui lor şi au rămas în continuare 
la biserica la care acesta slujea. Dumnezeu le va răsplăti 
nădejdea şi răbdarea. 

Ne apropiem de vremurile din urmă, în care vor 
apostazia nu numai mulţi creştini, ci şi mulţi clerici şi 
ierarhi. Sunt multe profeţii ale sfinţilor în care suntem 
preveniţi despre asta. Aşa cum în primele secole ale 
Bisericii alegerea credinţei creştine era identică cu 
asumarea muceniciei, şi în vremurile noastre alegerea 
credinţei creştine este identică cu asumarea unei vieţi 
jertfelnice, pentru că şi astăzi - ca la începuturi - credinţa 
creştină este călcată în picioare de mai-marii lumii. 

E greu să fii creştin când atâţia creştini se leapădă 
prin păcatele lor de Hristos, este greu să fii creştin când 
unii preoţi te smintesc. Dar niciodată nu a fost uşor să fii 
creştin. Chiar dacă ne este greu să mergem pe calea 
mântuirii când unii preoţii nu sunt modele de viaţă 
duhovnicească, trebuie să mergem înainte. 

Şi trebuie să vedem şi lucruri pe care mass-media 
refuză să ni le arate. Să vedem că, tot aşa cum există preoţi 
nevrednici, există şi preoţi cu viaţă sfântă. Hristos nu a 
părăsit Biserica. Numai că despre aceştia nu se scrie nimic 
în ziarele în care Biserica este batjocorită periodic. 

In acest secol al vitezei, în America şi în alte părţi 
ale globului unii străbat zeci sau chiar sute de kilometri în 
fiecare duminică pentru a ajunge la o biserică ortodoxă. 
Cei care au fost smintiţi de preotul lor - fie că acesta este 
un beţiv, un desfrânat sau un hrăpăreţ notoriu - ar putea 

face un efort pentru a merge la un preot sporit în viaţa 
duhovnicească, chiar dacă distanţa până acolo nu este 
mică. Pentru că, dacă părăsesc Biserica, II părăsesc pe 
Hristos. Dar, plecând de la un preot care duce viaţă 
păcătoasă la un preot care le poate fi model de sfinţenie, 
nu pierd nimic. Dimpotrivă. 

Este adevărat că nu există preoţi cu har şi preoţi fără 
har. Toţi preoţii, dacă nu cad în vreo erezie condamnată de 
Biserică, au har. Dar priceperea de a călăuzi suflete nu o 
au toţi, ci numai cei care duc lupta cea bună. Deci creştinii 
nu greşesc cu nimic dacă intră sub îndrumarea 
duhovnicească a acestora din urmă. 

Oricum, să nu uităm un lucru: şi dacă ducem viaţă 
curată, şi dacă ne spovedim la preoţi cu viaţă sfântă, dacă 
îi judecăm pe preoţii păcătoşi, călcăm în picioare 
Evanghelia lui Hristos, ne punem noi judecători în locul 
lui Dumnezeu. Şi pentru asta, când vom ajunge noi înşine 
la judecata sufletelor, nu ne va fi uşor. Pentru că vom 
ajunge în iad. In timp ce unii dintre preoţii pe care i-am 
judecat, pentru că s-au pocăit de păcatele lor înainte de a 
muri, vor ajunge în rai. 

Şi, până la urmă, cu ce ne-am ales din faptul că ne- 
am smintit de ei şi i-am judecat?... 

* 

Părintele Savatie Baştovoi: „Aproapele nostru este 
un fel de oglindă duhovnicească pentru noi, poate chiar un 
fel de proiecţie a noastră în exterior. De aceea, ceea ce 
vedem noi în aproapele nu este altceva decât noi înşine, 
vedem în aproapele doar neajunsurile şi patimile de care 
noi suferim. De exemplu, coboară un preot dintr-o maşină 
foarte luxoasă, însoţit de o femeie frumoasă, iar în urma 
lor un tânăr le duce bagajul. Dacă cineva e iubitor de 
avere, va zice: «Ce maşină are popa!». Cel desfrânat va 
zice: «O, ce femeie are popa!». Cel îngâmfat va zice: «O, 
are slugi popa, de nu poate să-şi care singur bagajele!». 

Dacă însă cineva trăieşte în feciorie, poate să creadă că 
femeia este sora preotului, şi chiar poate să-i pară că 
seamănă cu el. Dacă n-are patimă pentru avere, poate 
crede că maşina e împrumutată sau nici să nu o bage în 
seamă. Dacă este smerit, va zice: «Ce fericit este fratele că 
s-a învrednicit să ducă valiza unui slujitor al lui Hristos, 
probabil că în ea sunt veşmintele preoţeşti şi alte lucruri 
sfinte». Fiecare deci se vede în celălalt pe sine. Aproapele 
este cel mai bun barometru al vieţii noastre 
duhovniceşti" 158 . 



158 Ierodiacon Savatie Baştovoi, ibidem, pp. 111-112. Aş 
extinde puţin afirmaţia părintelui Savatie: cred că, atunci când 
unii intelectuali contemporani promovează ideea gnostică 
potrivit căreia Hristos ar fi avut o femeie cu care păcătuia 
încearcă să îl învinovăţească pe Hristos de patimile în care ei 
înşişi sunt prinşi. Poate de asta a şi făcut atâta vâlvă piesa Alinei 
Mungiu - Pippidi, Evanghelista, în care „Isus" îi cere iertare 
femeii cu care căzuse, iar ea răspunde: „Când ne-am iubit, puţin 
îţi păsa dacă eşti fiul lui Dumnezeu sau nu... " (Editura Cartea 
românească, 2006, p. 62). 

Noi vorbim prin minuni 



Un tânăr m-a întrebat: Am încercat să stau de vorbă 
cu un preot, dar m-a expediat repede. Mi-a trecut dorinţa 
de a mă spovedi. Cum să depăşesc impasul în care mă 
aflu? 

Voi încerca să prezint un răspuns neconformist, voi 
încerca să ofer un răspuns indirect la această întrebare. . . 

„Până unde poate să meargă relaţia de prietenie 
dintre un tânăr şi o tânără? " 

Noi, ca mădulare ale Bisericii, avem senzaţia uneori 
că ispitim Biserica instituţională. Ne ispitim uneori cu 
nerozenia, gândind că voi sunteţi asexuaţi. Nu aţi văzut ce 
reacţie a fost când statul a propus educaţia sexuală în 
şcoală? Toţi: „ Vai de mine! ... " Dar noi avem îngeri! Pe 
coridoare trec doar nişte înger ei! Să fim serioşi!... 
Biserica era obligatoriu să dea o alternativă creştină la 
educaţia sexuală , să-i înveţe pe oameni că nu sunt 
numai triunghiuri şi dreptunghiuri, ci că sunt mai mult 
decât atât. Or, dintr-o dată, noi am picat în ispita 
rigoristului parşiv şi fariseu de a crede că, dacă ignorăm 
o problemă, problema chiar nu există! E o dramă! 
Credeam la un moment dat că eu am inventat spusa, dar 



159 „Educaţia sexuală ce se face în şcoală, adeseori, este contra- 
educaţie. Tinerii sunt priviţi doar ca nişte simple vieţuitoare 
reproducătoare, fără a i se da sexului şi dimensiunea spirituală 
pe care o are, în cadrul comuniunii dintre un bărbat şi o femeie" 
(PS Andrei Andreicuţ, Dragoste, libertate şi sex responsabil, 
Editura Reîntregirea, Alba Iulia, 2001, pp. 5-6). 

nu e de la mine, după aia am aflat că a zis-o şi Tolstoi, şi 
anume că Biserica trece printr-un risc enorm la ora 
actuală, de a răspunde la întrebările care nu i se pun şi de 
a nu da răspuns la întrebările care i se pun. Or, 
întrebarea pe care voi o puneţi de fapt Bisericii este: 
„Domnule, bun, îmi zici să fac copii. Dar mă sprijini? 
Unde este bursa pe care parohia mi-o oferă pentru că am 
născut al treilea copil? " La ce femeie s-a dus părintele din 
parohie să-i spună: „Muiere, la al patrulea copil, eu, ca 
preot, îţi ofer zece milioane din partea parohiei, să nu 
duci lipsă "? Nu, nu toţi o dată, pe rând. Nu există, de fapt, 
aşa ceva. Ne-am obişnuit numai să lovim când o femeie 
face avortul, fără a încerca s-o ajutăm. Pe femeia căreia, 
la următoarea purtare a pântecelui, eu îi stau alături şi 
sunt mâna lui Dumnezeu lângă ea. 

Ne-am obişnuit, realmente, să credem că e o vină 
sărutul. Odată, cineva îmi povestea: „Părinte, vai, ce 
dramă e la noi în casă! Am văzut-o pe fiică-mea de mână 
cu un băiat". „Doamnă, bine că nu mergea de un picior 
cu el prin oraş!" Adică sunt gesturi fireşti pe care noi le- 
am sclifosit, le-am sclintit... 

Vreau să vă spun că eu cred că relaţia de prietenie 
dintre un tânăr şi o tânără trebuie să poarte în esenţă o a 
treia persoană, Care tot Hristos este! Căutaţi-vă un 
duhovnic care să vă ajute. Există şi riscul ca unul să 
meargă la un duhovnic şi altul la alt duhovnic. Şi un 
duhovnic să spună: „Bă copile, faptul că te-ai dus cu ea la 
un film în post, şi dacă se poate, chiar la unul deştept, să 
zicem, nu-i o problemă. Doamne ajută! Era o motivaţie, 
poate, în plus să te împrieteneşti sau să stai de vorbă cu 
ea ". Păi nu ne căsătorim spate în spate. Numai în noaptea 
nunţii ne vedem şi uauu! .... De aici marea majoritate a 
dramelor care se petrec într-o veselie, cu risc maxim... 

Dar în aceeaşi măsură trebuie să fiţi foarte atenţi, 
că s-ar putea ca celălalt părinte duhovnic să spună: 

„ Vaaai, te-ai uitat în ochii lui? ... Cinci ani oprire de la 
împărtăşanie! Ai mirosit after-shave-ul lui? Vai! ... Te-ai 
ispitit cu mirosul. Afară cu tine! ... Ţi-ai cumpărat o bluză 
nouă, ca să-i placi lui? Grav! Trebuie să puţi, fato, să ai 
cămaşa jegoasă trei degete deasupra, răpănoasă, ca să 
mărturiseşti Ortodoxia! ... " 

Lucrurile nu sunt aşa de simple. Recunoaşteţi că nu 
asta este Ortodoxia pe care ştiţi că au mărturisit-o 
Părinţii şi pe care voi înşivă o trăiţi în viaţa voastră. Ştiu 
că acum vă distraţi... Când o să vă treacă râsul, o să 
înţelegeţi că am avut dreptate. Mult mai repede veţi învăţa 
râzând decât plângând. Decât să plângeţi pe la uşi 
străine, că şi-au băgat unii bocancii în sufletul vostru, 
haideţi mai bine să râdem împreună şi să constatăm până 
unde au dreptul să-şi bage unii bocancul în sufletul 
nostru. 

Vine câte unul la mine şi-mi spune: „Părinte, nu ştiu 
ce să fac: să folosesc prezervativul sau să nu folosesc 
prezervativul? " Domnule, e un răspuns greu. Pe cuvânt! 
Eu tot le spun: „Băi, preotul e teologul vostru, nu 
ginecologul vostru!" ... Dar trebuie să stai de vorbă cu 
omul, să-l luminezi, să-i spui: „Băi copile, uite, problema- 
i asta şi asta... " Nu, gata, mă apuc acuma să-l împuşc la 
spovedanie şi să zic: „ Crâsnic, ia-l şi-l îngroapă, că am 
scăpat de încă unul". Nu-i aşa de simplă problema!... 

N-am lămurit problema cu sărutul. Mergeţi la 
duhovnicul vostru, pentru că este chestie de faţă către 
faţă. Şi mai cu seamă stabiliţi între voi. Pentru Numele lui 
Dumnezeu, nu vă poate căsători nimeni în afara voastră! 
Iar Taina Cununiei este un pic mai mult decât sărut. 
Credeţi-mă pe cuvânt: este mai mult decât culcatul unul 
cu celălalt!... 

La cununie este pus mirele în dreptul icoanei 
Mântuitorului, mireasa în dreptul icoanei Maicii 
Domnului, şi li se cântă „ Sfinţilor mucenici, care bine v- 

aţi nevoit". Semn că, în sine, căsnicia e răstignire. Cea 
mai frumoasă imagine, dacă vreţi, e cea a lui Timotei şi a 
Mavrei, cei doi tineri care la un moment dat erau 
hirotesiţi, el hirotonit preot, ea hirotesită diaconiţă, semn 
că se putea în vremea aceea. (Acuma noi, păstrând 
canoanele, nu mai putem face asta.) La un moment dat 
sunt prinşi amândoi şi li se spune că dacă nu renunţă la 
Hristos vor fi răstigniţi. Cei doi acceptă răstignirea şi sunt 
puşi unul în faţa celuilalt. Când el slăbea în credinţă, 
Mavra îi spunea: „ Timotei, tu nu eşti numai soţul meu, 
eşti soţul Bisericii lui Hristos, prin preoţia ta!" Iar când 
Mavra scădea în credinţă şi zicea că nu mai poate, 
Timotei, de pe crucea cealaltă, o întărea spunându-i: 
„Mavra, tu nu eşti numai soţia mea, ci şi soţia lui Hristos, 
prin preoţia mea!" Şi spune povestea vieţii lor: „Aşa 
întărindu-se unul pe altul, după patruzeci de zile şi-au dat 
duhul". Asta-i cununia! Restul sunt biluţe, jocuri de 
artificii... Or, viaţa de familie cere această fermitate, până 

la urmă. 

* 

O altă întrebare şi un alt răspuns: 

„ Cum îţi dai seama că este o iubire adevărată între 
doi tineri? " 

In nici un caz sărutându-vă! ... Admirându-vă, dacă 
vreţi, furându-vă cu colţul ochiului, curtăndu-vă. Pe 
vremuri logodna era mai frumoasă decât căsătoria, pentru 
că era o perioadă în care lucrurile nu erau consumate 
până la capăt, nu era luna de miere în care consumi 
mierea până la fundul borcanului. Mai lăsai un pic de 
miere pe fundul borcanului... Şi mai era ceva în plus. Era 
starea aceea pe care ar trebui să o învăţăm, uneori, de la 
păsări, în care se gângureau unul pe celălalt. Acum 
căsătoria e: unu, doi, trei şi gata! Trebuie să facem 
carieră. Gata, ne luăm şi plecăm! Pa. Tu du-te colo, eu 

colo... Pe copii îi trimitem în misiuni pe la bunici, pe la 
străbunici... 

Noi ne îndrăgostim numai dacă suntem frumoşi, 
aranjaţi, şpreiaţi, tunşi, cât se poate de dezbrăcaţi, pentru 
că ne e ruşine de îmbrăcămintea de pe noi... O iubire a 
dezbrăcării, mai mult decât o iubire a îmbrăcării. Şi 
atunci? ... Sfântul Ioan Gură de Aur spune că e mult mai 
intim gestul îmbrăcatului decât gestul dezbrăcatului. El 
vorbeşte asta în contextul catehezelor despre botez. Te 
îmbraci cu mai multă sobrietate, cu mai multă discreţie. 
Când îţi pui haina pe tine, începi să placi. In primul rând 
să-ţi placi ţie. Dacă vreţi, e o formă de egoism acceptată, 
până la urmă. Pentru că nu te poţi duce îmbrăcată ca o 
paţachină, ca să placi nu ştiu cui şi ţie să nu-ţi placi! 
Gustul estetic este dat de Duhul Sfânt, până la urmă. 
Spune Sfântul Ioan că e mult mai intim gestul 
îmbrăcatului decât al dezbrăcatului. Or, într-o lume 
dezbrăcată, e foarte greu să afli care e iubirea adevărată. 
Iubirea adevărată, dacă vreţi o definiţie dată de Părinţii 
Pustiei, este iubirea care stă pe Adevăr. Deja începe să se 

complice treaba. 

* 

Ce au cele două răspunsuri de mai sus cu impasul 
tânărului care nu a reuşit să comunice cu un preot? 
Explicaţia vine imediat. . . 

„ Cum să-i dezvălui unei persoane că o iubesc, că 
îmi e dragă şi sufăr pentru ea? " 

Măi, frate sau soră, Dumnezeu să-ţi ajute! Nu-i de 
râs, măi oameni buni! Nu-i rău să suferi din iubire! De ce 
râdeţi? Parcă voi n-aţi plâns! Că voi toţi dădeaţi semne 
acolo: ba v-aţi schimbat frizura, ba v-aţi luat alţi 
pantaloni sau altă fustă, ba v-aţi dat rotunzi, chiar în 
spectacol!... Păi nu te-apucă suferinţa? Cum să nu te 
apuce suferinţa?! 

Vedeţi de ce suferă Hristos până astăzi? Câte nu 
face El pentru noi, şi noi... cu vaca în cucuruz! Da, uitaţi- 
vă bine! Nu facem destule prostii care efectiv n-au nici în 
clin, nici în mânecă cu Dumnezeu? ! Eu cred că cel mai 
mult te vei dezvălui acelei persoane - şi te rog să nu iei în 
socoteală nici râsul colegilor dumitale, nici ponteala mea 
— vorbindu-i acelei persoane. Omul este un animal care-şi 
gândeşte gândirea şi care are emisie comunicativă. Aşa se 
cheamă. Adică, să legi fraze! Du-te, frate sau soră, şi 
spune-i: „Măi omule, te opresc pentru că popa ăla de la 
Sibiu mi-a zis să te opresc şi să-ţi spun că te iubesc! Nu 
ştiu dacă ai înţeles din gesturi, din ochii mei daţi peste 
cap, din felul meu schimbat, din celelalte, dar eu te iubesc, 
înţelegi?!" Punct! Odată gândeam şi am şi scris despre 
faptul că unii vorbesc prin vorbe, alţii vorbesc prin 
gesturi, iar noi vorbim prin minuni. A descoperi că-l 

iubeşti pe celălalt, că îl iubeşti cu adevărat, e o minune! 

* 

„Care popă de la Sibiu? Ce e cu întrebările şi 
răspunsurile de mai sus?", aş fi întrebat dacă aş fî citit eu 
însumi într-o carte pasajele anterioare. 

Sunt întrebări şi răspunsuri dintr-o conferinţă pe care 
părintele Constantin Necula a ţinut-o la Suceava 60 . Decât 
să îi răspund tânărului spunându-i să caute un preot mai 
deschis, decât să fac o apologie a calităţilor preotului care 
are priză la tineri, am preferat să expun o mostră de 
gândire vie, într-un limbaj care nu are nimic în comun nici 
cu bradul, nici cu stejarul, nici cu mobila. Adică într-un 
limbaj care nu e defel de lemn. E de mercur. . . 

Ştiu că unii tineri se lovesc de indiferenţa unor 
preoţi. Dar asta nu e doar problema tinerilor. De aceeaşi 



160 A fost tipărită în extraordinarul volum Calea virtuţilor, 
Editura Agnos, Sibiu, 2005, pp. 75-168. Un volum mic de o 
valoare mare... (Recomand tuturor să meargă la conferinţele 
ţinute de părintele Necula. Sunt nepereche.. .) 

problemă se lovesc şi adulţii... în fond, preotul care are 
inima ca o pâine caldă iese în întâmpinarea tuturor, iar cel 
care o are de piatră nu iese în întâmpinarea nimănui. 

Aş face o paranteză: în conferinţa respectivă, după 
expunerea propriu-zisă, părintele Necula i-a invitat pe 
tineri: „Aş vrea să vă de-stresaţi un pic. . . Vocaţia mea este 
de a sta cu tinerii, nu de a sta împotriva tinerilor. . ." 

Tinerii trebuie să aibă iscusinţa de a-şi căuta 
duhovnicii care au vocaţia de a sta alături de ei, 
înţelegându-le problemele, suferind împreună cu ei şi 
bucurându-se împreună cu ei. 

Ştiu, e greu să găseşti astfel de preoţi, dar nu e 
imposibil. Părintele Necula, cu toate lipsurile sau 
neputinţele sale - lipsuri şi neputinţe are, în fond, orice om 
- e o dovadă vie a acestei afirmaţii. . . 

Iar impasul la care am făcut referire se va rezolva, 
mai devreme sau mai târziu. Oricărui tânăr care se află 
într-o situaţie similară îi spun: „Dacă un preot nu are 
destulă deschidere faţă de tine, dacă e prea ocupat pentru a 
te primi în inima lui, nu deznădăjdui. Roagă-te ca 
Dumnezeu să te ajute să cunoşti un alt preot. Unul care să 
te ia de mână şi să te scoată din universul tensionat în care 

trăieşti. Unul care să te ajute să ajungi la liman. . ." 

* 

„Dar nu sunt mulţi preoţi în ţară ca părintele 
Necula..." 

Acest comentariu îmi aparţine, deşi s-ar putea să 
apară spontan în minţile cititorilor care observă o prăpastie 
enormă între stilul catehetic al părintelui de la Sibiu şi al 
altor preoţi pe care îi cunosc. Nu vreau să îl laud pe 
părintele respectiv - deşi îmi e tare drag. Observ însă că 
reuşeşte să vrăjească tinerii mânuind foarte iscusit 
cuvintele. Pentru că aşa şi e normal, cuvântul să fie o 
expresie a trăirii. Şi dragostea care se revarsă se exprimă şi 
în cuvinte. 

Aş vrea însă să insist asupra unui fapt: duhovnicul 
cel mai potrivit nu e neapărat cel mai iscusit în cuvinte. Au 
fost duhovnici mari care nici nu au ţinut conferinţe şi nici 
nu au scris cărţi. Dar au fost mari pentru că au ştiut bine 
arta războiului duhovnicesc şi i-au călăuzit pe ucenicii lor 
pe calea lui Hristos. . . 

Sfântul Nectarie din Eghina: „Trebuie să fim foarte 
atenţi atunci când căutăm doctori pricepuţi şi capabili de a 
vindeca rănile lăsate în inimă de păcate. Datorită gravităţii 
rănilor şi diferitelor patimi, lucrarea are un caracter urgent. 
Este o grijă presantă datorată primejdiei iminente. Aşa 
cum doctorul nepriceput trimite mulţi oameni către 
pierzanie, în acelaşi fel duhovnicul incapabil şi neglijent 
trimite multe suflete în iad. Ce rău îngrozitor pentru ca 
cineva să afle moartea în timp ce caută vindecare. Cine 
poate socoti gravitatea acestei mari nenorociri?" 161 



Sfântul Nectarie din Eghina, Despre pocăinţă şi spovedanie, 
Editura Egumenită, Galaţi, 2004, p. 51. 

229 



O nouă lepădare de Hristos 



„Un proiect gândit de prefectul de Iaşi, Radu 
Prisăcaru, vizează mai întâi instruirea feţelor bisericeşti 
care ar trebui să propovăduiască europenismul la finele 
Liturghiei. Până la integrare, nici o slujbă oficiată în 
Sfântul Altar nu ar trebui să se sfârşească fără «lecţia UE». 
Neobişnuitul proiect. . . a fost prezentat Sinaxei stareţilor şi 
egumenilor din mănăstirile şi schiturile judeţului Iaşi, 
întrunire prezidată de IPS Daniel, Mitropolitul Moldovei şi 
Bucovinei. «Preoţii ar trebui după slujbă să le vorbească 
oamenilor în biserici despre integrarea în Uniunea 
Europeană», a rostit şeful judeţului, care aşteaptă cu 
nerăbdare acceptul IPS Daniel pentru ca preoţii să nu dea 
enoriaşilor binecuvântarea până nu îşi însuşesc pilda 
despre Uniunea Europeană" 1 2 . 

Nu e prima dată în istoria Bisericii când politicul 
vrea să dirijeze viaţa duhovnicească... O astfel de 
implicare trebuie privită însă foarte atent, pentru că 
efectele ei de profunzime sunt cu totul altfel decât par 
efectele de suprafaţă. Şi ar trebui să începem prin a 
observa orientarea spirituală promovată de Uniunea 
Europeană: 

„Strasbourg, 18 ianuarie 2006 - PARLAMENTUL 
EUROPEAN a adoptat cu majoritate de voturi o rezoluţie 
referitoare la homofobie. In favoarea rezoluţiei s-au 
numărat 468 de voturi, cu 149 împotrivă şi 41 de abţineri. 



162 Gabriela Doboş, „Prefectul de Iaşi le cere preoţilor să 
predice despre Uniunea Europeană", Gândul, 15 Martie 2006. 

Rezoluţia defineşte homofobia ca fiind «teama iraţională 
şi aversiunea faţă de homosexualitate şi faţă de 
homosexuali, lesbiene, bisexuali şi transsexuali, pe baza 
unor prejudecăţi, fiind similară cu rasismul, xenofobia, 
anti-semitismul şi sexismul», deşi termenul în sine 
desemnează o teamă şi o fobie iraţională care pot fi tratate 
numai prin terapie de specialitate... Rezoluţia 
menţionează şi «incitările la ură» faţă de homosexuali, 
fără a defini termenul. Este important de remarcat că 
citarea pasajelor din Biblie care se referă la 
homosexualitate au condus deja la arestări şi acţiuni în 
justiţie, tot în baza unei presupuse homofobii. Există 
temerea că, în practică, orice opinie negativă la adresa 
homosexualităţii va fi catalogată ca «incitare la ură» şi 
pedepsită ca atare. Din acest motiv, este îngrijorător faptul 
că rezoluţia nu reafirmă libertatea religioasă, ci pare chiar 
să urmărească suprimarea acesteia (pentru cei care doresc 
să facă referire la Biblie)... Rezoluţia afirmă că perechile 
homosexuale căsătorite sau înregistrate într-o ţară membră 
a UE trebuie recunoscute şi în ţara de domiciliu. Practic, 
aceasta înseamnă că doi homosexuali români «căsătoriţi» 
în Spania vor fi recunoscuţi ca atare şi în România. . ." 163 

Rezoluţia este făcută publică 1 4 , nu e vorba doar de 
un simplu proiect ţinut în secret. 

Un studiu recent arată atitudinea românilor faţă de 
homosexualitate: „Măsurată pe o scală între 



163 Extrase din articolul „Parlamentul european adoptă o 
rezoluţie privind homofobia", preluat de pe 
http://ro.altermedia.info/ . Recomand cititorilor să urmărească 
periodic noutăţile de pe acest site, deoarece sunt materiale 
extrem de interesante. 

164 Se poate citi pe 

http://www.europarl.eu.int/omk/sipade37TYPE- 
DOC=TA&REF=P6-TA-2006- 
0018&MODE=SIP&L=EN&LSTDOC=N . 

«tradiţionalism» şi «modernism», atitudinea populaţiei 
faţă de această minoritate sexuală se plasează în zona de 
«tradiţionalism», adică de intoleranţă. Astfel, patru din 
cinci persoane consideră că s-ar simţi deranjate «mult» şi 
«foarte mult» dacă «o persoană de acelaşi sex le-ar face 
avansuri», 75% dacă ar afla că un membru al familiei este 
homosexual, iar peste două treimi s-ar simţi deranjate dacă 
ar afla că unul dintre profesorii copilului este 
homosexual" 165 . 

Dacă datele sunt obiective, înseamnă că poporul 
român, păstrător al tradiţiei creştine, nu acceptă familiile 
homosexuale. Dacă s-ar face un referendum privitor la 
această problemă, opoziţia poporului ar fi masivă 166 . 

(Chiar dacă se duce o campanie de manipulare a 
opiniei publice pentru anihilarea acestei opoziţii. La 
această campanie contribuie mult diferitele cărţi ale 
experţilor sexologi. Iată o mostră: „Dacă ai un raport sau 
câteva raporturi sexuale cu o persoană de acelaşi sex 
înseamnă că eşti homosexual? In adolescenţă, nimic nu e 
grav pentru totdeauna, şi nici nu se decide orientarea 
sexuală definitivă. Uneori, contactele fizice între băieţi 
rezultă în mod logic din promiscuitate şi absenţa 
partenerelor. Principiul e că faci «cu ce ai la îndemână». 
Nu e cazul să se dramatizeze 167 ; mai târziu va veni şi 



Din articolul Seropozitivii şi homosexualii, cei mai 
discriminaţi din România, „Evenimentul Zilei" - 26 Ianuarie 
2006. 

O cititoare: îmi pare rău să spun asta, dar nu sunt sigură că 
rezultatele de mai sus au ca motivaţie faptul că aceşti oameni 
sunt prea buni creştini; dacă ei au răspuns aşa, a fost pentru că 
pur şi simplu le este scârbă - eu cunosc şi astfel de oameni, 
poziţia lor nu are nimic de-a face cu Hristos, deşi pare 
similară. M-aşferi deci de generalizarea „poporul român " . 
167 Altfel spus: „Nu fiţi neliniştiţi. Păcătuiţi fără să vă gândiţi la 
consecinţe, răul se va îndrepta de la sine. . ." 

timpul unei adevărate împliniri sexuale" . Sau altă 
mostră, care se află într-o legătură mai directă cu decizia 
Parlamentului European privitoare la homofobie: 
„Deoarece schimbarea atitudinii populare este posibilă 
prin educaţie, comportament responsabil al conducătorilor 
şi prin lege şi deoarece studiile arată că mulţi bărbaţi şi 
femei vor fi atraşi sexual de propriul lor sex, se pare că 
este în interesul societăţii să dezvolte atitudini mai 
sănătoase în privinţa homosexualităţii. Asemenea atitudini 
vor duce la diminuarea violenţei faţă de persoanele din 
minorităţile sexuale, vor fi încurajate relaţiile sănătoase şi 
pe termen lung, va scădea numărul de parteneri sexuali şi 
transmiterea bolilor pe cale sexuală, va diminua nevoia lor 
de a-şi ascunde sentimentele şi relaţiile. In sfârşit, se va 
micşora numărul de cazuri de depresie şi de sinucidere 
care pot rezulta din confuzia asupra identităţii sexuale, 
lipsa de respect propriu şi senzaţia de izolare 169 . 
Atitudinile negative ale societăţii nu afectează numai 
homosexualii, ci şi întreaga societate" 170 .) 

Arhiepiscopul Atenei - Hristodoulos, în timpul 
vizitei în România, ne-a atras atenţia asupra pericolului 



168 Dr. Sylvain Mimoum, Rica Etienne, Dragostea şi 
sexualitatea adolescenţilor - pentru băieţi, Editura Lucman, pp. 
154-155. Interesant este că în această carte găsim un răspuns 
obiectiv la întrebarea: „Homosexualitatea este ereditară?" „Nu, 
chiar dacă unele lucrări, foarte aproximative, încearcă să reducă 
homosexualitatea la o simplă mutaţie genetică împotriva căreia 
nu se poate face nimic, pentru că ar fi «vina genelor sau 
hormonilor». Părerea noastră este însă că homosexualitatea este 
o adevărată alegere, afectivă, psihologică şi socială..." (Idem, 
ibidem, pp. 155-156). 

169 Seducătoare avantaje, nu este aşa? Cât despre latura 
spirituală a problemei, nici un cuvânt. . . 

7 Dr. Ruth K. Westheimer, Enciclopedia sexului, Editura 
Lucman, pp. 170-171. 

care ne stă înainte - acela de a ne lăsa păcăliţi de o 
mentalitate anticreştină promovată de Europa: „Referindu- 
se la ideea integrării unei ţări ortodoxe în Uniunea 
Europeană, Prea Fericirea Sa a ţinut să atragă atenţia că, 
«influenţaţi de ateismul generat de iluminism, europenii de 
astăzi urmăresc să creeze o Europă care refuză 
creştinismul. Dacă vor reuşi, atunci Uniunea Europeană va 

171 

deveni foarte fragilă, gata să moară chiar în faşă»" . 

Prin această impunere a recunoaşterii căsătoriilor 
homosexuale, Europa arată că moare în faşă, refuzând 
creştinismul. Au existat mulţi mireni - şi chiar unii preoţi 
sau episcopi - care nădăjduiau că prin intrarea României în 
Uniune ne vom putea păstra tradiţiile creştine... Ei se 
încăpăţânau să creadă asta chiar şi atunci când Parlamentul 
european ceruse ca femeile să aibă dreptul de a intra în 
Sfântul Munte Athos 172 . Dacă Grecia nu s-ar fi opus cu 
hotărâre, am fi asistat la „apusul Athosului". 

Zice un vechi proverb: „Lupul îşi schimbă părul, dar 
năravul ba..." 

Acum, când lupul şi-a arătat năravul, cei care au fost 
păcăliţi şi au crezut că lupul le e prieten se află în situaţia 



171 De pe site-ul www.patriarhia.ro , secţiunea „Vizite", articolul 
Vizita în România a Prea Fericitului Părinte Hristodoulos, 
Arhiepiscopul Atenei şi a toată Elada - 4-11 iunie 2003. 

172 „Parlamentul european [...] cere ridicarea interdicţiei care 
împiedică accesul femeilor pe muntele Athos din Grecia, zonă 
geografică de 400 km 2 unde accesul acestora este interzis în 
virtutea unei decizii luate în 1045 de către călugării celor 
douăzeci de mănăstiri ale regiunii, decizie care violează astăzi 
principiul universal recunoscut al egalităţii genurilor, al non- 
discriminării, ca şi legislaţia comunitară asupra egalităţii, 
precum şi dispoziţiile relative la libera circulaţie a persoanelor 
în cadrul UE" (din Procesul Verbal al şedinţei din 15 ianuarie 
2003 privind prezentarea raportului referitor la situaţia 
drepturilor fundamentale în Uniune; www.europa.eu.int ). 

de a înţelege că au greşit şi de a-şi schimba opţiunile. Tot 
aşa cum, în veacurile de prigoană, cei care se închinau 
idolilor de formă, fără convingere, au înţeles până la urmă 
că şi fapta lor tot lepădare de Hristos era. 

Această Europă care vrea să ne modeleze după 
chipul şi asemănarea ei este o Europă apostată, duşmană a 
lui Hristos şi a mântuirii fiilor Bisericii. . . 

Tocmai despre această apostazie a strigat 
prooroceşte în veacul trecut Sfântul Nicolae Velimirovici: 

„Dacă istoria ultimelor trei veacuri - al XVIII-lea, al 
XlX-lea şi al XX-lea - ar putea fi numită cu un singur 
nume care să i se potrivească desăvârşit, atunci nu ar fi un 
alt nume mai bun decât cel de «protocolul judecăţii dintre 
Europa şi Hristos»: fiindcă în ultimele trei sute de ani nu 
s-a întâmplat nimic în Europa care să nu aibă atingere cu 
Hristos-Dumnezeu. In judecata aceasta dintre Hristos şi 
Europa, în realitate, se întâmplau următoarele: 

Hristos îi spune Europei că este botezată întru 
numele Lui şi că trebuie să rămână credincioasă Lui şi 
Evangheliei Lui. La aceasta, Europa învinuită răspunde: 

- Toate religiile sunt egale. Ne-au spus-o 
enciclopediştii francezi. Şi nimeni nu poate fi silit să 
creadă un lucru sau altul. 

Europa îngăduie toate religiile ca superstiţii 
populare, de dragul intereselor sale imperialiste, dar ea 
însăşi nu urmează nici o religie. Când îşi va împlini 
scopurile sale politice, atunci îşi va încheia repede 
socotelile cu aceste credinţe deşarte populare. 

Hristos întreabă cu durere: 

- Cum puteţi voi, oamenii, să trăiţi numai cu 
interesele voastre imperialiste, materialiste, adică numai 
cu pofta animalică pentru hrană trupească? Eu am vrut să 
vă fac dumnezei şi fii ai lui Dumnezeu, iar voi fugiţi şi 
urmăriţi să vă faceţi deopotrivă cu animalele de sub jug. 

La aceasta, Europa răspunde: 

- Eşti depăşit. în locul Evangheliei Tale, noi am 
descoperit zoologia şi biologia. Acum cunoaştem că nu 
suntem urmaşii Tăi şi ai Tatălui Tău ceresc, ci ai 
urangutanului şi gorilei, ai maimuţei. Noi acum ne 
desăvârşim ca să ajungem dumnezei, fiindcă nu 
recunoaştem alţi dumnezei afară de noi înşine. 

Hristos grăieşte: 

- Voi sunteţi mai tari de cerbice decât vechii iudei. 
Eu v-am ridicat din întunericul barbariei la lumina 
cerească şi voi mergeţi din nou înapoi în întuneric, ca 
orbul în noroi. Eu Mi-am vărsat sângele pentru voi. Eu v- 
am arătat dragostea Mea, atunci când toţi îngerii îşi 
întorceau capetele, neputând suferi putoarea iadului 
vostru. Atunci, deci, când eraţi întuneric şi împuţiciune, 
am fost singurul care am stat să vă curăţesc şi să vă 
luminez. Să nu fiţi, deci, acum necredincioşi, căci vă veţi 
întoarce din nou în întunericul acela nesuferit şi în 
împuţiciune. 

Europa, zâmbind subţire, strigă: 

- Fugi de la noi. Nu te recunoaştem. Noi urmăm 
filosofia elină şi civilizaţia romană. Vrem libertate. Noi 
avem Universităţi. Ştiinţa este steaua noastră călăuzitoare. 
Emblema noastră este: libertate, fraternitate, egalitate. 
Raţiunea noastră este dumnezeul dumnezeilor. Tu eşti un 
asiatic. Noi te tăgăduim. Eşti numai un basm vechi al 
bunicilor noştri. 

La care, Hristos, cu lacrimi în ochi: 

- Iată, Eu plec, dar voi veţi vedea. Aţi lăsat calea lui 
Dumnezeu şi aţi plecat pe calea lui Satan. Binecuvântarea 
şi fericirea s-au luat de la voi. în mâna Mea se află viaţa 
voastră şi moartea voastră, fiindcă M-am dat pe Mine 
însumi la răstignire pentru voi. Cu toate astea, nu Eu vă 
voi pedepsi, ci păcatele voastre şi căderea voastră de la 
Mine, Mântuitorul vostru. Eu am arătat dragostea 

Părintelui Meu către toţi oamenii şi am vrut să vă 
mântuiesc pe toţi prin dragoste. 

La care Europa: 

- Care dragoste? Ură sănătoasă şi bărbătească 
împotriva tuturor celor ce nu sunt de acord cu noi, acesta e 
programul nostru. Dragostea Ta este numai un basm. în 
locul basmului acestuia, noi am ridicat steagul 
naţionalismului, şi internaţionalismului, şi etatismului, şi 
progresismului, şi evoluţionismului, şi scientismului, şi 
culturalismului. In aceasta se găseşte mântuirea noastră: 

iar Tu pleacă de la noi. 

* 

Fraţii mei, în vremurile noastre, această discuţie în 
contradictoriu a luat sfârşit. Hristos a plecat din Europa, 
precum odinioară din ţinutul Gadarenilor la poftirea 
acelora: dar îndată ce a plecat, a venit război, urgie, 
spaimă, ruină, distrugere. S-a întors în Europa barbaria de 
dinainte de creştinism: a avarilor, a hunilor, a 
longobarzilor, a africanilor, numai că de o sută de ori mai 
înfricoşătoare. Hristos Şi-a luat crucea şi binecuvântarea 
Sa şi a plecat. A rămas în urmă întuneric şi putoare. Iar voi 
hotărâţi-vă acum - ne îndeamnă Sfântul Nicolae 
Velimirovici - cu cine vreţi să fiţi: cu întunecata şi 
puturoasa Europă, sau cu Hristos?" 173 



173 Citatele din textul Sfântului Nicolae au fost extrase din 
lucrarea părintelui Justin Popovici Biserica Ortodoxă şi 
Ecumenismul, Mănăstirea Sfinţii Arhangheli, 2002, pp. 132- 
133. Chiar dacă unii contestau valoarea acestor afirmaţii 
tranşante ale episcopului Nicolae Velimirovici, după 
canonizarea acestuia nici un teolog serios nu se mai încumetă să 
le combată. 

Invazie - Pedofili on-line 



„«Vă întrebaţi ce poate vorbi un bărbat de 30 de ani 
cu o fată de 12? O groază de lucruri. E adevărat că fetiţa 
nu are rafinamentul meu intelectual, nu are experienţa 
mea, dar are ceva ce eu nu am. Sau, mai precis, ce eu nu 
mai am de mult! Are tinereţea sa!» Este confesiunea lui 
Lindsay Ashford, unul dintre cei mai populari pedofili din 
lume. La 36 de ani, expatriat din SUA, Lindsay trăieşte în 
America de Sud şi lucrează ca free-lancer, oferind 
consultanţă în afaceri. Cea mai mare parte a timpului şi-o 
petrece însă administrând site -uri dedicate iubitorilor de 
copii... Pe fiecare dintre ele inserează pasaje din 
confesiunea lui. O «scrisoare deschisă» compusă de 
Lindsay în martie 2002: «Iubesc fetiţele mici. Sunt 
pedofil. Şi sunt mândru de asta (...). Nu am fost un copil 
molestat sau violat. Nu sunt un bărbat singur care încearcă 
să aibă o relaţie normală cu cineva de vârsta lui. Sunt atras 
de fete adolescente şi mai tinere, între 9 şi 13 ani. (...) Nu- 
mi amintesc când am simţit prima oară această atracţie. In 
pubertate, ştiu că prietenii răsfoiau la şcoală Playboy sau 
Hustler şi îmi aduc aminte că găseam neatractive femeile, 
cu sânii lor imenşi şi părul pubian. Am început să 
colecţionez poze cu fete gimnaste. Iar în liceu nu pierdeam 
niciodată ocazia de a vorbi cu fete mai mici decât mine, 
indiferent pe ce temă. Şi continuam să am fantezii despre 
cum ar putea fi o relaţie cu ele. (...) Nu sunt exclusiv atras 
de fetiţe, dar trebuie ca ele să fie atrase de mine. Am o 
viaţă sexuală foarte sănătoasă cu femei de vârsta mea. Am 
fost căsătorit, am divorţat şi am trăit cu câteva femei. (...) 

Atracţia mea pentru fetele mici nu este doar mentală, ci şi 
psihologică. Sunt foarte atras de ele, dar nu de toate, aşa 
cum nici tu nu eşti atras de toate persoanele din grupul tău 
de preferinţe sexuale. Când am început această scrisoare, 
am devenit tată. Am o fiică. Cred că este o fetiţă frumoasă, 
dar nu sunt atras sexual de ea, aşa cum nimeni altcineva n- 
ar putea fi atras de propriul copil. O iubesc profund, dar 
relaţia dintre noi va rămâne totdeauna cea de tată-fiică. 
Niciodată nu voi fi un părinte incestuos, găsesc asta 
oribil». 

Lindsay e un adevărat guru al pedofililor din 
întreaga lume care navighează pe net. A creat el însuşi mai 
multe pagini web, iar pe una dintre ele are o secţiune 
specială, dedicată copiilor dispăruţi. (...) Părinţii unei 
fetiţe, dispărută şi găsită moartă, au dat de poza fiicei lor 
pe site -ui pedofilului şi au sesizat autorităţile. Reacţia 
acestora a fost stupefiantă: nu putem face nimic pentru a 
interzice acest site, deoarece el nu încalcă legea. (...) 

în SUA au o organizaţie, NAMBLA (North 
American Man / Boy Love Association), care editează şi o 
revistă ce se poate comanda on-line. In Olanda există un 
post de radio on-line pentru boyloveri, Your Boylove Pride 
Station, dar şi o revistă lunară, OK Magazine. 

In Danemarca există de asemenea o asociaţie care 
militează pentru recunoaşterea lor ca şi minoritate sexuală. 
«Legea cunoaşte limite, dragostea - nu», aşa sună sloganul 
campaniei. Danezii au şi sfaturi cu dedicaţie: «Ţările din 
Est ar trebui să-şi stabilească structuri şi să ajute pedofilii, 
în loc să exporte problemele lor către ţările sărace, aşa 
cum fac astăzi!». 

Pe net circulă Manifestul «Boylove»; are şi o 
variantă în limba română! «Un boylover doreşte o relaţie 
strânsă şi de prietenie cu un băiat. Această relaţie nu 
presupune neapărat intimitate sexuală, dar nici nu o 
exclude. Fascinaţia unui boylover o constituie trăsăturile 

'băieţeşti' şi 'copilăreşti' particulare oricărui băiat. (...) 
Cerem reevaluarea standardelor actuale de sexualitate. 
Aceste standarde încalcă drepturile fundamentale ale 
oamenilor, pentru că ele le împiedică copiilor şi celor care 
îi iubesc până şi gândul la posibilitatea intimităţii 
sexuale». 

Pare incredibil, nu-i aşa? In curând, s-ar putea să fim 
martori la revendicarea unor drepturi similare şi din partea 
criminalilor sau torţionarilor, care ar putea să scape 
nepedepsiţi, invocând acelaşi argument şi spunând că, 
până la urmă, «ei aşa s-au născut» şi deci constituie o 
minoritate ce trebuie respectată!" 

Adriana Oprea - Popescu, Jurnalul Naţional, 

16 Martie 2006 174 



174 Articolul a apărut cu câteva zile înainte ca lucrarea de faţă să 
intre în tipar. îi mulţumesc autoarei pentru bunăvoinţa cu care 
mi-a permis să includ lungi extrase din materialul Invazie - 
Pedofili on-line în cartea mea (fără să îmi solicite să consulte 
manuscrisul meu - ci doar să precizez exact unde şi când a 
apărut textul ei). Semnalul de alarmă este atât de clar, încât nu 
are nevoie de comentarii. . . 

Voi da mărturia cea bună... 



După ce am ţinut conferinţa Despre 
Inaintemergătorii Antihristului , un om în vârstă m-a 
întrebat: Mi se pare că asistăm la sfârşitul credinţei 
creştine. Dacă voi prinde sfârşitul, eu voi da mărturia cea 
bună, orice s-ar întâmpla. Dar văd că acum din ce în ce 
mai mulţi creştini au o poziţie foarte îngăduitoare faţă de 
desfrâu. Iar o parte chiar desfrânează. Unde se va 
ajunge? 

Mă gândisem şi eu de multe ori la această întrebare. 
Cred că în astfel de probleme este foarte riscant să ne 
formăm un punct de vedere aparte. E bine să aflăm ce 
anume au învăţat Sfinţii Părinţi. Cred că cea mai bună 
lucrare despre tâlcuirea ultimei cărţi a Noului Testament 
apărută până acum în limba română este cea a 
Arhiepiscopului Averchie Tauşev (cu note de părintele 
Serafim Rose) - Apocalipsa în învăţătura Sfinţilor Părinţi. 

Indemnându-i pe cititori să citească această lucrare - 
în care vor găsi dezvoltată tâlcuirea Sfântului Andrei al 
Cezareii privitoare la sfârşitul lumii -, voi cita totuşi 
câteva paragrafe, pe care le consider de mare importanţă 
pentru omul zilelor noastre: 

„ Şi a venit unul dintre cei şapte îngeri, care aveau 
cele şapte cupe şi a grăit către mine, zicând: «Vino să-ţi 
arăt judecata desfrânatei celei mari, care sade pe ape 



175 Conferinţa a fost deja publicată în volumul cu acelaşi titlu 
apărut la Editura Cartea Ortodoxă, în 2004. 

multe, cu care s-au desfrânat împăraţii pământului şi cei 
ce locuiesc pe pământ şi s-au îmbătat de vinul desfrânării 
ei». Şi m-a dus, în duh, în pustie. Şi am văzut o femeie 
şezănd pe o fiară roşie, plină de nume de hulă, având 
şapte capete şi zece coarne. Şi femeia era îmbrăcată în 
purpură şi în stofă stacojie şi împodobită cu aur şi cu 
pietre scumpe şi cu mărgăritare, având în mână un pahar 
de aur, plin de urâciunile şi de necurăţiile desfrânării ei 
(Apocalipsa 17, 1-4). 

Unul dintre cei şapte îngeri îl cheamă pe Sfântul 
Ioan să-i arate judecata desfrânatei celei mari, care stă pe 
ape multe, cu care împăraţii pământului s-au desfrânat şi 
de al cărei vin al desfrâului s-au îmbătat locuitorii 
pământului. Unii au înţeles această desfrânată ca fiind 
vechea Romă, ce era aşezată pe şapte coline; aceia credeau 
că cele şapte capete ale fiarei sunt şapte dintre cei mai 
necredincioşi dintre toţi împăraţii care, începând de la 
Domiţian şi până la Diocleţian, au prigonit Biserica (între 
secolele I-IV). Sfântul Andrei, pomenind această părere, 
spune mai departe: «Dar noi socotim că prin această 
desfrânată se înţelege împărăţia de obşte a pământului, 
arătată ca şi cum ar fi într-un singur trup, ori o oarecare 
cetate, ce va avea stăpânire prin venirea lui Antihrist» 
(Sfântul Andrei al Cezareii, cap. 53). 

Alţi tâlcuitori văd în această desfrânată biserica ce îi 
este necredincioasă lui Hristos şi care i s-a închinat lui 
Antihrist, ori obştea celor lepădaţi de Dumnezeu - acea 
parte a omenirii creştine care se apropie şi se atinge de 
lumea păcatului, căruia îi va sluji şi va ajunge cu totul la 
voia puterii sale necruţătoare, adică puterea fiarei, a 
Antihristului; din această pricină femeia este arătată de 
văzătorul tainelor ca şezând pe o fiară roşie. «Fiara şi 
culoarea ei roşie este chipul sălbăticiei şi al gândului ei de 
ucidere» (Sfântul Andrei al Cezareii, cap. 53). 

«Purpura», «stacojiul» şi «aurul» sunt însemne ale 
stăpânirii şi rangului ei împărătesc. Sfântul Andrei spune 
că «prin pahar» se arată dulceaţa băuturii faptelor ei celor 
viclene - pe care o au înainte de a fi gustate, iar prin «aur 
arată cinstirea ce i se aduce» (Sfântul Andrei al Cezareii, 
cap. 53). 

Mădularele acestei biserici, care îi este 
necredincioasă lui Hristos, ori obştea nelegiuiţilor ce s-au 
lepădat de credinţa în Dumnezeu, vor fi oameni trupeşti, 
dedaţi peste măsură la îndulcirea păcatului. Aşa cum zice 
unul dintre tâlcuitori: «arătând o făţarnică credincioşie, 
însă nefiind înstrăinaţi de iubirea nebunească de cinstiri şi 
de poftirea de faimă pământească şi măriri, covârşite de 
slava deşartă, mădularele bisericii necredincioase vor 
îndrăgi toată strălucirea şi desfătarea trupească şi vor 
rândui ceremonii pline de fast pentru puternicii lumii (vezi 
Apocalipsa 17, 2 şi 18, 3-9), spre a atinge ţeluri sfinte prin 
mijloace păcătoase, propovăduind numai prin sabie şi prin 
aur» (N. Vinogradov)"™. 

Da, la sfârşitul veacurilor, lumea întreagă - şi chiar 
şi mulţi dintre membrii Bisericii - se vor deda desfrâului. 
Din păcate, chiar şi unii creştini vor fi înşelaţi, dar nu 
datorită faptului că Dumnezeu nu le va da puterea să 
reziste, ci pur şi simplu pentru că ei vor fi iubitori ai lumii 
acesteia trecătoare şi nu ai împărăţiei Cerurilor. 

Eu cred că nu trebuie să se gândească nimeni: „Dacă 
voi apuca eu vremurile Apocalipsei, atunci voi duce o 
viaţă de sfinţenie...". E o înşelare să crezi că trebuie să 
aştepţi sfârşitul lumii pentru a da mărturia cea bună. Toţi 
vor prinde propriul sfârşit şi pentru asta trebuie să se 
pregătească fiecare. Cum zicea părintele Paisie Aghioritul: 
„Mulţi sfinţi ar fi dorit să trăiască în vremea noastră, ca să 



176 Arhiepiscopul Averchie Tauşev, Părintele Serafim Rose, 
Apocalipsa în învăţătura Sfinţilor Părinţi, Editura Icos, 2000, 
pp. 190-192. 

se nevoiască!" 177 . Vremurile sunt foarte potrivite pentru a 
dobândi cununa mântuirii; de altfel, nu a existat nici o 
vreme neprielnică mântuirii. 

Pe noi nu trebuie să ne preocupe câţi mărturisitori 
vor fi la sfârşitul lumii... Pe noi trebuie să ne preocupe 
cum dăm noi astăzi mărturia cea bună. Astăzi, nu mâine, 
sau la anul, sau peste zece ani... Pentru că dacă noi trăim 
astăzi aşa cum trebuie, mărturisindu-L pe Hristos uneori 
prin faptele noastre, alteori prin cuvintele noastre, mâine 
răul va fi mai slăbit. Mai clar spus, diavolul va avea mai 
puţină putere asupra celor pe care vrea să îi robească. Şi, 
implicit, acţiunea virusului desfrâului va fi puţin mai 
atenuată... 

încă o idee: fiecare creştin trebuie să fie curajos la 
spovedanie... Spovedania e un moment în care avem de 
ales între Hristos şi diavol. Dacă ne ruşinăm să spunem 
toate păcatele, ne lepădăm de Hristos. . . 

„într-o cetate era o femeie bogată şi de foarte bun 
neam. Ea a făcut un păcat foarte urâcios şi nu 1-a spus la 
duhovnic, pentru ruşinea faptei, ca să nu mai afle şi alţii. 
Intr-una din zile a venit un ieromonah străin cu ucenicul 
său, care mergeau să se închine la Sfântul Mormânt; şi 
muierea, văzându-i în biserică la un praznic slujind Sfânta 
Liturghie, a pus în mintea ei să se mărturisească la el, 
fiindcă era străin şi nu o cunoştea. Deci, s-au dus la o parte 
în biserică şi i-a spus lui păcatele sale. Dar, când a vrut să 
spună şi acea mare fărădelege, i-a venit atâta ruşine, din 
lucrarea drăcească, încât a roşit şi nu putea să îl spună. Iar 
ucenicul duhovnicului, un om simplu şi îmbunătăţit, stând 
deoparte, vedea cum iese din gura muierii un şarpe la 
fiecare păcat mărturisit; iar la urmă a văzut un şarpe mare, 



Cuviosul Paisie Aghioritul, Cu durere şi dragoste pentru 
omul contemporan, Schitul Lacu, 2000, p. 32. 

care de trei ori a scos capul ca să iasă din gura ei, dar se 
trăgea înapoi şi n-a ieşit. Atunci a văzut şi şerpii de mai 
înainte că, întorcându-se, a intrat iarăşi în gura ei, fiindcă 
nu a spus şi celălalt păcat. Şi, după ce a iertat-o 
duhovnicul, s-au dus în calea lor. Iar ucenicul i-a spus 
vedenia de mai sus. Atunci el a înţeles pricina şi s-a întors 
ca să-i spună femeii vedenia şi să o îndemne să spună şi 
celălalt păcat. Ducându-se la casa ei, a găsit-o moartă şi, 
plângând, a făcut rugăciune să le descopere Domnul ce s-a 
întâmplat cu sufletul ei. Şi iată au văzut-o pe ea şezând pe 
un înfricoşat balaur, şi alţi doi şerpi o necăjeau şi o 
chinuiau cumplit. Atunci ea a zis către ei: «Eu sunt acea 
ticăloasă femeie care m-am spovedit astăzi şi, fiindcă nu 
am spus un păcat pe care l-am făcut, m-a dat Judecătorul 
să mă omoare acest balaur, şi să mă ardă în focul cel 
veşnic. Fiindcă m-a aşteptat atâta vreme să-1 mărturisesc; 
iar eu, nepriceputa, de ruşine l-am ascuns. Şi acum nu am 
nici o nădejde de mântuire, nenorocita». Acestea zicând, s- 
a făcut nevăzută" 178 . 



Mântuirea păcătoşilor, Editura Bunavestire, Bacău, pp. 348- 
349. întâmplarea aceasta poate fi privită cu reţinere: „Dar nu 
există balauri şi şerpi care intră în oameni..." Din experienţa 
Bisericii putem cunoaşte însă că diavolul se poate arăta şi ca 
balaur, şi ca şarpe - tot aşa cum se poate arăta un înger de 
lumină sau ca o creatură nepământeană. Iar cuvioşii vremurilor 
noastre ne mărturisesc că astfel de întâmplări au loc şi în ziua de 
azi... 

Ecuaţia de gradul V. . . 



Nu încerc să dau nimănui lecţii de morală. Dar, 
întrucât mi-a plăcut foarte mult matematica, mi-a rămas în 
cap faptul că o lecţie este bine însuşită atunci când te 
pricepi să rezolvi exerciţiile de la sfârşitul ei. 

Mă întreb: oare am reuşit să îi ajut pe cititori să îşi 
schimbe puţin modul de a vedea lumea?... 1 9 

îmi permit să vă propun un exerciţiu. Este vorba de 
citirea unei scrisori în care o fată îmi cerea un sfat. Aş vrea 
să vă puneţi voi în pielea persoanei care trebuie să îi 
răspundă. Şi, dacă răspunsul pe care îl daţi acum e altul 
decât cel pe care l-aţi fi dat dacă nu aţi fi citit cartea mea, 
înseamnă că nu v-am obosit degeaba. . . 

„Povestea mea începe acum doi ani, când am 
cunoscut un băiat care nu este din oraşul meu. A fost greu 
de ţinut o relaţie la distanţă, însă ne-am îndrăgostit unul 
de celălalt. Am vorbit la început şase luni, ne-am despărţit 
o perioadă, după care ne-am împăcat chiar în ziua de 
Paşte. In perioada în care am fost despărţiţi am făcut 
paraclisul Maicii Domnului şi am rugat-o să mă ajute să 
îmi găsesc persoana potrivită; şi iată că după cinci luni, 
în care nu l-am văzut deloc şi nici nu am vorbit la telefon, 



O cititoare: Eu sunt sigură că ai reuşit acest lucru, pentru 
că, citind cărţile tale, mi s-a schimbat modul de a vedea 
lucrurile. Am descoperit în mine ceva ce era ascuns, adică s-a 
conturat ceea ce vreau de la viaţa mea: să fie un drum cu 
Dumnezeu, alături de un soţ care vrea acelaşi lucru. Iţi spun 
sincer că înainte de a citi cărţile tale nu îmi era foarte clar ceea 
ce doresc de la viaţă, dar acum ştiu... 

m-am împăcat cu fostul meu prieten chiar în ziua de 
Paşte, lucru pe care l-am luat ca pe un semn. Ne-am văzut 
la două săptămâni după ce ne-am împăcat şi a fost o mare 
bucurie. Ţin să menţionez că el a fost primul bărbat din 
viaţa mea din punct de vedere mai intim. Insă fericirea 
mea nu a durat prea mult deoarece chiar atunci când m- 
am întâlnit cu el şi ne-am iubit, la trei săptămâni am aflat 
că sunt însărcinată. Eram în sesiune când am aflat asta, a 
fost cel mai mare şoc pentru mine. Sunt conştientă că prin 
avort am făcut cel mai urât lucru şi cel mai mare păcat - 
regret asta. 

Nu vă pot descrie frica şi stresul în care am trăit - 
mă aşteptam ca Dumnezeu să mă pedepsească şi să mi se 
întâmple ceva pe masa de operaţie. Nu mi s-a întâmplat 
nimic grav atunci, însă la două luni m-am despărţit de 
prietenul meu, iar din octombrie sunt bolnavă. Dar nici un 
tratament nu dă randament. Am o răceală la un nerv 
facial şi o durere îngrozitoare de urechea dreaptă. 

Ştiu că asta e pedeapsa, sau cel puţin o parte din 
pedeapsa pe care aştept să o primesc, pentru că fiecare 
lucru se plăteşte în viaţă. Nu reuşesc să mă regăsesc de 
atunci, nu îmi găsesc liniştea şi nici credinţa. Simt că mi- 
am pierdut din credinţă, cu toate că Dumnezeu m-a ajutat 
foarte mult. Anul trecut nu am avut nici o restanţă şi pot 
să spun că ambele sesiuni au fost groaznice - în sesiunea 
din iarnă m-am despărţit prima oară de prietenul meu şi 
am făcut căderi de calciu, iar sesiunea din vară a fost un 
coşmar pentru mine. 

încerc să găsesc o explicaţie logică la întrebarea de 
ce Fecioara Măria mi l-a dat înapoi pe fostul meu prieten, 
şi m-am împăcat cu el, pentru ca apoi să mi-l ia din nou? 
Am interpretat eu greşit semnul cu toate că totul s-a 
petrecut aşa cum am cerut - adică el a venit la mine? 
Cineva mi-a dat explicaţia că ne-am împăcat din voia lui 
şi nu din voia lui Dumnezeu. Şi atunci mă întreb de ce 

Dumnezeu nu a avut grijă de mine şi de ce nu mi-a 
luminat mintea să iau cea mai bună decizie pentru mine 
dacă el nu era băiatul potrivit; de ce nu a avut grijă de 
mine, că dacă eu nu mă împăcăm cu el nu aş fi trecut prin 
asta şi nu aş fi făcut acel lucru. 

O altă nelinişte de-a mea e că nu voi mai avea copii. 

Devin din ce în ce mai pesimistă şi deznădăjduiesc. 
Cum să fac să-mi repar păcatul? Cum să fiu cea de 
dinainte? Cum să fac să îmi recapăt credinţa şi speranţa, 
pentru că pentru mine speranţa a murit. 

Sunt hotărâtă să mă spovedesc. 

Vă rog, sfătuiţi-mă, ce să fac. 

De mult caut pe cineva din biserică să mă ajute fără 
să mă judece prea aspru. Nu sunt o persoană insensibilă, 
din contră. Vă rog, nu vă faceţi o părere proastă despre 
mine, mi-e ruşine de ceea ce am făcut şi să nu mă 
consideraţi o femeie fără suflet... " 



O cititoare: Exerciţiile acelea despre care vorbeşti, din 
cărţile de matematică, au la sfârşit şi răspunsuri; oferindu-i un 
răspuns acestei fete, după opinia noastră, în urma citirii acestei 
cărţi, cum vom şti dacă răspunsul nostru este în regulă? Cu alte 
cuvinte, cine ne verifică? Eu nu cred că cititorii vor ajunge la 
acelaşi răspuns. (De aceea nici nu inserez aici o astfel de 
discutabilă completare.) Dar îmi doresc ca măcar ei să ajungă la 
un răspuns puţin mai bun decât cel pe care l-ar fi dat dacă ar fi 
primit ei înşişi scrisoarea respectivă şi dacă nu ar fi citit această 
carte... 

Adrenalină 150% 



Toate ca toate, dar după tonele de morală pe care le 
aude un tânăr la biserică, oare mai poate fi fericit? 
întrebarea aceasta pare nepotrivită. De ce? Pentru că oferta 
Bisericii este clară: părăseşte lumea, ca să dobândeşti 
împărăţia Cerurilor. Dincolo totul va fi minunat, dar... 
până dincolo e o viaţă întreagă. . . 

Aşa că tinerii se sperie. Tinerii fug, gândindu-se că 
va veni vremea pentru Dumnezeu mai încolo. „Că doar 
oamenii se gândesc cel mai mult la Dumnezeu la 
bătrâneţe, când sunt bolnavi, când sunt singuri, când nu 
mai găsesc sprijin la cei din jur. Da, se pare că bătrâneţea e 
vremea cea mai potrivită pentru a ne îngriji de suflet. Până 
atunci, însă, să ne ocupăm de celelalte: discoteci, 
bairamuri...". 

Nu e aşa, frate... Şi eu sunt tânăr. Am numai 31 de 
ani. Şi viaţa îmi pulsează în vene. Poate crezi că familia 
m-a făcut să ruginesc şi că mi-a dat o pereche de ochelari 
cu dioptrii care nu mi se potrivesc... Află că îţi scriu după 
un an de studenţie... Nu după un an de studenţie propriu- 
zisă, ci după un an la Şcoala de limbă neogreacă din 
Salonic. Am avut colege de clasă care tocmai terminaseră 
liceul şi care, auzind că sunt căsătorit şi am trei copii, au 
crezut că râd de ele. Am trăit un an de studenţie, cu multe 
filme, cu multe plimbări - marea e la capătul străzii pe 
care stau în Salonic, cu excursii (dar şi cu pelerinaje), cu 
muzică, cu soare. Şi, bineînţeles, cu baschet (am jucat 
baschet la Dinamo când eram elev şi acest sport a rămas 
modul meu favorit de a mă relaxa). Distracţie multă, chiar 

şi la şcoală - când profesoara ne punea să facem mici 
scenete prin care simulam că suntem la cumpărături, la 
restaurant, la poliţie, pentru a ne exersa limba. 

Aş putea să povestesc aici o grămadă de întâmplări 
care să dovedească faptul că am fost atras, cu sau fără voia 
mea, în lumea studenţească. Una dintre cele mai colosale 
faze a fost când mi-am convins un nou coleg de cameră că 
pot să zbor şi acesta aştepta cu sufletul la gură să mă vadă 
în aer. Iată discuţia premergătoare: 

- Auzi, dar tu ai avut puteri paranormale? 

- Normal, nu ştii că am făcut yoga? 

- De asta te şi întreb. 

- Tu nu m-ai văzut niciodată zburând? 

- Dar ce, tu zbori? 

- Mariane - l-am strigat pe celălalt coleg de cameră 
-, el nu m-a văzut zburând? 

Celălalt coleg s-a prins instantaneu în joc: 

- Nu, că în ultima vreme n-ai mai zburat. 

Eu, luând o faţă plictisită, l-am întrebat pe noul 
coleg: 

- Vrei să zbor acum? 

- Cum zbori, de unde ai putere? 

- Când făceam yoga, aveam de la diavol, dar după ce 
m-am lepădat, a plecat diavolul şi a rămas energia. . . * 

Colegul s-a uitat la mine mirat. 

- După atâţia ani, mai poţi? 

- Bre, ţi-am zis că m-am lăsat de yoga de peste zece 
ani, dar energia a rămas în mine. 

- Vreau, zboară. 

După ce m-am pus în postură de meditaţie, i-am 
spus: 



181 Eu nu am levitat niciodată, dar vroiam să îl pun pe gânduri 
pe colegul meu care făcea în fiecare seară nişte exerciţii foarte 
asemănătoare cu Hatha yoga. 

- Eu nu simt când mă ridic de la pământ, o să îl 
întreb pe Marian când m-am desprins. 

Şi am strigat: 

- Mariane, e gata? M-am desprins? 

- Nu încă. Mai insistă. 

Peste puţin timp, am deschis ochii şi l-am văzut pe 
colegul care mă ispitise privindu-mă cu încordare. Cred că 
inima îi bătea cu putere de emoţie. Când am recunoscut că 
totul era o farsă, s-a închinat, spunând: „Doamne, iartă-mă 
că am vrut să văd o minune drăcească. . ." 182 

Nu voi bate câmpii povestind alte întâmplări de 
acest gen. Cine mă crede că am fost încă un an student mă 
crede. Iar cine nu crede nu are decât să rămână cu 
convingerile lui. 

(Trebuie să recunosc faptul că viaţa de familie 
presupune eforturi, muncă, transpiraţie. Nu e greu să creşti 
copii şi să ţii o casă. Poate că în urmă cu un an nu aş fi 
putut scrie la fel de proaspăt. Dar, repet, acest an în Grecia 
mi-a infuzat o tonă de tinereţe. Chiar şi numai mediul 
studenţesc, sau chiar numai viaţa de cantină cu studente şi 
studenţi simpatici din toate colţurile lumii, ar fi de ajuns ca 
să resusciteze un moşneag. D-apoi un tânăr de 3 1 de ani. . . 
Acolo mi-au lipsit numai soţia şi copiii. Au fost multe 
locuri minunate pe care aş fi vrut să le vedem împreună... 
Dar avem destul timp înainte. Revin la chestii serioase.) 

Da, frate, Ortodoxia nu este doar a bătrânilor 
ruginiţi 183 . Ortodoxia este a sufletelor tinere. A sufletelor 



182 Nu vreau să se înţeleagă că sunt fânul farselor îndreptate 
împotriva celor care au anumite ciudăţenii. Dar colegul cu 
pricina avea o viziune crispată asupra vieţii creştine şi am 
încercat să îl ajut să îşi schimbe puţin şabloanele. Recunosc însă 
şi că m-am folosit mult la rândul meu de seriozitatea lui. . . 

183 Există totuşi şi bătrâni mai tineri sufleteşte decât mulţi dintre 
unii tineri de azi, ale căror scheme de cartier sunt de o 
banalitate stresantă, există şi bătrânici mai tinere la suflet decât 

care nu pot fi satisfăcute de o viaţă monotonă, de o viaţă 
mohorâtă, de o viaţă inactivă. 

Viaţa în Hristos nu poate fi plictisitoare... E vorba 
de un război total, în care cete de diavoli se chinuiesc să te 
dărâme. Unde mai este plictiseala? 

„Şi atunci, de ce vedem atâţia oameni plictisiţi în 
biserici? Unde este credinţa lor, când nu reuşesc să ne 
convingă că ei înşişi sunt creştini?" 

Creştinul plictisit este o fantomă, nu un creştin. E un 
om căzut în patima iubirii de sine, fiind mulţumit că nu 
este păcătos ca toţi cei din jurul său, şi stă într-o 
autocontemplare a propriilor virtuţi. Dar, de fapt, e un 
cadavru viu. Dumnezeu să îl aducă pe drumul cel bun şi pe 
el, căci Făcătorul cerului şi al pământului nu are pe nimeni 
de pierdut. Dar cred că cea mai grea convertire este de la 
creştinismul acesta superficial la viaţa cea vie în Hristos. 
Drogatul ştie că e rău să se drogheze, prostituata ştie că e 
păcat să se prostitueze, hoţul ştie că e rău să fure. Dar 
aceşti creştini superficiali, în loc să îşi vadă neputinţele - 
răceala inimii, lipsa de dragoste, duritatea, mânia -, îşi văd 
numai virtutea de a fi creştini. Dar drumul pe care merg ei 
e un drum diferit de cel la care ne-a chemat Hristos. . . 

E adevărat şi faptul că şi în viaţa duhovnicească 
apare akedia, o formă de plictiseală amestecată cu 
deznădejdea. Numai că ea este foarte diferită de plictiseala 
caracteristică unui mare număr de creştini care stau în 
biserică din obişnuinţă şi pe care viaţa în Hristos nu i-a 
înfrumuseţat. 

„Cum adică nu i-a înfrumuseţat?" 

Simplu. Aşa cum atâţia oameni, dornici să se 
înfrumuseţeze, apelează la vopsele de păr, farduri, cercei 
în urechi, în buze, în nas şi primesc sprijin de la diavol, tot 

acele fete care, în afară de farduri, manichiură şi coafuri, nu ştiu 
decât cursul la euro şi dolar. Nu e locul să vorbim aici despre 
bătrâni, însă... 

aşa există oameni pe care îi înfrumuseţează Dumnezeu. 
Da, un om curat la suflet are faţa mai senină, ochii mai 
frumoşi, zâmbetul mai cald... Numai că majoritatea 
oamenilor nu fac ce trebuie pentru a dobândi o astfel de 
frumuseţe binecuvântată. Ba, mai mult, ei fac reclamă 
frumuseţii artificiale ca şi cum Dumnezeu nu ar fi fost 
destul de iscusit când ne-a creat. 

Pe mine faptul că un tânăr îşi pune cercel în nas sau 
în buze mă convinge că drumul pe care merge e greşit. El 
nu e mulţumit de modul în care arată şi caută cu disperare 
să fie cât mai ciudat. Asta pentru că în lumea de păcat pe 
care a ales-o nu are linişte. Crede că dacă va fi mai ciudat 
viaţa îi va fi mai suportabilă. Dar, după o vreme, se satură 
de noua sa înfăţişare şi o schimbă iarăşi. îşi mai pune un 
cercel. . . Dar de fapt nici asta nu-1 va mulţumi. . . Pentru că 
libertatea pe care o caută e o libertate superficială, care e 
departe de adevărata libertate pe care i-o poate da Hristos. 

Să vorbim acum despre o virtute mult-căutată de 
tineri. Aceea de a fi tare, de a fi erou... In Evul Mediu 
eroii plecau la război şi veneau încununaţi de glorie. 
Astăzi eroii sunt cei care dau cei mai mulţi pumni 
tovarăşilor din cartierele vecine, sau cei pe care poliţia nu 
reuşeşte să îi prindă după ce au făcut cine ştie ce ispravă. 
Astăzi eroii sunt cei care şi-au luat maşină ultimul răcnet 
sau care au primit de la babacii lor un cec cu multe 
zerouri... 

Haideţi, fraţilor, la adevăratul eroism! Veniţi să 
gustaţi viaţa cea adevărată, pe care o dă Hristos! Hai să 
facem lumea un pic mai bună, mai frumoasă! Asta va fi 
spre binele nostru şi al celorlalţi. 

„Da, dare greu..." 

E greu, trebuie curaj... Acesta e însă adevăratul 
eroism... 

„Da, dar e imposibil. 



253 



E, asta deja n-o mai cred. Pentru că ştiu că nu e 
aşa... 

Ţi-aş da dreptate numai 10%, şi asta în cazul în care 
ai auzit poate vreo predică în care s-a insistat prea mult pe 
ideea de desăvârşire, trecându-se cu vederea faptul că 
omul contemporan e departe de această cale. Da, suntem 
chemaţi la desăvârşire, numai că Hristos ne cheamă de aici 
de unde ne aflăm, din mlaştina păcatului. Hristos nu a 
venit în lume numai pentru sfinţi, nu uita asta. A venit şi 
pentru oameni ca mine şi ca tine... Şi pe mine m-a 
surprins neplăcut să aud o predică în care se vorbea unor 
oameni simpli numai despre desăvârşire, despre energiile 
necreate, ca şi cum vorbitorul - cadru universitar - nu ţinea 
cont de cei care îl ascultă. Ca şi cum ar fi vrut să îi 
convingă că Evanghelia lui Hristos nu e pentru ei... Din 
păcate, astfel de vorbitori confundă învăţătura Bisericii cu 
o filosofie exotică, care cu cât are mai mulţi termeni greu 
de descifrat, cu atât este mai înaltă. 

Există şi unii creştini care îşi imaginează că dacă îţi 
tot repetă cât de mântuitoare este purtarea crucii şi îţi 
sugerează că ei înşişi sunt viteji purtători de cruce - asta 
pentru a se lăuda dar nu „în Domnul" - tu îi vei trata ca pe 
nişte supermani pe care ai ocazia să îi ai în preajmă. Insă 
adevăraţii oameni duhovniceşti nu se laudă niciodată cu 
faptul că merg pe drumul crucii. Cei care se laudă cu aşa 
ceva merg pe alături. . . 

Da, nu este uşor să mergi pe calea mântuirii. Dar nu 
este nici imposibil. Hristos nu a spus: „Veniţi la Mine doar 
cei sfinţi şi Eu vă voi obosi pe voi. Căci jugul Meu e greu 
şi povara Mea este covârşitoare". Ci a spus: Veniţi la Mine 
toţi cei osteniţi şi împovăraţi şi Eu vă voi odihni pe voi. 
Luaţi jugul Meu asupra voastră şi învăţaţi-vă de la Mine, 



Un cititor: După cum ne spune chiar El, tocmai pentru 
oameni ca noi, păcătoşi, a venit. 

că sunt blând şi smerit cu inima şi veţi găsi odihnă 
sufletelor voastre. Căci jugul Meu e bun şi povara Mea 
este uşoară (Matei 11, 28-30). Da, Hristos vrea să vă 
odihnească, să vă mângâie, să vă bucure, să vă 
împlinească. 

Sunteţi tineri, nu sunteţi osteniţi de greutăţile vieţii. 
Nu aţi trecut prin divorţuri, prin şomaj, prin scandaluri 
legate de moşteniri sau prin alte necazuri. Şi totuşi, fiţi 
sinceri şi recunoaşteţi că sufletele voastre au fost obosite 
de păcat. Poate că, atunci când este părăsită de cel pe care 
îl considera iubitul ei (el fiind de fapt iubitul alteia...), o 
fată sensibilă suferă mai mult decât o femeie care 
divorţează de bărbatul pe care 1-a iubit doar pentru bani. 
Poate că mai mult suferă un tânăr când vede că iubita 1-a 
părăsit decât suferă tatăl lui când află că socrul său nu îi 
mai dă banii pe care îi promisese. . . 

Să încercăm să judecăm viaţa după alte criterii. Şi 
atunci vom vedea că fata care plânge din cauză că iubitul 
căreia îi dăruise fecioria a părăsit-o e o fiinţă mult mai 
chinuită decât ni se părea mai înainte. Vom vedea că în 
lumea tinerilor nu au pătruns numai ţigările, drogurile, 
băutura şi sexul, vom vedea că a pătruns şi suferinţa. 
Multă, multă suferinţă... Şi atunci vom putea înţelege că 
Hristos a venit să şteargă lacrimile tuturor şi să îi cheme la 
o viaţă nouă... 

Scuză-mă, îmi dau seama că nu am terminat ideea de 
la începutul scrisorii. Iţi scrisesem că am avut parte de 
încă un an de studenţie. Vroiam să îţi spun că m-am gândit 
cu toată sinceritatea dacă am ce regreta că am încercat să 
trăiesc cât mai aproape de Hristos. M-am întrebat sincer 
dacă nu am pierdut ceva. . . 

Şi - îţi spun şi ţie la fel de sincer - singurul lucru pe 
care l-am regretat a fost că nu L-am cunoscut pe Hristos şi 
mai devreme, cu mult înainte de căderile mele. Şi am mai 

regretat toate poticnirile vieţii mele creştine. Care nu au 
fost nici ele puţine. . . 

Nu am pierdut nimic, am câştigat totul, crede-mă... 
Şi nu mă laud, nu e a mea lauda. Nu am făcut altceva 
decât să răspund chemării lui Dumnezeu. . . 

„Ei, dar eu nu am simţit această chemare. . ." 

încearcă să fii sincer cu tine, să asculţi glasul lui 
Dumnezeu care vorbeşte prin conştiinţa ta. Şi vei înţelege 
că toţi avem această chemare. . . 

Zi de zi, venind de la cantină sau mergând seara la o 
priveghere (la unele biserici din Tesalonic se fac 
privegheri foarte frumoase în timpul săptămânii), la o 
plimbare sau la un baschet, am trecut pe lângă o mulţime 
de terase pline de tineri. Acelaşi fum de ţigară, aceeaşi 
muzică parcă. Şi aceleaşi feţe plictisite. Nu cred că 
exagerez: m-am uitat în ochii acestor tineri de zeci de ori - 
vrând să văd ce îmi spun aceşti ochi. Din păcate, am văzut 
mulţi ochi trişti, neliniştiţi, nemulţumiţi. Am văzut tineri 
care încercau să pară altfel decât sunt. Am înţeles încă o 
dată cât de mult suferă sufletul lor că stă departe de 
Dumnezeu. Mi-am dat seama că aceşti tineri merg pe o 
linie moartă, pentru că în fiecare zi erau la fel de trişti şi de 
plictisiţi. Am văzut asta şi la petrecerea noastră de sfârşit 
de an. Unde bucate au fost din belşug - doar bucătăria 
grecească e renumită în toată lumea -, dar noi între noi ne- 
am purtat cu foarte puţină căldură. (Of, şi măcar de ar fi 
toţi tinerii simpatici cum au fost colegii mei de an. . .) 

Da, am văzut mulţi tineri trişti. Poate că nici unul 
dintre ei nu îşi dă seama că Hristos îi poate înfrumuseţa 
viaţa. Cu timp în urmă am fost şi eu unul dintre ei. 
Dansam la petreceri până dimineaţa, mergeam în zeci de 
excursii la munte şi la mare şi prin alte locuri la care se 
face deseori referire în şlagărele de astăzi. 

Deci, am fost şi eu o oaie pierdută... Şi nu sunt nici 
mai deştept, nici mai încuiat la minte, nici mai bun şi nici 

mai frumos decât tinerii pe care i-am văzut la terasele 
Salonicului... Dar spun că Hristos mi-a adus adevărata 
bucurie şi împlinire. Spun şi că goana după sex nu poate 
aduce bucuria pe care o aduce goana după Hristos. . . 

Crede -mă că o prietenie cu o fată poate fi frumoasă 
şi dacă nu ajungeţi în pat... Crede-mă că, dacă vă luptaţi 
să mergeţi pe calea curăţiei (până la nuntă, sau până vă 
despărţiţi - asta în cazul în care aţi ajuns la concluzia că 
nu vă potriviţi), nu aveţi nimic de pierdut în afară de 
câteva plăceri de moment. Dar ce aveţi de câştigat e mult 
mai mult. Dragostea voastră va fi mai profundă, mai 
frumoasă, mai intensă. Parcurile au farmecul lor şi dacă 
sunteţi cuminţi... Muntele, excursiile cu prietenii, toate 
celelalte vor fi la fel de palpitante. Ba chiar mai 
palpitante... Pentru că veţi avea grijă să vă păstraţi 
frumuseţea lăuntrică. . . 

„Vorbe goale, frate. Ce, eu nu ştiu cât de plictisitori 
sunt tinerii creştini, care nu zic bancuri, care nu râd 
niciodată?" 

Să îmi arăţi şi mie tineri creştini care nu râd... Sunt 
foarte puţini. 

Eu am avut un duhovnic ieromonah care m-a ajutat 
să renunţ la un mod prea rigorist de înţelegere a credinţei, 
înainte să mă căsătoresc, când mă pregăteam să duc o 
viaţă de familie cât mai aspră, cât mai tăcută, mi-a spus: 
„Ia-o mai uşor, că Hristos nu stă în uscăciunea sufletească. 
Nu te grăbi să ajungi prea repede la sfinţenie, că aşa nu o 
să mai ajungi niciodată. Incet-încet, o să vină şi vremea să 
fii mai tăcut, mai adunat. Nu e păcat să fii din când în când 
vesel..." 

Ştiu că aceste cuvinte pot fi taxate foarte uşor ca 
fiind refulările unui ieromonah neînţelept, dar pe mine m- 
au ajutat. 

Deci, nu îţi fie teamă că viaţa ta de tânăr creştin va fi 
o viaţă mohorâtă... Vei vedea singur cât de departe de 
realitate era imaginea ta despre viaţa în Hristos. 

Acum să facem o experienţă, ca să nu mai lungim 
vorba. Aşază-te pe un fotoliu, pe o bancă sau pe un scaun, 
închide ochii... 

Gândeşte-te mai întâi că eşti mai în vârstă cu 
douăzeci de ani, că ai patruzeci-cincizeci de ani. Ai aflat 
că soţia ta trăieşte cu şeful ei. Şi asta ţi-a recunoscut-o ea 
singură, nervoasă că te-a prins cu amanta în pat. Ţi-a spus 
că din cauza ta a ajuns fiul vostru să se drogheze, că nu dai 
atenţie familiei... Şi, ca să pună capac la toate, ţi-a spus că 
fata voastră a rămas gravidă cu un coleg de clasă. 

Apocaliptică imagine, nu-i aşa? De-a dreptul 
neverosimilă... Ei bine, tot aşa de neverosimilă i s-ar fi 
părut şi mulţimii de oameni care divorţează astăzi din 
motive stupide. (Şi rata divorţurilor e în plină creştere.) 
Crezi oare că, atunci când erau la vârsta ta, aceşti oameni 
ar fi vrut să aibă parte de decepţii? Nu, evident că nu. Dar, 
întrucât au stat departe de Hristos, au avut. . . 

Acum închide ochii şi gândeşte-te că ai o soţie pe 
care o iubeşti mult, o soţie care îţi este fidelă, o femeie 
care este o mamă bună pentru copiii voştri. Şi mai 
gândeşte-te că aceşti copii ai voştri cresc aproape de 
Dumnezeu şi că depăşesc ispitele specifice vârstei... 

Iar dacă totuşi cad, reuşesc să se ridice. Şi asta 
pentru că au primit în casă educaţia creştină care i-a făcut 
să fie mai senini şi mai frumoşi decât ceilalţi. . . 

Asta parcă nu sună la fel de apocaliptic, nu? 

îmi dau seama că dacă ţi-aş spune că plata unei vieţi 
de păcat este iadul şi a unei vieţi de virtute este raiul, poate 
că nu te-aş convinge. Pentru că nu îţi e teamă de iad, 
pentru că nu ştii ce e iadul, sau poate pentru că îţi 
imaginezi că Dumnezeu e prea bun pentru a te arunca 
acolo... (Fără să înţelegi că, deşi Dumnezeu vrea ca iadul 

să fie gol, totuşi oamenii care aleg păcatul aleg o dată cu el 
suferinţa veşnică... Asta dacă nu apucă să se pocăiască 
înainte de a muri. . .) 

Iţi voi spune simplu că acum, la vârsta asta, se 
decide nu numai veşnicia ta (subiect care s-ar putea să nu 
te intereseze, deşi e de mare importanţă pentru tine), se 
decide şi viitorul tău pe lumea asta. Totul depinde de 
alegerea ta... Ai în faţă împlinirea sau eşecul, bucuria sau 
dezamăgirea. 

Şi asta nu pentru că te provoc eu, ci pentru că aşa 
stau lucrurile. Crezi că te mint? Deschide un program TV 
şi vezi prezentările filmelor: cutare şi-a înşelat nevasta, 
cutare şi-a omorât iubita etc. O lume mizerabilă, care, într- 
o mare măsură, oglindeşte viaţa de zi cu zi 185 . Sau, ce să o 
mai iei pe ocolite: uită-te la viaţa adulţilor din jurul tău. 
Atât cât poţi să pătrunzi în universul lor. Şi nu te lăsa 
păcălit de imaginea pe care o propun despre ei înşişi 
părinţii care vor să îţi fie modele perfecte. Vezi ce spun ei 
despre vecinii voştri, despre rudele voastre, despre colegii 
lor de serviciu. E ceva vrednic de apreciat, vrednic de 
dobândit? Parcă nu întotdeauna. 

De fapt nu cred că e nevoie să îţi vorbesc despre 
eşecurile din lumea adulţilor. Eşti destul de mare ca să le 
intuieşti singur. Asta în cazul în care nu te-ai ciocnit deja 
de lumea lor şi nu mai e nevoie de intuiţie pentru a 
descifra ce e în spatele zâmbetelor, cuvintelor frumoase şi 
darurilor oferite cu diverse ocazii. . . 

Ce ne oferă Hristos? Pe vremea Mântuitorului, şi 
multe sute de ani după aceea, oamenii erau receptivi când 
auzeau cum împărăţia Cerurilor era asemănată cu o 
comoară. Asta poate şi pentru că atunci când cineva afla o 



185 Nu afirm însă că această oglindire este obiectivă 100%. 
Suntem manipulaţi prin filme să considerăm anormalul drept 
normal şi să căutăm să copiem comportamentul imoral al 
personajelor... 

comoară era propulsat în Beverly Hills-ul propriu acelei 
vremi. Astăzi, când nu se prea mai găsesc comori - banii 
stând bine mersi în bănci -, cu ce s-ar putea asemăna 
bucuria împărăţiei Cerurilor, sau frumuseţea unei vieţi în 
Hristos? 

„Cu un premiu la tombolă, sau cu o maşină câştigată 
pe capace de bere, sau cu un bilet câştigător la loterie...", 
ar putea răspunde distrat un tânăr care n-are treabă cu 
Biserica. 

Şi mai şi, frate... Când atâţia consideră că viaţa 
creştină e o viaţă de rutină, plictisitoare, cei care L-au 
cunoscut pe Hristos sunt de altă părere. Eu aş rezuma 
mărturia lor simplu: e o viaţă beton, frate. Sunt meseriaşe 
cascadoriile pe snow-board, pe skate-board, sunt 
palpitante cascadoriile prin boscheţi şi tufişuri. Iţi urcă 
adrenalina la level-ul maxim. Dar viaţa în Hristos e şi mai 
beton. Pentru că e mai mult decât adrenalina obişnuită. Da, 
dacă intri în arena duhovnicească, vei afla acolo 
adrenalină 150%... 

De vorbă cu Dumnezeu 



Am vorbit despre multe până acum. Am vorbit poate 
prea mult... E rândul vostru să vorbiţi despre problemele 
voastre cu Hristos, cu Preasfânta Născătoare de 
Dumnezeu, cu toţi îngerii şi sfinţii. Rugăciunile voastre vă 
pot ajuta mai mult decât citirea unor rafturi întregi. Pentru 
că rugăciunea este faptă. Rugăciunea are putere. Mă rog 
lui Dumnezeu pentru voi, cei care citiţi această carte, ca 
Dumnezeu să vă lumineze minţile şi inimile şi să vă 
dăruiască să înţelegeţi marea taină a rugăciunii. 

Şi pun înaintea sufletelor voastre câteva rugăciuni 
care pe mine m-au ajutat mult. înainte de a mă căsători, le- 
am primit şi eu de la un părinte duhovnic, drag sufletului 
meu, părinte care între timp a trecut la Domnul. . . 

Canon de pocăinţă a celui căzut în desfrânare 

Cântarea I 

Miluieşte-mă, Dumnezeule, miluieşte-mă. 

Cred cuvântul Tău, Doamne, că în cer va fi mai 
multă bucurie pentru un păcătos care se pocăieşte, decât 
pentru nouăzeci şi nouă de drepţi, care n-au nevoie de 
pocăinţă. Invredniceşte-mă, dar, şi pe mine, să mă 
pocăiesc cu adevărat. 

Miluieşte-mă, Dumnezeule, miluieşte-mă. 

Hristoase, Mântuitorul meu, departe de Tine mi-am 
petrecut viaţa mea, şi multe păcate am săvârşit. Dar 
negăsindu-mi liniştea şi pricepând că numai lângă Tine pot 
afla odihnă sufletului meu, la Tine alerg, Iubitorule de 
oameni. 

Slavă Tatălui şi Fiului şi Sfântului Duh. 

Surd am fost faţă de cuvintele Tale: Nu judecaţi, ca 
să nu fiţi judecaţi. Pentru că în loc să văd căderea în care 
mă aflam, am ales să mă văd mai bun decât cei care 
păcătuiseră mai mult decât mine. 

Şi acum şi pururea şi în vecii vecilor. Amin. 

Cuvine-se cu adevărat să te fericim, Născătoare de 
Dumnezeu, că nu treci cu vederea rugăciunile păcătoşilor 
care te cheamă în ajutor, ci le întinzi grabnic mână de 
ajutor. 



Cântarea a 3-a 

Miluieşte-mă, Dumnezeule, miluieşte-mă. 
Voia lui Dumnezeu aceasta este, ca să vă feriţi de 
desfrânare, le-a spus creştinilor Marele Pavel, apostolul 

neamurilor. Dar eu, întinându-mi haina botezului, m-am 
tăvălit în noroiul păcatului, care mi-a robit inima. 
Miluieşte-mă, Dumnezeule, miluieşte-mă. 

Nu pot, Doamne, să mă ridic prin puterile mele, nu 
pot birui patimile care mă apasă şi cărora le-am dat putere 
să mă stăpânească. 

Slavă Tatălui şi Fiului şi Sfanţului Duh. 

Libertate am căutat, dar am găsit lanţurile păcatului, 
şi suspin acum după libertatea cea adevărată. Ajută-mă, 
Doamne, Cel ce ai zdrobit încuietorile iadului şi i-ai adus 
la lumină pe cei din întuneric. 

Şi acum şi pururea şi în vecii vecilor. Amin. 

Acum înţeleg că prin desfrâul meu m-am lepădat de 
Hristos, Preacurată Fecioară, şi greu îmi este să lepăd 
jugul păcatului. Ajută-mă tu, ocrotitoare a creştinilor, să 
dobândesc izbăvire din robia patimilor şi a diavolului. 



Cântarea a 4-a 

Miluieşte-mă, Dumnezeule, miluieşte-mă. 
Mult a suferit Adam când a fost alungat din rai 
pentru neascultarea sa. Iar eu, în loc să merg spre 
împărăţia Cerurilor, m-am lăsat păcălit de şarpele cel 
viclean. 

Miluieşte-mă, Dumnezeule, miluieşte-mă. 
„Miluieşte-mă, Dumnezeule, după mare mila Ta", a 
strigat către Tine David după ce a păcătuit cu femeia lui 
Urie. Şi eu zic, împreună cu el, „miluieşte-mă". 

Slavă Tatălui şi Fiului şi Sfântului Duh. 

Precum a ieşit Marele Avramie din chilie pentru a o 

ajuta pe nepoata sa Măria să părăsească locaşul de 

desfrânare în care îşi trăia zilele, şi prin harul cel 

dumnezeiesc a întors-o la pocăinţă, tot aşa ajutaţi-mă şi pe 

mine, voi, sfinţilor care mijlociţi pentru ridicarea celor 
căzuţi în desfrânare. 

Şi acum şi pururea şi în vecii vecilor. Amin. 
Maică a milostivirii, cum ai întors-o în chip minunat 
pe Măria din Egipt, împiedicând-o să intre în biserică 
înainte de a se lepăda de desfrânarea ei, tot aşa întoarce- 
mă şi pe mine la calea cea luminoasă a virtuţilor. 



Cântarea a 5-a 

Miluieşte-mă, Dumnezeule, miluieşte-mă. 

Păcatul mi-a moleşit inima, şi diavolul îi dă târcoale, 
ca să mă depărteze de Dumnezeu şi să mă arunce între 
oamenii care II batjocoresc pe El prin faptele şi cuvintele 
lor. 

Miluieşte-mă, Dumnezeule, miluieşte-mă. 

Plină e lumea de răutate şi de necredinţă, şi nu văd 
cum aş putea să trăiesc în mijlocul focului fără să mă ard. 
Dar, ştiind că Tu l-ai ţinut viu pe Daniil proorocul în 
groapa cu lei, mă rog Ţie să mă izbăveşti de leii care se 
luptă cu mine ca să mă arunce în împărăţia morţii. 
Slavă Tatălui şi Fiului şi Sfântului Duh. 

Cum 1-a biruit David pe Goliat, aşa să birui şi eu 
ispitele care mă asupresc, Doamne, mă rog Ţie. A Ta să 
fie biruinţa, Doamne, Cel ce din iubire ai primit a Te 
răstigni pentru mântuirea noastră. 

Şi acum şi pururea şi în vecii vecilor. Amin. 

Cine risipeşte negura greşelilor noastre? Tu, 
Fecioară, şi pentru aceasta îţi aduc laudă şi mulţumire, 
vrând să nu fiu părăsit de tine aşa cum eu L-am părăsit pe 
Hristos. 

Cântarea a 6-a 

Miluieşte-mă, Dumnezeule, miluieşte-mă. 
Gura mea, mâinile, picioarele şi toate mădularele 
mele să fie spălate prin baia pocăinţei. Şi chiar de nu am 
îndeajuns lacrimi care să mă spele, să îmi fie mie baie 
scăldătoarea Sfintei Spovedanii. 

Miluieşte-mă, Dumnezeule, miluieşte-mă. 
Nu te sfii să mărturiseşti toate fărădelegile tale, 
suflete al meu. Oare nu vrei să primeşti iertare de la 
Stăpânul tuturor? Sau vei lăsa ruşinea să îţi pătrundă în 
suflet, şi vei pieri? 

Slavă Tatălui şi Fiului şi Sfântului Duh. 
Aud glasul Scripturii care zice: „Iată acum vreme 
potrivită, iată acum ziua mântuirii". Cu adevărat vreau să 
fie acesta ceasul întoarcerii mele. 

Şi acum şi pururea şi în vecii vecilor. Amin. 

Mulţime nenumărată de păcătoşi au fost îndemnaţi 

de tine în chip nevăzut să îşi mărturisească păcatele, ceea 

ce eşti nădejdea noastră, iar eu, luând aminte la pilda lor, 

cu hotărâre şi zdrobire de inimă vreau să fac şi eu aceasta. 



Cântarea a 7-a 

Miluieşte-mă, Dumnezeule, miluieşte-mă. 
Nici un om nu poate da dezlegare de păcate prin 
puterile sale, dar eu am priceput că preoţii sunt lăsaţi de 
Tine, Doamne, pentru aceasta. 

Miluieşte-mă, Dumnezeule, miluieşte-mă. 
Greu este să găseşti un doctor iscusit, dar şi mai greu 
este să găseşti un duhovnic care să dea doctoria potrivită 
pentru bolile cele grele ale sufletului. Bolnav fiind sufletul 
meu, mă rog ţie să îmi trimiţi doctorul potrivit şi doctoria 
cea tămăduitoare. 

Slavă Tatălui şi Fiului şi Sfântului Duh. 

Venit-a fiul risipitor spre tatăl său, şi acesta i-a ieşit 
cu drag în întâmpinare. Aşa să mă întâmpine şi pe mine 
părintele duhovnic, Mântuitorule, ca să văd în sufletul său 
icoana grijii Tale pentru noi. 

Şi acum şi pururea şi în vecii vecilor. Amin. 

Fecioară preacurată, mângâierea noastră, care ştii 
folosul spovedaniei, acoperă-i cu Sfântul Tău acoperământ 
pe toţi duhovnicii, ca să dea cuvânt de folos cu putere 
multă, şi pe creştini să ţină cele primite. 



Cântarea a 8-a 

Miluieşte-mă, Dumnezeule, miluieşte-mă. 

Tu eşti Calea, Adevărul şi Viaţa, Doamne. In mâinile 
Tale pun sufletul şi trupul meu, mintea şi inima mea. 
Primeşte-le ca pe puţinii bani ai văduvei, Hristoase 
Dumnezeule, curăţind această mică jertfă a mea prin harul 
Duhului Tău cel sfânt. 

Miluieşte-mă, Dumnezeule, miluieşte-mă. 

Inţelepţeşte-mă, Cuvântule al lui Dumnezeu, că fără 
Tine sunt ca praful în faţa vântului, şi nu pot pricepe 
meşteşugitele curse ale pierzătorului de suflete. Şi 
dăruieşte-mi smerenie ca să văd în tot binele meu lucrarea 
Ta. 

Slavă Tatălui şi Fiului şi Sfântului Duh. 

Cred, Doamne, ajută necredinţei mele, strig către 
Tine, având nădejde că mă vei ajuta şi pe mine ca şi pe 
tatăl care s-a rugat Ţie aşa, iar copilul său a fost izbăvit de 
diavol. Ca să aud şi eu, precum oarecând cananeianca, 
preadulcile Tale cuvinte: „Fie ţie după cum voieşti" 
Şi acum şi pururea şi în vecii vecilor. Amin. 

De multe ori am spus în inima mea că voi pune 
început bun mântuirii, dar de fiecare dată am fost 

îngenuncheat de patimile mele. Căzând acum înaintea ta, 
liman al celor deznădăjduiţi, te rog mijloceşte pentru mine 
la Fiul tău, ca să îmi dea tărie să mă ridic. 



Cântarea a 9-a 

Miluieşte-mă, Dumnezeule, miluieşte-mă. 

Hristos a înviat! răsună la prăznuirea Sfintei Tale 
învieri glasurile credincioşilor. învredniceşte -mă şi pe 
mine să mă bucur de învierea Ta, Fiule al lui Dumnezeu, 
ridicându-mă de la moarte la viaţă. 

Miluieşte-mă, Dumnezeule, miluieşte-mă. 

Bucurie se face în cer pentru un păcătos care se 
pocăieşte. Oare voi fi şi eu pricină de bucurie? Că pricină 
de sminteală am fost destul pentru aproapele meu, şi n-am 
aflat în mine nici un câştig. 

Slavă Tatălui şi Fiului şi Sfântului Duh. 

Voi, cetelor îngereşti, o, dumnezeieşti Stăpânii, 
Heruvimi, Serafimi, Domnii, îngeri, Scaune, toate 
Căpeteniile, preamărite Puteri şi Sfinţilor Arhangheli, ru- 
gaţi-vă pentru mine, păcătosul şi desfrânatul, ca să 
dobândesc iertare de păcate şi să aflu mântuire în ceasul 
Judecăţii. 

Şi acum şi pururea şi în vecii vecilor. Amin. 

Sfântă a sfinţilor, Născătoare de Dumnezeu, roagă-te 
cu Sfântul Ioan Botezătorul, dascălul pocăinţei şi cu toţi 
apostolii, cuvioşii, mucenicii, ierarhii, dimpreună cu ceata 
sfintelor femei, ca viaţa mea să cunoască binecuvântarea şi 
nu blestemul, bucuria şi nu întristarea, lumina şi nu 
întunericul. 

Rugăciunea celui căzut 

Doamne, Dumnezeul meu, nu ştiu să mă rog Ţie, nu 
ştiu să cer ajutorul Tău, dar mă rog îndură-Te de mine şi 
vezi căderea mea. Şi precum părinţii înţeleg cererile 
pruncilor lor, chiar de aceştia nu ştiu să le aşeze în cuvinte, 
tot aşa Te rog şi pe Tine ascultă nu cuvintele buzelor, ci pe 
ale inimii mele. Ridică-mă degrabă, Dumnezeule, ca să nu 
fiu înghiţit de păcat. Ridică-mă degrabă, Dumnezeule, Cel 
ce eşti Izvorul a tot binele şi a toată virtutea. 

Vino în întâmpinarea mea, Dumnezeule, precum 
tatăl în întâmpinarea fiului risipitor. Eu sunt fiul cel 
risipitor, Doamne, şi vreau să pun început bun mântuirii. 
Ajută-mă Tu, pentru rugăciunile Prea Sfintei Născătoare 
de Dumnezeu, ale îngerului meu păzitor şi ale tuturor 
sfinţilor. 

Rugăciunea celui aflat în ispită 

Doamne Iisuse Hristoase, Fiul lui Dumnezeu, Cel ce 
ai venit în lume nu pentru cei drepţi, ci pentru cei păcătoşi, 
Care atât de mult ai iubit neamul omenesc încât ai primit a 
Te răstigni pentru mântuirea noastră, vezi ispita care mă 
înconjoară, vezi diavolii care stau înaintea mea, căutând să 
mă tragă în păcat. Nu mă lăsa, Doamne, lipsit de ajutor. 
Nu mă lăsa, căci păcatul se ridică înaintea mea cu putere şi 
nu pot să-i stau împotrivă, de nu mă vei întări cu harul 
Tău. 

Tu ai îngăduit să trec prin ispita aceasta, ca sufletul 
meu să se curăţească şi să ia cununa biruinţei, 
învredniceşte-mă, Doamne, să iau această cunună şi să nu 
iau osânda căderii. 

Ştiu, Doamne, că mulţi au avut ispite mai mari decât 
ale mele, şi le-au biruit prin puterea Ta. Eu, neavând 
credinţa lor, mă rog Ţie să nu Te scârbeşti de micimea 
sufletului meu, de răutatea mea şi de greşelile mele, ci să 
mă acoperi cu Duhul Tău cel sfânt. 

Ca în războiul acesta să nu învingă diavolul, ci să 
învingi Tu, Doamne, că făptura mâinilor Tale sunt şi la 
Tine este nădejdea mea. Iar eu Te voi lăuda şi Te voi slăvi 
în toate zilele, până la sfârşitul vieţii mele. Amin. 

Rugăciune pentru cel căzut 

Doamne Iisuse Hristoase, Dumnezeul nostru, 
Dumnezeule al îndurărilor şi al milostivirii, mă rog Ţie 
pentru robul Tău (numele), care a căzut în cursa păcatului 
ucigător de suflet. Îndură-Te de el şi îl miluieşte, curăţind 
rănile sufletului său. Ştiu, Doamne, că Tu vrei întoarcerea 
lui, şi aştepţi să părăsească patimile şi poftele trupeşti. 

Am auzit glasul Tău prin proorocul Iezechiel: „Eu nu 
voiesc moartea păcătosului, ci să se întoarcă şi să fie viu". 
Ai grijă de robul Tău, ca să nu ajungă rob al patimilor şi al 
diavolului. Îndură-Te de El, ridică-1 din groapa fărădelegii 
şi înnoieşte-1 cu lumina pocăinţei. 

Ajută-1, Doamne, să pună stavilă păcatului şi să pună 
început bun mântuirii. Alungă de la el toată patima, toată 
pofta cea dobitocească, tot gândul cel rău şi toată 
tulburarea. Linişteşte, Doamne, inima lui prin harul Tău. 

Ca împreună cu toţi cei care din păcat prin pocăinţă 
şi nevoinţă s-au ridicat la măsura sfinţeniei să Iţi aducă 
slavă şi mulţumire, în vecii vecilor. Amin. 

Rugăciune pentru cel aflat în ispită 

O, Maică a Domnului, Preasfântă Născătoare de 
Dumnezeu, nădejdea celor deznădăjduiţi şi bucuria celor 
necăjiţi, primeşte această puţină rugăciune făcută cu 
zdrobire de inimă. Ai grijă de robul lui Dumnezeu 
(numele), care se află în văpaia ispitelor. Tu, care în chip 
minunat ai potolit flăcările care mistuiau casele oamenilor, 
potoleşte şi focul acestei ispite. 

Tu, ceea ce eşti chivot al virtuţii, ai grijă de sufletul 
acesta, pe care diavolul vrea să îl arunce în păcat. Roagă-te 
pentru el cu toţi îngerii şi sfinţii lui Hristos, Mântuitorul şi 
Dumnezeul nostru. Ca, văzând ajutorul cel dumnezeiesc, 
el să stea tare în faţa păcatului şi să ia cununa biruinţei. Şi 
ducând o viaţă bineplăcută lui Dumnezeu să te laude până 
la sfârşitul vieţii sale, că tu eşti Maica milostivă şi 
iubitoare de fii şi niciodată nu laşi fără răspuns rugăciunile 
credincioşilor. Iar de va cădea în păcat, ajută-1 să se ridice 
degrabă, ca nu cumva să devină rob al patimii şi al 
diavolului. 

O, mijlocitoare a creştinilor, ajută-1 pe el şi pe toţi 
cei aflaţi în ispite, ca să te binecuvânteze şi să te preaînalţe 
în vecii vecilor. Amin. 



271 



Nota autorului: 

Cu ajutorul lui Dumnezeu, am terminat şi lucrul la 
această carte. Ar fi trebuit să fie prima apărută în seria 
Tinerii şi sexualitatea, dar - întrucât primisem unele 
scrisori cărora aş fi vrut să le răspund în carte, am tipărit 
mai întâi Păcate noi, păcate vechi. Până la urmă, văzând 
că numărul scrisorilor primite se înmulţeşte, m-am hotărât 
să public răspunsurile mele într-un volum separat, intitulat 
Tinerii şi sexualitatea: întrebări şi răspunsuri . După 
tipărirea acestei trilogii intenţionez să scriu şi o carte 
despre problemele şi frământările tinerilor. . . Tinerii rămân 
target-ul meu preferat 187 . Sper să nu divorţăm.. . 

M-aş bucura dacă în discuţiile cu elevii care pun 
întrebări despre viaţa sexuală, profesorii de religie sau 
diriginţii vor reuşi să aibă curajul de a discuta lucrurile 
direct, pe şleau, cu cuviinţă dar şi cu obiectivitate. Pe 
tineri nu îi mai conving răspunsuri gen: „Subiectul 
sexualitate este tabu". Nu propun ca reper nici stilul şi nici 



186 Acest volum este în curs de apariţie la Editura Lucman. 

187 Din păcate, lucrările scrise de mine ajung mai greu la 
destinatar. Cartea pentru oamenii bolnavi cu greu ajunge la cei 
din spitale, cărţile despre rătăcirile contemporane cu greu ajung 
la cei rătăciţi etc. La fel se întâmplă cu cărţile adresate tinerilor, 
cu atât mai mult cu cât noua generaţie intră din ce în ce mai 
greu prin librării. îmi permit să îi rog din suflet pe cei care pot 
să facă reclamă acestei cărţi să vorbească despre ea celor care s- 
ar putea folosi de cele scrise. în mod special îi rog pe profesori, 
pe diriginţi, să mă ajute cu plasarea acestei lungi scrisori în 
mâinile destinatarilor. . . Şi chiar pe tinerii cărora le-a plăcut, să 
o împrumute prietenilor lor. Mai apoi, când cartea va fi cu 
paginile şifonate, ei să ştie că le spun din suflet: „Mulţumesc..." 

272 



punctele de vedere expuse în paginile acestei cărţi. Propun 
însă să se ţină seama nu doar de cărţile duhovniceşti, ci şi 
de revistele şi cărţile pe care le citesc tinerii, precum şi de 
filmele sau emisiunile lor preferate . 

Credeţi-mă că am scris şi foarte greu, şi foarte uşor. 
Am scris foarte uşor pentru că m-a acoperit harul 
binecuvântării duhovnicului meu, rugăciunile Maicii 
Domnului şi ale Sfântului Simeon. Am scris greu pentru 
că a trebuit să citesc multe materiale smintitoare, să văd 
site-uri smintitoare. Am scris cu frică. îmi era teamă că 
păcatele „primei tinereţi" vor năvăli în mintea mea şi că 
mă vor birui. Totuşi, Hristos m-a ajutat şi de data aceasta. 
Nu recomand nimănui să încerce o astfel de lucrare decât 
dacă se află sub stricta îndrumare a duhovnicului. Insă, 
dacă duhovnicul dă binecuvântare - şi prin el vorbeşte 
Dumnezeu -, atunci nu există motive pentru a da înapoi. 

Cred că ţinem prea puţin seama de linia 
mărturisitoare a Sfântului Simeon cel nebun pentru 
Hristos. El nu se sfiia să meargă la bordel, lăsând lumea să 
creadă că este un desfrânat. Dar el nu mergea acolo pentru 
satisfacerea poftelor trupeşti, ci mergea pentru a le 
converti pe desfrânate, pentru a le îndrepta spre pocăinţă. 
Şi multe dintre ele se lăsau de meseria lor şi începeau să 
ducă o viaţă nouă în Hristos. Mulţi îl cleveteau şi îl 
batjocoreau pe Sfântul Simeon, dar Hristos îl întărea în 
lucrarea sa. Cred că avem nevoie de cât mai mulţi urmaşi 
ai Sfântului Simeon... Dar oare or mai exista astăzi astfel 
de urmaşi? 

„M-am dus cu culionul întors şi am cerşit milioane 
de lire de la români. Am răscumpărat şi româncele care 
făceau prostituţie în faţa hotelurilor din Padova... Nu 
merge cu vrăji de cuvinte la recuperarea unor astfel de 



188 Nu trebuie să stea profesorii să citească numai Bravo sau să 
vadă numai filme ca Titanic, dar e bine să cunoască măcar 
„emblemele" generaţiei căreia i se adresează... 

oameni. Şi m-am dus la peştele lor - care era sârb - şi i-am 
zis: «Domne, cât câştigă o româncă de-a noastră într-o 
noapte de jaf?». Şi acesta, prinzându-se cam unde bat: 
«Un milion de lire». Nu-i adevărat, că nu câştigă atât şi i- 
am spus: «Uite aici! Trei milioane de lire pentru cele trei 
fete românce de la tine. Du-te cu astea două milioane şi 
recuperează-le pe alea două». In noaptea de înviere, 
inclusiv pe ele le-am avut acolo. Când ele se prostituează, 
şi eu mă prostituez. Când ele se droghează, şi eu mă 
droghez. Când ele trăiesc în mizerie, şi eu trăiesc în 
mizerie" 189 . Rândurile acestea nu sunt vorbe goale, nu sunt 
literatură. Sunt mărturia unui vrednic slujitor al altarului, 
părintele Necula de la Sibiu. 

Oare câţi preoţi s-au gândit să cumpere o prostituată 
pentru a o aduce în noaptea de Paşti la biserică? Cred că 
nu mulţi. Nu zic că asta e soluţia mântuirii prostituatelor, 
să le duci în noaptea de Paşti la slujbă, pentru că sunt 
prostituate care vin oricum, dar apoi revin la vechea lor 
meserie. Totuşi, acesta ar fi un pas - mic sau mare, nu ştiu 
- înspre ele. Prostituatele au nevoie să vadă că pe creştini 
îi apasă căderea lor 190 - pentru că în această apăsare ele 
intuiesc suferinţa Celui din inima creştinilor, suferinţă pe 
care ele o înteţesc prin păcatele lor. . . 

„Când ele se prostituează, şi eu mă prostituez..." 
Cuvinte de Pateric. Adică vorbe pe care lumea nu mai are 
resurse pentru a le rosti. „Când ele se droghează, şi eu mă 



189 Părintele Constantin Necula, Tinereţea Ortodoxiei, Editura 
Agnos, 2005, p. 76. 

190 în timp ce creştinii care le devin clienţi le oferă fără să vrea o 
dovadă că nu are rost să se convertească. . . Sfântul Ioan Gură de 
Aur a spus: „Dacă noi am fi cu adevărat creştini, idolatrii ar fi 
venit la Hristos" (Sfântul Nectarie din Eghina, Despre pocăinţă 
şi spovedanie, Editura Egumenită, Galaţi, 2004, p. 69). Dar, 
pentru că noi nu trăim creştineşte, nu e de mirare că 
prostituatele nu renunţă la păcatul lor. . . 

droghez...", continuă părintele. Şi eu aş continua: „Când 
ele păcătuiesc, şi eu păcătuiesc. Când oricine altcineva 
păcătuieşte, şi eu păcătuiesc..." Celălalt păcătuieşte şi 
pentru că eu nu l-am ajutat să meargă spre Hristos. 

Şi aici nu e de ajuns doar să conştientizăm această 
greşeală şi să o mărturisim la spovedanie. Trebuie să 
pornim de la recunoaşterea acestei greşeli, dar să mergem 
mai departe. Să facem ceva pentru celălalt. Să suferim 
pentru el, să ne rugăm pentru el. Să îi dăm o mână de 
ajutor. Să îl udăm cu apa cea vie a iubirii noastre. A iubirii 
în numele lui Hristos. . . 

De acelaşi autor, în Colecţia Mărturie ortodoxă: 

Titluri în curs de apariţie 

Tinerii şi sexualitatea - întrebări şi răspunsuri 
Autorul publică fragmente din scrisorile pe care le-a primit 
de la cititori, însoţite de comentariile sale. O carte 
interactivă, cu numeroase luări de poziţie din partea 
tinerilor cititori ai manuscrisului - care a fost postat pe 
internet înaintea publicării. 

Jurnalul convertirii. De la zeiţa morţii la împăratul Vieţii 
Jurnalul descrie trecerea lui Danion Vasile de la Tantra 
yoga la credinţa creştină, convertire pe cât de sinuoasă, pe 
atât de palpitantă. O întâlnire ademenitoare cu spaţiul 
mistic yoghin, cu lumea ocultă şi cu fenomenele 
paranormale, urmată de Marea întâlnire cu Hristos. 

Cartea nunţii - Cum să-mi întemeiez o familie 
Multe familii eşuează, ajungând la divorţ. Motivul este că, 
de multe ori, cei doi ajung soţi fără să fi fost pregătiţi 
pentru aşa ceva, fără să fie o pereche potrivită. Aveţi 
ocazia să aflaţi care sunt criteriile după care trebuie să se 
întemeieze o familie care să cunoască împlinirea... 
Laurenţiu Dumitru: „Iată că în puzderia de cărţi despre 
căsătorie scrise într-un duh lumesc şi chiar păgânesc am 
descoperit o adevărată comoară de mare preţ, o carte cum 
nu ştiu să se mai fi scris". 

S.O.S. -Despre horoscop, cutremure, ghicirea viitorului 
Suntem sau nu robi ai mişcării stelelor? Sau suntem liberi? 
Şi cât de bine este să încercăm să ne ghicim viitorul? Iată 
câteva teme la care Biserica Ortodoxă are un răspuns care 
ne poate pune pe gânduri. . . 



S.O.S. - Despre reîncarnare şi invazia extraterestră 
Există mulţi creştini care cred în Dumnezeu şi în acelaşi 
timp cred în reîncarnare, fără să îşi dea seama că 
învăţătura lui Hristos e potrivnică învăţăturilor orientale. 
Autorul, care a practicat yoga şi a fost sedus el însuşi de 
dovezile pro-reincarnare, face o analiză scurtă şi clară a 
acestei învăţături orientale. Partea a doua a volumului 
constă în demontarea psihozei ufologice, psihoză care 
creşte o dată cu expansiunea neo-păgânismului. 

Patericul mirenilor. Pilde pentru secolul XXI 
Mulţi mireni au auzit de Pateric, mulţi l-au citit, dar nu 
mulţi au ştiu să adapteze învăţăturile lui la viaţa lor 
zbuciumată. O carte pe care părintele Constantin Necula a 
prezentat-o drept un veritabil „Manual de antiterorism în 
plan duhovnicesc". 

Despre înaintemergătorii Antihristului 

In lumea în care trăim auzim de catastrofe, de războaie, 

vedem cum răul prinde din ce în ce mai multă putere. Să 

fie aproape sfârşitul lumii? Pornind de la învăţăturile şi 

profeţiile sfinţilor Bisericii, Danion Vasile dă un 

răspuns... 



